Sfântul prooroc Ieremia 

Sfântul proroc leremia, alături de Isaia, lezechiel şi Daniel, face parte dintre marii 
profeţi ai Vechiului Testament. A trăit în jurul anului 600 i.d.Hr., când evreii au 
fost luaţi în robia babilonică sau persană de către împăratul Nabucodonosor. Nu- 
mele său înseamna „„lahve înalţă”, era preot, iar profeția sa a fost trecută în scris de 
Sfântul proroc Baruh. A fost supranumit profet al lacrimilor sau al plângerilor, 
deoarece a plâns pentru poporul iudeu care se depărtase de Dumnezeu şi slujea ido- 
lilor şi care a atras astfel pedeapsa divină. Sfântul proroc Ieremia a trăit sub patru 
regi din ţara lui luda: osia, Ioachim, lehonia şi Sedechia. EI a început să proro- 
cească de la vârsta de cincisprezece ani. leremia a profețit și anii adevăraţi ai ro- 
biei, 70 de ani, spre deosebire de falşii profeţi care vorbeau de o robie de scurtă du- 
rată. leremia a ajuns apoi în Egipt unde a trăit vreme de patru ani. Egiptenilor lere- 
mia le-a prorocit căderea idolilor lor şi sosirea Fecioarei împreună cu Pruncul în 
Egipt. Sfântul proroc Ieremia a fost omorât cu pietre de către iudei. În Proloage 
este amintită tradiția potrivit căreia împăratul Alexandru cel mare, a dat porunca 

mutării moaştelor prorocului leremia şi a îngropării lor la Alexandria. Sfântul 
proroc leremia este cinstit pe | mai. 

Ev. Luca 4, 22-30 


22. Și toţi Îl încuviinţau şi se mirau de cuvintele harului care ieşeau din gura 
Lui şi ziceau: Nu este, oare, Acesta fiul lui Iosif? 

23. Şi EI le-a zis: Cu adevărat Îmi veţi spune această pildă: Doctore, vindecă-te 
pe tine însuţi! Câte am auzit că S-au făcut în Capernaum, fă şi aici în patria Ta. 
24, Și le-a zis: Adevărat zic vouă că nici un prooroc nu este bine primit în patria 
sa. 

25. Și adevărat vă spun că multe văduve erau în zilele lui Ilie, în Israel, când s-a 
închis cerul trei ani şi şase luni, încât a fost foamete mare peste tot pământul. 

26. Și la nici una dintre ele n-a fost trimis Ilie, decât la Sarepta Sidonului, la o 
femeie văduvă. 

27. Şi mulţi leproşi erau în Israel în zilele proorocului Elisei, dar nici unul dintre 
ei nu S-a curăţat, decât Neeman sirianul. 

28. Și toţi, în sinagogă, auzind acestea, s-au umplut de mânie. 

29. Și sculându-se, L-au scos afară din cetate şi L-au dus pe sprânceana 
muntelui, pe care era zidită cetatea lor, ca să-L arunce în prăpastie; 

30. lar EI, trecând prin mijlocul lor, S-a dus. 


Apostol 


14. Căci voi, fraţilor, v-aţi făcut următori ai Bisericilor lui Dumnezeu, care sunt 
în ludeea, întru Hristos lisus, pentru că aţi suferit şi voi aceleaşi de la cei de un 
neam cu voi, după cum şi ele de la iudei, 

15. Care şi pe Domnul lisus L-au omorât ca şi pe proorocii lor; şi pe noi ne-au 
prigonit şi Sunt neplăcuţi lui Dumnezeu şi tuturor oamenilor sunt potrivnici, 

16. Fiindcă ne opresc să vorbim neamurilor, ca să se mântuiască, spre a se 
împlini pururea măsura păcatelor lor. Dar la urmă, i-a ajuns mânia lui 
Dumnezeu. 

17. Iar noi, fraţilor, fiind despărțiți de voi, o bucată de vreme, cu ochii nu cu 
inima, ne-am sârguit cu atât mai mult, cu mare dor, să vedem faţa voastră. 

16. Pentru aceea, am voit să venim la voi, îndeosebi eu Pavel - o dată şi încă altă 
dată, - dar ne-a împiedicat satana. 

19. Căci care este nădejdea noastră, sau bucuria, sau cununa laudei noastre, 
dacă nu chiar voi, înaintea Domnului nostru lisus, întru a Lui venire? 

20. Căci voi sunteţi slava şi bucuria noastră. 

In această lună, ziua întâia - Pomenirea Sfântului prooroc Ieremia (Minei) 


La Vecernie 


La Doamne, strigat-am..., se pun stihirile pe 6: 3 ale praznicului şi 3 ale prooro- 
cului. 


Stihirile proorocului, glasul al 8-lea: 
Podobie: Doamne, deşi ai stat... 


Doamne, Tu mai întâi ai cunoscut pe Ieremia cel mărit până a nu se zidi, şi mai- 
nainte până de a se naşte din pântece, l-ai sfinţit a fi prooroc, ca unul ce ai ştiut 
adevărat a fi cu minte slobodă. Cu ale căruia rugăciuni, mântuiește-ne pe noi, ca un 
Bun şi lubitor de oameni. 


Doamne, de s-a şi aruncat în noroi măritul leremia, dar de mirosul cel veselitor se 
împărtășea după înţelegere, ca şi cum ar fi fost petrecând în corturile Raiului. Cu 
ale căruia rugăciuni mântuieşte-ne pe noi ca un Bun şi lubitor de oameni. 


Doamne, deşi grăia tânguiri leremia robul Tău, dar veselia ce avea către Tine, ca 
un prooroc, nu o a împuţinat; căci sufletul şi-a alcătuit cu dragostea Ta, Hristoase, 
şi pururea se umplea de veselia cea negrăită. 

Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Stihoavna praznicului. 


Troparul proorocului, glasul al 2-lea: A proorocului Tău, Doamne, Ieremia po- 
menire prăznuind, printr-însul Te rugăm, mântuieşte sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Utrenie 
Canoanele al praznicului cu Irmosul pe 8 şi al proorocului pe 4. 
Canonul proorocului 
Cântarea 1 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Mai înainte de a te zidi, te-ai sfințit din pântecele maicii tale, după mai-nainte 
dumnezeiască cunoştinţă; şi te-ai uns a fi prooroc limbilor, strigând: Să cântăm 
Mântuitorului şi Dumnezeului nostru. 


Cel ce are mai-nainte cunoştinţa tuturor, mai-nainte văzând mişcările cugetului tău, 
o leremio, descoperitorul de cele dumnezeieşti, te-a făcut pe tine îndreptător popo- 
rului. 


Slavă Tatălui şi Fiului şi Sfântului Duh. 


Înţelepţeşte curăţindu-ţi vederea cugetului de necurăţiile trupului, te-ai arătat do- 
rită mărturie adevărului, către Făcătorul tău. 


Şi acum şi pururea şi în vecii vecilor. Amin (a Născătoarei de Dumnezeu) 
Ca ceea ce mai presus de fire ai născut cu trup pe Cuvântul Tatălui, care S-a să- 


lăşluit întru tine, Fecioară, Născătoare de Dumnezeu, te-ai arătat Stăpână tuturor 
făpturilor. 

Cântarea a 3-a 
Irmos: Tu ești întărirea... 


Tu, Stăpâne ai sfințit pe proorocul Tău mai-nainte de naşterea lui, şi l-ai trimis în- 
dreptător celor rătăciți. 


Locuind în buzele tale darul Duhului, ca pe o făclie luminoasă, te-a arătat celor 
dintru întuneric. 


Slavă Tatălui şi Fiului şi Sfântului Duh. 


Mirul tău cel cu bună mireasmă, nesuferindu-l poporul lui Israil cel înnoroit, te-a 
închis pe tine în groapă. 


Şi acum şi pururea şi în vecii vecilor. Amin (a Născătoarei de Dumnezeu) 


Prin tine Preacurată, Fiul lui Dumnezeu, cel mai presus de fiinţă şi fără începere, 
bine a voit să Se împreune cu oamenii. 


Irmosul: Tu eşti întărirea celor ce aleargă la Tine, Doamne, Tu eşti lumina celor 
întunecaţi şi pe Tine Te laudă duhul meu. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Curăţindu-ţi cu duhul inima ta cea dătătoare de lumină, mărite mare proorocule şi 
mucenice leremio, ai primit de sus darul proorociei, şi la margini cu mare glas ai 
strigat: lată Dumnezeul nostru, şi nu este asemenea ca Dânsul; căci Acesta întru- 
pându-Se S-a arătat pe pământ. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine te mă- 
rim, Pierzătorul stricăciuni, la Tine cădem, cel ce ai înviat din mormânt la Unul 
Dumnezeul nostru. 

Norodul cel fărădelege, nevrând să primească mirosul dumnezeieştii cunoştinţe, te- 
a supus în noroi, pe tine care întăreai legile cele drepte, înțelepte. Carele ducându- 
se în robie silnică de barbarii cei fără de Dumnezeu, l-ai plâns proorocule fericite. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Prea luminată strălucirea Preasfântului şi Dumnezeiescului Duh, strălucind în ini- 
ma ta, te-a făcut vrednic a lumina celor dintru întuneric. 


Arătându-te mai iertător decât toți proorocii, prea fericite de Dumnezeu cuprin- 
sule, învredniceşte-mă iertării, pe mine care sunt întunecat de multe patimi. 


Slavă Tatălui şi Fiului şi Sfântului Duh. 


Ca unul ce te-ai făcut mijlocitor strălucirii celei arătătoare şi dumnezeieşti, prin 
mijlocirea ta, împacă viforul vieţii mele cel cu multă tulburare. 


Şi acum şi pururea şi în vecii vecilor. Amin (a Născătoarei de Dumnezeu) 


Dumnezeu aflând acum pe Israil cel iubit, i-a dat toată cunoştinţa ştiinţei, şi din ti- 
ne Fecioară ne-a strălucit nouă. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Ca pe un fulger ai trimis pe prea sfințitul tău Ieremia proorocul, ca să te vestească 
pe Tine, Hristoase, Lumina celor dintru întuneric. 


Stăpânul tău cu mai-nainte cunoştinţa sa, la vremile cele căzute, săgeată aleasă 
ascunsă în tolbă te-a arătat pe tine, leremio. 


Slavă Tatălui şi Fiului şi Sfântului Duh. 

Având urechile cugetului curate, mărite proorocule te-ai învrednicit a auzi Duhul 
când grăia către tine. 


Şi acum şi pururea şi în vecii vecilor. Amin (a Născătoarei de Dumnezeu) 


Mare şi înfricoşată este taina Fecioarei, că printr-însa a alăptat ca o Maică pe Dum- 
nezeu, care S-a arătat oamenilor pe pământ. 


Cântarea a 6-a 

Irmos: Adâncul păcatelor... 

Precum ţi-ai lărgit gura sufletului, duhovniceşte din destul ai tras luminarea şi 
darul, purtătorule de Dumnezeu, şi îndestulându-te după împărtăşire, ai dat din 
strălucire tuturor celor ce au poftit, o proorocule. 

Văzând marea cea lumească că se înalță cu întreite valuri de supărări, ai poftit lo- 
cuirile cele mai de jos, şi izvor curgător de lacrimi ca un râu ca să plângi cu amar 
pe poporul tău cel vrăjmaş. 

Slavă Tatălui şi Fiului şi Sfântului Duh. 

Moartea Mântuitorului ai însemnat prin taină, mai-nainte grăitorule de cele dumne- 
zeieşti. Căci poporul cel fărădelege al evreilor, ca pe un miel, a spânzurat pe lemn 
pe Hristos începătorul vieţii şi făcătorul de bine a toată făptura. 

Şi acum şi pururea şi în vecii vecilor. Amin (a Născătoarei de Dumnezeu) 
Cuvântul cel născut din Tatăl fără de trup, mai-nainte de veci, din tine Preacurată 
se naşte în vreme cu trup, şi în umbra lui toţi vom trăi, precum odinioară a prooro- 
cit leremia. 

Irmosul: Adâncul păcatelor, şi viforul greşelilor mă tulbură, şi întru adâncul dez- 
nădăjduirii celei silnice mă surpă pe mine. Ci-mi tinde şi mie mâna ta cea tare ca 
lui Petru, o îndreptătorule, şi mă mântuieşte. 


Condacul și Icosul praznicului. 


Sinaxar 

Luna lui mai are zile 31. Ziua are ceasuri 14 şi noaptea are ceasuri 10. 
In ziua dintâi, pomenirea Sfântului prooroc Ieremia. 


Stih: Sufletele cele împietrite şi străine de dumnezeiasca frică. 
Viaţa dumnezeiescului leremia prin pietre o ridici. 

Întru întâia zi a lui mai, pe Ieremia cel mărit. 

Îndărătnicul neam cu pietre l-a omorât. 


Acesta din pântecele mamei sale s-a sfinţit, şi era sfânt Domnului şi prooroc, tră- 
gându-se din Anatot. 


Acesta după ce s-a robit Ierusalimul de către Nabucodonosor, împăratul Babilo- 
nului, s-a pogorât la Dafnele Egiptului şi acolo proorocind fu ucis cu pietre de po- 
porul lui Israil, şi murind s-a îngropat în locul lăcaşului lui Faraon; pentru că 
egiptenii văzând folosul de la dânsul, l-au mărit. Fiindcă prin rugăciunea lui s-au 
omorât aspidele, care prăpădeau pe egipteni. Asemenea s-au omorât şi fiarele ce se 
aflau prin ape, căror le zic egiptenii efort, iar elinii, crocodili. 


Pentru aceasta creştinii ce se află la locul acela, până astăzi, rugându-se merg în 
locul acela unde este mormântul proorocului, şi luând ţărână se tămăduiesc de 
mușcările aspidelor. 


Deci zic că şi Alexandru Machedon stând deasupra mormântului proorocului, şi 
aflând cele pentru dânsul, i-a mutat moaştele în Alexandria, şi împărțindu-le pre- 
tutindenea în cetate, şi punându-le împrejurul ei a gonit de acolo aspidele, şi în lo- 
cul lor a adus şerpii ce se cheamă argalii, pe care i-a adus de la Argos, şi li se trage 
numele de acolo. 


Deci a zis leremia către popii Egiptului, cum că va să se facă un semn; adică că vor 
să se cutremure idolii Egiptului, şi vor cădea la pământ, pentru Mântuitorul prunc 
ce se va naşte în iesle din Fecioară. Şi pentru aceea până astăzi, ei au în loc de 
Dumnezeu o fecioară lehusă, şi punând un prunc în iesle, i se închină, de care lucru 
întrebându-i pe dânşii şi împăratul Ptolomeu pentru această pricină, i-au spus că 
taina aceasta se trage de la strămoşi, şi este dată la părinţii noştri de un cuvios 
prooroc, şi aşteptăm sfârşitul tainei. 


ŞI spun pentru proorocul acesta, că mai-nainte de prada bisericii, a luat Chivotul 
legii şi cele ce erau într-însul, şi a pus de le-a îngropat sub o stâncă de piatră, şi a 
zis cei ce erau acolo: Dusu-s-a Domnul din Sinai la Cer, şi iarăşi va să vie în Sinai 

cu putere, şi va fi vouă semnul venirii sale, când se vor închina toate limbile la 
lemn. Şi a zis, că nimenea nu va putea scoate Chivotul acesta fără decât numai 
Aaron preotul şi nici nimenea va deschide tablele care sunt într-însul, nici din 
preoţi, nici din prooroci, fără decât Moise alesul lui Dumnezeu. Iar la Înviere întâi 
se va ridica Chivotul şi va ieşi din pământ, şi se va pune în muntele Sinai, şi se vor 
aduna toţi sfinţii la dânsul, așteptând pe Domnul, şi fugind de vrăjmaşul care va 
căuta să-l omoare. 


lar în piatra aceea a scris cu degetul său numele lui Dumnezeu şi s-a făcut tiparul 
literelor, ca o cioplitură de fier. Şi nor luminos îndată a acoperit numele acela. Şi 
nu va putea nimenea chibzui locul, nici va putea să cinstească numele lui Dumne- 
zeu până în ziua aceea. 

Însă piatra este în pustiu, unde s-a făcut întâi Chivotul de Veseleil între doi munţi, 
unde zace Moise şi Aaron. Şi se arată noaptea norul ca lumina la locul acela în chi- 
pul cel dintâi, după cum la israeliteni se arăta norul noaptea şi-i lumina pe ei. 

Deci era proorocul leremia bătrân de ani, mic la statul trupului, barba având din 
sus lată şi jos îngustă. ŞI se face soborul lui în biserica Sfântului apostol Petru, care 
este aproape de Sfânta Biserică cea mare. 


Tot în această zi, pătimirea Sfântului mucenic Vata persul. 


Stih: Şi lui Vata celui ce cu sabia capul s-a tăiat. 
In cereştile lăcaşuri a umbla, după cuviinţă 1 s-a dat. 


Tot în această zi, Sfântul mucenic Filosoful de sabie s-a săvârșit. 


Stih: Filosof şi cu numirea şi cu lucrul te-ai arătat, 
Tu prietene al înţelepciunii cu adevărat. 


Tot în această zi, cuvioasa Isidora cu pace s-a săvârşit. 


Stih: Isidora de pe pământ către cereasca stupină ai zburat. 
Ca ceea ce albina adunătoare de faptă bună te-ai arătat. 


Tot în această zi, Sfântul mucenic Sava spânzurat fiind în smochin s-a săvârșit. 


Stih: Adus-a creanga smochinului roadă timpurie cu adevărat. 
Pe Sava cel ce cu mâinile legate l-a spânzurat. 

Tot în această zi, pomenirea Sfinţilor măriţilor trei noi cuvioşi mucenici: a lui 
Eftimie celui ce se trăgea cu neamul din Demiga Peloponesului, şi în Constan- 
tinopol la anul o mie opt sute patrusprezece, martie în douăzeci şi două, în 
Duminica Floriilor, prin sabie s-a nevoit. Și a lui Ignatie celui ce se trăgea din 
Zagora veche și în Constantinopol, în acelaşi an octombrie în opt prin 
Sugrumare S-a săvârșit. Şi a lui Achachie celui ce se trăgea din Tesalonic şi în 
Constantinopol, la anul o mie opt sute cincisprezece la întâia zi mai, prin sabie 
S-a Săvârșit, Şi se săvârşeşte pomenirea lor în cinstitul lor mucenicesc locaş, ce 
se află la schitul cinstitului înaintemergător din Aton. 


La Eftimie: 
Stih: Eftimie al meu, bucură-te, bucură-te zic de multe ori. 
Căci prin tăiere înțelepţeşte ai aflat bucuria în ceruri. 


La Ignatie: 

Stih: Pe Ignatie îl văd ca pe o altă stea strălucită, 

Prin sugrumare, de la pământ la Cer ridicată. 

La Acachie: 

Stih: Ca pe un miel a junghiat, vai prin sabie, 

Bărbaţii sângiurilor, pe măritul Acachie. 

Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 


Cântarea a 7-a 


Irmos: Tinerii evreieşti au călcat în cuptor văpaia cu îndrăznire şi focul în rouă |- 
au prefăcut strigând: Binecuvântat eşti, Doamne Dumnezeule, în veci. 


Tu proorocule, acum nu întru nădejdi, ci în faptă văzând plinite proorociile tale 
strigi: Bine eşti cuvântat Doamne Dumnezeule în veci. 


Organ dumnezeiesc te-ai arătat, ocârmuindu-te cu mâna Mângâietorului, grăind 
glasuri cereşti, şi cântând: Bine eşti cuvântat Doamne Dumnezeule în veci. 


Slavă Tatălui şi Fiului şi Sfântului Duh. 
Scriind tânguiri o proorocule, nu ţi-ai împuţinat dumnezeiasca veselie, cu care 


împreună tu ai crescut din pruncie, strigând: Bine eşti cuvântat Doamne Dumne- 
zeule în veci. 

Şi acum şi pururea şi în vecii vecilor. Amin (a Născătoarei de Dumnezeu) 
Intrând în pântecele Fecioarei, precum bine ai voit; vrând să mântuieşti pe oameni, 
arătat a1 învățat pe prooroci această minune; bine eşti cuvântat Doamne Dumne- 
zeule în veci. 

Cântarea a 8-a 

Irmos: Cei ce s-au făcut... 

In ceruri te-ai suit cu veselie, de Dumnezeu insuflate Ieremia, şi împreună cu cei 
fără de trup, umbli împrejurul scaunului Împăratului tuturor strigând: Binecu- 
vântaţi toate lucrurile Domnului pe Domnul şi-L prea înălţaţi întru toţi vecii. 
Luminându-te cu lumina razei celei dumnezeieşti, şi primind ca o oglindă mult lu- 
minoasă strălucirile, dăruieşti celor ce poftesc cântând: Binecuvântaţi toate lucru- 
rile Domnului pe Domnul, şi-L prea înălţaţi întru toţi vecii. 

Binecuvântăm pe Tatăl, pe Fiul şi pe Sfântul Duh, Domnul. 

Arătându-te propovăduitor sfințit bunei credinţe, prea lăudate ai înfruntat slăbiciu- 
nea nedumnezeirii leremio, cântând: Binecuvântaţi toate lucrurile Domnului pe 
Domnul, şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 
Dătătorul de viaţă din tine a primit fiinţa mea, şi o a curățit pe dânsa de spurcă- 
ciunile cele mai dinainte, o Maică a lui Dumnezeu. Binecuvântaţi toate lucrurile 
Domnului, pe Domnul, şi-L prea înălţaţi întru toți vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Cei ce s-au făcut cu darul tău biruitori tiranului şi văpăii, tinerii cei ce au păzit foa- 
rte poruncile tale, au strigat: Binecuvântaţi toate lucrurile Domnului pe Domnul. 


Cântarea a 9-a 


khkkhkkhkhkkrhkhkhkhkhkhhkikhkhkikhkikiki 


e Xe e e e De Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhrhkkhihkikrhihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e e Xe e e XX 


Irmos: Cu adevărat Născătoare... 


Prin lumina cea foarte curată te-ai amestecat cu strălucirea dumnezeirii, căreia ară- 
tările arătat le-ai avut pe pământ, fericite. 


Ajungând până la izvorul cel nepieritor al strălucirilor celor de acolo, de Dumne- 
zeu insuflate, arătat ai câştigat sfârşitul cel dorit de tine. 


Slavă Tatălui şi Fiului şi Sfântului Duh. 


Pe toți cei ce laudă pomenirea ta, prea fericite Ieremia, învredniceşte-i a se lumina 
cu raza cea purtătoare de lumină, de care acum te îndulcești. 


Şi acum şi pururea şi în vecii vecilor. Amin (a Născătoarei de Dumnezeu) 


Cei ce suntem încredințaţi de prea curată naşterea ta, Fecioară de Dumnezeu Năs- 
cătoare te rugăm să ne mântuim de primejdii. 


Irmosul: Cu adevărat Născătoare de Dumnezeu, te mărturisim pe tine, Fecioară 
curată, cei mântuiți prin tine, cu Cetele cele fără de trupuri, slăvindu-te pe tine. 


Luminânda şi Stihoavna praznicului. 
Și cealaltă slujbă a Utreniei după rânduială şi Otpustul. 

La Liturghie 
Fericirile praznicului. 
Prochimenul, glasul al 4-lea: Tu eşti preot în veac după rânduiala lui Melchisedec. 
Stih: Zis-a Domnul Domnului meu... Apostolul către Corinteni: Fraţilor, nu fiți 
prunci cu mintea.,. Aliluia, glasul al S-lea: Moise şi Aron întru preoţii Lui... 


Evanghelia de la Luca: In vremea aceea, se mirau oamenii de cuvintele Darului... 
Chinonicul: Intru pomenire veşnică... 

Canon de rugăciune către Sfântul prooroc leremia 


Canon de rugăciune către Sfântul prooroc leremia (1 mai): 


https://www.academia.edu/78479325/Canon_de rug % C4% 83ciune_c%C4% 83tre_Sf% C3 
% A2ntul_prooroc_leremia_l_mai 


https://archive.org/details/canon_ 202205 


ie se ste 


Troparul Sfântului prooroc leremia, glasul al 2-lea: A proorocului Tău, Doamne, 
leremia pomenire prăznuind, printr-însul Te rugăm, mântuieşte sufletele noastre. 


Cântarea 1 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Stih: Sfinte proorocule Ieremia, roagă-te lui Dumnezeu pentru noi. 
Mai înainte de a te zidi, te-ai sfințit din pântecele maicii tale, după mai înainte 


dumnezeiască cunoştinţă; şi te-ai uns a fi prooroc neamurilor, strigând: Să cântăm 
Mântuitorului şi Dumnezeului nostru. 

Stih: Sfinte proorocule Ieremia, roagă-te lui Dumnezeu pentru noi. 

Cel ce are mai înainte cunoştinţa tuturor, mai înainte văzând mişcările cugetului 
tău, o leremia descoperitorule de cele dumnezeieşti, te-a făcut pe tine îndreptător 
poporului. 


Slavă Tatălui şi Fiului şi Sfântului Duh. 


Înţelepţeşte curăţindu-ţi vederea cugetului de necurăţiile trupului, te-ai arătat dorită 
mărturie adevărului, către Făcătorul tău. 


Şi acum şi pururea şi în vecii vecilor. Amin (a Născătoarei). 

Ca ceea ce mai presus de fire ai născut cu trup pe Cuvântul Tatălui, care S-a 
sălăşluit întru tine, Fecioară, Născătoare de Dumnezeu, te-ai arătat stăpână tuturor 
făpturilor. 

Cântarea a 3-a 

Irmos: Tu eşti Întărirea celor ce ... 


Stih: Sfinte proorocule Ieremia, roagă-te lui Dumnezeu pentru noi. 


Tu, Stăpâne, ai sfinţit pe proorocul Tău, mai înainte de naşterea lui, şi l-ai trimis 
îndreptător celor rătăciți. 


Stih: Sfinte proorocule Ieremia, roagă-te lui Dumnezeu pentru noi. 


Locuind în buzele tale harul Duhului, ca pe o făclie luminoasă, te-a arătat celor din 
întuneric. 


Slavă Tatălui şi Fiului şi Sfântului Duh. 


Mirul tău cel cu bună mireasmă, nesuferindu-l poporul lui Israel cel înnoroit, te-a 
închis pe tine în groapă. 


Şi acum şi pururea şi în vecii vecilor. Amin (a Născătoarei). 


Prin tine Preacurată, Fiul lui Dumnezeu, Cel mai presus de fiinţă şi fără de început, 
a binevoit să Se împreune cu oamenii. 

Irmosul: Tu eşti întărirea celor ce aleargă la Tine, Doamne, Tu eşti lumina celor 
întunecaţi, şi pe Tine Te laudă duhul meu. 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte proorocule Ieremia, roagă-te lui Dumnezeu pentru noi. 


Prea luminată strălucirea Preasfântului şi Dumnezeiescului Duh, strălucind în ini- 
ma ta, te-a făcut vrednic a lumina celor din întuneric. 


Stih: Sfinte proorocule Ieremia, roagă-te lui Dumnezeu pentru noi. 


Arătându-te mai iertător decât toţi proorocii, prea fericite de Dumnezeu cuprinsule, 
învredniceşte-mă de iertare, pe mine care sunt întunecat de multe patimi. 


Slavă Tatălui şi Fiului şi Sfântului Duh. 


Ca unul ce te-ai făcut mijlocitor strălucirii celei arătătoare şi dumnezeieşti, prin 
mijlocirea ta, împacă viforul vieţii mele cel cu multă tulburare. 


Şi acum şi pururea şi în vecii vecilor. Amin (a Născătoarei). 


Dumnezeu aflând acum pe Israel cel iubit, i-a dat toată cunoştinţa ştiinţei, şi din 
tine Fecioară ne-a strălucit nouă. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Stih: Sfinte proorocule Ieremia, roagă-te lui Dumnezeu pentru noi. 


Ca pe un fulger ai trimis pe prea sfințitul Tău Ieremia proorocul, ca să Te vestească 
pe Tine, Hristoase, lumina celor din întuneric. 


Stih: Sfinte proorocule Ieremia, roagă-te lui Dumnezeu pentru noi. 

Stăpânul tău cu mai înainte cunoştinţa Sa, la vremile cele căzute, săgeată aleasă 
ascunsă, în tolbă te-a arătat pe tine, leremia. 


Slavă Tatălui şi Fiului şi Sfântului Duh. 


Având urechile cugetului curate, mărite prooroc, te-ai învrednicit a auzi Duhul 
când grăia către tine. 


Şi acum şi pururea şi în vecii vecilor. Amin (a Născătoarei). 


Mare şi înfricoşătoare este taina Fecioarei, că printr-însa a aplecat ca o Maică pe 
Dumnezeu, care S-a arătat oamenilor pe pământ. 


Cântarea a 6-a 

Irmos: Adâncul păcatelor... 

Stih: Sfinte proorocule Ieremia, roagă-te lui Dumnezeu pentru noi. 

Precum ţi-ai lărgit gura sufletului, duhovniceşte din destul ai tras luminarea şi 
harul, purtătorule de Dumnezeu, şi îndestulându-te după împărtăşire, ai dat din 
strălucire tuturor celor ce au pofiit, o proorocule. 

Stih: Sfinte proorocule Ieremia, roagă-te lui Dumnezeu pentru noi. 

Văzând că marea cea lumească se înalță cu întreite valuri de supărări, ai poftit 
locuirile cele mai de jos, şi izvor curgător de lacrimi ca un râu, ca să plângi cu 
amar pe poporul tău cel vrăjmaş. 

Slavă Tatălui şi Fiului şi Sfântului Duh. 

Moartea Mântuitorului ai însemnat prin taină, mai înainte grăitorule de cele 
dumnezeieşti. Căci poporul cel fără de lege al iudeilor, ca pe un miel a spânzurat 
pe lemn pe Hristos, începătorul vieţii şi Făcătorul de bine a toată făptura. 

Şi acum şi pururea şi în vecii vecilor. Amin (a Născătoarei). 

Cuvântul cel născut din Tatăl fără de trup, mai înainte de veci, din tine Preacurată 


Se naşte în vreme cu trup, şi în umbra Lui toţi vom trăi, precum odinioară a 
proorocit leremia. 


kk hkkhkhkkrhkhkhkhkhkhhkikhkikikrhikiki 


e Xe e e e De Xe e e Xe e e Xe De De e De e e e e De e e e e e e e e e XX 


kkhkkkkkhkhkhkhkikhkhkhkrhkhkhhkikrhkihkikihyik 


XP Xp e e Xe e Xe e e Xe e e Xe e e e Xe e e e e e e e e e e Xe e e XX 


Irmosul: Adâncul păcatelor şi viforul greşelilor mă tulbură, şi întru adâncul 
deznădăjduirii celei silnice mă surpă pe mine. Ci-mi întinde şi mie mâna Ta cea 
tare ca lui Petru, o îndreptătorule şi mă mântuieşte. 

Condac, glasul al 3-lea: 

Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 
Curăţindu-ţi cu duhul inima ta cea dătătoare de lumină, mărite mare prooroc şi 
mucenic leremia, ai primit de sus harul proorociei, şi la margini cu mare glas ai 
strigat: iată Dumnezeul nostru, şi nu este asemenea ca Dânsul; căci Acesta întru- 
pându-Se S-a arătat pe pământ. 


Cântarea a 7-a 


Irmos: Tinerii evreieşti au călcat în cuptor văpaia cu îndrăznire şi focul în rouă |- 
au prefăcut strigând: Binecuvântat eşti, Doamne Dumnezeule, în veci. 


Stih: Sfinte proorocule Ieremia, roagă-te lui Dumnezeu pentru noi. 


Tu proorocule, acum nu întru nădejdi, ci în faptă văzând împlinite proorociile tale 
strigi: Binecuvântat eşti, Doamne Dumnezeule, în veci. 


Stih: Sfinte proorocule Ieremia, roagă-te lui Dumnezeu pentru noi. 


Organ dumnezeiesc te-ai arătat, ocârmuindu-te cu mâna Mângâietorului, grăind 
glasuri cereşti, şi cântând: Binecuvântat eşti, Doamne, Dumnezeule, în veci. 


Slavă Tatălui şi Fiului şi Sfântului Duh. 
Scriind tânguiri, o proorocule, nu ţi-ai împuţinat dumnezeiasca veselie, cu care 
împreună tu ai crescut din pruncie, strigând: Binecuvântat eşti, Doamne Dumne- 


zeule, în veci. 


Şi acum şi pururea şi în vecii vecilor. Amin (a Născătoarei). 

Intrând în pântecele Fecioarei precum bine ai voit, vrând să mântuieşti pe oameni, 
arătat ai învăţat pe prooroci această minune; binecuvântat eşti, Doamne Dumne- 
zeule, în veci. 

Cântarea a 8-a 

Irmos: Cei ce s-au făcut... 

Stih: Sfinte proorocule Ieremia, roagă-te lui Dumnezeu pentru noi. 

În ceruri te-ai suit cu veselie, de Dumnezeu insuflate Ieremia, şi împreună cu cei 
fără de trup, umbli împrejurul scaunului Împăratului tuturor, strigând: binecu- 
vântaţi toate lucrurile Domnului pe Domnul, şi-L prea înălţaţi întru toţi vecii. 

Stih: Sfinte proorocule Ieremia, roagă-te lui Dumnezeu pentru noi. 
Luminându-te cu lumina razei celei dumnezeieşti, şi primind ca o oglindă mult- 
luminoasă strălucirile, le dăruieşti pe acestea celor ce le poftesc, cântând: Bine- 
cuvântaţi toate lucrurile Domnului pe Domnul, şi-L prea înălțaţi întru toţi vecii. 
Binecuvântăm pe Tatăl şi pe Fiul şi pe Sfântul Duh, Domnul. 

Arătându-te propovăduitor sfinţit al dreptei credinţe, prea lăudate, ai înfruntat 
slăbiciunea necredinţei, leremia, cântând: Binecuvântaţi toate lucrurile Domnului 
pe Domnul, şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Dătătorul de viaţă din tine a primit fiinţa mea, şi o a curăţit pe dânsa de întinările 
cele mai dinainte, o, Maică a lui Dumnezeu. Binecuvântaţi toate lucrurile Domnu- 
lui pe Domnul, şi-L prea înălţaţi întru toţi vecii. 


Irmosul 


Să lăudăm, bine să cuvântăm şi să ne închinam Domnului, cântându-l şi prea înăl- 
țându-L pe Dânsul întru toţi vecii. 


Cei ce s-au făcut cu harul Tău biruitori tiranului şi văpăii, tinerii cei ce au păzit 
foarte poruncile Tale au strigat: Binecuvântaţi toate lucrurile Domnului pe Dom- 
nul. 

Cântarea a 9-a 
Irmos: Cu adevărat Născătoare... 
Stih: Sfinte proorocule Ieremia, roagă-te lui Dumnezeu pentru noi. 


Prin lumina cea foarte curată te-ai amestecat cu strălucirea Dumnezeirii, căreia 
arătările le-ai dobândit, lămurit pe pământ, fericite. 


Stih: Sfinte proorocule Ieremia, roagă-te lui Dumnezeu pentru noi. 


Ajungând până la izvorul cel nepieritor al strălucirilor celor de acolo, de Dumne- 
zeu însuflate, arătat ai câştigat sfârşitul cel dorit de tine. 


Slavă Tatălui şi Fiului şi Sfântului Duh. 


Pe toţi cei ce laudă pomenirea ta, prea fericite Ieremia, învredniceşte-i a se lumina 
cu raza cea purtătoare de lumină, de care acum te îndulceşti. 


Şi acum şi pururea şi în vecii vecilor. Amin (a Născătoarei). 


Cei ce suntem încredințaţi de prea curată naşterea ta, Fecioară de Dumnezeu 
Născătoare, te rugăm să ne izbăvim de primejdii. 


Irmosul: Cu adevărat Născătoare de Dumnezeu, te mărturisim pe tine Fecioară 
curată, cei mântuiţi prin tine, cu Cetele cele fără de trupuri slăvindu-te pe tine. 


Sedelna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Poporul cel fără de lege, nevrând să primească mirosul dumnezeieştii cunoştinţe, 
te-a supus în noroi, pe tine care întăreai legile Mele drepte, înțelepte. Care 
ducându-se în robie silnică de barbarii cei fără de Dumnezeu, l-ai plâns prooroc 
fericit. 

Imnografie 


Condacul Sfântului prooroc leremia: Curăţindu-ţi cu duhul inima ta cea dătătoare 
de lumină, mărite mare prooroc şi mucenic Ieremia, ai primit de sus harul proo- 
TOCieI, şi la margini cu mare glas ai strigat: iată Dumnezeul nostru, şi nu este ase- 
menea ca Dânsul; căci Acesta întrupându-Se S-a arătat pe pământ. 


Troparul Sfântului prooroc leremia: A proorocului Tău, Doamne, leremia pome- 
nire prăznuind, printr-însul Te rugăm, mântuieşte sufletele noastre. 


(Video) Troparul Sfântului proroc Ieremia - Interpret: Oulia Simeria: 
https://doxologia.ro/cantari/video-troparul-sfantului-proroc-ieremia 


Troparul Sfântului rooroc Ieremia (în limba greacă): 


https://doxologia.ro/video/slujbe/alte-slujbe/troparul-sfantului-prooroc-ieremia-limba- 
greaca 

Sinaxar - Sfântul proroc Ieremia - | mai: 


ESTE UNUL DINTRE CEI MAI 
AA OFETI Al VECHIULUI 


2 C 
- IEREMIA 


1 MAI 


https://www.trinitas.tv/sfantul-proroc-ieremia-1-mai/ 

Sfânta Scriptură: Ieremia 


Capitolul 1 - Chemarea profetului 


1. Cuvintele lui Ieremia, fiul lui Hilchia, dintre preoţii de la Anatot, din pământul 
lui Veniamin, 

2. Către care a fost cuvântul Domnului, în zilele lui osia, fiul lui Amon, regele lui 
Iuda, în anul al treisprezecelea al domniei acestuia, 

3. Precum şi în zilele lui loiachim, fiul lui losia, regele lui Iuda, până în luna a 
cincea din anul al unsprezecelea al lui Sedechia, fiul lui losia, regele lui Iuda, adică 
până la robirea Ierusalimului. 

4. Fost-a cuvântul Domnului către mine şi mi-a zis: 

5. "Înainte de a te fi zămislit în pântece, te-am cunoscut, şi înainte de a ieşi din 
pântece, te-am sfinţit şi te-am rânduit prooroc pentru popoare”. 

6. lar cu am răspuns: "O, Doamne, Dumnezeule, eu nu ştiu să vorbesc, pentru că 
sunt încă tânăr”. 

7. Domnul însă mi-a zis: "Să nu zici: Sunt încă tânăr; căci la căți te voi trimite, la 
toți vei merge şi tot ce-ţi voi porunci vei spune. 

8. Să nu te temi de dânşii, căci Eu sunt cu tine, ca să te izbăvesc”, zice Domnul. 

9. Și Domnul mi-a întins mâna, mi-a atins gura şi mi-a zis: "lată am pus cuvintele 
Mele în gura ta! 

10. lată te-am pus în ziua aceasta peste popoare şi peste regate, ca să smulgi şi să 
arunci la pământ, să pierzi şi să dărâmi, să zideşti şi să sădeşti!" 

11. Apoi a fost cuvântul Domnului către mine şi mi-a zis: "Ieremia, ce vezi tu?" Şi 
eu am răspuns: "Văd un toiag din lemn de migdal”. 

12. Zisu-mi-a Domnul: "Tu ai văzut bine, că Eu priveghez asupra cuvântului Meu, 
ca să-l împlinesc!" 

13. Şi iar a fost cuvântul Domnului către mine şi mi-a zis: "Ce vezi tu?" Şi cu am 
răspuns: "Văd un cazan clocotind, care e gata să se verse dinspre miazănoapte". 

14. Iar Domnul mi-a zis: De la miazănoapte se va deschide nenorocire asupra 
tuturor locuitorilor ţării acesteia. 

15. Că iată voi chema toate popoarele ţărilor de la miazănoapte, zice Domnul, şi 
vor veni acelea şi îşi vor pune fiecare din ele scaunul său la poarta de intrare a 
Ierusalimului, pe lângă toate zidurile lui şi în toate cetățile lui Iuda; 

16. Şi voi rosti asupra lor judecata Mea pentru toate fărădelegile lor, pentru că M- 
au părăsit, au aprins tămâie înaintea altor dumnezei şi s-au închinat la lucrurile 
mâinilor lor. 

17. Dar tu, încinge-ţi coapsele tale şi scoală de le spune tot ce-ţi voi porunci. Nu 
tremura înaintea lor, fiindcă nu vreau să tremuri înaintea lor. 

18. Că iată, Eu te-am făcut astăzi cetate întărită, stâlp de fier şi zid de aramă 
înaintea acestei ţări întregi: înaintea regilor lui luda, înaintea căpeteniilor ei, 
înaintea preoţilor ei şi înaintea poporului ţării. 

19.Ei se vor lupta împotriva ta, dar nu te vor birui că Eu sunt cu tine, ca să te 
izbăvesc", zice Domnul. 


Capitolul 2 - Israel nerecunoscător şi pedepsit 


1. Fost-a cuvântul Domnului către mine şi a zis: 

2. "Mergi şi strigă la urechile fiicei Ierusalimului şi zi: "Aşa grăieşte Domnul: Mi- 
am adus aminte de prietenia cea din tinereţea ta, de iubirea de pe când erai mireasă 
şi mi-ai urmat în pustiu, în pământul cel nesemănat. 

3. Atunci Israel era sfințenia Domnului şi pârga roadelor lui; toţi câţi mâncau din 
ea se făceau vinovaţi şi nenorocirea venea asupra lor", zice Domnul. 

4. Casa lui lacov şi toate seminţiile casei lui Israel, ascultați cuvântul Domnului! 
Aşa zice Domnul: 

5. "Ce nedreptate au găsit în Mine părinţii voştri, de s-au depărtat de Mine şi s-au 
dus după deşertăciune şi au devenit ei înşişi deşertăciune? 

6. În loc să zică: Unde este Domnul, Cel ce ne-a scos din pământul Egiptului şi ne- 
a povăţuit prin pustiu, prin pământul cel gol şi nelocuit, prin pământul cel sec, prin 
pământul umbrei morţii, prin care nimeni nu umblase şi unde nu locuia om? 

7. Eu v-am dus în pământ roditor, ca să vă hrăniţi cu roadele lui şi cu bunătăţile lui; 
voi însă aţi intrat şi aţi spurcat pământul Meu şi moştenirea Mea aţi făcut-o 
urâciune. 

8. Preoţii n-au zis: Unde este Domnul? Învăţătorii legii nu M-au cunoscut; păstorii 
au lepădat credinţa şi proorocii au proorocit în numele lui Baal şi s-au dus după cei 
ce nu-i pot ajuta. 

9. De aceea la judecată voi grăi împotriva voastră, zice Domnul, şi împotriva 
nepoților voştri voi cere osândă! 

10. Să vă duceţi în insulele Chitim şi să vedeţi; trimiteţi în Chedar şi cercetaţi cu 
de-amănuntul şi aflaţi: 

11. Fost-a, oare, acolo ceva de felul acesta? Schimbatu-şi-a oare vreun popor 
dumnezeii săi, deşi aceia nu sunt dumnezei? Poporul Meu însă şi-a schimbat slava 
cu ceea ce nu-l poate ajuta. 

12. Miraţi-vă de acestea, ceruri; cutremuraţi-vă, îngroziţi-vă, zice Domnul! 

13. Că două rele a făcut poporul Meu: pe Mine, izvorul apei celei vii, M-au părăsit, 
ŞI şi-au săpat fântâni sparte, care nu pot ţine apă. 

14. Au doară rob sau fiu de rob e Israel? Pentru ce dar s-a făcut el pradă? 

15. Mugit-au asupra lui puii de leu, ridicatu-şi-au glasul lor şi au făcut pustiu ţara 
lui; cetăţile lui sunt fără locuitori. 

16. Chiar şi locuitorii din Nof şi cei din Tahpanhes ţi-au ras capul, Israele! 

17. Oare nu ţi-ai pricinuit tu singur aceasta, părăsind pe Domnul Dumnezeul tău, 
când te povăţuia? 

18. Şi acum pentru ce ai luat drumul Egiptului, ca să bei apă din Nil? Şi pentru ce 
ţi-ai luat drumul spre Asiria, ca să bei apă din râul e1? 

19. Lepădarea ta de credinţă te va pedepsi şi răutatea ta te va mustra. Înţelege şi 
vezi cât e de rău şi de amar de a părăsi pe Domnul Dumnezeul tău şi de a nu mai 
avea nici o teamă de Mine, zice Domnul Dumnezeul puterilor. 

20. Că în vechime am sfărâmat jugul tău şi am rupt cătuşele tale, şi tu ai zis: "Nu 
vol sluji la idoli, şi totuşi pe tot dealul înalt şi sub tot pomul umbros ai făcut 
desfrânare. 

21. Eu te-am sădit ca pe o viţă de soi, ca pe cea mai curată sămânță; cum dar Mi te- 
ai prefăcut în ramură sălbatică de viţă străină? 

22. Chiar de te-ai spăla cu silitră şi chiar dacă te-ai freca cu leşie, tot pătat eşti în 
nedreptăţile tale faţă de Mine, zice Domnul Dumnezeu. 

23. Cum poţi tu să zici: Nu m-am întinat şi n-am umblat după Baal? Priveşte la 
purtarea ta din vale şi află ce ai făcut tu, cămilă zburdalnică, tu care cutreieri toate 
drumurile, 

24. Asină sălbatică, deprinsă în pustiu, care în aprinderea poftei ei, soarbe aerul! 
Cine o va putea împiedica să-şi împlinească pofta? Toţi cei ce o caută nu se vor 
osteni, că în luna ei o vor găsi. Când i s-a zis: 

25. Întoarce-ţi piciorul de la calea strâmbă şi gâtul nu-l deprinde a înseta, ea a 
răspuns: Nu, zadarnic! Căci iubesc dumnezei străini şi merg după ei. 

26. Cum furul când este prins se ruşinează, aşa se va ruşina şi casa lui Israel şi 
poporul şi regii lui şi căpeteniile lui şi proorocii lui şi preoţii lui, căci au zis 
lemnului: 

27. "Tu eşti tatăl meu!" Şi pietrei i-au grăit: "Tu m-ai născut!", şi nu şi-au întors 
spre Mine faţa, ci spatele, iar la vreme de nevoie vor zice: "Scoală şi ne izbăveşte!" 
28. Dar unde-ţi sunt, ludo, dumnezeii care ţi i-ai făcut? Să se scoale şi să te 
izbăvească la vreme de necaz, dacă pot! Căci câte cetăţi ai, atâţia sunt şi dumnezeii 
tăi. 

29. Pentru ce vă certaţi cu Mine? Toţi v-aţi purtat cu necredincioşie şi aţi păcătuit 
împotriva Mea, zice Domnul. 

30. În zadar am bătut pe copiii voştri, că n-au primit învăţătură; pe proorocii voştri 
i-a mâncat sabia voastră, ca un leu pierzător, şi nu v-aţi temut". 

31. Ascultă, poporule, cuvântul Domnului care zice: "Pustiu am fost Eu oare pentru 
Israel? Sau ţara întunericului am fost? Pentru ce dar poporul Meu zice: Noi înşine 
ne suntem stăpâni şi nu mai venim la Tine? 

32. Au doară uită fata podoaba sa şi mireasa găteala sa? Poporul Meu însă M-a 
uitat de zile nenumărate. 

33. Fiica Ierusalimului, cât de iscusită îți eşti tu în căile tale ca să cauţi iubirea! Ba 
pentru aceasta şi la nelegiuiri ţi-ai deprins căile tale, 

34. Şi chiar şi în poalele hainei tale se află sângele săracilor nevinovaţi, pe care nu 
i-ai prins spărgând zidul, şi totuşi zici: 

35. "De vreme ce sunt nevinovată, mânia Lui de bună seamă se va abate de la 
mine". Pentru că zici: "N-am greşit", de aceea iată Eu cu tine mă voi judeca. 

36. De ce atâta grabă ca să-ţi schimbi calea? Vei fi ruşinată de Egipt, cum ai fost 
ruşinată de Asiria. 

37. Şi de acolo vei ieşi cu mâinile pe cap, pentru că a lepădat Domnul pe cei în 
care tu ţi-ai pus nădejdea, pe cei cu care tu nu vei avea izbândă”. 


Capitolul 3 Necredinţa lui Iuda. Chemarea lui Israel. Din nou în Sion. 
Intoarcerea lui Israel la Domnul 


1. Şi a mai spus: "Dacă un bărbat îşi lasă femeia, şi ea se duce de la el şi se face 
soţie altui bărbat, mai poate ea oare să se întoarcă la el? Prin aceasta nu s-ar întina 
în adevăr, oare, ţara aceea?" Şi tu te-ai desfrânat cu mulți iubiţi şi vrei să te întorci 
la Mine? zice Domnul. 

2. Ridică-ţi ochii spre înălţimi şi priveşte: Unde oare nu s-au desfrânat aceia cu 
tine? Şezut-ai pentru ei lângă cale, ca arabul în pustiu, şi ai spurcat ţara cu 
desfrânarea ta şi cu vicleşugul tău. 

3. De aceea ploile de toamnă au lipsit şi la fel şi cele de primăvară, dar Tu ai avut 
frunte de desfrânată şi nu te-ai ruşinat. 

4. Şi acum strigi către Mine: "Tatăl meu, Tu ai fost povăţuitorul tinereților mele! 

6. Zisu-mi-a Domnul în zilele lui losia: "Văzut-ai ce-a făcut Israel, această fiică 
necredincioasă? A umblat pe toți munţii înalți şi pe sub tot copacul umbros şi s-a 
desfrânat pe acolo. 

7. După ce a făcut toate acestea, i-am zis: "Întoarce-te la Mine!" Dar nu s-a întors. 
Şi a văzut acestea luda, sora sa cea necredincioasă. 

8. Şi deşi am lăsat pe fiica lui Israel cea necredincioasă pentru atâtea fapte de 
desfrânare şi i-am dat carte de despărţire, am văzut că necredincioasa ei soră, luda, 
nu s-a temut, ci s-a dus şi ea să se desfrâneze. 

9. Şi prin neruşinarea desfrânărilor ei a pângărit ţara şi s-a desfrânat cu pietrele şi 
cu lemnele. 

10. Peste toate acestea luda, necredincioasa soră a fiicei lui Israel, nu s-a întors la 
Mine din toată inima sa, ci numai din prefăcătorie", zice Domnul. 

11.Apoi iarăşi mi-a zis Domnul: "Fiica lui Israel cea necredincioasă s-a dovedit că 
e mai dreaptă decât luda cea lepădată de Dumnezeu. 

12.Mergi de vesteşte cuvintele acestea la miazănoapte şi zi: Întoarce-te, 
necredincioasă fiică a lui Israel, zice Domnul, că nu voi vărsa asupra voastră mânia 
Mea, pentru că sunt milostiv şi nu Mă voi mânia pe veci, zice Domnul. 

13. Recunoaşte-ţi însă vinovăția ta, căci te-ai abătut de la Domnul Dumnezeul tău 
şi te-ai desfrânat cu dumnezei străini sub tot arborele umbros şi glasul Meu nu l-ai 
ascultat, zice Domnul. 

14. Întoarceţi-vă, voi copii căzuţi de la credinţă, zice Domnul, că M-am unit cu voi 
ŞI vă voi lua câte unul de cetate şi câte doi de seminţie şi vă voi aduce în Sion. 

15. Apoi vă voi da păstori după inima Mea, care vă vor păstori cu ştiinţă şi 
pricepere. 

16. Când vă veţi înmulţi şi veţi ajunge mult roditori pe pământ, în zilele acelea, 
zice Domnul, nu se va mai zice: "O, chivotul aşezământului Domnului". Nimeni nu 
se va mai gândi la el, nimeni nu-şi va mai aduce aminte de el, nimănui nu-i va mai 
părea rău de el, nimeni nu va mai face altul. 

17. În vremea aceea Ierusalimul se va numi tronul Domnului şi toate popoarele se 
vor aduna acolo pentru numele Domnului şi nu se vor mai purta după îndărătnicia 
inimii lor celei rele. 

18. În zilele acelea va veni casa lui Iuda la casa lui Israel şi se vor duce împreună 
din ţara de la miazănoapte, în ţara pe care am dat-o Eu moştenire părinților voştri. 
19. Eu Mi-am zis: Cum să te pun pe tine în numărul fiilor şi să-ţi dau ţara cea 
plăcută, care este moştenirea cea mai frumoasă a mulţimii poporului? Dar iarăşi 
Mi-am zis: Tu Mă vei numi Tată al tău şi nu te vei mai depărta de Mine. 

20. Însă tocmai cum femeia necredincioasă înşală pe iubitul său, aşa şi voi, casa lui 
Israel, v-aţi purtat cu înşelăciune faţă de Mine, zice Domnul. 

21. Glas se aude pe înălțimi, s-aude plânsul jalnic al fiilor lui Israel, care se 
tânguiesc pentru că şi-au stricat căile lor şi au uitat pe Domnul Dumnezeul lor. 

22. Întoarceţi-vă, copii răzvrătiți, şi Eu voi vindeca neascultarea voastră! Ziceţi: 
Iată venim la Tine, că Tu eşti Domnul Dumnezeul nostru. 

23. Cu adevărat în deşert ne-am pus nădejdea în dealuri şi în mulţimea munţilor; cu 
adevărat, în Domnul Dumnezeul nostru este mântuirea lui Israel. 

24. Din tinereţea noastră această urâciune a mâncat ostenelile părinţilor noştri: oile 
lor, boii lor, fiii lor şi fiicele lor. 

25. lar noi zăcem în ruşinea noastră şi ocara noastră ne acoperă, pentru că am 
păcătuit înaintea Domnului Dumnezeului nostru, şi noi şi părinţii noştri din 
tinereţea noastră şi până în ziua de astăzi şi n-am ascultat glasul Domnului 
Dumnezeului nostru”. 


Capitolul 4 - Continuare. Năvălire din Miazănoapte 


1. De vrei să te întorci, Israele, zice Domnul, întoarce-te la Mine şi, de vei depărta 
urâciunile de la faţa Mea, nu vei mai rătăci. 

2. Dacă tu vei jura: "Viu este Domnul!", în adevăr, în judecată şi în dreptate, 
neamurile se vor binecuvânta şi se vor lăuda în El. 

3. Căci aşa zice Domnul către bărbăția lui luda şi ai Ierusalimului: "Araţi-vă 
ogoare noi şi nu mai semănaţi prin spini! 

4. Bărbaţi ai lui luda şi locuitori ai lerusalimului, tăiaţi-vă împrejur pentru Domnul 
şi lepădaţi învârtoşarea inimii voastre, ca nu cumva să izbucnească mânia Mea ca 
focul şi să ardă nestinsă din pricina răutăţii faptelor voastre. 

5. Spuneţi acestea în luda şi le vestiți în Ierusalim! Grăiţi şi trâmbiţaţi cu trâmbiţa 
prin ţară! Strigaţi tare şi ziceţi: 

6. "Adunaţi-vă şi să intrăm în cetatea cea întărită!" Înălțaţi steagul spre Sion, fugiţi 
şi nu vă opriţi, că iată aduc de la miazănoapte necaz şi nevoie mare! 

7. lată, iese leul din desişul său şi pierzătorul popoarelor se apropie; plecat-a din 
locul său, ca să pustiiască pământul tău; cetățile tale vor fi stricate şi fără locuitori. 
8. De aceea încingeţi-vă cu sac, plângeţi şi vă tânguiţi, că iuţimea mâniei Domnu- 
lui nu se va abate de la voi. 

9. În ziua aceea, zice Domnul, va încremeni inima regelui şi inima căpeteniilor; 
preoţii se vor îngrozi şi proorocii se vor mira". 

10. Atunci eu am zis: "O, Doamne Dumnezeule, amăgit-ai Tu oare pe poporul 
acesta şi Ierusalimul, când ai zis: Veţi avea pace, şi iată sabia a ajuns până la 
suflet?" 

11. În vremea aceea se va zice poporului acestuia şi Ierusalimului: "Iată vine vânt 
arzător din munţii cei pustii asupra fiicei poporului Meu şi vine nu pentru a 
vântura, nici pentru a curăţi grâul; 

12. Dar va veni dintr-acolo de la Mine vânt mai puternic decât acesta şi voi rosti 
judecata Mea asupra lor. 

13. lată, se va ridica, cum se ridică norii; căruțele lui vor fi ca furtuna şi caii lui mai 
iuți decât vulturii". Vai de noi, căci vom fi prăpădiţi! 

14. lerusalime, spală răul din inima ta, ca să te izbăveşti! Până când se vor sălăşlui 
în tine cugete necredincioase? 

15. Că iată se aude glas de la Dan şi vestea pieirii din munţii lui Efraim: 

16. "Spuneţi popoarelor şi vestiți Ierusalimului că din ţară depărtată vin 
împresurători şi scot strigăte împotriva cetăților lui luda”. 

17. Ca paznicii câmpului, aşa l-au înconjurat pe Israel de jur împrejur, pentru că el 
s-a răzvrătit împotriva Mea, zice Domnul. 

18. Căile tale şi faptele tale, Israele, ţi-au pricinuit acestea; din pricina 
necredincioşii tale şi-a venit acest amar, care a străbătut până la inima ta". 

19. Inima mea! Inima mea! Mă doare inima până în adânc! Tulburatu-s-a inima 
mea în mine şi nu pot tăcea, că tu, suflete al meu, auzi glasul trâmbiţei, auzi 
strigătul de război. 

20. Nenorocire peste nenorocire: tot pământul se pustieşte şi fără de veste mi s-au 
stricat corturile şi într-o clipeală sălaşurile mele. 

21. Oare mult îmi este dat să văd steagul şi să aud sunetul trâmbiţei? 

22. Şi toate acestea sunt numai pentru că poporul Meu e fără minte şi nu Mă 
cunoaşte, sunt copii nepricepuţi şi n-au înţelegere; sunt pricepuţi numai la rele, iar 
binele nu ştiu să-l facă. 

23. Mă uit peste ţară şi iată este ruinată şi pustie; 

24. Caut la ceruri şi iată nu este lumină pe ele; privesc la munţi şi iată că ei tremură 
şi dealurile toate se clatină. 

25. Mă uit şi iată nu este nici un om şi toate păsările cerului au fugit. 

26. Mă uit şi iată Carmelul este o pustietate şi toate cetăţile lui sunt arse cu foc de 
la faţa Domnului şi au pierit de la faţa mâniei Lui. 

27. Că aşa a zis Domnul: "Toată ţara va fi pustiită, dar nu o voi nimici de tot. 

28. Va plânge de aceasta pământul şi cerurile sus se vor întuneca, pentru că Eu am 
zis, Eu am hotărât şi nu Mă voi căi, nici Mă voi întoarce de la aceasta. 

29. De strigătele călăreţilor şi ale arcaşilor ţara întreagă este pusă pe fugă; toţi vor 
fugi în pădurile cele dese şi se vor sui pe stânci; toate cetăţile vor fi părăsite şi nici 
un locuitor nu va mai fi în acestea. 

30. Şi tu, pustiito, ce vei face? Chiar când te-ai îmbrăca în purpură, chiar dacă te-ai 
găti cu podoabe de aur şi ţi-ai sulemeni ochii cu dresuri, în zadar te-ai face 
frumoasă, că iubiții tăi te dispreţuiesc şi vor numai viaţa. 

31. Când aud glas ca de femeie ce naşte, aud geamăt ca al uneia ce naşte pentru 
întâia oară: este glasul fiicei Sionului; ea geme şi întinde mâna, zicând: "O, vai de 
mine, mi se istoveşte sufletul înaintea ucigaşilor!" 


Capitolul 5 - Fărădelegile Ierusalimului aduc năvălirea duşmanilor. Pedeapsă 
spre îndreptare 


1. "Cutreieraţi ulițele Ierusalimului, uitaţi-vă, cercetaţi şi căutaţi prin pieţele lui: nu 
cumva veţi găsi vreun om, măcar unul, care păzeşte dreptatea şi caută adevărul? 

2. Căci Eu aş cruța Ierusalimul. Chiar când ei zic: "Viu este Domnul", ei jură 
mincinos. 

3. O, Doamne, ochii Tăi nu privesc ei oare la adevăr? Tu îi baţi şi ei nu simt 
durerea; Tu îi pierzi şi ei nu vor să ia învăţătură; şi-au făcut obrazul mai vârtos ca 
piatra şi nu vor să se întoarcă. 

4. Şi mi-am zis: "Poate că aceştia sunt nişte bieţi nenorociţi! Sunt nişte proşti, 
pentru că nu cunosc calea Domnului, legea Dumnezeului lor. 

5. Voi merge deci la cei mari şi voi grăi cu aceştia, că ei ştiu calea Domnului; legea 
Dumnezeului lor”. Dar şi aceştia cu toţii au sfărâmat jugul şi au rupt cătuşele. 

6. De aceea îi va lovi leul din pădure şi lupul din pustiu îi va răpi; leopardul le va fi 
păzitor cetăților lor; care din ei va ieşi va fi sfâşiat, că s-au înmulțit fărădelegile lor 
şi lepădările de credinţă au sporit. 

pe dumnezei care n-au ființă. Eu i-am săturat, iar ei au făcut desfrânare, umblând în 
grup prin casele desfrânatelor. 

8. Ei sunt cai îngrăşaţi şi fiecare din ei nechează după femeia aproapelui său. 

9. E cu putinţă să nu pedepsesc aceasta, zice Domnul, şi Duhul Meu să nu se 
răzbune asupra unui popor ca acesta? 

1]. Căci casa lui Israel şi casa lui luda s-au purtat faţă de Mine cu multă 
necredinţă, zice Domnul. 

12. Au tăgăduit pe Domnul şi au zis: "EI nu este şi nenorocirea nu va veni asupra 
noastră; şi nu vom vedea nici sabie, nici foamete! 

13. Proorocii sunt vânt şi nu este în aceştia cuvântul Domnului. De aceasta şi ei să 
aibă parte!" 

14. De aceea, aşa zice Domnul Dumnezeul puterilor: "Pentru că voi grăiți 
asemenea vorbe, iată voi face cuvintele Mele foc în gura ta, iar pe poporul acesta îl 
voi face lemne ş-l va mistui focul acesta. 

15. Casa lui Israel, iată voi aduce asupra voastră un neam de departe, zice Domnul, 
un popor puternic, un popor vechi, un popor a cărui limbă tu nu o ştii şi nu vei 
înţelege ce grăieşte el. 

16. 'Tolba lui e ca un mormânt deschis şi ai lui toţi sunt viteji; 


khkkhkkhkhkkrhkhkhkhkhkhhkkhkikikhkikiki 


e Xe e Xe Xe e Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkkhhkikrhkihkikihyik 


XP Xp e Xe Xe De Xe e e Xe e e Xe e e e Xe e e e e e e E e E e e Xe e e XX 


17. şi vor mânca aceia secerişul tău şi pâinea ta; vor mânca pe fiii tăi şi pe fiicele 
tale; vor mânca oile tale şi boii tăi; vor mânca strugurii tăi şi smochinele tale şi vor 
trece prin sabie cetăţile tale cele întărite în care tu te încrezi. 

18. Suiţi-vă pe zidurile lui şi le dărâmaţi, dar nu de tot, ci stricaţi numai crestele 
lor, pentru că acestea nu sunt ale Domnului; 

18. Dar nici în zilele acelea nu vă voi pierde cu totul, zice Domnul. 

19. Şi de veţi zice: Pentru ce ne face Domnul Dumnezeul nostru toate acestea? 
Atunci să ţi se răspundă: Pentru că M-aţi părăsit pe Mine şi aţi slujit la dumnezei 
străini, în ţara voastră, de aceea veţi sluji la dumnezei străini într-o ţară care nu este 
a voastră. 

20. Spuneţi aceasta în casa lui Iacov, vestiţi-o în Iuda şi ziceţi: 

21. Ascultaţi acestea, popor nebun şi fără inimă! Ei au ochi şi nu văd, urechi au, 
dar nu aud. 

22. Au doar nu vă temeţi de Mine, zice Domnul, şi nu tremuraţi înaintea Mea? Eu 
am pus nisipul hotar împrejurul mării şi hotar veşnic, peste care nu se va trece. 
Deşi valurile ei se înfurie, nu pot să-l biruiască şi, deşi ele se aruncă, nu pot să-l 
treacă. 

23.Dar poporul acesta are inimă îndârjită şi răzvrătită: 

24. Răzvrătitu-s-au şi s-au dus şi n-au zis în inima lor: "Să ne temem de Domnul 
Dumnezeul nostru, Care ne dă la vreme ploaie timpurie şi târzie şi ne păstrează 
săptămânile hotărâte ale culesului”. 

25. Fărădelegile voastre au schimbat aceasta şi păcatele voastre au depărtat acest 
bine de la voi. 

26. Că se află necredincioşi prin poporul Meu, care pândesc ca prinzătorii de 
păsări, se ascund la pământ, pun curse şi prind pe oameni. 

27. Cum sunt coteţele pline de păsări, aşa sunt casele lor pline de înşelătorie; 

28. Prin aceasta s-au ridicat şi s-au îmbogăţit ei, s-au făcut graşi şi cu pielea 
lucioasă şi în rele au trecut orice măsură; 

29. Nu fac dreptate nimănui, nici chiar orfanului, nu dau dreptate săracului şi 
huzuresc. E cu putinţă oare să nu pedepsesc acestea şi să nu Mă răzbun asupra unui 
popor ca acesta? - zice Domnul. 

30. Lucruri înspăimântătoare se petrec în ţara aceasta: 

31. Proorocii profeţesc minciuni, preoţii învaţă ca şi ei, şi poporului Meu îi place 
aceasta. Dar la urmă ce veţi face?" 


Capitolul 6 - Din nou despre năvălirea vrăjmaşilor. Profetul ca „Om 
de'ncercare“ 

1. Fugiţi, fiu lui Veniamin, fugiţi din Ierusalim, trâmbiţaţi cu trâmbiţa în Tecoa şi 
dați semne prin focuri la Bethacherem, că iată se iveşte de la miazănoapte o 
nenorocire şi zdrobire mare! 

2. Pierde-voi pe fiica Sionului cea frumoasă şi gingaşă. 

3. Păstorii vor veni la ea cu turmele lor, îşi vor întinde corturile împrejurul ei şi va 
paşte fiecare partea sa. 

4. Pregătiţi război împotriva ei! Sculaţi-vă şi haideţi spre miazăzi! Vai! Ziua este 
spre sfârşit şi iată se lasă umbrele serii. 

5. Dar sculaţi-vă şi hai să mergem noaptea şi să stricăm palatele ei. 

6. Căci aşa zice Domnul Savaot: "Tăiaţi copaci şi faceţi val împotriva leru- 
salimului; această cetate trebuie pedepsită, pentru că în ea se află numai nedreptate. 
7. Cum aruncă izvorul apă din sine, aşa aruncă şi ea din sine răutate; în ea se aude 
împilare şi jaf şi pururea se văd înaintea feţei Mele dureri şi răni. 

8. Înţelepţeşte-te, Ierusalime, ca să nu se depărteze sufletul Meu de la tine şi ca să 
nu te fac pustietate şi pământ nelocuit”. 

9. Aşa zice Domnul Savaot: "Până la sfârşit se vor culege rămăşiţele lui Israel, cum 
se culege via; lucrează cu mâna ta şi îţi umple panerul, ca şi culegătorul de 
struguri. 

10. Cu cine să vorbesc şi cui să vestesc, ca să audă? Că iată urechea lor este 
netăiată împrejur şi nu pot să ia aminte; şi iată, cuvântul Domnului a ajuns de râs la 
ei şi nu găsesc în el nici o plăcere. 

11. De aceea sunt plin de mânia Domnului şi n-o mai pot ţine în mine; o voi vărsa 
deci asupra copiilor pe uliţe şi asupra adunării tinerilor, că vor fi luaţi şi bărbat şi 
femeie, şi cel în vârstă şi cel încărcat de zile; 

12. şi casele lor vor trece la alţii; tot aşa şi ţarinele şi femeile. Pentru că voi întinde 
mâna Mea asupra locuitorilor ţării acesteia, zice Domnul, 

13. Pentru că fiecare din ei, de la mic până la mare, este robit de lăcomie şi, de la 
prooroc până la preot, toţi se poartă mincinos. 

14. Ei leagă rănile poporului meu cu nepăsare şi zic: "Pace! Pace!" Şi numai pace 
nu este! 

15. Dar se ruşinează ei, oare, când fac urâciuni? Nu, nu se ruşinează deloc, nici 
roşesc. De aceea vor cădea printre cei căzuţi şi se vor prăbuşi în ziua în care îi voi 
pedepsi, zice Domnul. 

16. Aşa zice Domnul: "Opriţi-vă de la căile voastre! Priviţi şi întrebaţi de căile 
celor de demult; de calea cea bună şi mergeţi pe dânsa şi veţi afla odihnă sufletelor 
voastre. 

17. Pus-am păzitori peste voi şi am zis: Ascultaţi sunetul trâmbiţei! 

18. lar ei au zis: Nu vom asculta! Aşadar, ascultă, poporule, şi află, adunare, ce are 
să se întâmple cu aceştia. 

19. Ascultă, pământule: lată voi aduce asupra acestui popor o nenorocire, rodul 
cugetelor lor, că n-au ascultat cuvintele Mele şi legea Mea au lepădat-o. 

20. La ce Îmi este bună tămâia care vine din Şeba şi scorţişoara din ţară depărtată? 
Arderile de tot ale voastre nu le voiesc şi jertfele voastre Îmi sunt neplăcute". 

21. De aceea aşa zice Domnul: "lată pun înaintea poporului acestuia piedici şi se 
vor poticni de ele deodată şi părinţii şi copiii, vecinul şi prietenii lui, şi vor pieri”. 
22. Aşa zice Domnul: "lată vine un popor din ţara de la miazănoapte, un popor 
mare se ridică de la marginile pământului şi ai săi ţin în mână arcul şi sulița. 

23. Şi sunt cruzi şi neînduraţi; glasul lor mugeşte ca marea şi vin pe cai, gata să 
lupte ca un singur om, împotriva ta, fiica Sionului”. 

24. Noi am auzit de ei şi ne-au slăbit mâinile de spaimă; ne-au cuprins groază şi 
dureri ca ale femeii ce naşte. 

25. Să nu ieşiţi la câmp, nici la drum să nu plecaţi, căci sabia duşmanilor şi groaza 
sunt pretutindeni. 

26. Fiica poporului Meu, încinge-te cu sac şi-ţi presară cenuşă pe cap; tânguieşte-te 
ca după moartea singurului tău fiu! Plângi amar, că fără de veste va veni pier- 
zătorul asupra voastră! 

27. Turn te-am pus în mijlocul poporului Meu şi stâlp, ca să afli şi să urmăreşti 
drumul lor. 

28. Aceştia cu toţii sunt răzvrătiți, îndârjiți şi semănători de clevetiri; sunt aramă şi 
fier, toţi sunt nişte stricaţi. 

29. Foalele s-au ars, plumbul s-a topit de foc şi turnătorul în zadar a topit, că cei răi 
nu s-au ales. 

30. Argint de lepădat se vor numi, că Domnul i-a lepădat”. 


Capitolul 7 - Adevărată şi falsă închinare 


1. Cuvântul ce a fost de la Domnul către leremia: "Stai în uşa templului Domnului 
şi rosteşte acolo cuvântul acesta şi zi: 

2. Ascultaţi cuvântul Domnului, toţi bărbaţii lui luda, care intraţi pe această poartă 
ca să vă închinaţi Domnului! 

3. Aşa zice Domnul Savaot, Dumnezeul lui Israel: Îndreptaţi-vă căile şi faptele 
voastre şi vă voi lăsa să trăiţi în locul acesta! 

4. Nu vă încredeţi în cuvintele mincinoase care zic: "Acesta este templul 
Domnului, templul Domnului, templul Domnului". 

5. lar dacă vă veţi îndrepta cu totul căile şi faptele voastre, dacă veţi face judecată 
cu dreptate între om şi pârâşul lui, 

6. Dacă nu veţi strâmtora pe străin, pe orfan şi pe văduvă, nu veţi vărsa sânge 
nevinovat în locul acesta şi nu veţi merge după alți dumnezei spre pieirea voastră, 

7. Atunci vă voi lăsa să trăiţi în locul acesta şi pe pământul acesta, pe care l-am dat 
părinților voştri din neam în neam. 

8. lată, vă încredeţi în cuvinte mincinoase, care nu vă vor aduce folos. 

9. Cum? Voi furaţi, ucideţi şi faceţi adulter; juraţi mincinos, tămâiaţi pe Baal şi 
umblați după alţi dumnezei, pe care nu-i cunoaşteţi, 

10. Şi apoi veniţi să vă înfăţişaţi înaintea Mea în templul Meu, asupra căruia s-a 
chemat numele Meu, şi ziceţi: "Suntem izbăviţi”, ca apoi să faceţi iar toate ticălo- 
şiile acelea? 

11. Templul acesta, asupra căruia s-a chemat numele Meu, n-a ajuns el oare, în 
ochii voştri peşteră de tâlhari? lată, Eu am văzut aceasta, zice Domnul. 

12. Mergeţi deci la locul Meu din Silo, unde făcusem altădată să locuiască numele 
Meu, şi vedeţi ce am făcut Eu cu el, pentru necredința poporului Meu Israel! 

13. Şi acum, de vreme ce aţi făcut toate faptele acestea, zice Domnul, şi Eu v-am 
grăit dis de dimineaţă şi n-aţi ascultat, v-am chemat şi n-aţi răspuns, 

14. De aceea şi cu templul acesta, asupra căruia s-a chemat numele Meu şi în care 
vol vă puneţi încrederea, şi cu locul pe care vi l-am dat vouă şi părinților voştri, voi 
face tot aşa, cum am făcut cu Şilo; 

15. Vă voi lepăda de la faţa Mea, cum am lepădat pe toţi fraţii voştri, toată seminţia 
lui Efraim. 

16. Tu însă nu te ruga pentru acest popor şi nu înălța rugăciune şi cerere pentru 
dânşii, nici nu mijloci înaintea Mea, că nu te voi asculta. 

17. Nu vezi tu ce fac ei prin cetăţile lui Iuda şi pe ulițele Ierusalimului? 

18. Copiii adună lemne, iar părinţii aţâţă focul şi femeile frământă aluatul ca să 
facă turte pentru zeiţa cerului şi să săvârşească turnări în cinstea altor dumnezei, ca 
să Mă rănească pe Mine. 

19. Dar oare pe Mine Mă rănesc ei - zice Domnul - şi nu pe ei înşişi, spre ruşinea 
lor?" 

20. De aceea, aşa zice Domnul Dumnezeu: lată se revarsă mânia Mea asupra 
locului acestuia, asupra oamenilor şi dobitoacelor, asupra copacilor, asupra ţarinii 
şi asupra roadelor pământului, şi se vor aprinde şi nu se vor mai stinge". 

21. Aşa zice Domnul Savaot, Dumnezeul lui Israel: "Arderile de tot ale voastre 
adăugaţi-le la jertfele voastre şi mâncaţi carne; 

22. Că părinţilor voştri nu le-am vorbit şi nu le-am dat poruncă în ziua aceea, în 
care i-am scos din pământul Egiptului, pentru arderea de tot şi pentru jertfă; 

23. Ci iată porunca pe care ţi-am dat-o: Să ascultați glasul Meu, şi Eu voi fi 
Dumnezeul vostru, iar voi Îmi veţi fi poporul Meu, şi să umblaţi pe toată calea pe 
care vă poruncesc Eu, ca să vă fie bine. 

24. Dar ei n-au ascultat glasul Meu şi nu şi-au plecat urechea lor, ci au trăit după 
pofta şi îndărătnicia inimii lor rele şi s-au întors cu spatele către Mine, iar nu cu 
faţa. 

25. Din ziua când părinţii voştri au ieşit din pământul Egiptului şi până în ziua 
aceasta am trimis la voi pe toţi robii Mei - proorocii - şi i-am trimis în fiecare zi dis 
de dimineaţă; 

26. Dar ei nu M-au ascultat şi nu şi-au plecat urechea lor, ci şi-au învârtoşat 
cerbicia şi s-au purtat mai rău decât părinţii lor. 

27. Şi când le vei vorbi cuvintele acestea, ei nu te vor asculta; şi când îi vei chema, 
nu-ţi vor răspunde. 

28. Atunci să le zici: lată un popor care nu ascultă glasul Domnului Dumnezeului 
său şi nu primeşte învăţătură! Credinţa nu mai este; ea a dispărut din gura lor. 

29. Tunde-ţi părul tău şi-l aruncă, şi ridică plângere pe munţi, că a lepădat Domnul 
şi a părăsit pe neamul care şi-a atras mânia Sa. 

30. Că fiii lui luda fac rele înaintea ochilor Mei, zice Domnul, şi şi-au pus 
urâciunile lor în templul asupra căruia s-a chemat numele Meu ca să-l pângărească; 
31. Şi au zidit locurile înalte la Tofet, în valea fulor lui Hinom, ca să-şi ardă fiii şi 
fiicele cu foc, ceea ce Eu nu le-am poruncit şi ceea ce Mie nu Mi-a trecut prin 
minte. 

32. De aceea, iată vin zile, zice Domnul, când locul acesta nu se va mai chema 
Tofet şi valea fiilor lui Hinom, ci valea uciderii, şi în Tofet se vor face 
înmormântări din pricina lipsei de loc. 

33. Şi vor fi trupurile poporului acestuia hrană păsărilor cerului şi fiarelor 
pământului, şi nu va fi cine să le alunge. 

34. ŞI voi curma în cetățile lui Iuda şi pe ulițele Ierusalimului glasul de bucurie şi 
glasul de veselie, glasul mirelui şi glasul miresei, pentru că pământul acesta va fi 
pustiu”. 


Capitolul 8 - Continuare. Plângeri şi poveţe. Înstrăinarea lui Israel. Legea şi 
preoţii 


1. "În vremea aceea, zice Domnul, oasele regilor lui luda şi oasele căpeteniilor lui, 
oasele preoților şi proorocilor şi oasele locuitorilor Ierusalimului vor fi aruncate 
din mormintele lor, 

2. ŞI vor fi aruncate înaintea soarelui şi a lunii şi înaintea întregii oştiri cereşti, pe 
care ei le-au iubit şi cărora au slujit şi pe urma cărora au umblat, pe care le-au 
căutat şi cărora s-au închinat. Nimeni nu le va aduna, nici le va îngropa, ci vor 
zăcea ca gunoiul pe pământ. 

3. Şi toţi ceilalți care vor rămâne din acest neam rău vor dori moartea în locul 
vieţii, în toate locurile, pe unde îi voi izgoni, zice Domnul. 

4. Să le mai spui de asemenea: Aşa zice Domnul: Oare cei ce cad nu se mai scoală, 
ŞI cei ce rătăcesc drumul nu se mai întorc? 

5. De ce dar poporul acesta, lerusalime, stăruie în rătăcire? De ce ţine tare la 
minciună şi nu vrea să se întoarcă? 

6. Privit-am şi am ascultat, şi iată-i nu spun adevărul, nu se căiesc de necredinţa lor 
şi nimeni nu zice: "Vai, ce am făcut?" Fiecare se întoarce la calea sa, ca un cal ce 
se aruncă în bătălie. 

7. Până şi barza îşi ştie vremea sa hotărâtă sub cer; şi turturica şi rândunica şi 
cocorul iau aminte la timpul când trebuie să vină; 

8. lar poporul Meu nu cunoaşte hotărârea Domnului. Cum puteţi voi să ziceţi: 
"Suntem înţelepţi şi avem legea Domnului?" Căci iată, pana cea mincinoasă a 
cărturarilor a prefăcut-o în minciună. 

9. S-au făcut de ocară înţelepţi, au turbat şi s-au prins în curse; iată, au lepădat 
cuvântul Domnului şi atunci unde este înţelepciunea lor? 

10. De aceea, pe femeile lor le voi da altora şi ogoarele lor le voi trece altor 
stăpânitori, pentru că ei cu toţii, de la mic până la mare, se dedau la jaf, şi de la 
prooroc până la preot, toţi înşală, 

11. Şi leagă rana fiicei poporului Meu cu nepăsare, zicând: "Pace, pace!" şi pace nu 
este. 

12. Se ruşinează ei, oare, când fac ticăloşii? Nu se ruşinează deloc, nici nu roşesc. 
De aceea vor cădea printre cei ce cad şi se vor prăbuşi când îi voi pedepsi, zice 
Domnul. 

13. Îi voi culege cu totul, zice Domnul, şi nu va rămâne nici o bobiţă pe viţă şi nici 
o smochină în smochin, şi va cădea şi frunza şi, ceea ce le-am dat Eu, se va duce de 
la ei 

14. De ce şedem noi oare? Adunaţi-vă şi haideţi în cetăţile cele întărite, ca să 
pierim acolo; că Domnul Dumnezeul nostru ne-a hotărât la pieire şi ne dă să bem 
apă cu fiere, pentru că am greşit înaintea Domnului. 

15. Aşteptăm pace şi iată nu este nici un bine; aşteptăm timpul vindecării, şi iată 
groaza. 

16. De la Dan se aude ropotul cailor şi de nechezatul puternic al armăsarilor se 
cutremură tot pământul; iată vin şi vor pustii pământul şi tot ce este pe el, cetatea şi 
locuitorii ei. 

17. "Căci iată voi trimite asupra voastră şerpi şi scorpii, împotriva cărora nu este 
descântec, şi vă vor muşca, zice Domnul. 

18. Când Mă voi mângâia Eu de scârba Mea? Mi s-a amărât inima în Mine. 

19. Iată, aud plânsul fiicei poporului Meu din ţară depărtată, zicând: "Oare nu mai 
este Domnul în Sion? Oare acesta nu mai are asupra sa pe regele său?" - "De ce M- 
au împins ei oare la mânie cu idolii lor cei străini şi de nimic?" - zice Domnul. 

20. Secerişul a trecut, vara este pe sfârşite şi noi tot nu suntem izbăviţi: 

21. De durerea fiicei poporului meu sunt îndurerat, umblu posomorât şi groaza m-a 
cuprins. 

22. Au doară nu mai este balsam în Galaad? Au doară nu mai este acolo doctor? 
De ce dar nu se vindecă fiica poporului Meu? 


Capitolul 9 - Stricăciune în luda; tristeţe în Sion. Adevărata înțelepciune 


1. O, cine va da capului meu apă şi ochilor mei izvoare de lacrimi, ca să plâng ziua 
şi noaptea pe cei loviți ai fiicei poporului meu? 

2. O, de mi-ar da cineva un adăpost de călători în pustiu, aş părăsi pe poporul meu 
şi m-aş duce de la ei, căci cu toţii sunt nişte desfrânaţi şi ceată de defăimători! 

3. "Ca un arc îşi încordează limbile lor pentru minciună şi se întăresc pe pământ 
prin nedreptate, că trec de la rău la mai rău şi pe Mine nu Mă cunosc, zice Domnul. 
4. Păziţi-vă fiecare de prietenul vostru şi nu vă încredeți în nici unul din fraţii 
voştri, că fiecare frate pune piedică celuilalt şi fiecare prieten împrăştie clevetiri. 

5. Fiecare înşală pe prietenul său şi nu spune adevărul; şi-au deprins limba la 
minciună şi viclenesc până obosesc. 

6. Tu trăieşti în mijlocul viclenilor şi ei din pricina vicleniei nu Mă cunosc pe 
Mine", zice Domnul. 

7. De aceea, aşa zice Domnul Savaot: "Îi voi topi şi-i voi încerca; oare ce altceva 
pot să fac Eu cu fiica poporului Meu? 

8. Limba lor este săgeată ucigătoare şi grăieşte viclenii; cu buzele lor grăiesc 
prietenos către aproapele lor, iar în inimă ei făuresc cătuşe. 

9. E cu putinţă, oare, să nu-i pedepsesc pentru aceasta, zice Domnul, şi sufletul 
Meu să nu se răzbune pe un popor ca acesta? 

10. Pentru munţi voi ridica plângere şi bocet şi pentru păşunile pustiului mă voi 
tângui, pentru că vor fi arse, şi nimeni nu va mai umbla pe acolo şi nu se va mai 
auzi glasul turmelor; de la păsările cerului şi până la animale toate s-au împrăştiat 
ŞI s-au dus! 

11. Şi voi face Ierusalimul o movilă de pietre şi sălaş şacalilor, iar cetățile lui luda 
le voi face pustietate fără locuitori”. 

12. Cine este înțeleptul, care să priceapă, şi cui a grăit gura Domnului, ca să spună 
pentru ce a pierit ţara şi a fost arsă ca un pustiu, încât nimeni să nu mai treacă prin 
ea? 

13. Şi Domnul a răspuns: "Pentru că au părăsit Legea Mea, pe care le-am pus-o Eu, 
şi n-au ascultat glasul Meu, nici nu s-au purtat cum le poruncea acel glas, 

14. Ci au umblat după îndărătnicia inimii lor şi în urma lui Baal, cum i-au învăţat 
părinţii lor”. 

15. De aceea, aşa zice Domnul Savaot, Dumnezeul lui Israel: "Iată, îi voi hrăni cu 
pelin şi le voi da să bea apă cu fiere, şi-i voi risipi printre popoarele 

16. Pe care nu le-au cunoscut nici ei, nici părinţii lor, şi voi trimite pe urma lor 
sabie până îi voi pierde”. 

17. Aşa zice Domnul Savaot: "Gândiţi-vă şi chemaţi bocitoare ca să bocească; 
trimiteţi la cele mai isteţe în asemenea lucru, ca să vină!" 

18. Să se grăbească dar a înălța o cântare de jale pentru noi, ca să curgă lacrimi din 
ochii noştri şi din genele noastre să curgă apă. 

19. Căci glas de plângere se aude din Sion, zicând: "Cât suntem de prăpădiţi şi cât 
de cumplit batjocoriţi, că trebuie să părăsim ţara, pentru că locuinţele noastre au 
fost dărâmate! 

20. Aşadar, femei, ascultați cuvântul Domnului şi să ia aminte urechea voastră la 
cuvântul gurii Lui! învăţaţi pe fiicele voastre a boci şi una pe alta să se înveţe 
cântece de bocet, 

21. Că iată moartea intră pe ferestrele noastre şi dă năvală în casele noastre, ca să 
piardă pe copiii din uliţă şi pe tinerii din pieţe; 

22. Şi vor cădea trupurile oamenilor ca gunoiul aruncat pe ogor şi ca snopii în 
urma secerătorului, şi nu va fi cine să-i strângă". 

23. Aşa zice Domnul: "Să nu se laude cel înţelept cu înţelepciunea sa, să nu se 
laude cel puternic cu puterea sa, nici cel bogat să nu se laude cu bogăţia sa; 

24. Ci de se laudă cineva, să se laude numai cu aceea că pricepe; şi Mă cunoaşte că 
Eu sunt Domnul, Cel ce fac milă şi judecată şi dreptate pe pământ, căci numai 
aceasta este plăcut înaintea Mea, zice Domnul. 

25. lată, vin zile, zice Domnul, când voi cerceta pe toţi cei tăiați şi netăiaţi 
împrejur: 

26. Egiptul şi luda, Edomul şi pe fui lui Amon, Moabul şi pe toţi locuitorii 
pustiului, care-şi tund părul împrejurul frunţii lor, căci toate aceste popoare sunt 
netăiate împrejur, iar casa lui Israel toată este cu inima netăiată împrejur”. 


Capitolul 10 - Lipsa de folos a idolilor. Pustiirea Ierusalimului 


1. Casa lui Israel, ascultați cuvântul ce vi-l grăieşte Domnul! 

2. Aşa zice Domnul: "Nu deprindeți căile neamurilor şi nu vă îngroziţi de semnele 
cerului, de care se îngrozesc neamurile; 

3. Că datinile neamurilor sunt deşertăciune: aceia taie un lemn din pădure şi 
mâinile meşterului îl lucrează cu toporul; 

4. Apoi îl îmbracă cu argint şi cu aur, îl întăresc cu cuie şi cu ciocanul, ca să nu se 
clatine. Aşa sunt dumnezeii neamurilor. 

5. Stau ca nişte sperietori într-o grădină cu pepeni şi nu grăiesc, sunt purtaţi pentru 
că nu pot merge. Nu vă temeţi de ei, că nu pot face rău, dar nici bine nu sunt în 
stare să facă”. 

6. Nimeni nu este ca Tine, Doamne! Mare eşti Tu şi mare este puterea numelui 
Tăul 

7. Cine nu se va teme de Tine, Împărate al neamurilor? Numai ţie unuia se cuvine 
aceasta, pentru că printre toţi înţelepţii neamului şi în toate regatele lor nu este 
nimeni asemenea ţie. 

8. Dumnezeii neamurilor, toți până la unul, sunt fără minte şi fără pricepere; 
lemne lipsite de orice înțelegere, 

9. Argint prefăcut în foi şi adus din Tarsis; aur din Ofir; lucruri de meşter şi de 
mână de turnător, haina de pe ei este de iacint şi purpură: iarăşi lucru de oameni 
ISCUSIȚI. 

10. lar Domnul este adevăratul Dumnezeu, este Dumnezeu viu şi Împărat veşnic; 
de mânia Lui tremură pământul şi neamurile nu pot suferi urgia Lui. 

11. Aşadar să ziceţi neamurilor: "Dumnezeii, care n-au făcut cerul şi pământul, vor 
pieri de pe pământ şi de sub ceruri; 

12. lar Domnul a făcut cerul cu puterea Sa, a întărit lumea cu înţelepciunea Sa şi cu 
priceperea Sa a întins cerurile. 

13. La glasul Lui freamătă apele în ceruri şi El ridică norii de la marginile 
pământului, făureşte fulgerele în mijlocul ploii şi scoate vânturile din vistieriile 
Sale. 

14. Atunci se vede cât este de neştiutor omul, cu toată ştiinţa lui, şi orice argintar 
se ruşinează de idolul său, căci chipul turnat de el nu este decât minciună; n-are 
nici O suflare în el. 

15. Aceasta este deşertăciune adevărată, rodul rătăcirii, şi la vremea pedepsei va 
pieri. 

16. lar soarta lui lacov nu este ca a neamurilor, că Dumnezeul lui este făcătorul a 
toate, iar Israel este toiagul moştenirii Lui; şi numele Lui este Domnul Savaot. 

17. O, tu, care eşti împresurată, strânge-ţi de pe pământ avuţia, că aşa zice Domnul: 
18. "lată de data aceasta voi arunca pe locuitorii ţării acesteia şi-i voi mâna la loc 
strâmt, ca să fie prinşi”. 

19. Atunci vei grăi: "Vai mie din pricina rănii mele! Rana mea e dureroasă; însă 
îmi zic: Aceasta este nenorocirea mea, dar o voi îndura! 

20. Cortul îmi este pustiit şi toate funiile lui sunt rupte; fiii mei m-au părăsit şi nu 
mai sunt, şi n-are cine să-mi întindă cortul şi să-mi ridice pânzele. 

21. Pentru că păstorii şi-au ieşit din minte şi n-au căutat pe Domnul şi de aceea s- 
au şi purtat ei nebunește şi toată turma ei s-a risipit”. 

22. lată, vine vuiet şi zgomot mare din partea de miazănoapte ca să pustiiască 
cetăţile lui luda şi să le facă locuinţă şacalilor. 

23. Ştiu, Doamne, că nu este în voia omului calea lui, nici în voia celui ce merge, 
putinţa să-şi îndrepte paşii săi. 

24. Pedepseşte-mă, Doamne, dar după dreptate şi nu întru mânia Ta, ca să nu mă 
micşorezi. 

25. Varsă-ţi iuţimea Ta asupra neamurilor care nu Te cunosc şi asupra popoarelor 
care nu cheamă numele Tău, că acelea au mâncat pe Iacov, l-au mistuit şi l-au stins 
şi locuinţele lui le-au pustiit. 


Capitolul 11 - Ruperea legământului cu Dumnezeu. Prigoană împotriva lui 
leremia 


1. Cuvântul ce a fost de la Domnul către Ieremia: 

2. "Ascultă cuvintele legământului acestuia şi spune bărbaţilor lui luda şi celor ce 
locuiesc în Ierusalim şi le zi: 

3. Aşa zice Domnul Dumnezeul lui Israel: Blestemat să fie omul care nu ascultă 
cuvintele acestui legământ, 

4. Pe care l-am dat Eu părinţilor voştri când 1-am scos din pământul Egiptului şi 
din cuptorul cel de fier şi le-am zis: Ascultaţi glasul Meu şi faceţi tot ce v-am 
poruncit, şi veţi fi poporul Meu, iar Eu voi fi Dumnezeul vostru, 

5. Ca să împlinesc jurământul cu care M-am jurat părinţilor voştri, că le voi da o 
țară în care curge lapte şi miere, cum este astăzi”. Şi eu am răspuns: "Aşa, 
Doamne!" 

6. lar Domnul mi-a zis iarăşi: "Vesteşte toate cuvintele acestea în cetăţile lui luda 
şi pe ulițele Ierusalimului şi zi: ascultați cuvintele Ilgământului acestuia şi le 
împliniți! 

7. Căci am înştiinţat necontenit pe părinţii voştri, din ziua în care i-am scos din ţara 
Egiptului şi până astăzi; 1-am înştiinţat fără încetare şi le-am zis: Ascultaţi glasul 
Meu! 

8. Dar ei n-au ascultat şi nu şi-au plecat urechea, ci au umblat fiecare după inima sa 
cea rea şi îndărătnică. De aceea am adus asupra lor toate cele spuse în legământul 
acesta pe care l-am poruncit să-l ţină, şi nu l-au ţinut”. 

9. Şi iarăşi mi-a zis Domnul: "Între bărbaţii lui Iuda şi locuitorii Ierusalimului se 
pune la cale răzvrătire; 

10. Ei s-au întors iarăşi la fărădelegile strămoşilor lor, care n-au voit să asculte 
cuvintele Mele şi au mers după dumnezei străini, slujind acelora. Casa lui Israel şi 
casa lui luda au călcat legământul Meu, pe care l-am încheiat cu părinții lor. 

11. De aceea, aşa zice Domnul: lată voi aduce asupra lor nenorociri, de care nu se 
vor putea izbăvi şi, când vor striga către Mine, nu-i voi auzi. 

12. Atunci cetățile lui Iuda şi locuitorii Ierusalimului vor alerga şi vor striga către 
dumnezeii pe care-i tămâiază, dar aceia nu le vor ajuta în vremea nenorocirii lor. 
13. Căci câte cetăţi ai, tot atâţia dumnezei ai, luda, şi câte uliţi sunt în Ierusalim, tot 
atâtea sunt şi jertfelnicele celui de ruşine, jertfelnicele pentru tămâierea lui Baal. 
14.Tu însă nu te ruga pentru poporul acesta şi nu înălța pentru el rugăciune şi 
cereri, căci nu voi auzi când vor striga către Mine în vremea nenorocirii lor. 

15. Ce cauţi, iubitul Meu popor, în templul Meu, când în acesta se săvârşesc atâtea 
netrebnicii? Jertfele nu-ţi vor ajuta când, făcând rău, te bucuri. 

16. Măslin verde, împodobit cu roade frumoase, te-a numit Domnul. lar acum în 
zgomotul cumplitei tulburări a aprins foc împrejurul lui şi ramurile lui s-au stricat. 
17. Domnul Savaot, Cel ce te-a sădit, a hotărât asupra ta nenorocirea pentru 
răutatea pe care casa lui Israel şi casa lui luda şi-au pricinuit-o singure, împin- 
gându-Mă la mânie prin tămâierea lui Baal". 

18. Domnul mi-a descoperit ca să ştiu şi mi-a arătat faptele lor. 

19. Eu insă, ca un miel blând, dus la junghiere, nici nu ştiam că ei urzesc gânduri 
rele împotriva mea, zicând: "Să-i punem lemn otrăvit în mâncarea lui şi să-l 
smulgem de pe pământul celor vii, pentru ca nici numele să nu i se mai 
pomenească". 

20. Dar Tu, Doamne al puterilor, Judecătorul cel drept, Care cercetezi inimile şi 
rărunchii, dă-mi să văd răzbunarea Ta asupra lor, pentru că ţi-am încredinţat 
pricina mea. 

21. Pentru aceasta, aşa zice Domnul despre oamenii din Anatot care caută sufletul 
meu şi zic: "Nu mai prooroci în numele Domnului, ca să nu mori de mâinile 
noastre!" 

22. De aceea, aşa zice Domnul Savaot: "lată, îi voi pedepsi şi tinerii lor vor muri de 
sabie, iar fiii lor şi fiicele lor vor muri de foame; 

23. Nu va scăpa nici unul, din ei, căci voi aduce nenorocirea asupra oamenilor din 
Anatot, în anul când îi voi pedepsi. 


Capitolul 12 - Fericirea celor răi. Dumnezeu Îşi deplânge moştenirea. 
Judecata şi mântuirea neamurilor 


1. De voi intra la judecată cu Tine, Doamne, dreptatea va fi de partea Ta, şi totuși, 
despre dreptate vreau să grăiesc cu Tine: "Pentru ce calea necredincioşilor este cu 
izbândă şi pentru ce toți călcătorii de lege sunt în fericire? 

2. Tu i-ai Ssădit şi ei au prins rădăcini, au crescut şi au făcut roade; Tu eşti 
aproape numai de buzele lor, iar de inima lor eşti departe. 

3. Pe mine însă mă cunoşti, Doamne, mă vezi şi cercetezi dacă inima mea este cu 
Tine. Osebeşte-i dară, ca pe nişte oi de junghiat, şi pregăteşte-i pentru ziua 
Junghierii. 

4. Până când va jeli ţara şi iarba de prin toate ţarinile se va usca? Dobitoacele şi 
păsările pier pentru necredinţa locuitorilor ei, că aceştia zic: "Domnul nu vede căile 
noastre!" 

5. "Dacă alergând cu cei ce merg pe jos, ai ostenit, cum te vei lua la întrecere cu 
caii? Şi dacă nu eşti în siguranță intr-o ţară paşnică, ce vei face în hăţişurile 
Iordanului? 

6. Că şi fraţii tăi şi casa tatălui tău se poartă necredincios cu tine şi strigă tare în 
urma ta. Şi chiar când îți grăiesc bine nu te încrede în ei", zice Domnul. 

7. "Părăsit-am casa Mea şi moştenirea Mea am lăsat-o; dat-am pe iubita sufletului 
Meu în mâinile vrăjmaşilor ei. 

8. Făcutu-s-a moştenirea Mea pentru Mine ca un leu din pădure, ridicându-şi glasul 
împotriva Mea, şi de aceea am urât-o. 

9. Moştenirea Mea s-a făcut pentru Mine ca o pasăre de pradă pestriță, asupra 
căreia au năvălit din toate părțile celelalte păsări de pradă. Strângeţi-vă şi vă duceţi 
toate fiarele câmpului, duceţi-vă şi o mâncaţi. 

10. Mulţime de păstori au călcat via Mea, călcat-au cu picioarele lor partea Mea; 
partea Mea cea iubită au făcut-o deşert neroditor. 

11. Pustietate au făcut-o, şi ea, în pustiirea sa, plânge înaintea Mea. Toată ţara e 
pustiită, pentru că pe nici un om nu-l doare inima de aceasta. 

12. Pe toate dealurile din pustiu au venit prădători, că sabia Domnului mistuie totul 
de la o margine la alta a ţării şi nici un muritor n-are pace. 

13. Semănat-au grâu şi au secerat spini! Muncit-au şi n-au avut nici un folos! 
Ruşinaţi-vă dar de asemenea venituri ale voastre, pe care le aveţi din pricina 
mâniei celei aprinse a Domnului!" 

14. Aşa zice Domnul despre toţi vecinii mei cei răi, care năpădesc asupra părţii pe 
care EI a dat-o de moştenire poporului Său Israel: "lată, îi voi smulge din ţara lor şi 
casa lui luda o voi înlătura din mijlocul lor. 

15. Dar după ce îi voi smulge, iarăşi îi voi întoarce şi-i voi milui şi voi aduce pe 
fiecare la țarina sa şi la ogorul său. 

16. Şi dacă vor învăţa ei căile poporului Meu, ca să jure pe numele Meu, zicând: 
"Viu este Domnul", cum au învăţat pe poporul Meu să jure pe Baal, atunci vor fi 
aşezaţi în mijlocul poporului Meu. 

17. lar de nu vor asculta, atunci îi voi dezrădăcina şi voi pierde cu totul poporul 
acesta", zice Domnul. 


Capitolul 13 - Cingătoarea Eufratului. Burdufurile pline. Munţi în amurg. 
Pedepse asupra Ierusalimului 


1. Aşa mi-a grăit Domnul: "Mergi şi-ţi cumpără un brâu de in şi-l încinge peste 
mijlocul tău, dar în apă să nu-l bagi!" 

2. ŞI am cumpărat brâul, după cuvântul Domnului, şi l-am încins peste coapsele 
mele. 

3. Apoi a fost cuvântul Domnului iarăşi către mine şi mi-a zis: 

4. la brâul, pe care l-ai cumpărat şi care este peste coapsele tale, şi sculându-te, du- 
te la Eufrat şi-l ascunde acolo în crăpătura unei stânci! 

5. Şi m-am dus şi l-am ascuns la Eufrat, cum îmi poruncise Domnul. 


kk hkkhkhkkrhkhkhkhkhkhhkikhkhkikhkikiki 


e Xe e e e e Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e De e e e e e e e e E e e e e Xe Xe e XX 


6. lar după ce au trecut mai multe zile, mi-a zis Domnul: "Scoală, du-te la Eufrat şi 
ia de acolo brâul, pe care ţi-am poruncit să-l ascunzi acolo!" 

7. Şi m-am dus la Eufrat, am săpat şi am luat brâul din locul unde-l ascunsesem; 
dar iată brâul se stricase şi nu mai era bun de nimic. 

8. Atunci a fost cuvântul Domnului către mine: 

9."lată ce zice Domnul: Aşa voi sfărâma mândria lui luda şi trufia cea mare a 
Ierusalimului. 

10.Acest popor rău, care nu vrea să asculte cuvintele Mele, ci trăieşte după 
îndărătnicia inimii lui, merge pe urmele altor dumnezei şi se închină şi slujeşte lor, 
va fi ca brâul acesta care nu este bun de nimic. 

11. Că precum e brâul aproape de coapsele omului, aşa am apropiat Eu de Mine 
toată casa lui Israel şi toată casa lui luda, zice Domnul, ca să-Mi fie poporul Meu, 
numele Meu, lauda Mea şi slava Mea, dar ei n-au ascultat. 

12. De aceea, spune-le cuvântul acesta: Aşa zice Domnul Dumnezeul lui Israel: 
Tot urciorul se umple de vin. Și ei toţi vor zice: Au doară noi nu ştim că tot 
urciorul se umple de vin? 

13. lar tu să le spui: Aşa zice Domnul: lată, Eu voi umple cu vin până la îmbătare 
pe toţi locuitorii ţării acesteia, pe regii care şed pe scaunul lui David, pe preoţi, pe 
prooroci ŞI, pe toţi locuitorii Ierusalimului, 

14. Şi-1 voi zdrobi pe unii de alţii, pe părinţi şi pe fii laolaltă, zice Domnul. Nu-i 
voi cruța şi nu-i voi milui, nici Îmi va fi milă ca să-i pierd. 

15. Ascultaţi şi luaţi aminte! Nu fiți mândri, căci Domnul grăieşte: 

16. Daţi slavă Domnului Dumnezeului vostru, până nu vine întunericul şi până nu 
se lovesc picioarele voastre de munţii nopţii. Voi veţi aştepta lumina, dar El o va 
preface în umbra morţii, o va preface în negură adâncă. 

17. lar dacă nu ascultați acestea, atunci sufletul meu va plânge în locuri tainice 
mândria voastră şi va plânge amar şi ochii mei vor vărsa lacrimi, pentru că turma 
Domnului va fi dusă în robie. 

18. Spune regelui şi reginei: Smeriţi-vă şi şedeţi mai Jos, deoarece a căzut de pe 
capul vostru cununa slavei voastre! 

19. Cetățile din Negheb sunt închise şi n-are cine le deschide. Iuda tot va fi dus în 
robie; în întregime va fi dus în robie. 

20. Ridicaţi-vă ochii voştri şi priviţi pe cei ce vin de la miazănoapte! Unde este 
turma ce ţi s-a dat, turma ta cea frumoasă? 

21. Fiica Sionului, ce vei zice tu când te vor cerceta, ca biruitori, cei pe care i-ai 
obişnuit să-ți fie prieteni apropiaţi? Nu te vor cuprinde durerile ca pe femeia care 
naşte? 

22. lar de vei zice în inima ta: "Pentru ce au venit peste mine acestea?" Ţi se va 
răspunde: Pentru mulțimea nelegiuirilor tale ţi s-au desfăcut poalele şi ţi s-au 
dezgolit picioarele tale. 

23. Poate oare să-şi schimbe etiopianul pielea sa şi leopardul petele sale? Aşa şi 
voi! Puteţi oare să faceţi bine, când sunteţi deprinşi a face rău? 

24. De aceea Eu vă voi spulbera ca pleava împrăștiată de vântul pustiului. 

25. Fuca Sionului, iată soarta ta, plata răzvrătirii tale, măsurată ţie de Mine, zice 
Domnul, pentru că M-ai uitat şi ţi-ai pus încrederea în minciună. 

26. De aceea ţi se vor da poalele peste cap, ca să se dezgolească ruşinea ta. 

27. Văzut-am desfrânarea ta şi strigătele tale de plăcere, netrebniciile tale şi 
urâciunile tale de pe dealuri şi din câmp. Vai ţie, lerusalime, tu eşti necurat! Dar 
până când...?" 


Capitolul 14 - Secetă şi foamete. Rugăciunea profetului 


1. Cuvântul Domnului care a fost către Ieremia în vremea secetei. 

2. Plânge Iuda şi porțile Ierusalimului au căzut şi stau înnegrite pe pământ, şi 
strigăt se ridică din Ierusalim. 

3. Cei mari trimit pe cei mici după apă; aceştia merg la fântâni, dar nu găsesc apă, 
şi se întorc înapoi cu vasele goale; de aceea se ruşinează, roşesc şi îşi acopăr 
capetele. 

4. Ogoarele au crăpat, pentru că n-a fost ploaie pe pământ; de aceea plugarii îşi 
acoperă capetele şi sunt tulburaţi. 

5. Până şi cerboaica naşte în câmp şi îşi părăseşte puii, pentru că nu este iarbă. 

6. Şi asinii sălbatici stau în locuri înalte şi înghit acer, ca şacalii, şi ochii li s-au 
înfundat, pentru că n-au iarbă. 

7. Deşi fărădelegile noastre mărturisesc împotriva noastră, dar Tu, Doamne, fă milă 
cu noi pentru numele Tău! Mare este abaterea noastră şi am păcătuit înaintea Ta. 

8. Nădejdea lui Israel şi Izbăvitorul lui la vreme de strâmtorare, pentru ce eşti ca un 
străin în ţara aceasta şi ca un trecător care se opreşte pentru o noapte? 

9. Pentru ce eşti Tu ca un om fără vlagă şi ca un războinic care nu poate ajuta? 
Totuşi Tu, Doamne, eşti în mijlocul nostru şi numele Tău este chemat asupra 
noastră: Nu ne lăsa! 

10. Aşa zice Domnul către poporul acesta: "Pentru că le place să rătăcească şi nu-şi 
cruţă picioarele, de aceea Domnul nu mai găseşte plăcere în ei; pomeneşte acum 
fărădelegile lor şi numeşte păcatele lor”. 

11. Apoi Domnul mi-a spus: "Tu să nu te rogi pentru poporul acesta spre binele lui. 
12. De vor posti, nu voi auzi strigarea lor; de vor aduce arderi de tot şi prinoase, nu 
vol primi, Ci cu sabie, cu foamete şi cu molimă îi voi pierde”. 

13. Atunci am zis: "Doamne Dumnezeule! lată ce le grăiesc proorocii: Nu veţi 
vedea sabie şi foamete nu va fi la voi, ci voi da în locul acesta pace necontenită”. 

14. lar Domnul mi-a răspuns: "Proorocii proorocesc lucruri mincinoase în numele 
Meu; Eu nu i-am trimis, nici nu le-am dat poruncă şi nici nu le-am grăit; ci ei vă 
vestesc vedenii mincinoase, proorociri deşarte şi închipuiri ale inimii lor”. 

15. De aceea, aşa zice Domnul despre prooroci: "Ei proorocesc în numele Meu, dar 
Eu nu i-am trimis; ei zic: "Sabie şi foamete nu va fi în ţara aceasta", dar de sabie şi 
de foamete vor pieri aceşti prooroci şi poporul căruia au proorocit ei. 

16. Va fi risipit pe ulițele Ierusalimului de foamete şi de sabie, şi nu va avea cine 
să-i îngroape pe ei şi pe femeile lor, pe fiii lor şi pe fiicele lor, că Eu voi vărsa 
asupra lor răutatea lor. 

17. şi să le mai spui cuvântul acesta: Ochii mei varsă lacrimi ziua şi noaptea şi nu 
se opresc! Căci cu bătaie mare a fost bătută fecioara, fiica poporului Meu, şi cu 
lovitură grea. 

18. De ies în câmp, iată numai oameni ucişi cu sabia! De intru în cetate, iată numai 
oameni istoviţi de foame! Chiar şi proorocul şi preotul rătăcesc prin ţară fără să ştie 
unde merg. 

19. Atunci am zis iarăşi: "Lepădat-ai Tu oare cu totul pe luda? Au doar Te-a 
dezgustat cu totul Sionul? Pentru ce ne-ai lovit aşa, încât nu mai avem leac? 
Aşteptăm pace, dar iată nu vine nimic bun! Aşteptăm vremea vindecării, şi iată 
grozăvie! 

20. Mărturisim, Doamne, necredinţa noastră şi fărădelegile părinţilor noştri, că am 
păcătuit înaintea Ta. Nu ne lepăda pe noi pentru numele Tău! Nu necinsti tronul 
slavei Tale! Adu-ţi aminte şi nu strica legământul Tău cu noi! 

21. Sunt oare printre dumnezeii deşerți ai neamurilor dătători de ploaie? Sau poate 
oare cerul singur să verse apă? Au nu eşti Tu, Doamne Dumnezeule, Cel ce dai 
ploaie? În Tine nădăjduim, că Tu faci toate!" 


Capitolul 15 - Răspunsul Domnului. Plângerea profetului 


1. Şi mi-a zis iarăşi Domnul: "Chiar Moise şi Samuel de ar sta înaintea Mea, 
sufletul Meu tot nu s-ar îndupleca spre poporul acesta. Izgoneşte-i de la faţa Mea, 
ca să se ducă. 

2. lar de ei vor zice: "Unde să ne ducem?" să le spui: Aşa zice Domnul: "Cel 
rânduit pentru moarte să se ducă la moarte, cel pentru sabie, la sabie, cel pentru 
foamete, la foamete, şi cel pentru robie, în robie! 

3. Voi trimite asupra lor patru feluri de pedepse, zice Domnul: sabia, ca să-i taie, 
câinii, ca să-1 sfâşie, păsările cerului şi fiarele câmpului, ca să-i piardă. 

4. Şi-i voi da spre muncă la toate regatele pământului, pentru Manase, fiul lui 
lezechia, regele lui luda, şi pentru cele ce a făcut el în Ierusalim. 

5. Oare cui îi va părea rău de tine, lerusalime, şi cine-ţi va arăta milă sau cine va 
veni la tine şi te va întreba de sănătate? 

6. Pentru că tu M-ai lăsat, zice Domnul, şi te-ai întors înapoi, de aceea-Mi voi 
întinde mâna Mea asupra ta şi te voi pierde, că M-am săturat miluindu-te. 

7. Cu vânturătoarea îi voi vântura la porțile ţării, îi voi lipsi de copii şi voi pierde 
pe poporul Meu, dar tot nu se vor întoarce din căile lor. 

8. Văduvele lor sunt mai multe decât nisipul mării. Voi aduce un pustiitor în plină 
amiază asupra lor, asupra mamelor celor tinere, şi va cădea asupra lor, fără de 
veste, frică şi groază. 

9. Cea care născuse şapte copii zace în neputinţă, îşi dă duhul şi-i apune soarele 
încă ziuă fiind; este ruşinată şi ocărâtă. Pe cei rămaşi îi voi da sabiei înaintea 
ochilor vrăjmaşilor lor”, zice Domnul. 

10. Vai de mine, mamă, că m-ai născut să fiu om de ceartă şi de pricină pentru 
toată ţara! Nimănui n-am dat cu dobândă şi nici mie nu mi-a dat nimeni cu 
dobândă, şi tot mă blestemă toţi. 

1]. Zis-a Domnul: "Da, te voi întări pentru binele tău; singur voi conduce pe 
vrăjmaşul tău să te roage la vreme de nenorocire şi de restrişte. 

12. Poate cineva să rupă fierul, fierul de la miazănoapte şi arama? 

13. Averea ta şi comorile tale le voi da pradă fără plată, pentru toate păcatele tale, 
în toate hotarele tale; 

14. Şi le voi trimite cu vrăjmaşii tăi într-o ţară pe care tu n-o cunoşti, că s-a aprins 
focul mâniei Mele şi va arde peste voi”. 

15. O, Doamne, Tu ştii toate! Adu-ţi aminte de mine, cercetează-mă şi mă răzbună 
împotriva prigonitorilor mei! Nu mă pierde după îndelungata Ta răbdare, ştiind că 
pentru Tine sufăr ocara. 

16. Aflat-am cuvintele Tale şi le-am sorbit şi cuvântul Tău a fost bucurie şi veselie 
pentru inima mea, că s-a chemat asupra mea numele Tău, Doamne Dumnezeul 
puterilor. 

17. În adunarea celor ce râd n-am şezut, nici m-am veselit, ci am stat singur sub 
mâna Ta ce apasă asupra mea, că Tu mă umpluseşi de mânie. 

18. De ce este aşa de grea boala mea şi de ce rana mea este aşa de greu de vindecat, 
încât nu suferă doctorie? Oare vei fi Tu pentru mine ca un izvor amăgitor şi ca o 
apă înşelătoare? 

19. Şi la acestea Domnul mi-a răspuns aşa: "De te vei întoarce, Eu te voi aduce la 
starea cea dintâi şi vei sta înaintea feţei Mele; dacă tu vei deosebi lucrul de preţ de 
cel fără de preţ, vei fi ca gura Mea; şi nu te vei întoarce la ei, ci ei se vor întoarce la 
tine; 

20. Şi te voi face pentru poporul acesta zid tare de aramă. Vor lupta împotriva ta, 
dar nu te vor birui, pentru că Eu sunt cu tine, ca să te scap şi să te izbăvesc, zice 
Domnul. 

21. Şi te voi scăpa din mâna celor răi; te voi izbăvi din mâna asupritorilor”. 

Capitolul 16 - Viaţa profetului ca simbol. Risipiţii lui Israel. Vestire de năvală. 
Intoarcerea neamurilor 


1. Şi a fost cuvântul Domnului către mine: 

2. "Să nu-ţi iei femeie şi să nu ai nici fii, nici fiice în locul acesta, 

3. Deoarece aşa grăieşte Domnul despre fiii şi fiicele care se vor naşte în locul 
acesta, despre mamele care îi vor naşte şi despre părinţii care îi vor face pe 
pământul acesta: 

4. Vor muri de moarte grea şi nu vor fi nici bociţi, nici îngropaţi, ci vor fi ca 
gunoiul pe faţa pământului; vor fi pierduţi prin sabie şi foamete şi trupurile lor vor 
fi mâncarea păsărilor cerului şi fiarelor pământului". 

5. Şi iarăşi a zis Domnul: "Să nu intri în casa celor ce jelesc şi să nu te duci să 
plângi şi să jeleşti cu ei, căci am luat de la poporul acesta pacea Mea, mila şi 
părerea de rău, zice Domnul. 

6. Şi vor muri cei mari şi cei mici în pământul acesta, şi nu vor fi îngropaţi, şi după 
ei nimeni nu va plânge, nimeni nu-şi va face tăieturi, nici se va tunde pentru ei. 

7. Nu se va frânge pentru ei pâine de jale ca mângâiere pentru cel mort; şi nu li se 
va da cupa mângâierii ca să bea după tatăl lor şi după mama lor. 

8. De asemenea să nu intri în casa ospăţului, ca să şezi cu ei să mănânci şi să bei, 
că aşa zice Domnul Savaot, Dumnezeul lui Israel: 

9. Iată, voi curma în locul acesta chiar în zilele voastre şi sub ochii voştri glasul 
bucuriei şi glasul de veselie, glasul mirelui şi glasul miresei. 

10. Când vei spune poporului acestuia toate acestea şi când ei îţi vor zice: "Pentru 
ce a rostit Domnul asupra noastră această mare nenorocire? Care este nedreptatea 
noastră şi care este păcatul cu care am păcătuit noi înaintea Domnului 
Dumnezeului nostru?" 

11. Atunci să le spui: Pentru că părinţii voştri M-au părăsit, zice Domnul, şi s-au 
dus după alţi dumnezei, au slujit acelora şi li s-au închinat, iar pe Mine M-au 
părăsit şi legea Mea n-au păzit-o. 

12. Dar voi faceţi încă şi mai rău decât părinţii voştri, şi trăiţi fiecare după inima 
voastră cea rea şi îndărătnică şi nu Mă ascultați. 

13. De aceea vă voi arunca din ţara aceasta într-o ţară pe care n-aţi cunoscut-o nici 
VOI, Nici părinţii voştri, şi veţi sluji acolo ziua şi noaptea la alți dumnezei, că Eu nu 
vă voi arăta îndurare. 

14. Pentru că vin zile, zice Domnul, când nu se va mai zice: "Viu este Domnul, 
Care a scos pe fiii lui Israel din ţara Egiptului”, 

15. Ci, "Viu este Domnul, Care a scos pe fii lui Israel din ţara cea de la 
miazănoapte şi din toate ţările în care-i izgonise"”, că îi voi întoarce în ţara pe care 
le-am dăruit-o părinţilor lor. 

16. lată, voi trimite mulțime de pescari, zice Domnul, şi-i vor pescui; iar apoi voi 
trimite mulțime de vânători, şi-i vor vâna de prin toţi munţii, de pe toate dealurile 
şi de prin crăpăturile stâncilor. 

17. Pentru că ochii Mei sunt asupra tuturor căilor lor, care nu sunt ascunse de la 
faţa Mea, şi nedreptatea lor nu se ascunde privirilor Mele. 

18. Şi le voi răsplăti mai întâi pentru nedreptatea lor şi pentru îndoitul lor păcat, 
pentru că au spurcat ţara Mea cu stârvurile grozăviilor lor şi cu urâciunile lor au 
umplut moştenirea Mea”. 

19. Doamne, puterea mea, tăria mea şi scăparea mea la vreme de necaz, la Tine vor 
veni popoarele de la marginile pământului şi vor zice: "Numai minciună au 
moştenit părinţii voştri, idoli deşerţi, care nu sunt de nici un folos!" 

20. Poate oare omul să-şi facă dumnezei, care, de altfel, nici nu sunt dumnezei? De 
aceea iată le voi arăta acum, le voi arăta mâna Mea şi puterea Mea şi vor afla că 
numele Meu este Domnul! 


Capitolul 17 - Păcatul şi pedeapsa lui Iuda. De-ale înţelepciunii. Templul 
Domnului. Rugăciunea lui Ieremia. Păzirea zilei de odihnă 


1. "Păcatul lui luda este scris cu condei de fier, cu vârf de diamant este săpat pe 
lespedea inimii lor şi pe coarnele jertfelnicelor lor. 

2. Ca de copiii lor îşi aduc aminte de jertfelnicele lor şi de locurile de jertfă de pe 
sub copacii verzi şi de pe vârfurile dealurilor. 

3. lerusalime, muntele Meu, câmpul, avuţia şi toate comorile tale le voi da spre 
pradă; voi da şi locurile tale înalte din toate hotarele tale, pentru păcatele tale. 

4. Şi tu prin tine însuţi te vei lipsi de moştenirea ta, pe care ţi-am dat-o Eu şi te voi 
da în robie vrăjmaşilor tăi, în ţara pe care tu n-o ştii, pentru că ai aprins focul 
mâniei Mele şi în veci va arde". 

5. Aşa zice Domnul: "Blestemat fie omul care se încrede în om şi îşi face sprijin 
din trup omenesc şi a cărui inimă se depărtează de Domnul. 

6. Acela va fi ca ierburile pustiului şi nu va vedea când va veni binele, ci va locui 
în locurile arse ale pustiului, în pământ neroditor şi nelocuit. 

7. Binecuvântat fie omul care nădăjduieşte în Domnul şi a cărui nădejde este 
Domnul, 

8. Deoarece acesta va fi ca pomul sădit lângă ape, care-şi întinde rădăcinile pe 
lângă râu şi nu ştie când vine arşiţa; frunzele lui sunt verzi, la timp de secetă nu se 
teme şi nu încetează a rodi. 

9. Inima omului este mai vicleană decât orice şi foarte stricată! Cine o va 
cunoaşte! 

10. Eu, Domnul, pătrund inima şi încerc rărunchii, ca să răsplătesc fiecăruia după 
căile lui şi după roada faptelor lui. 


kkkhkkhkhkkrhkhkhkhkhkhhkkhkikhkhkikiki 


e Xe e e Xe e Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkkhkrhkkhhkikrhihkikihyik 


XP Xe e e Xe De Xe e e Xe e e Xe e De e Xe e e e e e e e e e e e Xe e e XX 


11. Prepeliţa cloceşte ouăle pe care nu le-a ouat; aşa este şi cel ce câştigă avuţie 
nedreaptă, o lasă la jumătatea zilelor sale şi la sfârşitul său se va trezi că este un 
nebun". 

12. Tronul slavei, înălţat de la început, este locul sfințirii noastre. 

13. Tu, Doamne, eşti nădejdea lui Israel! Toţi cei ce Te părăsesc se vor ruşina, că 
Tu ai zis: "Cei ce se depărtează de Mine vor fi scriși pe pulbere, pentru că au 
părăsit pe Domnul, izvorul apei celei vii”. 

14. Vindecă-mă, Doamne, şi voi fi vindecat; mântuieşte-mă şi voi fi mântuit, căci 
Tu eşti lauda mea! 

15. lată acestea-mi zic ei: "Unde este cuvântul Domnului? Să vină!" 

16. Eu nu te-am îndemnat totuşi la mai rău, nici n-am dorit ziua nenorocirii. Tu ştii 
acestea; şi ce a ieşit din gura mea e descoperit înaintea feţei Tale. 

17. Nu fi pricină de groază pentru mine, că Tu eşti nădejdea mea în ziua 
strâmtorării. 

18. Să nu mă ruşinez eu, ci să se ruşineze apăsătorii mei; ei să tremure, dar să nu 
tremur eu! Adu asupra lor ziua necazului şi zdrobeşte-i cu zdrobire îndoită. 

19. Aşa mi-a zis Domnul: "Du-te şi stai la poarta fulor poporului, pe care intră regii 
lui luda, şi pe care ies ei, şi la toate porţile Ierusalimului, 

20. Şi le spune: Regii lui Iuda şi tot luda şi toți locuitorii Ierusalimului, care intraţi 
pe porţile acestea, ascultați cuvântul acesta: 

21. Aşa grăieşte Domnul: "Păziţi-vă sufletele şi nu duceţi sarcini în ziua de odihnă, 
nici le băgaţi pe porțile Ierusalimului; 

22. Nu scoateţi sarcini din casele voastre în ziua odihnei şi nu vă îndeletniciţi cu 
nici un fel de muncă, ci sfințiți ziua odihnei, aşa cum am poruncit Eu părinților 
voştri, 

23. Care n-au ascultat şi nu şi-au plecat urechea, ci şi-au învârtoşat neascultarea, ca 
să nu îndeplinească şi să nu ia învăţătură. 

24. De Mă veţi asculta, zice Domnul, şi nu veţi aduce sarcini pe porțile acestei 
cetăţi în ziua odihnei; ci veţi sfinți ziua odihnei şi nu vă veţi îndeletnici în acea zi 
cu nici o muncă, 

25. Atunci pe porţile acestei cetăţi vor intra regi care şed pe scaunul lui David, în 
alai de care şi de cai, ei şi căpeteniile oştirii lor, oamenii din luda şi locuitorii 
Ierusalimului; şi cetatea aceasta în veac va fi locuită. 

26. Şi vor veni din cetățile lui Iuda, din împrejurimile Ierusalimului şi din pământul 
lui Veniamin, din şes, din munţi şi de la miazăzi, şi vor aduce arderi de tot şi jertfe, 
prinoase şi tămâie şi jertfe de mulţumire în templul Domnului. 

27. lar de nu Mă veţi asculta ca să sfinţiți ziua odihnei şi să nu duceţi sarcini, când 
intrați pe porţile Ierusalimului în ziua odihnei, voi aprinde foc la porţile lui şi va 
arde palatele Ierusalimului şi nu se va stinge”. 

Capitolul 18 - Vasul olarului. Pedepse pentru necredincioşia lui Israel. 
Uneltire împotriva lui Ieremia. Ruga profetului 


1. Cuvântul care a fost de la Domnul către Ieremia şi i-a zis: 

2. Scoală şi intră în casa olarului şi acolo îţi voi vesti cuvintele Mele! 

3. Şi am intrat eu în casa olarului şi iată acesta lucra cu roata şi vasul pe care-l 
făcea olarul din lut s-a stricat în mâna lui; dar olarul a făcut dintr-însul alt vas, cum 
a crezut că-i mai bine să-l facă. 

4. Şi a fost cuvântul Domnului iarăşi către mine şi mi-a zis: "Casa lui Israel, oare 
nu pot să fac şi Eu cu voi, ca olarul acesta, zice Domnul? 

5. lată, ce este lutul în mâna olarului, aceea sunteţi şi voi în mâna Mea, casa lui 
Israel! 

6. Dacă voi zice cândva despre un popor, sau despre un rege, că-l voi dezrădăcina, 
îl voi sfărâma şi-l voi pierde; 

7. Şi dacă poporul acela, despre care am zis Eu acestea, se va întoarce de la faptele 
lui cele rele, atunci voi îndepărta răul ce gândeam să-i fac. 

8. Sau dacă voi zice despre un popor sau despre un rege că-l voi întocmi şi-l voi 
întări, 

9. Şi dacă acela va face rele înaintea ochilor Mei şi nu va asculta de glasul Meu, 
atunci voi schimba binele cu care voiam să-l fericesc. 

10. Spune deci bărbaţilor lui luda şi locuitorilor Ierusalimului: Aşa zice Domnul: 
lată, Eu vă gătesc rele şi uneltiri împotriva voastră. Aşadar să se întoarcă fiecare de 
la calea lui cea rea; îndreptaţi-vă căile şi purtările voastre! 

11. Dar ei zic: "Este zadarnic! Noi vom trăi după gândul nostru şi ne vom purta 
fiecare după învârtoşarea inimii noastre celei rele". 

12. De aceea, aşa zice Domnul: "Întrebaţi popoarele: Auzit-a oare cineva asemenea 
lucru? Lucruri peste măsură de urâcioase a făcut fecioara lui Israel. 

13. Părăseşte oare zăpada Libanului stânca muntelui? Ori seacă apele ce vin de 
departe şi sunt reci şi curgătoare? 

14. Poporul Meu însă M-a părăsit. Tămâiază idoli, s-a poticnit în căile sale şi a 
părăsit căile cele vechi, ca să umble pe poteci şi pe drumuri nebătătorite, ca să-şi 
facă ţara grozăvie şi batjocură veşnică, 

15. Încât tot cel ce va trece prin aceasta să se mire şi să clatine din cap. 

16. Îi voi spulbera înaintea vrăjmaşilor ca vântul cel de la răsărit, şi nu faţa, ci 
spatele îl voi întoarce spre ei în ziua necazului lor". 

17. Zis-au ei: "Veniţi să uneltim împotriva lui leremia, că nu va pieri legea din 
mâna preotului, nici sfatul de la înţelept, nici cuvântul (lui Dumnezeu) de la 
prooroc. Veniţi să-l biruim cu limba şi să nu luăm aminte la cuvintele lui! 

18. la aminte la mine, Doamne, şi auzi glasul potrivnicilor mei! 

19. Se cuvine oare a răsplăti cu rău pentru bine? Ei însă sapă groapă sufletului 
meu. Adu-ţi aminte că stau înaintea feţei Tale, ca să grăiesc bine de ei şi ca să abat 
de la ei mânia Ta. 

20. Dă dar pe fiii lor la foamete şi pune-i sub sabie! Femeile lor să fie fără copii şi 
văduve, bărbaţii lor să fie loviți de moarte şi tinerii lor să fie ucişi cu sabia în 
război. 

21. Bocete să se audă prin casele lor, când fără de veste vei aduce oştiri asupra lor, 
că sapă groapă ca să mă prindă şi pe ascuns au întins curse pentru picioarele mele. 
22. Dar Tu, Doamne, ştii tot ce uneltesc ei împotriva mea ca să mă omoare! Nu 
ierta nedreptatea lor şi păcatul lor nu-l şterge dinaintea feţei Tale! Doboară-i 
înaintea Ta şi lucrează împotriva lor la vremea mâniei Tale! 


Capitolul 19 - Urciorul spart ca simbol al mâniei Domnului 


1. Aşa a zis Domnul: "Mergi şi cumpără o oală de lut de la olar; ia cu tine pe cei 
mai bătrâni din popor şi din căpeteniile preoților şi ieşi în valea Ben-Hinom, care 
este la Poarta Olăriei. 

2. Acolo să rosteşti cuvintele pe care ţi le voi spune şi să zici: 

3. "Regi ai lui luda şi locuitori ai Ierusalimului, ascultați cuvântul Domnului! Aşa 
grăieşte Domnul Savaot, Dumnezeul lui Israel: lată voi aduce aşa strâmtorare 
asupra lacului acestuia, încât, auzind cineva, să-i ţiuie urechile, 

4. Pentru că M-au părăsit, au înstrăinat lacul acesta şi tămâiază pe el alți dumnezei, 
pe care nu i-au cunoscut nici ei, nici părinţii lor şi nici regii lui luda; au umplut 
locul acesta de sângele nevinovaţilor şi au făcut înălţimi pentru Baal, ca să ardă pe 
fiu lor cu foc. 

5. Ei aduc ardere de tot pentru Baal, ceea ce Eu nu le-am poruncit, nici le-am grăit 
şi ceea ce nici prin minte nu Mi-a trecut. 

6. De aceea iată vin zile, zice Domnul, când locul acesta nu se va mai chema Tofet 
sau valea fiilor lui Hinom, ci valea uciderii. 

7. Voi pierde cu desăvârşire pe luda şi Ierusalimul în locul acesta şi-i voi răpune cu 
sabia înaintea vrăjmaşilor lor şi cu mâna celor ce caută sufletul lor, şi voi da 
trupurile lor spre hrană păsărilor cerului şi fiarelor pământului. 

8. Voi face cetatea aceasta pustie şi batjocură. Tot cel ce va trece prin ea se va mira 
şi va fluiera a pustiu, văzând toate rănile ei. 

9. Şi-i voi ospăta cu carnea fiilor lor şi cu carnea fiicelor lor; şi va mânca fiecare 
carnea aproapelui său, fiind în împresurare şi în strâmtorare, când îi vor strâmtora 
vrăjmaşii lor şi cei ce vor să le ia viaţa. 

10. Apoi să spargi oala înaintea ochilor bărbaţilor acelora, care vor merge cu tine, 
şi să le zici: 

11. "lată ce zice Domnul Savaot: Voi sfărâma poporul acesta şi cetatea aceasta, aşa 
cum am sfărâmat vasul olarului, care nu mai poate fi făcut la loc, şi-i vor îngropa 
în 'Tofet din pricina lipsei de loc pentru îngropare. 

12. Aşa voi face cu locul acesta, zice Domnul, şi cu locuitorii lui, şi voi face 
cetatea aceasta ca Tofetul. 

13. Şi casele Ierusalimului şi casele regilor lui luda vor fi necurate, ca Tofetul, 
pentru că pe acoperişul tuturor caselor s-aduce tămâie întregii oştiri cereşti şi se 
săvârşesc turnări în cinstea dumnezeilor străini”. 

14. Şi s-a întors leremia din Tofet, unde-l trimisese Domnul să proorocească, şi a 
stat în curtea templului Domnului şi a zis către tot poporul: 

15. "Aşa zice Domnul Savaot, Dumnezeul lui Israel: Iată voi aduce asupra cetăţii 
acesteia şi asupra celorlalte cetăţi toate nenorocirile pe care le-am rostit împotriva 
ei, pentru că şi-au învârtoşat inima şi nu ascultă cuvintele Mele”. 


Capitolul 20 - Ieremia în temniţă. Plângerea sa 


1. Auzind Paşhurr, fiul preotului Imer, care era supraveghetor în templul Domnu- 
lui, că leremia a profețit aceste cuvinte, 

2. A lovit Paşhurr pe leremia proorocul şi l-a aruncat în temniţa care se afla la 
poarta cea de sus a lui Veniamin, în templul Domnului. 

3. Dar a doua zi Paşhurr a dat drumul lui Ieremia din temniţă şi leremia 1-a zis: 
"Domnul nu te mai numeşte Paşhurr (Noroc din toate părțile), ci Magor Misabib 
(Spaimă din toate părțile), 

4. Pentru că aşa zice Domnul: lată, te voi face groază şi pentru tine însuţi şi pentru 
toţi prietenii tăi; aceştia vor cădea de sabia vrăjmaşilor lor şi ochii tăi vor vedea 
aceasta. Şi pe tot luda îl voi da în mâinile regelui Babilonului, care-i va duce la 
Babilon şi-i va lovi cu sabia. 

5. ŞI toată bogăţia cetăţii acesteia, toată agonisita ei, toate cele de preţ ale ei şi toate 
comorile regilor lui luda le voi da în mâinile vrăjmaşilor lor, care, jefuindu-le, le 
vor lua şi le vor duce la Babilon. 

6. lar tu, Paşhurr, cu toţi cei ce trăiesc în casa ta, vă veţi duce în robie şi, mergând 
la Babilon, vei muri acolo şi acolo vei fi îngropat şi tu şi toţi prietenii tăi, cărora tu 
le-ai proorocit mincinos. 

7. Doamne, Tu m-ai aprins şi iată sunt înflăcărat, Tu eşti mai tare decât mine şi ai 
biruit, iar eu în toate zilele sunt batjocorit şi fiecare îşi bate joc de mine, 

8. Că de când vorbesc, scoțând strigăte împotriva silniciei şi rostind pustiirea, 
cuvântul Domnului s-a prefăcut în ocară pentru mine şi în batjocură zilnică. 

9. De aceea mi-am zis: "Nu voi mai pomeni de EI şi nu voi mai grăi, în numele 
Lui!" Dar iată era în inima mea ceva, ca un fel de foc aprins, închis în oasele mele, 
şi eu mă sileam să-l înfrânez şi n-am putut; 

10. Că am auzit ocări de la mulți şi ameninţări din toate părţile, zicând: "Pârâţi-l 
şi-l vom pâri şi noi!" Toţi cei ce trăiau în pace cu mine, mă pândesc să vadă nu 
cumva mă voi poticni, şi ziceau: "Poate va cădea şi-l vom birui şi ne vom răzbuna 
pe el!" 

11. Dar Domnul este cu mine, ca un apărător puternic. De aceea prigonitorii mei 
se vor poticni şi nu vor birui; se vor face de ruşine, pentru că n-au izbutit; ocara 
lor va fi veşnică şi niciodată nu se va uita. 

12. Doamne al puterilor, Cel ce cercetezi cu dreptate şi pătrunzi rărunchii şi 
inimile, fă-mă să văd răzbunarea Ta asupra lor, că ţie ţi-am încredinţat pricina 
mea! 

13. Cântaţi Domnului! Lăudaţi pe Domnul, căci EI izbăveşte sufletul celui împilat 
din mâna făcătorilor de rele. 

14. Blestemată fie ziua în care m-am născut, ziua în care m-a născut maică-mea să 
nu fie binecuvântată. 

15. Blestemat fie omul care a adus tatălui meu veste şi a zis: "Ţi s-a născut fiu”, şi 
s-a bucurat mult de aceasta. 

16. Întâmple-se omului aceluia ceea ce s-a întâmplat cetăților pe care le-a dărâmat 
Domnul şi nu le-a cruțat! Să audă el dimineaţa bocet şi la amiază tânguire mare, 

17. Că nu m-a ucis chiar din pântece, ca mama mea să-mi fi fost mormânt şi 
pântecele ei să fi rămas veşnic însărcinat. 

18. Pentru ce am ieşit eu din pântece, ca să văd suferinţă şi durere şi ca zilele mele 
să se sfârşească în ruşine?" 


Capitolul 21 - Răspuns soliei lui Sedechia. Cuvânt către casa regală 


1. Cuvântul care a fost de la Domnul către Ieremia, când a trimis regele Sedechia la 
el pe Paşhurr, fiul lui Malchia, şi pe Sofonie, fiul preotului Maaseia, ca să-i zică: 

2. "Întreabă pentru noi pe Domnul, că Nabucodonosor, regele Babilonului, ne face 
război. Poate că va face Domnul cu noi ceva în felul minunilor Lui, ca să se 
depărteze de la noi”. 

3. ar leremia le-a răspuns: "Aşa să spuneţi lui Sedechia: 

4. Domnul Dumnezeul lui Israel aşa zice: "lată, voi întoarce înapoi armele de 
război, care sunt în mâinile voastre şi cu care vă luptaţi cu regele Babilonului şi cu 
caldeii, care vă impresară pe din afară de ziduri, şi le voi aduna în mijlocul cetăţii 
acesteia; 

5. Şi voi lupta şi Eu Însumi împotriva voastră cu mâna întinsă şi cu braţ puternic, 
cu mânie, cu urgie şi cu multă furie. 

6. Şi voi lovi pe cei ce trăiesc în cetatea aceasta de la oameni până la animale şi vor 
muri de ciumă cumplită. 

7. lar după aceea, zice Domnul, pe Sedechia, regele lui Iuda, pe slugile lui, pe 
popor şi pe cei ce au rămas în cetatea aceasta pe urma ciumei, a sabiei şi a 
foametei, îi voi da în mâinile lui Nabucodonosor, regele Babilonului, şi în mâinile 
vrăjmaşilor lor şi în mâinile celor ce vor să le ia viaţa; şi acela îi va lovi cu 
ascuțişul sabiei şi nu-i va cruța, nici se va îndura să-i miluiască. 

8. lar poporului acestuia spune-i: Aşa zice Domnul: lată, vă pun înainte calea vieţii 
şi calea morţii: 

9. Cine va rămâne în cetatea aceasta, acela va muri de sabie şi de foamete şi de 
ciumă; iar cine va ieşi şi se va preda caldeilor, care vă împresoară, acela va trăi şi 
va fi luat ca pradă, 

10. Că Eu Mi-am întors faţa împotriva cetăţii acesteia, zice Domnul, în rău, nu în 
bine; şi va fi dată în mâinile regelui Babilonului, care o va arde cu foc. 

11. lar casei regelui Sedechia să-i spui: Ascultaţi cuvântul Domnului! 

12. Casa lui David, aşa zice Domnul: Faceţi judecată dis de dimineaţă şi scăpaţi pe 
cel asuprit din mâna asupritorului, pentru ca să nu izbucnească mânia Mea ca focul 
şi pentru ca să nu se aprindă din pricina faptelor voastre cele rele, aşa încât nimeni 
să n-o stingă. 

13. Cetate a văii şi stâncă din câmp, iată sunt împotriva ta, zice Domnul! O, voi, 
care ziceţi: "Cine se va ridica împotriva noastră şi cine va intra în sălaşul nostru?" 
14. lată, sunt împotriva voastră! Dar Eu vă voi pedepsi după roadele faptelor 
voastre, zice Domnul, şi voi aprinde foc în pădurea voastră şi voi mistui totul 
împrejurul ei". 


Capitolul 22 - Cuvânt către casa regală (continuare). Profeţii asupra unor regi 
ai lui luda 


1. Aşa a zis Domnul: "Coboară-te în casa regelui lui luda şi rosteşte cuvintele 
acestea şi zi: 

2. Regele lui Iuda, cel ce şezi pe scaunul lui David, ascultă cuvântul Domnului şi 
tu şi slugile tale şi poporul tău, care intraţi pe porţile acestea! 

3. Aşa zice Domnul: Faceţi judecată şi dreptate şi scoateţi pe cel asuprit din mâna 
asupritorului, nu asupriţi şi nu împilaţi pe străin, pe orfan şi pe văduvă şi sânge 
nevinovat să nu vărsaţi în locul acesta! 

4. Căci, de veţi împlini cuvântul acesta, vor intra pe porţile casei acesteia regii cei 
ce şed în locul lui David, pe scaunul lui, şi umblă în care şi pe cai, vor intra şi ei şi 
slugile lor şi poporul lor. 

5. Iar de nu veţi asculta cuvintele acestea, Mă jur pe Mine Însumi, zice Domnul, că 
această casă va ajunge pustie. 

6. De aceea, aşa zice Domnul casei regelui lui Iuda: Galaad Îmi eşti şi vârf de 
Liban, dar te voi face pustietate şi cetăţi nelocuite. 

7. Şi voi găti împotriva ta pierzători, care vor avea fiecare arma sa şi vor tăia cei 
mai frumoşi cedri ai tăi şi-i vor arunca în foc. 

8. Multe popoare vor trece prin cetatea aceasta şi vor zice unii către alţii: "Pentru 
ce a făcut Domnul aşa cu această cetate mare?" 

9. Şi li se va răspunde: "Pentru că locuitorii ei au părăsit legământul Domnului 
Dumnezeului lor, s-au închinat la alţi dumnezei şi au slujit acelora”. 

10. Nu plângeți după mort şi nu-l bociţi, ci plângeţi amar după cel dus în robie, că 
acela nu se va mai întoarce şi nu îşi va mai vedea ţara sa de naştere; 

11. Căci aşa zice Domnul despre Şalum, fiul lui losia, regele lui luda, care a 
domnit după tatăl său, losia, şi care a ieşit din locul acesta: "Nu se va mai întoarce 
acolo, 

12. Ci va muri în locul acela unde a fost dus rob şi nu va mai vedea pământul 
acesta. 

13. Vai de cel care îşi zideşte casa din nedreptate şi îşi face încăperi din fărădelegi, 
care sileşte pe aproapele său să-i lucreze degeaba şi nu-i dă plata lui, 

14. Şi care zice: "Am să-mi fac casă mare şi odăi încăpătoare, am să fac ferestre, 
am să le căptuşesc cu cedru şi am să le vopsesc cu roşu! 

15. Ai ajuns tu, oare, rege ca să te făleşti cu palate clădite din lemn de cedru? Tatăl 
tău n-a mâncat oare şi n-a băut? Israel a făcut judecată şi dreptate şi de aceea i-a 
fost bine. 

16. EI a judecat pricina săracului şi a nenorocitului şi de aceea i-a fost bine. Oare 
nu aceasta înseamnă a Mă cunoaşte pe Mine? - zice Domnul. 

17. Inima ta însă şi ochii tăi caută numai la lucrul tău şi la vărsarea sângelui 
nevinovat; caută să facă numai împilare şi silnicie. 

18. De aceea, aşa zice Domnul despre loiachim, fiul lui losia, regele lui luda: "Nu-l 
vor plânge, zicând: "Vai, fratele meu!" sau: "Vai, sora mea!" Nu-l vor plânge, 
zicând: "Vai, doamne!" sau: "Vai, cinstea ta!" 

19. Ci el va fi îngropat ca un asin; îl vor târî şi-l vor arunca departe peste porţile 
Ierusalimului. 

20. Urcă-te pe Liban şi strigă, înalță-ţi glasul de pe Vasan şi strigă de pe Abarim, 
că s-au zdrobit toţi prietenii tăi. 

21. În vremea propăşirii tale Eu ţi-am grăit, dar tu ai zis: "Nu ascult!" Aşa a fost 
purtarea ta chiar din tinereţea ta şi n-ai ascultat glasul Meu. 

22. Pe toţi păstorii tăi îi va împrăştia vântul, iar prietenii tăi se vor duce în robie. 
Atunci vei fi ruşinat şi batjocorit pentru toate faptele tale cele rele. 

23. O, cel ce locuieşti pe Liban şi-ţi faci cuibul în cedri, cum vei geme tu, când te 
vor ajunge chinurile ca durerile femeii ce naşte! 

24. Precum e adevărat că Eu trăiesc, a zis Domnul, tot aşa este de adevărat că dacă 
lehonia, fiul lui loiachim, regele lui luda, ar fi inel la mâna Mea cea dreaptă, apoi 
şi de acolo l-aş smulge. 

25. Şi te voi da în mâinile celor ce vor să-ţi ia viaţa şi în mâinile celor de care tu te 
temi, în mâinile lui Nabucodonosor, regele Babilonului, şi în mâinile caldeilor; 

26. Şi te voi arunca pe tine şi pe mama ta, care te-a născut, în ţară străină, unde nu 
v-aţi născut 

27. şi veţi muri acolo; iar în pământul unde va dori sufletul vostru să se întoarcă, 
nu vă veţi mai întoarce". 

28. Au doară acest om, lehonia, este făptură blestemată şi lepădată? Sau este vas 
netrebnic? Pentru ce sunt aruncaţi, el şi neamul lui, şi încă într-o ţară pe care ei n-o 
ştiau? 

29. O, ţară, ţară, ţară, ascultă cuvântul Domnului! 

30. Aşa zice Domnul: "Scrieţi pe omul acesta ca hpsit de copii, ca om nenorocit în 
zilele sale, pentru că nimeni din neamul lui nu va mai şedea pe tronul lui David şi 
să domnească peste luda!" 


Capitolul 23 - Profeţie mesianică. Păstorii buni şi răi. Regele drept ce va să 
vină. Domnul împotriva profeților mincinoşi 


1. "Vai de părinţii care pierd şi împrăştie oile turmei Mele, zice Domnul. 

2. De aceea, aşa zice Domnul Dumnezeul lui Israel către păstorii care pasc pe 
poporul Meu: Aţi risipit oile Mele şi le-aţi împrăştiat şi nu le-aţi păzit, de aceea, 
vă voi pedepsi pentru faptele voastre cele rele, zice Domnul. 

3. Şi voi aduna rămăşiţele turmei Mele din toate ţările prin care le-am risipit, le 
voi întoarce la staulele lor şi vor naşte şi se vor înmulți. 

4. Voi pune peste acestea păstori, care le vor paşte şi ele nu se vor mai teme, nici 
se vor mai speria, nici se vor mai pierde, zice Domnul. 

5. Iată vin zile, zice Domnul, când voi ridica lui David, Odraslă dreaptă şi va 
ajunge rege şi va domni cu înţelepciune; va face judecată şi dreptate pe pământ. 

6. În zilele Lui, Iuda va fi izbăvit şi Israel va trăi în linişte; iată numele cu care-L 
voi numi: "Domnul-dreptatea-noastră!" 

7. De aceea, vor veni zilele, zice Domnul, când nu se va mai zice: "Viu este 
Domnul, Care a scos pe fiii lui Israel din ţara Egiptului”, 

8. Ci: "Viu este Domnul, Care a scos şi a adus neamul casei lui Israel din ţara de la 
miazănoapte şi din toate ţările în care îi risipise şi vor trăi în pământul acesta". 

9. Despre prooroci: "Mi se sfâşie inima în mine şi toate oasele mi se cutremură; 
sunt ca un am beat, ca omul biruit de vin, pentru Domnul şi pentru cuvintele Lui 
cele sfinte; 

10. Pentru că s-a umplut ţara de desfrânaţi şi pentru că plânge ţara sub blestem; 
uscatu-s-au păşunile în stepă; ţinta alergăturii lor este fărădelegea şi ţara lor este 
nedreptatea. 

11. Că profetul şi preotul sunt necredincioşi; şi până şi în casa Mea am găsit 
răutatea lor, zice Domnul. 

12. De aceea, calea lor le va fi ca locurile lunecoase în întuneric; vor fi îmbrânciți 
şi vor cădea acolo, căci voi aduce asupra lor nenorocirea în anul când îi voi 
pedepsi, zice Domnul. 

13. Şi în proorocii Samariei am văzut nebunie, căci au profețit în numele lui Baal şi 
au dus în rătăcire pe poporul Meu Israel. 

14. Dar în proorocii lerusalimului am văzut grozăvii: aceştia fac desfrânare şi 
umblă cu minciuni, ajută mâinile făcătorilor de rele, ca nimeni să nu se întoarcă de 
la necredinţa sa; toţi sunt pentru Mine ca Sodoma, şi locuitorii lui ca Gomora. 

15. De aceea, aşa zice Domnul Savaot despre prooroci: lată, îi voi hrăni cu pelin şi 
le voi da să bea apă cu fiere, că de la profeţii Ierusalimului s-a întins necredinţa în 
toată ţara. 

16. Aşa zice Domnul Savaot: "Nu ascultați cuvintele proorocilor, care vă profeţesc, 
că vă înşeală, povestindu-vă închipuirile inimii lor, şi nimic din cele ale Domnului. 
17. Necontenit grăiesc ei celor ce Mă dispreţuiesc: "Domnul, a zis că va fi pace 
peste voi”. Şi tuturor celor care urmează inima lor învârtoşată le zic: "Nici un rău 
nu va veni asupra voastră!" 

18. Că cine a luat parte la sfatul Domnului, ca să vadă şi să audă cuvântul Lui? Sau 
cine a luat aminte la cuvântul Lui ca să-l vestească? 

19. Iată vine furtuna Domnului cu iuţime, vine furtună mare şi va cădea peste 
capetele necredincioşilor. 

20. Mânia Domnului nu se va potoli până nu va împlini şi va înfăptui planurile 
inimii Sale, şi în zilele ce vin veţi pricepe aceasta lămurit. 

21. N-am trimis Eu pe proorocii aceştia, ci au alergat ei singuri; Eu nu le-am spus, 
ci au profețit ei de la ei. 

22. Au luat ei parte la sfatul Meu? Atunci să vestească cuvintele Mele poporului 
Meu, să facă să se întoarcă oamenii de la calea lor rea şi de la faptele lor cele rele. 
23. Au doară Eu numai de aproape sunt Dumnezeu, zice Domnul, iar de departe 
nu mai Sunt Dumnezeu? 

24. Poate oare omul să se ascundă în loc tainic, unde să nu-l văd Eu, zice 
Domnul? Au nu umplu Eu cerul şi pământul, zice Domnul? 

25. Am auzit ce zic proorocii care profeţesc minciună în numele Meu. Ei zic: "Am 
visat, am văzut în vis”. 

26. Până când proorocii aceştia vor spune minciuni şi vor vesti înşelătoria inimii 
lor? 

27. Cred ei cu visele lor, pe care şi le povestesc unul altuia, să facă uitat, poporului 
Meu, numele Meu, aşa cum au uitat părinţii lor numele Meu pentru Baal? 

28. Proorocul care a văzut vis, povestească-l ca vis, iar cel ce are cuvântul Meu, 
acela să spună cuvântul Meu adevărat. Ce legătură poate fi între pleavă şi grăuntele 
de grâu curat, zice Domnul? 

29. Cuvântul Meu nu este el, oare, ca un foc, zice Domnul, ca un ciocan care 
sfărâmă stânca? 

30. De aceea iată Eu, zice Domnul, sunt împotriva proorocilor care fură cuvântul 
Meu unul de la altul. 

31. Deoarece Eu, zice Domnul, sunt împotriva proorocilor care vorbesc cu limba 
lor, dar zic: "EI a spus". 

32. Tot Eu, zice Domnul, sunt împotriva proorocilor care spun visuri mincinoase, 
care le povestesc pe acestea şi duc pe poporul Meu la rătăcire cu amăgirile lor şi cu 
linguşirile lor, deşi Eu nu i-am trimis, nici le-am poruncit; ei nu aduc nici un folos 
poporului acestuia, zice Domnul. 

33. Deci, de te va întreba poporul acesta, sau vreun prooroc, sau vreun preot: "Care 
este ameninţarea Domnului?" Să le spui: "Ce ameninţare? Am să vă înlătur”, zice 
Domnul. 

34. lar dacă un prooroc sau preot, sau poporul va zice: "Este ameninţarea 
Domnului", voi pedepsi pe omul acela şi casa lui. 

35. Aşa să ziceţi unul către altul şi frate către frate: "Ce-a răspuns Domnul?" sau: 
"Ce-a zis Domnul?" 

36. lar cuvântul acesta: "Ameninţare de la Domnul”, de-acum să nu-l mai 
întrebuinţaţi, că ameninţare va fi unui astfel de om cuvântul lui, pentru că stricaţi 
cuvintele Domnului celui viu, cuvintele Domnului Savaot, cuvintele Dumnezeului 
nostru. 

37. Aşa să zici proorocului: "Ce a răspuns Domnul?", sau: "Ce a zis Domnul?" 

38. Şi de veţi mai zice: "Ameninţare de la Domnul", apoi aşa zice Domnul: Pentru 
că spuneţi acea vorbă: "Ameninţare de la Domnul" când Eu am trimis să vi se 
spună: Nu mai ziceţi "Ameninţare de la Domnul", 

39. De aceea, iată vă voi uita cu totul şi vă voi părăsi, şi cetatea aceasta, pe care v- 
am dat-o vouă şi părinţilor voştri, o voi lepăda de la faţa Mea, 

40. Şi voi pune asupra voastră ocară şi necinste veşnică care nu se vor uita”. 


Capitolul 24 - Cele două coşuri de smochine 


1. După ce Nabucodonosor, regele Babilonului, a luat din Ierusalim robi pe 
Iehonia, fiul lui loiachim, regele lui luda şi pe căpeteniile lui Iuda cu lemnarii şi cu 
fierarii şi i-a dus la Babilon, mi-a arătat Domnul vedenia aceasta: lată erau două 
coşuri cu smochine, aşezate înaintea templului Domnului: 

2. Un coş era cu smochine foarte bune, cum sunt smochinele văratice, iar celălalt 
coş era cu smochine foarte rele, care, de rele ce erau, nici nu se puteau mânca. 

3. Atunci mi-a zis Domnul: "Ce vezi tu, leremia?" Şi cu am zis: "Smochine! 
Smochinele cele bune sunt foarte bune, iar cele rele sunt foarte rele, încât nu se pot 
mânca de rele ce sunt". 

4. Şi a fost iarăşi cuvântul Domnului către mine şi mi-a zis: 

5. "Aşa zice Domnul Dumnezeul lui Israel: Ca pe aceste smochine bune, aşa voi 
privi cu bunăvoință pe cei ai lui luda, duşi în robie, pe care i-am trimis din locul 
acesta în ţara Caldeilor. 

6. Şi-Mi întorc ochii Mei asupra lor, spre binele lor, şi-i voi întoarce în ţara aceasta 
ŞI nu-i Voi NiMICI, €i-i voi zidi; nu-i vai smulge, ci-1 voi sădi,; 

7. Le voi da inimă ca să Mă cunoască pe Mine că Eu sunt Domnul şi ei vor fi 
poporul Meu, iar Eu voi fi Dumnezeul lor, că se vor întoarce la Mine cu toată 
inima lor”. 

8. Despre smochinele rele care, de rele ce sunt, nu se pot mânca, zice Domnul: Aşa 
voi face să ajungă Sedechia, regele lui luda, căpeteniile lui şi restul Ierusalimului, 
cei care au rămas în ţara aceasta şi cei care trăiesc în ţara Egiptului; 

9. Îl voi face pricină de groază, o nenorocire pentru toate regatele pământului, ca să 
fie de ocară şi de pildă, de batjocură şi blestem prin toate locurile pe unde-i voi 
izgoni. 

10. Şi voi trimite asupra lor sabie, foamete şi ciumă, până vor pieri din ţara pe care 
le-o dădusem lor şi părinților lor”. 


Capitolul 25 - Robia babilonică. Pedepsirea neamurilor 


1. Cuvântul care a fost către Ieremia pentru tot poporul iudeu, în anul al patrulea al 
lui Ioiachim, fiul lui losia, regele lui Iuda sau în anul întâi al lui Nabucodonosor, 
regele Babilonului 

2. Pe care cuvânt l-a rostit proorocul leremia către tot poporul iudeu şi către toţi 
locuitorii Ierusalimului: 

3. "De la anul al treisprezecelea al lui osia, fiul lui Amon, regele lui luda, şi până 
în ziua aceasta - timp de douăzeci şi trei de ani - a fost cuvântul Domnului către 
mine. Şi eu de dimineaţa până seara v-am vorbit, dar voi n-aţi ascultat. 

4. Trimis-a Domnul la noi necontenit pe toţi robii Săi prooroci şi voi n-aţi ascultat, 
nici v-aţi plecat urechea ca să-i ascultați. 

6. Şi să nu umblaţi după alţi dumnezei, ca să le slujiţi şi să vă închinaţi lor, şi să nu 
Mă mâniaţi cu faptele mâinilor voastre, şi nu vă voi face nici un fel de rău. 

7. Voi însă nu M-aţi ascultat, zice Domnul, ci M-aţi mâniat cu faptele mâinilor 
voastre, spre răul vostru. 

8. De aceea, aşa zice Domnul Savaot: Pentru că n-aţi ascultat cuvintele Mele, 

9. Iată, voi trimite să aducă toate neamurile de la miazănoapte, zice Domnul; şi voi 
trimite la Nabucodonosor, regele Babilonului, robul Meu, ca să le aducă împotriva 

acestei ţări şi a locuitorilor ei şi împotriva tuturor neamurilor dimprejur pe care le 
voi pustii, le voi înspăimânta, le voi face de râs şi de ocară veşnică. 

10. Nu vor mai putea avea glas de bucurie şi glas de veselie, glasul mirelui şi 
glasul miresei, uruitul pietrelor de moară şi lumina sfeşnicului. 

11. Toată ţara aceasta va fi pustiită şi jefuită; popoarele acestea vor sluji regelui 
Babilonului şaptezeci de ani. 

12. lar când se vor împlini şaptezeci de ani, voi pedepsi pe regele Babilonului şi pe 
poporul acela, zice Domnul, pentru necredinţa lor, şi ţara caldeilor o voi pedepsi şi 
O voi face pustie pentru totdeauna. 

13. Voi împlini asupra ţării acesteia toate cuvintele Mele pe care le-am rostit 
împotriva ei; tot ce-i scris în cartea aceasta şi ceea ce leremia a proorocit împotriva 
tuturor neamurilor. 

14. Pentru că şi pe ele le vor robi multe popoare şi regi mari şi le voi răsplăti după 
purtarea lor şi după faptele mâinilor lor. 

15. Că aşa mi-a zis Domnul Dumnezeul lui Israel: "Ia din mâna Mea cupa aceasta 
cu vinul urgiei şi adapă cu ea toate popoarele la care te voi trimite; 

16. Acelea vor bea şi se vor clătina şi vor înnebuni la vederea sabiei pe care o voi 
trimite asupra lor!" 

17. Şi am luat cupa din mâna Domnului şi am dat să bea tuturor neamurilor, la care 
m-a trimis Domnul. 

18. lerusalimului şi cetăților lui luda, regilor lui şi căpeteniilor lui, spre pustiire şi 
groază, spre batjocură şi blestem, precum se şi vede astăzi; 

19. Lui Faraon, regele Egiptului, slujitorilor lui, căpeteniilor lui şi întregului popor 
al lui; 

20. La toată Arabia, tuturor regilor ţării Uţ, tuturor regilor ţării filistenilor, 
Ascalonului, Gazei, Ecronului şi rămăşiţelor din Aşdod; 

21. Edomului, Moabului şi fiilor lui Amon; 

22. Tuturor regilor Tirului, tuturor regilor Sidonului şi regilor Insulelor care sunt 
dincolo de mare: 

23. Dedanului şi Temei, Buzului şi tuturor care-şi rad tâmplele; 

24. Tuturor regilor Arabiei şi tuturor regilor popoarelor amestecate, care locuiesc 
în pustiu; 

25. Tuturor regilor Zimrei, tuturor regilor Elamului şi tuturor regilor Mediei,; 

26. Tuturor regilor de la miazănoapte, de aproape sau de departe, unora şi altora, şi 
tuturor regatelor lumii, care se află pe faţa pământului; iar regele Şişacului va bea 
după ei. 

27. Şi să le zici: "Aşa zice Domnul Savaot, Dumnezeul lui Israel: Beţi şi vă 
îmbătaţi, vărsaţi şi cădeți şi nu vă ridicaţi la vederea sabiei pe care o trimit Eu 
asupra voastră!" 

28. lar de nu vor vrea să ia cupa din mâna ta, ca să bea, să le zici: 

29. "Aşa grăieşte Domnul Savaot: Trebuie să beţi numaidecât, pentru că încep să 
aduc nenorocire asupra cetăţii acesteia, peste care s-a chemat numele Meu. Să 
rămâneţi voi nepedepsiţi? Nu, nu veţi rămâne nepedepsiţi, căci voi chema sabie 
asupra tuturor celor ce locuiesc pe pământ", zice Domnul Savaot. 

30. De aceea prooroceşte asupra lor toate cuvintele acestea şi le zi: "Domnul va 
striga cu putere de sus şi din locaşul sfinţeniei Sale Îşi va ridica glasul Său; va 
striga cu putere împotriva păşunii Sale; va striga, ca cei ce calcă în teasc, tuturor 
celor ce locuiesc pe pământ. 

31. Zgomotul va ajunge până la marginea pământului, căci Domnul deschide 
procesul neamurilor; intră la judecată cu tot trupul şi pe cei nelegiuiţi îi va da 
sabiei”, zice Domnul. 

32. Aşa zice Domnul Savaot: "lată nenorocirea se întinde de la neam la neam şi 
vijelie mare se ridică de la marginile pământului. 

33. Şi în ziua aceea, cei loviți de Domnul vor zăcea de la un capăt la celălalt al 
pământului şi nu vor fi bociţi, nici nu vor fi adunaţi şi îngropaţi, ci vor sta ca 
gunoiul pe faţa pământului: 

34. Plângeţi, păstori, şi suspinaţi şi tăvăliţi-vă în cenuşă, stăpâni ai turmei, că s-au 
împlinit zilele, ca să fiii junghiaţi şi împrăștiați. 

35. Atunci veţi cădea ca berbecii aleşi. Nu va fi adăpost pentru păstori, nici scăpare 
pentru stăpânii turmei. 

37. Şi câmpiile cele paşnice sunt pustiite de urgia mâniei Domnului. 

38. Părăsitu-şi-a el locaşul său, ca un leu, şi ţara lor s-a pustiit de urgia pustiitorului 
şi de mânia aprinsă a Domnului". 


Capitolul 26 - Despre dărâmarea Ierusalimului. leremia arestat şi judecat 


1. La începutul domniei lui Ioiachim, fiul lui losia, a fost cuvântul acesta de la 
Domnul: 

2. "Aşa zice Domnul: Stai în curtea templului Domnului şi grăieşte tuturor cetăților 
lui luda, care vin la închinare în templul Domnului, toate cuvintele ce îți voi 
porunci să le grăieşti, să nu laşi nici un cuvânt. 

3. Poate vor asculta şi se vor întoarce de la calea cea rea şi atunci Îmi va părea rău 
de nenorocirea pe care aveam de gând să le-o fac din cauza faptelor lor rele. 

4. Şi să le spui: Aşa zice Domnul: "Dacă nu Mă veţi asculta să umblaţi după legea 
Mea, pe care v-am dat-o, 

5. Şi să luaţi aminte la cuvintele robilor Mei prooroci, pe care-i trimit la voi, pe 
care-i trimit dis de dimineaţă, şi voi nu-i ascultați, 

6. Atunci voi face cu templul acesta ceea ce am făcut cu Şilo, iar cetatea aceasta o 
voi da spre blestem tuturor popoarelor pământului”. 

7. Preoţii şi proorocii şi tot poporul au ascultat pe Ieremia, când a grăit el aceste 
cuvinte în templul Domnului. 

8. lar după ce a spus Ieremia tot ce-i poruncise Domnul să spună la tot poporul, 
preoţii, proorocii şi tot poporul l-au prins şi i-au zis: "Tu trebuie să mori! 

9. De ce prooroceşti în numele Domnului şi zici: Templul acesta va fi ca Şilo şi 
cetatea aceasta se va pustii şi va rămâne fără locuitori?" Şi s-a adunat tot poporul 
împotriva lui leremia la templul Domnului. 

10.Şi când au auzit acestea, căpeteniile lui luda au venit din casa regelui la templul 
Domnului şi au şezut la intrare în poarta cea nouă a templului. 

1]. Atunci preoţii şi proorocii au zis către căpetenii şi către tot poporul aşa: 
"Osândă cu moarte se cuvine acestui om, pentru că prooroceşte împotriva cetăţii 
acesteia, cum aţi auzit şi voi cu urechile voastre!" 

12. lar leremia a zis către toate căpeteniile şi către tot poporul: "Domnul m-a trimis 
să proorocesc împotriva templului acestuia şi împotriva cetăţii acesteia cuvintele 
pe care le-aţi auzit. 

13.Îndreptaţi-vă dar căile voastre şi faptele voastre şi supuneţi-vă glasului 
Domnului Dumnezeului vostru, şi Domnului Îi va părea rău de nenorocirea pe care 
o rostise împotriva voastră. 

14. lar cât despre mine, iată sunt în mâinile voastre, faceţi cu mine ce vi se pare 
bun şi drept! 

15. Dar să ştiţi bine că, de mă veţi omori, veţi aduce asupra voastră, asupra cetăţii 
acesteia şi asupra locuitorilor ei sânge nevinovat, căci cu adevărat Domnul m-a 
trimis la voi să vă spun în urechile voastre toate cuvintele acelea”. 

16. Atunci căpeteniile şi tot poporul au zis către preoţi şi către prooroci: "Omul 
acesta nu este vrednic de osândă cu moarte, pentru că ne-a grăit în numele 
Domnului Dumnezeului nostru”. 

17. Atunci s-au ridicat unii din bătrânii poporului şi au zis către toată adunarea 
poporului: 

18. "Miheia din Moreşet a proorocit în zilele lui lezechia, regele lui luda, şi a zis 
către tot poporul iudeu: aşa zice Domnul Savaot: "Sionul va fi arat ca un ogor, 
Ierusalimul va ajunge o movilă de dărâmături şi muntele templului acestuia va fi 
un deal împădurit”. 

19. Omorâtu-l-a oare pentru aceasta lezechia, regele lui luda şi tot luda? Au nu s-a 
temut el de Domnul şi nu s-a rugat Domnului, ca să-l pară rău de nenorocirea pe 
care o rostise împotriva lor? şi noi să ne împovărăm sufletele noastre cu o 
nelegiuire aşa de mare! 

20. De asemenea a mai proorocit în numele Domnului un oarecare Urie, fiul lui 
Șemaia, din Chiriat-learim, şi a proorocit împotriva cetăţii acesteia şi împotriva 
țării acesteia tocmai cu aceleaşi cuvinte, ca şi Ieremia. 

21. Şi când au auzit cuvintele lui regele loiachim şi toţi curtenii lui şi toate 
căpeteniile, a căutat regele să-l omoare. Şi auzind de aceasta, Urie s-a temut şi a 
fugit şi a trecut în Egipt. 

22. Dar regele loiachim a trimis şi în Egipt oameni şi anume: Pe Elnatan, fiul lui 
Acbor, şi pe alții împreună cu aceştia. 

23. Şi au adus pe Urie din Egipt şi l-au înfățişat la regele loiachim, şi acesta l-a 
ucis cu sabia şi a aruncat trupul lui acolo unde erau mormintele oamenilor de 
rând”. 

24. Dar Ahicam, fiul lui Şafan, ocrotea pe Ieremia, ca să nu fie dat în mâna 
poporului spre ucidere. 


Capitolul 27 - Jugul, simbol al supunerii faţă de regele Babilonului 


1. La începutul domniei lui loiachim, fiul lui losia, regele lui Iuda, a fost de la 
Domnul către Ieremia acest cuvânt: 

2. "Aşa mi-a zis Domnul: Fă-ţi cătuşe şi jug şi le pune pe grumaz; 

3. Trimite la fel regelui lui luda şi regelui Moabului, regelui fiilor lui Amon, 
regelui Tirului şi regelui Sidonului, prin solii care au venit în Ierusalim la 
Sedechia, regele Ierusalimului; 

4. Şi porunceşte-le să spună stăpânilor lor: lată ce zice Domnul Savaot, Dumnezeul 
lui Israel, aşa să spuneţi stăpânilor voştri: 

5. "Eu am făcut pământul şi pe om şi vieţuitoarele cele de pe faţa pământului cu 
puterea Mea cea mare şi cu braţul Meu cel puternic şi l-am dat cui am vrut. 

6. Şi acum voi da toate ţările acestea în mâna lui Nabucodonosor, regele 
Babilonului, robul Meu, ba şi fiarele câmpului le voi da lui spre slujbă; 

7. Toate popoarele vor sluji lui şi fiului lui şi fiului fiului lui, până când îi va veni 
vremea şi lui şi ţării lui; ii vor sluji popoare multe şi regi mari. 

8. Dacă vreun popor sau vreun regat nu va voi să-i slujească lui Nabucodonosor, 
regele Babilonului, şi nu-şi va pleca grumazul său sub jugul regelui Babilonului, pe 
acel popor îl voi pedepsi cu sabie, cu foamete şi cu ciumă, până-l voi stârpi cu 
mâna lui, zice Domnul. 

9. Iar voi să nu ascultați pe proorocii voştri, pe ghicitorii voştri, pe visătorii voştri, 
pe vrăjitorii voştri şi pe-ai voştrii cititori de stele care vă zic: "Nu veţi sluji regelui 
Babilonului", 

10. Că aceştia vă prezic minciună, ca să vă depărteze din ţara voastră şi ca Eu să vă 
izgonesc, ca să pieriţi. 

11. lar pe poporul care-şi va pleca grumazul sub jugul regelui Babilonului şi i se va 
supune, îl voi lăsa în pământul său şi-l va lucra şi va trăi pe el", zice Domnul. 

12. Şi lui Sedechia, regele lui luda, i-am grăit toate cuvintele acestea şi am zis: 
"plecaţi-vă grumazul sub jugul regelui Babilonului şi sluțiți-i lui şi poporului lui şi 
veţi trăi. 

13. De ce să mori tu şi poporul tău de sabie, de foamete şi de ciumă, cum a zis 
Domnul de poporul acela, care nu va sluţi regelui Babilonului? 

14. Şi să nu ascultați cuvintele proorocilor care vă zic: 

15. "Nu veţi sluji regelui Babilonului, că minciună vă prezic şi nici nu i-am trimis 
Eu, zice Domnul; ci vă profeţesc mincinos în numele Meu, ca să vă izgonesc şi să 
pieriţi şi voi şi proorocii voştri, care vă proorocesc". 

16. Preoţilor şi poporului întreg le-am grăit acestea: "Aşa zice Domnul: Nu 
ascultați cuvintele proorocilor voştri care vă proorocesc şi vă zic: lată, curând vor 
fi întoarse de la Babilon vasele templului Domnului, că minciună vă proorocesc. 
17. Nu-i ascultați, ci slujiți regelui Babilonului şi veţi trăi. De ce să duceţi cetatea 
aceasta la pustiire? 

18. lar dacă sunt ei prooroci şi dacă au ei cuvântul Domnului, atunci să mijlocească 
înaintea Domnului Savaot ca vasele rămase în templul Domnului şi în casa regelui 
lui luda şi în lerusalim să nu treacă la Babilon. 

19. Că aşa zice Domnul Savaot de stâlpi, de baia cea de aramă, de postamente şi de 
celelalte lucruri care au rămas în cetatea aceasta, 

20. Şi pe care Nabucodonosor, regele Babilonului, nu le-a luat când a dus din 
Ierusalim la Babilon pe lehonia, fiul lui loiachim, regele lui Iuda, şi pe toţi îi 
însemnați din luda şi din Ierusalim; 

21. Aşa zice Domnul Savaot, Dumnezeul lui Israel, despre vasele care au rămas în 
templul Domnului şi în casa regelui lui Iuda şi în Ierusalim: 

22. "Vor fi duse şi acelea la Babilon şi vor rămâne acolo până în ziua când le voi 
căuta Eu şi le voi scoate şi le voi întoarce la locul acesta, zice Domnul”. 


Capitolul 28 - Cearta cu Anania, profetul mincinos 


1. Tot în anul acela, la începutul domniei lui Sedechia, regele lui luda, adică în 
anul al patrulea, în luna a cincea, Anania, fiul lui Azur, proorocul cel din Gabon, 
mi-a grăit în templul Domnului, înaintea ochilor preoţilor şi a tot poporul şi mi-a 
zis: 

2. "Aşa zice Domnul Savaot, Dumnezeul lui Israel: Voi sfărâma jugul regelui 
Babilonului; 

3. Peste doi ani voi întoarce în locul acesta toate vasele templului Domnului, pe 
care Nabucodonosor, regele Babilonului, le-a luat din acest loc şi le-a dus la 
Babilon. 

4. Voi întoarce la locul acesta şi pe lehonia, fiul lui loiachim, regele lui Iuda, şi pe 
toţi robii iudei, care au mers la Babilon, zice Domnul, căci voi sfărâma jugul 
regelui Babilonului". 

5. Atunci proorocul Ieremia a grăit către Anania proorocul, înaintea ochilor 
preoţilor şi înaintea ochilor a tot poporul, ce stătea în templul Domnului, şi a zis 
Ieremia proorocul: 

6. "Aşa să fie şi să facă aceasta Domnul! Împlinească Domnul cuvintele tale, pe 
care le-ai rostit tu pentru întoarcerea din Babilon a vaselor templului Domnului şi a 
tuturor robilor la locul acesta. 

7. Dar ascultă cuvântul acesta pe care ţi-l spun eu în auzul tău şi în auzul a tot 
poporul: 

8. Proorocii care au fost demult înaintea mea şi înaintea ta au prevestit multor ţări 
şi regate puternice război, strâmtorare şi molimă. 

9. Când însă vreun prooroc a prevestit pace, atunci numai aşa a fost luat el ca 
prooroc, cu adevărat trimis de Domnul, dacă s-a împlinit cuvântul acelui prooroc”. 
10. Iar proorocul Anania a luat jugul de pe grumazul lui Ieremia proorocul şi l-a 
sfărâmat; 

11. Şi a zis Anania înaintea ochilor a tot poporul cuvintele acestea: "lată ce zice 
Domnul: Aşa voi sfărâma jugul lui Nabucodonosor, regele Babilonului, peste doi 
ani, luându-l de pe grumazul tuturor popoarelor”. Şi leremia s-a dus în drumul său. 
12. După ce proorocul Anania a sfărâmat jugul de pe grumazul proorocului 
Ieremia, a fost cuvântul Domnului către leremia şi i-a zis: 

13. "Mergi şi spune lui Anania: Aşa zice Domnul: Tu ai sfărâmat un jug de lemn şi 
voi face în locul lui altul de fier, 

14. Că aşa zice Domnul Savaot, Dumnezeul lui Israel: Jug de fier voi pune pe 
grumazul tuturor acestor popoare, ca să muncească ele la Nabucodonosor, regele 
Babilonului, şi ca să-i slujească, ba şi fiarele câmpului le voi da lui!" 

15. Şi a mai zis proorocul leremia către Anania proorocul: "Ascultă, Anania: 
Domnul nu te-a trimis şi tu dai poporului acestuia încredere în minciună. 

16. De aceea aşa zice Domnul: lată te voi arunca de pe faţa pământului; chiar în 
anul acesta vei muri, pentru că ai grăit împotriva Domnului". 

17. Şi a murit Anania proorocul chiar în anul acela, în luna a şaptea. 


Capitolul 29 - Scrisoarea lui leremia către cei din robie. Profeţie împotriva lui 
Șemaia 


1. lată cuvintele scrisorii pe care leremia proorocul a trimis-o din Ierusalim către 
rămăşiţa bătrânilor din robie, preoţilor şi proorocilor şi către tot poporul pe care 
Nabucodonosor i-a dus din lerusalim la Babilon, 

2. După ce a ieşit din lerusalim regele lehonia şi regina şi eunucii şi căpeteniile lui 
Iuda şi ai Ierusalimului şi lemnarii şi fierarii, 

3. Prin Eleasa, fiul lui Şafan, şi prin Ghemaria, fiul lui Hilchia, pe care Sedechia, 
regele lui Iuda, i-a trimis la Babilon către Nabucodonosor, regele Babilonului: 

4. "Aşa zice Domnul Savaot, Dumnezeul lui Israel, către toţi robii pe care i-am 
strămutat din Ierusalim la Babilon: Zidiţi casă şi trăiţi; 

5. Faceţi grădini şi mâncaţi roadele lor! 

6. Luaţi femei şi naşteţi fu şi fiice! Fiilor voştri luaţi-le soţii, iar pe fiicele voastre 
măritaţi-le, ca să nască fii şi fiice, şi să nu vă împuţinaţi acolo, ci înmulţiţi-vă! 

7. Căutaţi binele ţării în care v-am dus robi şi rugaţi-vă Domnului pentru ea, că de 
propăşirea ei atârnă şi fericirea voastră! 

8. Pentru că aşa zice Domnul Savaot, Dumnezeul lui Israel: Să nu vă lăsaţi amăgiţi 
de proorocii voştri şi de ghicitorii voştri care sunt în mijlocul vostru, şi să nu 
ascultați visele voastre, pe care le veţi visa, 

9. Căci vă proorocesc minciună şi Eu nu i-am trimis, zice Domnul! 

10. Pentru că Domnul zice: Când vi se vor împlini în Babilon şaptezeci de ani, 
atunci vă voi cerceta şi voi împlini cuvântul Meu cel bun pentru voi, ca să vă 
întoarceţi la locul acesta. 

11. Pentru că numai Eu ştiu gândul ce-l am pentru voi, zice Domnul, gând bun, nu 
rău, ca să vă dau viitorul şi nădejdea. 

12. Şi veţi striga către Mine şi veţi veni şi vă veţi ruga Mie, şi Eu vă voi auzi; 

13. Şi Mă veţi căuta şi Mă veţi găsi, dacă Mă veţi căuta cu toată inima voastră. 

14. Şi voi fi găsit de voi, zice Domnul, şi vă voi întoarce din robie şi vă voi strânge 
din toate popoarele şi din toate locurile, de pe unde v-am izgonit, zice Domnul, şi 
vă vol întoarce din locul de unde v-am dus. 

15. Voi ziceţi: "Domnul ne-a ridicat prooroci în Babilon”. 

16. Aşa zice Domnul de regele care şade pe tronul lui David şi de tot poporul care 
trăieşte în cetatea aceasta şi de fraţii voştri care n-au fost duşi cu voi în robie. 

17. Aşa zice Domnul de aceştia: lată, voi trimite asupra lor sabie, foamete şi ciumă 
şi-i voi face ca smochinele cele stricate care, de rele ce sunt, nu se pot mânca, 

18. şi-i voi urmări cu sabie, cu foamete şi cu ciumă, şi-i voi da spre chin în toate 
regatele pământului, spre blestem şi grozăvie, spre râs şi batjocură în faţa tuturor 
popoarelor la care-i voi izgoni, 

19. Pentru că n-au ascultat cuvintele Mele, zice Domnul, deşi le-am trimis dis de 
dimineaţă pe slujitorii Mei, prooroci; zice Domnul. 

20. lar voi toţi cei ce sunteţi în robie, pe care v-am trimis din Ierusalim la Babilon, 
ascultați cuvântul Domnului. 

21. Aşa zice Domnul Savaot, Dumnezeul lui Israel despre Ahab, fiul lui Colaia şi 
despre Sedechia, fiul lui Maaseia, care vă proorocesc vouă minciună în numele 

Meu: pe aceştia îi voi da în mâinile lui Nabucodonosor, regele Babilonului, şi acela 
îi va omori înaintea ochilor voştri. 

22. şi se va obişnui după ei, printre toți robii lui luda din Babilon a se blestema 
astfel: "Să-i facă Domnul cum a făcut lui Sedechia şi lui Ahab", pe care i-a fript 
regele Babilonului pe jeratic, 

23. Pentru că au făcut ticăloşie în Israel: se desfrânau cu femeile aproapelui lor şi 
spuneau minciuni în numele Meu, ceea ce Eu nu le-am poruncit; Eu ştiu acestea şi 
sunt martor, zice Domnul. 

24. lar lui Şemaia Nehelamitul spune-i: 

25. Aşa zice Domnul Savaot, Dumnezeul lui Israel: Pentru că ai trimis scrisori în 
numele tău către tot poporul cel din Ierusalim şi către preotul Sofonie, fiul lui 
Maaseia, şi către toţi preoţii şi ai scris: 

26. "Domnul te-a pus preot în locul preotului lehoiada, ca să fii supraveghetor în 
templul Domnului peste tot omul nebun şi peste tot omul ce prooroceşte, şi ca să 
pui pe unul ca acesta în temniţă şi în cătuşe: 

27. Pentru ce dar nu opreşti pe Ieremia din Anatot de a mai prooroci acolo la voi? 
28. Că acesta şi în Babilon a trimis să mi se spună: "Robia va fi lungă: zidiţi case şi 
locuiţi în ele, sădiți grădini şi mâncaţi roadele lor”. 

29. Preotul Sofonie a citit această scrisoare în auzul proorocului Ieremia, 

30. Şi cuvântul Domnului a fost către leremia şi a zis: 

31. "Trimite la toţi cei strămutați să li se spună: Aşa zice Domnul de Şemaia 
Nehelamitul: Pentru că Şemaia prooroceşte la voi, dar Eu nu l-am trimis, şi vă dă 
încredere într-o minciună, 

32. De aceea aşa zice Domnul: lată Eu voi pedepsi pe Şemaia Nehelamitul şi 
neamul lui; nu va fi din el om care să locuiască în mijlocul poporului acestuia, iar 
el nu va vedea binele acela, pe care Eu îl voi face poporului Meu, zice Domnul, 
pentru că a grăit împotriva Domnului”. 


Capitolul 30 - Dumnezeu le făgăduieşte ludeilor întoarcerea din robie 


1. Cuvântul Domnului care a fost către Ieremia: 

2. "Aşa zice Domnul Dumnezeul lui Israel: Scrie-ţi într-o carte toate cuvintele pe 
care ţi le-am grăit Eu, 

3. Că iată vin zile, zice Domnul când voi întoarce din robie pe poporul Meu, pe 
Israel şi pe Iuda, zice Domnul, şi-i voi aduce iarăşi în pământul acela, pe care l-am 
dat părinţilor lor, şi-l vor stăpâni". 

4. lată cuvintele acelea pe care le-a spus Domnul despre Israel şi despre Iuda: 

5. Aşa a zis Domnul: "Glas de tulburare, glas de groază auzim, şi nu glas de pace. 
6. Întrebaţi şi vedeţi dacă naşte vreun bărbat? De ce văd Eu pe toţi bărbaţii cu 
mâinile pe şolduri, ca o femeie care naşte, şi feţele tuturor palide? 

7. O, vai! Mare este ziua aceea! Asemenea ei n-a mai fost alta! Acela este timp de 
mare strâmtorare pentru Iacov, dar el va fi izbăvit din ea. 

8. ŞI în ziua aceea, zice Domnul Savaot, voi sfărâma jugul de pe grumazul lor şi 
lanţurile lor le voi rupe. 

9. Şi nu vor mai sluji străinilor, ci vor sluji Domnului Dumnezeului lor şi lui 
David, regele lor, pe care îl voi pune iarăşi pe tron. 

10. Şi tu robul Meu Iacov, nu te teme, zice Domnul, nici nu te înspăimânta, Israele, 
că iată Eu te voi scăpa din ţara cea depărtată şi neamul tău îl voi aduce din ţara 
robiei tale. Şi se va întoarce lacov şi va trăi în pace şi în linişte şi nimeni nu-l va 
mai îngrozi. 

11. Căci Eu sunt cu tine, zice Domnul, ca să te izbăvesc; voi pierde de tot toate 
popoarele, printre care te-am risipit pe tine, iar pe tine nu te voi pierde; te voi 
pedepsi după dreptate şi nepedepsit nu te voi lăsa, 

12. Că aşa zice Domnul: Rana ta e de nevindecat şi plaga ta e dureroasă. 

13. Nimeni nu se îngrijeşte de pricina ta, ca să-ţi vindece rana, şi leac vindecător 
nu este pentru tine. 

14. Toţi prietenii tăi te-au uitat şi nu te mai caută; că Eu te-am lovit ca pe un 
vrăjmaş, cu pedeapsă crudă, pentru mulțimea fărădelegilor tale, pentru că se 
înmulțiseră păcatele tale. 

15. De ce te plângi de rana ta? Durerea ta este de nevindecat? După mulțimea 
fărădelegilor tale ţi-am făcut aceasta, pentru că se înmulţiseră păcatele tale. 

16. Dar toţi cei ce te mănâncă vor fi mâncaţi şi toţi vrăjmaşii tăi vor merge şi ei toţi 
în robie şi toţi jefuitorii tăi vor fi jefuiţi. 

17. Şi îţi voi lega rănile şi te voi vindeca, zice Domnul. Că ei te numesc: "Cel 
izgonit", "Sionul, de care nu mai întreabă nimeni!" 

18. Aşa zice Domnul: "lată voi restatornici corturile lui Iacov şi sălaşurile lui le voi 
milui; cetatea va fi zidită iar pe dealul său şi templul se va zidi ca mai înainte. 

19. Se vor înălța din ele mulţumiri şi glas de bucurie; îi voi înmulţi şi nu vor mai fi 
împuţinaţi, îi voi încununa cu glorie şi nu vor mai fi înjosiți. 

20. Fiii lui lacov vor fi ca mai înainte, adunarea lui va sta înaintea Mea şi Eu voi 
pedepsi pe toţi asupritorii lui. 

21. Căpetenia lui va fi din el şi stăpânul lui se va ridica din mijlocul lui; îl voi 
apropia şi se va apropia de Mine: că cine va îndrăzni să se apropie singur de Mine? 
- zice Domnul. 

22. Voi veţi fi poporul Meu, şi Eu voi fi Dumnezeul vostru. 

23. lată vijelie sălbatică vine de la Domnul, vijelie groaznică, şi va cădea pe capul 
necredincioşilor. 

24. Mânia cea aprinsă a Domnului nu se va abate până ce nu se va sfârşi şi nu se va 
împlini gândul inimii Lui. În zilele cele de apoi veţi pricepe aceasta". 

Capitolul 31 - (continuare) 


1. "În vremea aceea Eu voi fi Dumnezeul tuturor seminţiilor lui Israel, iar ele vor fi 
poporul Meu", zice Domnul. 

2. Aşa zice Domnul: "Poporul care a scăpat de sabie a aflat milă în pustiu. Israel a 
ajuns la locul său de odihnă". 

3. Atunci mi S-a arătat Domnul din depărtare şi mi-a zis: "Cu iubire veşnică te-am 
iubit şi de aceea Mi-am întins spre tine bunăvoința. 

4. Din nou te voi pune în rânduială, fecioara lui Israel, din nou te voi înfrumuseţa 
cu timpanele tale şi vei ieşi la hora celor ce se veselesc; 

6. Că va veni vremea când străjile de pe muntele Efraim vor striga: "Sculaţi-vă să 
ne suim în Sion, la Domnul Dumnezeul nostru!" 

7. Căci aşa zice Domnul: "Strigaţi de bucurie pentru lacov şi strigaţi înaintea 
căpeteniei popoarelor, vestiți; lăudaţi şi ziceţi: Doamne, izbăveşte pe poporul Tău, 
rămăşiţa lui Israel! 

8. lată, îi voi aduce din ţara cea de la miazănoapte şi-i voi aduna de la marginile 
pământului. Orbul şi şchiopul, cea însărcinată şi cea care naşte vor fi împreună cu 
el; se va întoarce aici mare mulţime. 

9. Cu lacrimi au plecat şi îi voi întoarce cu mângâiere, îi voi întoarce la izvoarele 
apelor pe cale netedă, pe care nu se vor poticni, că Eu sunt părintele lui Israel şi 
Efraim este întâiul Meu născut”. 

10. Ascultaţi, popoare, cuvântul Domnului, vestiți ţării depărtate şi ziceţi: Cel ce a 
împrăştiat pe Israel, Acela îl va aduna şi-l va păzi, ca păstorul turma sa, că va 
răscumpăra Domnul pe Iacov, 

11. ŞI-l va izbăvi din mâna celui ce a fost mai tare decât el. 

12. Şi vor veni şi vor prăznui pe înălțimile Sionului şi vor curge bunătăţile 
Domnului: grâu şi vin şi untdelemn, miei şi boi. Sufletul lor va fi ca o grădină 
bine-udată şi ei nu vor mai tânji. 

13. Atunci fecioara se va veseli la horă, tineri şi bătrâni vor fi fericiţi. Voi schimba 
întristarea lor în veselie şi-i voi mângâia după întristarea lor şi-i voi bucura. 

14. Voi hrăni sufletele preoților cu grăsime şi poporul Meu se va sătura din 
bunătăţile Mele", zice Domnul. 

15. Aşa zice Domnul: "Glas se aude în Rama, bocet şi plângere amară. Rahila îşi 
plânge copiii şi nu vrea să se mângâie de copiii săi, pentru că nu mai sunt”. 

16. Aşa zice Domnul: Înfrânează-ţi glasul de la bocet şi ochii de la lacrimi, că vei 
avea plată pentru munca ta, zice Domnul, şi ei se vor întoarce din ţara duşmană; 

17. Este nădejde pentru viitorul tău, zice Domnul, că fui tăi se vor întoarce în 
hotarele lor. 

18. Aud pe Efraim plângând şi zicând: "Tu m-ai pedepsit şi sunt pedepsit ca un 
junc neînvăţat. Întoarce-mă şi mă voi întoarce, că Tu eşti Domnul Dumnezeul 
meu! 

19. După ce m-am întors, m-am căit, şi când am luat cunoştinţă, m-am bătut în 
piept; am fost ruşinat şi tulburat am fost, pentru că am purtat ocara tinereţii mele". 
20. Dar Efraim nu este feciorul Meu scump, un copil atât de alintat? Atunci când 
vorbesc de el, totdeauna cu dragoste Mi-amintesc de el; pentru el Mi se mişcă 
inima şi voi avea milă de el, zice Domnul. 

21. Pune-ţi semne pe lingă drum, pune-ţi stâlpi, fii atentă la drum, la calea pe care 
te-ai dus; întoarce-te, fecioara lui Israel, întoarce-te în aceste cetăţi ale tale. 

22. Până când vei rătăci, fiică neascultătoare? Pentru că Domnul va face pe pământ 
lucru nou: femeia va căuta pe bărbatul ei. 

23. Aşa zice Domnul Savaot, Dumnezeul lui Israel: "De acum înainte, când voi 
întoarce robia lor, vor grăi în pământul lui luda şi în cetăţile lui cuvintele acestea: 
"Locaş al dreptăţii şi munte sfânt, Domnul să te binecuvânteze!" 

24. ŞI se vor aşeza în această ţară luda şi toate cetăţile lui, plugarii şi cei ce umblă 
cu turmele. 

25. Că voi adăpa sufletul obosit şi voi sătura toată inima amărâtă". 

26. Atunci m-am deşteptat şi am privit, şi somnul meu a fost liniştit. 

27. "lată vin zile, zice Domnul, când voi semăna în casa lui Israel şi în casa lui 
Iuda o sămânță de om şi sămânță de vite; 

28. Precum am privegheat asupra lor ca să-i smulg şi să-i zdrobesc, ca să-i risipesc, 
să-i vatăm şi să-i pierd, aşa voi priveghea asupra lor, ca să-i zidesc şi să-i sădesc, 
zice Domnul. 

29. În zilele acelea nu vor mai zice: "Părinţii au mâncat aguridă şi copiilor li s-au 
strepezit dinţii”. 

30. Ci fiecare va muri pentru fărădelegea sa; cine va mânca aguridă, aceluia 1 se 
vor strepezi dinţii. 

31. lată vin zile, zice Domnul, când voi încheia cu casa lui Israel şi cu casa lui luda 
legământ nou. 

32. Însă nu ca legământul pe care l-am încheiat cu părinţii lor în ziua când i-am 
luat de mână, ca să-i scot din pământul Egiptului. Acel legământ ei l-au călcat, deşi 
Eu am rămas în legătură cu ei, zice Domnul. 

33.  Dariată legământul pe care-l voi încheia cu casa lui Israel, după zilele acela, 
zice Domnul: Voi pune legea Mea înăuntrul lor şi pe inimile lor voi scrie şi le voi 
fi Dumnezeu, iar ei Îmi vor fi popor. 

34. Şi nu se vor mai învăţa unul pe altul şi frate pe frate, zicând: "Cunoaşteţi pe 
Domnul" că toţi de la sine Mă vor cunoaşte, de la mic până la mare, zice Domnul, 
pentru că Eu voi ierta fărădelegile lor şi păcatele lor nu le voi mai pomeni”. 

35. Aşa zice Domnul, Cel ce a dat soarele ca să lumineze ziua şi a pus legi lunii şi 
stelelor, ca să lumineze noaptea; Cel ce tulbură marea, de-i mugesc valurile, şi 
numele Lui este Domnul Savaot: 

36. "Când aceste legi vor înceta să mai aibă putere înaintea Mea, zice Domnul, 
atunci şi seminţia lui Israel va înceta pentru totdeauna să mai fie popor înaintea 
Mea. 

37. Aşa zice Domnul: Dacă cerul poate fi măsurat sus şi temeliile pământului 
cercetate jos, atunci şi Eu voi lepăda toată seminţia lui Israel pentru toate câte au 
făcut ei, zice Domnul. 

38. lată vin zile - zice Domnul când cetatea se va zidi întru slava Domnului de la 
turnul Hananeel până la Poarta Colţului, 

39. Şi funia de măsurat pământul va înainta de-a dreptul până la muntele Gareb şi 
se va întoarce spre Goa. 

40. Şi toată valea trupurilor moarte şi a cenuşii şi tot câmpul până la pârâul 
Chedron, până la colţul porcilor cailor, spre răsărit, vor fi locuri sfințite pentru 
Domnul şi nu vor mai fi niciodată nici pustiite, nici nimicite”. 


Capitolul 32 - Ieremia cumpără o țarină 


1. Cuvântul care a fost de la Domnul către leremia, în anul al zecelea al lui 
Sedechia, regele lui Iuda. Anul acesta era anul al optsprezecelea al lui Nabu- 
codonosor. 

2. Atunci oştirea regelui Babilonului înconjurase Ierusalimul şi proorocul Ieremia 
era închis în curtea temniţei, care se afla lângă casa regelui lui Iuda. 

3. Acolo îl închisese regele Sedechia zicând: "De ce prooroceşti şi zici: Aşa 
grăieşte Domnul: lată, voi da cetatea în mâinile regelui Babilonului, şi acesta o va 
lua; 

4. Sedechia, regele lui luda, nu va scăpa din mâinile caldeilor, ci va fi dat fără 
îndoială în mâinile regelui Babilonului şi va grăi cu el gură către gură; ochii lui vor 
vedea ochii aceluia, 

6. Atunci leremia a zis: "Aşa a fost cuvântul Domnului către mine: 

7. lată vine Hanameel, fiul lui Şalum, unchiul tău, vine la tine ca să-ţi zică: 
"Cumpără pentru tine țarina mea cea din Anatot, pentru că după dreptul de înrudire 
se cuvine să o cumperi tu". 

8. şi a venit la mine în curtea gărzii Hanameel, fiul unchiului meu, după cuvântul 
Domnului, şi mi-a zis: "Cumpără țarina mea cea din Anatot, din pământul lui 
Veniamin, că al tău este dreptul de moştenire şi al tău este dreptul de răscumpărare. 
Cumpăr-o pentru tine!" 

9. Atunci am cunoscut că acesta fusese cuvântul Domnului şi am cumpărat de la 
Hanameel, fiul unchiului meu, țarina cea din Anatot şi i-am cântărit şapte sicli de 
argint şi zece arginţi; 

10. Apoi am scris zapisul şi l-am întărit cu pecetea, am chemat la aceasta martori şi 
am cântărit argintul cu cântarul. 

11. Am luat atât zapisul de cumpărare cel pecetluit după lege şi rânduială, cât şi pe 
cel deschis; 

12. Şi am dat acest zapis de cumpărare lui Baruh, fiul lui Neria, fiul lui Maasia, în 
faţa lui Hanameel, fiul unchiului meu, şi în faţa martorilor care iscăliseră acest 
zapis de cumpărare, şi în faţa tuturor ludeilor, care se aflau în curtea gărzii, 

13. Şi în faţa tuturor am poruncit lui Baruh: 

14. Aşa zice Domnul Savaot, Dumnezeul lui Israel: "Ia zapisele acestea, - zapisul 
de cumpărare care este pecetluit şi zapisul acesta deschis - şi le pune într-un vas de 
lut, ca să stea acolo zile multe. 

15. Că aşa zice Domnul Savant, Dumnezeul lui Israel: Casele, ţarinile şi viile vor fi 
din nou cumpărate în ţara aceasta". 

16. Dând eu zapisul de cumpărare lui Baruh, fiul lui Neria, m-am rugat Domnului 
ŞI am zis: 

17. "O, Doamne Dumnezeule, Tu ai făcut cerul şi pământul cu puterea Ta cea mare 
şi cu braţ înalt şi pentru Tine nimic nu este cu neputinţă! 

18. Tu arăţi milă la mii şi pedepseşti fărădelegile părinților în sânul copiilor lor 
după ei; Tu eşti Dumnezeu cel mare şi puternic, al Cărui nume este Domnul 
Savaot; 

19. Cel mare în sfat şi puternic în faptele Tale, ai Cărui ochi sunt deschişi asupra 
tuturor căilor fulor oamenilor, ca să dai fiecăruia după căile lui şi după roadele 
faptelor lui; 

20. Tu ai săvârşit semne şi minuni în ţara Egiptului şi săvârşeşti şi astăzi în Israel şi 
printre oameni, 

21. Şi ţi-ai făcut nume, ca şi astăzi, şi ai scos pe poporul Tău Israel din pământul 
Egiptului prin semne şi minuni, cu mână tare şi cu braţ înalt, în groază mare, 

22. Şi le-ai dat lor ţara aceasta, în care curge lapte şi miere, pe care o făgăduiseşi cu 
jurământ părinților lor, că le-o vei da; 

23. Şi ei au intrat şi au pus stăpânire pe ea, dar n-au ascultat glasul Tău ca să se 
poarte după legea Ta şi n-au făcut ceea ce le-ai poruncit Tu să facă. De aceea ai 
adus asupra lor toate aceste nenorociri. 

23. Şi Mi-au întors spatele, iar nu faţa şi, când i-am învăţat, dis de dimineaţă i-am 
învăţat şi ei n-au voit să primească învăţătură; 

24. lată valurile de pământ se întind până la cetate ca să fie luată! Şi cetatea prin 
sabie, foamete şi ciumă se dă în mâinile caldeilor, care luptă împotriva ei; ceea ce 
ai zis Tu, aceea se şi împlineşte. Şi Tu vezi aceasta. 

25. Dar Tu, Doamne Dumnezeule, mi-ai zis: Cumpără-ţi o țarină cu argint şi 
cheamă martori, tocmai când cetatea se dă în mâinile caldeilor”. 

26. Atunci a fost cuvântul Domnului către leremia şi a zis: 

27. lată, Eu sunt Domnul Dumnezeu a tot trupul! Este oare ceva cu neputinţă la 
Mine? 

28. De aceea aşa zice Domnul: "lată voi da cetatea aceasta în mâinile caldeilor şi în 
mâinile lui Nabucodonosor, regele Babilonului, şi acesta o va lua. 

29. Şi vor intra caldeii, care împresoară cetatea aceasta, vor da foc cetăţii şi o vor 
arde cu foc pe ea şi casele pe ale căror acoperişuri s-au adus tămâieri lui Baal şi 
jertfe cu turnare în cinstea dumnezeilor străini, ca să Mă mânie pe Mine. 

30. Că fui lui Israel şi fui lui luda au făcut numai rău înaintea ochilor Mei din 
tinereţile lor; fiii lui Israel M-au mâniat necontenit cu faptele mâinilor lor, zice 
Domnul. 

31. Cetatea aceasta, chiar din ziua zidirii sale şi până astăzi, pare că a fost făcută 
pentru mânia Mea şi pentru urgia Mea, ca s-o lepăd de la faţa Mea, 

32. Din pricina răului fiilor lui Israel şi al fiilor lui Iuda, pe care l-au făcut pentru 
mânierea Mea, ei şi regii lor, căpeteniile lor, preoţii lor şi proorocii lor, bărbaţii lui 
Iuda şi locuitorii Ierusalimului. 

34. În templul asupra căruia s-a chemat numele Meu au pus urâciunile lor, 
întinându-l. 

35. Au făcut locuri înalte lui Baal în valea fiilor lui Hinom, ca să treacă prin foc pe 
fiii lor şi pe fiicele lor în cinstea lui Moloh, ceea ce Eu nu le-am poruncit, şi nici 
prin minte nu Mi-a trecut că ei vor face această urâciune, ducând în păcat pe Iuda”. 

36. Şi acum, aşa vorbeşte Domnul Dumnezeul lui Israel despre cetatea aceasta, de 
care ziceţi: "Ea se va da în mâinile regelui Babilonului prin sabie, foamete şi boala 
ciumei": 

37. "lată îi voi aduna din toate ţările, prin care i-am împrăştiat în mânia Mea şi cu 
iuțimea Mea şi în marea Mea întărâtare, şi îi voi întoarce la locul acesta şi le voi da 
viaţă fără de primejdie. 

38. Ei vor fi poporul Meu şi Eu le voi fi Dumnezeu. 

39. Şi le voi da o inimă şi o cale, ca să se teamă de Mine în toate zilele vieţii, spre 
binele dar şi spre binele copiilor lor după ei. 

40. Voi încheia cu ei legământ veşnic, după care Eu nu Mă voi mai întoarce de la 
ei, c1 le voi face bine şi voi pune frica Mea în inima lor, ca ei să nu se mai abată de 
la Mine. 

41. Mă voi bucura să le fac bine şi-i voi sădi tare în pământul acesta din toată 
inima Mea şi din tot sufletul Meu”. 

42. Că aşa zice Domnul: "După cum am adus asupra poporului acestuia acest mare 
rău, aşa voi aduce asupra lor tot binele pe care l-am rostit pentru ei. 

43. Şi vor cumpăra țarină în ţara aceasta, de care ziceţi: "Aceasta este pustietate 
> 

fără oameni şi fără vite şi este dată în mâna caldeilor”. 

44. Vor cumpăra ţarini pe argint şi le vor scrie în zapis şi-l vor pecetlui şi vor 
chema martori; cumpăra-vor ţarine în pământul lui Veniamin şi în împrejurimile 
Ierusalimului, prin cetăţile lui Iuda şi prin cetăţile din munţi, prin cetăţile din câmp, 

> 
prin cetăţile de la miazăzi, că voi întoarce pe robii lor", zice Domnul. 


Capitolul 33 - Alte făgăduinţe 


1. Fost-a cuvântul Domnului către leremia a doua oară, când era el tot închis în 
curtea gărzii, şi a zis: 

2. "Aşa grăieşte Domnul, Cel ce a făcut pământul. Domnul Cel ce l-a zidit Şi l-a 
întărit, al Cărui nume este Domnul: 

3. Strigă către Mine, că Eu îţi voi răspunde şi iţi voi arăta lucruri mari şi nepătrunse 
pe care tu nu le ştii. 

4. Că aşa zice Domnul Dumnezeul lui Israel despre casele acestei cetăţi şi despre 
casele regilor lui luda, care se strică pentru a fi făcute întărituri împotriva 
împresurării şi sabiei 

5. Caldeilor veniţi să lupte şi să le umple cu trupurile oamenilor, pe care-i lovesc 
cu mânia Mea şi cu urgia Mea şi pentru ale căror fărădelegi Mi-am ascuns faţa de 
la cetatea aceasta. 

6. Le voi lega rănile ca să-i vindec şi le voi descoperi belşug de pace şi de adevăr; 
7. Voi întoarce aici pe robii lui luda şi pe robii lui Israel şi-i voi aşeza ca la început; 
8. Îi voi curăţi de necredinţa lor, cu care au greşit ei înaintea Mea şi le voi ierta 
toate fărădelegile lor, cu care au păcătuit ei înaintea Mea şi au căzut de la Mine. 

9. Ierusalimul va fi pentru Mine nume de bucurie, laudă şi cinste în faţa tuturor 
popoarelor pământului, care vor auzi de toate bunătăţile ce i le voi face şi se vor 
mira, se vor cutremura de toate binefacerile şi de toată starea cea bună cu care-l voi 
învrednici”. 

10. Aşa zice Domnul: "În locul acesta de care voi ziceţi că este pustiu şi lipsit de 
oameni şi de vite, precum şi în cetăţile lui Iuda, şi pe ulițele Ierusalimului, care 
sunt pustii, fără oameni, fără locuitori şi fără vite, 

11. Iar se va auzi glas de bucurie, glas de veselie, glas de mire şi glas de mireasă, 
glasul celor ce zic: "Slăviţi pe Domnul Savaot, că bun este Domnul, că în veac este 
mila Lui" şi glasul celor ce aduc jertfă de mulţumire în templul Domnului; căci voi 
întoarce robii ţării acesteia la starea cea de altădată", zice Domnul. 

12. Aşa zice Domnul Savaot: "În ţara aceasta, care este pustie, fără locuitori şi fără 
vite, şi în toate cetăţile ei iarăşi vor fi locaşuri de păstori, care-şi vor odihni turmele 
lor. 

13. În cetăţile cele de munte, în cetăţile cele de la şes şi în cetăţile cele de la 
miazăzi, în pământul lui Veniamin, în împrejurimile Ierusalimului şi în cetăţile lui 
luda, iarăşi se vor perinda turme pe sub mâna celui ce numără, zice Domnul. 

14. Iată vin zilele când voi împlini acel cuvânt bun pe care l-am rostit Eu pentru 
casa lui Israel şi pentru casa lui luda, zice Domnul. 

15. În zilele acelea şi în vremea aceea voi ridica lui David Odraslă dreaptă şi 
aceea va face judecată şi dreptate pe pământ. 

16. În zilele acelea Iuda va fi izbăvit şi Ierusalimul va trăi fără primejdie Şi 
Odraslei aceleia 1 se va pune numele: "Domnul - dreptatea noastră” 

17. Că aşa zice Domnul: "Nu va lipsi lui David bărbat care să şadă pe scaunul 
casei lui Israel. 

18. Şi preoții-leviţi nu vor avea lipsă de bărbat care să stea înaintea feţei Mele şi să 
aducă în toate zilele arderi de tot, să aprindă tămâie şi să săvârşească jertfe”. 

19. Şi a mai fost cuvântul Domnului către Ieremia, zicând: 

21. Ca să nu mai aibă el fiu care să domnească pe scaunul lui; de asemenea şi cel 
încheiat cu leviţii-preoţi, slujitorii Mei. 

22. Precum e nenumărată oştirea cerească şi nenumărat nisipul mării, aşa voi 
înmulți neamul lui David, robul Meu, şi al leviţilor celor ce-Mi slujesc Mie”. 

23. Fost-a iarăşi cuvântul Domnului către leremia, zicând: 

24. Nu vezi tu oare că poporul acesta zice: "Domnul a lepădat cele două seminţii 
pe care le alesese EI?" Şi ei dispreţuiesc poporul Meu, ca şi cum acesta n-ar fi 
popor în ochii lor. 

25. Aşa zice Domnul: Dacă legământul Meu cel pentru ziuă şi pentru noapte şi 
rânduiala cerului şi a pământului nu le-am întărit Eu, 

26. Atunci şi neamul lui Iacov şi al lui David, robul Meu, îl voi lepăda şi nu voi 
mai lua stăpânitori din neamul lui pentru seminţia lui Avraam şi a lui Isaac şi a lui 
Iacov, căci voi aduce înapoi pe prinşii lor de război şi-i voi milui”. 


Capitolul 34 - Profeţie despre robia babilonică 


1. Cuvântul care a fost de la Domnul către Ieremia, când Nabucodonosor, regele 
Babilonului, şi toată oştirea lui şi toate regatele pământului, supuse sub mâna lui, şi 
toate popoarele au venit cu război împotriva Ierusalimului şi împotriva tuturor 
cetăților lui luda, zicând: 

2. "Aşa zice Domnul Dumnezeul lui Israel: Mergi şi grăieşte lui Sedechia, regele 
lui luda, şi-i spune: Aşa zice Domnul: lată voi da cetatea aceasta în mâinile regelui 
Babilonului, şi acesta o va arde cu foc. 

3. Nici tu nu vei scăpa din mâna lui, ci vei fi cu adevărat luat şi dat în mâinile lui; 
ochii tăi vor vedea ochii regelui Babilonului şi buzele lui vor grăi buzelor tale şi 
vei merge la Babilon. 

4. Dar ascultă cuvântul Domnului, Sedechia, rege al lui luda! Aşa zice Domnul de 
tine: Nu vei muri de sabie, ci vei muri în pace. 

5. Şi precum s-a aprins tămâie pentru părinţii tăi şi pentru ceilalți regi, care au fost 
înainte de tine, la înmormântarea lor, aşa se va aprinde şi pentru tine şi te vor 
plânge, zicând: "Vai, doamne!" Că Eu am rostit cuvântul acesta", zice Domnul. 

6. Şi a spus leremia proorocul toate cuvintele acestea lui Sedechia, regele lui luda, 
în Ierusalim. 

7. În vremea aceea oștirea regelui Babilonului se războia împotriva Ierusalimului şi 
împotriva tuturor cetăților lui luda, care mai rămăseseră, şi anume împotriva 
Lachişului şi Azecăi, deoarece din cetăţile lui luda numai acestea mai rămăseseră 
cetăţi întărite. 

8. Cuvântul care a fost de la Domnul către Ieremia, după ce regele Sedechia a 
încheiat legământ cu tot poporul ce era în Ierusalim, 

9. Ca să dea slobozenie, aşa încât fiecare să dea drumul robului său şi roabei sale, 
CVI€u ŞI evreică, şi ca nimeni să nu mai ţină în robie evreu, frate al său. 

10. Şi s-au supus toţi cei mari şi tot poporul, care au încheiat legământul, ca să dea 
fiecare drumul robului său şi roabei sale, ca să nu-i mai ţină pe viitor în robie, şi au 
ascultat şi s-au supus. 

11. Dar după aceea, răzgândindu-se, au început să ia înapoi pe robii şi pe roabele 
cărora le dăduseră drumul şi-i siliră să le fie robi şi roabe. 

12. Dar a fost cuvântul Domnului către leremia, căruia i s-a zis din partea 
Domnului: 

13. "Aşa zice Domnul Dumnezeul lui Israel: Eu am încheiat un legământ cu 
părinţii voştri, când 1-am scos din pământul Egiptului şi din casa robiei, şi am zis: 
14. La sfârşitul anului al şaptelea să dea drumul fiecare din voi fratelui său, evreu, 
care ţi s-a vândut ţie; să-ţi lucreze el şase ani, iar după aceea să-i dai drumul să fie 
slobod. Dar părinţii voştri nu m-au ascultat şi nu şi-au plecat urechea lor. 

15. Acum voi v-aţi întors şi aţi făcut cum e drept în ochii Mei, dând fiecare 
slobozenie aproapelui său, şi aţi încheiat înaintea Mea legământ în templul asupra 
căruia s-a chemat numele Meu. 

16. Dar apoi v-aţi răzgândit şi aţi necinstit numele Meu şi aţi întors fiecare pe robul 
vostru şi pe roaba voastră cărora le dăduserăţi drumul să se ducă unde le place, şi-i 
siliţi să vă fie robi şi roabe. 

17. De aceea, aşa zice Domnul: Voi nu v-aţi supus Mie, ca să daţi fiecare drumul 
aproapelui vostru; pentru aceea iată, Eu, zice Domnul, voi da libertate sabiei asupra 
voastră, ciumei şi foametei şi vă voi face "pricină" de groază pentru toate regatele 
pământului. 

18. Pe cei ce au călcat legământul Meu şi pe cei ce nu s-au ţinut de cuvintele 
legământului pe care l-am încheiat înaintea feţei Mele, despicând în două viţelul şi 
trecând printre cele două bucăţi ale lui, 

19. Pe cei mari ai lui luda şi pe cei mari ai Ierusalimului, pe cunuci, pe preoţi şi pe 
tot poporul ţării, care au trecut printre bucăţile viţelului despicat, 

20. Îi voi da în mâinile vrăjmaşilor şi în mâinile celor ce vor să le ia viaţa, iar 
trupurile lor vor fi hrană păsărilor cerului şi fiarelor pământului. 

21. Pe Sedechia, regele lui luda, şi pe cei mari ai lui îi voi da în mâinile vrăjmaşilor 
lor şi în mâinile celor ce vor să le ia viaţa, în mâinile oştirii regelui Babilonului, 
care s-a retras de la voi. 

22. lată Eu voi da poruncă, zice Domnul, şi-i voi întoarce la cetatea aceasta şi vor 
năvăli asupra ei şi o vor lua şi o vor arde cu foc, şi cetăţile lui luda le vor face 
pustiu nelocuit”. 


Capitolul 35 - Cei din casa recabiţilor nu vor să bea vin 


1. Cuvântul care a fost de la Domnul către leremia, în zilele lui loiachim, fiul lui 
Iosia, regele lui Iuda: 

2. "Mergi în casa recabiţilor şi vorbeşte cu ei şi-i adu în templul Domnului, într-o 
cămară, şi dă-le să bea vin”. 

3. Atunci am luat eu pe laazania, fiul lui Ieremia, fiul lui Habaţinia, pe fraţii lui, pe 
toţi fiii lui şi toată casa recabiţilor 

4. şi i-am adus în templul Domnului, în cămara fiilor lui Hanan, fiul lui Igdalia, 
omul lui Dumnezeu, care e lângă cămara dregătorilor, deasupra camerei lui 
Maaseia, fiul lui Şalum, păzitorul pragului. 

5. Apoi am pus înaintea fiilor casei recabiților cupe pline cu vin şi pahare şi le-am 
zis: "Beţi vin!" 

6. Dar ei au zis: "Noi nu bem vin, pentru că lonadab, fiul lui Recab, tatăl nostru, 
ne-a dat poruncă, zicând: Să nu beţi vin nici voi, nici fiii voştri în veac! 

7. Nici case să nu zidiţi, nici seminţe să nu semănaţi, nici vii să nu sădiţi, nici să 
aveţi, ci să trăiţi în corturi în toate zilele vieţii voastre, ca să trăiţi vreme 
îndelungată pe pământul în care sunteţi călători. 

8. Şi noi am ascultat glasul lui lonadab, fiul lui Recab, tatăl nostru, întru toate câte 
ne-a poruncit el, ca să nu bem vin în toate zilele noastre nici noi, nici femeile 
noastre, nici fiii noştri, nici fiicele noastre, 

9. Şi să nu zidim case ca locuinţe pentru noi şi să nu avem Nici Vii; Nici ţarini, nici 
semănături, 

10. Ci să trăim în corturi. Întru toate ascultăm şi facem toate câte ne-a poruncit 
lonadab, strămoșul nostru. 

11. Când însă a venit Nabucodonosor, regele Babilonului, împotriva acestei ţări, 
noi am zis: Hai să intrăm în Ierusalim dinaintea oştirilor caldeilor şi a oştirilor 
sirienilor! Şi iată acum trăim în Ierusalim”. 

12. Atunci a fost cuvântul Domnului către leremia şi a zis: 

13. "Aşa zice Domnul Savaot, Dumnezeul lui Israel: Mergi şi spune bărbaților lui 
luda şi locuitorilor Ierusalimului: Se poate oare să nu luaţi voi învăţătură din 
aceasta şi să nu ascultați cuvântul Meu?" - zice Domnul. 

14. Cuvintele lui lonadab, fiul lui Recab, pe care le-a spus fiilor săi de a nu bea vin, 
se împlinesc, şi ei nu beau până în ziua de astăzi, pentru că se supun celor rânduite 
de tatăl lor; iar Eu necontenit v-am vorbit, v-am vorbit dis de dimineaţă şi voi nu 
M-aţi ascultat. 

15. Trimis-am la voi pe toţi proorocii, robii Mei, i-am trimis dis de dimineaţă şi am 
zis: Să se întoarcă fiecare de la calea lui cea rea şi să vă îndreptaţi purtările, să nu 
mergeţi după alţi dumnezei, ca să le slujiți, şi veţi trăi în pământul acesta pe care I- 
am dat vouă şi părinților voştri; dar voi nu v-aţi plecat urechea şi nu M-aţi ascultat. 

16. Deoarece fiii lui lonadab, fiul lui Recab, împlinesc porunca pe care le-a dat-o 
tatăl lor, iar poporul Meu nu Mă ascultă, 

17. De aceea aşa zice Domnul Dumnezeu Savaot, Dumnezeul lui Israel: lată Eu voi 
aduce asupra lui Iuda şi a tuturor locuitorilor Ierusalimului tot răul acela pe care I- 
am rostit asupra lor, pentru că Eu le-am vorbit şi ei n-au ascultat, i-am chemat şi ei 
n-au răspuns". 

18. lar casei recabiţilor, leremia i-a grăit: "Aşa zice Domnul Savaot, Dumnezeul lui 
Israel: Pentru că voi aţi ascultat porunca lui lonadab, tatăl vostru, şi păziţi toate 
poruncile lui şi în toate faceţi cum v-a poruncit el, 

19. De aceea, aşa zice Domnul Savaot, Dumnezeul lui Israel: Nu va lipsi lui 
lonadab, fiul lui Recab, bărbatul care să stea înaintea feţei Mele în toate zilele”. 


Capitolul 36 - Cartea lui leremia este arsă de către Ioiachim 


1. În anul al patrulea al lui Ioiachim, fiul lui losia, regele lui Iuda, a fost de la 
Domnul către leremia cuvântul acesta: 

2. "la-ţi un sul de hârtie şi scrie pe el toate cuvintele pe care ţi le-am grăit Eu 
despre Israel, despre luda şi despre toate popoarele, din ziua de când am început a- 
ți grăi, din zilele lui losia şi până în ziua de astăzi; 

3. Că poate va auzi casa lui luda tot răul ce Mi-am pus în gând să i-l fac, ca să se 
întoarcă fiecare de la calea sa cea rea, pentru ca Eu să le iert nedreptățile lor şi 
păcatele lor”. 

4. Atunci a chemat Ieremia pe Baruh, fiul lui Neria, şi după spusa lui Ieremia a 
scris Baruh pe hârtia sulului toate cuvintele Domnului pe care le grăise EI aceluia. 
5. Şi a poruncit Ieremia lui Baruh şi a zis: "Eu sunt închis şi nu mă pot duce în 
templul Domnului. 

6. Deci, du-te tu şi cuvintele Domnului din gura mea scrise de tine în sul, citeşte-le 
în templul Domnului, în ziua postului, în auzul poporului; citeşte-le de asemenea şi 
în auzul tuturor acelora din Iuda, care sunt veniţi de prin toate cetățile; 

7. Poate vor înălța rugă smerită înaintea feţei Domnului şi se va întoarce fiecare de 
la calea sa cea rea, căci mare este mânia şi supărarea pe care a arătat-o Domnul 
asupra poporului acestuia”. 

8. Şi a făcut Baruh, fiul lui Neria, tot ce i-a poruncit leremia, citind în templul 
Domnului cuvintele Domnului cele scrise în sul. 

9. În anul al cincilea al lui Ioiachim, fiul lui Iosia, regele lui Iuda, în luna a opta, a 
vestit post înaintea feței Domnului pentru tot poporul din Ierusalim şi pentru tot 
poporul care venise la lerusalim de prin oraşele lui Iuda. 

10. şi cuvintele lui Ieremia, cele scrise în sul, le-a citit Baruh în templul Domnului, 
în camera lui Ghemaria, fiul lui Şafan, scriitorul, în curtea de sus, la intrarea de la 
poarta cea nouă a templului Domnului, în auzul poporului. 

11. lar Miheia, fiul lui Ghemaria, fiul lui Şafan, a auzit toate cuvintele Domnului 
cele scrise în sul. 

12. Şi s-a coborât în casa regelui, în camera secretarului regelui şi iată acolo 
stăteau toți dregătorii: Elişama, secretarul regelui, Delaia, fiul lui Şemaia, Elnatan, 
fiul lui Acbor, Ghemaria, fiul lui Şafan, Sedechia, fiul lui Hanania şi toţi ceilalți 
dregători. 

13. Şi le-a povestit acestora Miheia toate cuvintele ce le auzise, când a citit Baruh 
cartea în auzul poporului. 

14. Atunci dregătorii au trimis la Baruh pe lehudi, fiul lui Netania, fiul lui Şelemia, 
fiul lui Cuşi, ca să-i spună: "Cartea pe care tu ai citit-o în auzul poporului, să o iei 
în mâna ta şi să vii”. 

15. Atunci Baruh, fiul lui Neria, a luat cartea în mâna sa şi a venit la ei. lar ci i-au 
zis: "Şezi şi ne citeşte în auz!" Şi a citit Baruh în auzul lor. 

16. lar dacă au ascultat ei toate cuvintele, s-au uitat cu groază unii la alții şi au zis 
către Baruh: "Vom spune numaidecât regelui toate cuvintele acestea!" 

17. Şi apoi au întrebat pe Baruh: "Spune-ne însă cum ai scris tu din gura lui toate 
cuvintele acestea?” 

18. Şi Baruh le-a spus: "EI mi-a rostit cu gura sa toate cuvintele acestea, iar eu le- 
am scris cu cerneală în sulul acesta”. 

19. Atunci au zis dregătorii către Baruh: "Du-te şi te ascunde şi tu şi Ieremia, ca 
nimeni să nu ştie unde sunteţi!" 

20. Apoi ei s-au dus la rege în palat, iar cartea au lăsat-o în odaia lui Elişama, 
secretarul regelui, şi au spus în auzul regelui toate cuvintele acestea. 

21. Şi a trimis regele pe lehudi să aducă îndată cartea, şi acesta a luat-o din camera 
lui Elişama, secretarul regelui; şi a citit-o lehudi în auzul regelui şi în auzul tuturor 
dregătorilor care stăteau lângă rege. 

22. În vremea aceea, în luna a noua, regele şedea în palatul de iarnă şi înaintea lui 
ardea o tavă cu jeratic. 

23.După ce a citit lehudi trei sau patru coloane, regele a tăiat cu cuţitaşul 
secretarului cartea şi a aruncat-o în focul de pe tavă, nimicind-o toată. 

24. Şi nu s-au temut, nici şi-au sfâşiat hainele lor, nici regele, nici toţi slujitorii lui, 
care au auzit toate cuvintele acestea. 

25. Deşi Elnatan, Delaia şi Ghemaria au rugat pe rege să nu ardă cartea, el însă nu 
i-a ascultat. 

26. Şi a poruncit regele lui lerahmeel, fiul regelui, şi lui Seraia, fiul lui Azirel, şi lui 
Şelemia, fiul lui Abdeel, să prindă pe scriitorul Baruh şi pe Ieremia proorocul. Dar 
Domnul i-a ascuns. 

27. Atunci a fost cuvântul Domnului către Ieremia, după ce regele a ars cartea şi 
cuvintele pe care Baruh le scrisese din gura lui Ieremia, şi i-a zis: 

28. "la-ţi alt sul de hârtie şi scrie în el toate cuvintele de mai înainte, care au fost în 
celălalt sul, pe care l-a ars loiachim, regele lui Iuda, iar regelui lui Iuda, loiachim, 
să-l spui: 

29. Aşa zice Domnul: Tu ai ars cartea aceasta, zicând: Pentru ce ai scris în ea: Va 
veni îndată regele Babilonului şi va pustii ţara aceasta şi va pierde oamenii şi 
dobitoacele din ea? 

30. De aceea, aşa zice Domnul despre loiachim, regele lui Iuda: Nu va mai fi din el 
urmaş care să şadă pe scaunul lui David; trupul lui va fi aruncat în arşiţa zilei şi în 
frigul nopţii 

31. Şi-l voi pedepsi pe el şi neamul lui şi slugile lui pentru nedreptatea lor; voi 
aduce asupra lor şi asupra locuitorilor Ierusalimului şi asupra oamenilor lui luda tot 
răul pe care l-am rostit asupra lor şi ei n-au ascultat”. 

32. Şi a luat Ieremia alt sul de hârtie şi l-a dat lui Baruh scriitorul, fiul lui Neria, şi 
acesta a scris în el, din gura lui leremia, toate cuvintele din sulul ce-l aruncase în 
foc loiachim, regele lui luda, şi a mai adăugat la ele multe cuvinte asemenea 
acelora. 


Capitolul 37 - Sedechia îl închide pe leremia în temniță 


1. În locul lui Iehonia, fiul lui Ioiachim, a fost făcut rege Sedechia, fiul lui Iosia, pe 
care Nabucodonosor, regele Babilonului, l-a pus rege în ţara lui luda. 

2. Dar nici el, nici slujitorii lui şi nici poporul ţării n-au ascultat cuvintele 
Domnului, cele grăite prin proorocul leremia. 

3. Regele Sedechia a trimis pe lucal, fiul lui Şelemia, şi pe Sofonie preotul, fiul lui 
Maaseia, la leremia proorocul, ca să-i zică: "Roagă-te pentru noi Domnului 
Dumnezeului nostru!" 

4. Căci pe atunci leremia intra şi umbla încă slobod prin popor, pentru că nu-l 
aruncaseră încă în închisoare. 

6. Atunci a fost cuvântul Domnului către Ieremia proorocul şi a zis: 

7. "Aşa grăieşte Domnul, Dumnezeul lui Israel: Regelui lui luda, care v-a trimis la 
Mine să Mă întrebaţi, aşa să-i spuneţi: lată, oştirea lui Faraon care v-a veni în 
ajutor se va întoarce în ţara sa, în Egipt, 

8. lar caldeii vor veni din nou şi vor lupta împotriva cetăţii acesteia, o vor lua şi o 
vor arde cu foc. 

9. Aşa zice Domnul: Nu vă înşelaţi pe voi înşivă, zicând: "Fără îndoială se vor 
duce de la noi caldeii" că nu se vor duce. 

10. Chiar dacă aţi, sfărâma cu totul oştirea caldeilor, care luptă împotriva voastră, 
şi ar rămâne la ei numai răniţi, apoi şi aceia s-ar ridica fiecare din cortul său şi ar 
arde cetatea aceasta cu foc”. 

11. În vremea când oștirea caldeilor s-a retras de la Ierusalim din pricina oștirii 
egiptene, 

12. Ieremia a plecat din Ierusalim, ca să se ducă în ţara lui Veniamin, să descurce 
nişte treburi de moştenire cu cei de acolo. 

14. "Aceasta este minciună; eu nu vreau să fug la caldei", a zis Ieremia. Dar fără 
să-l asculte, Ireia l-a arestat pe leremia şi l-a dus la dregători. 

15. Şi s-au mâniat dregătorii pe leremia, l-au bătut şi l-au închis în temniţă, în casa 
lui lonatan scriitorul, pentru că o făcuseră temniţă. 

16. Şi după ce a intrat leremia în temniţă, în beci, şi a stat acolo Ieremia zile multe, 
17. Regele Sedechia a trimis şi l-a adus. Şi l-a întrebat regele în casa sa în taină şi 
i-a zis: "N-ai oare cuvânt de la Domnul?" lar leremia a zis: "Ba am!" Şi a adăugat: 
"Tu vei fi dat în mâinile regelui Babilonului!" 

18. Şi a mai zis Ieremia către regele Sedechia: "Cu ce am greşit eu înaintea ta, 
înaintea slujitorilor tăi şi înaintea poporului acestuia, de m-aţi băgat în temniță? 

19. Şi unde sunt proorocii voştri care v-au proorocit şi au zis: "Regele Babilonului 
nu va veni împotriva voastră şi împotriva pământului acestuia?" 

20. Şi acum ascultă, domnul meu rege, să aibă trecere cererea mea înaintea ta şi să 
nu mă mai întorc în casa lui lonatan scriitorul, ca să nu mor acolo”. 

21. Şi a dat regele Sedechia poruncă să închidă pe Ieremia în curtea temniţei şi 1 s-a 
dat câte o bucată de pâine pe zi din uliţa pitarilor, până s-a isprăvit pâinea în cetate. 
Și aşa a rămas leremia în curtea temniţei. 


Capitolul 38 - Ieremia în groapa temniţei. Cea din urmă vorbă a sa cu 
Sedechia 


1. Şi Şefatia, fiul lui Matan, şi Ghedalia, fiul lui Pashor, lucal, fiul lui Şelemia şi 
Paşhurr, fiul lui Malchia, au auzit cuvintele pe care le-a rostit Ieremia către tot 
poporul, zicând: 

2. Aşa zice Domnul: Cine va rămâne în această cetate va muri de sabie, de foame 
şi de boala ciumei; iar cel ce se va duce la caldei va trăi, va avea ca pradă viaţa lui 
ŞI va rămâne viu. 

4. Atunci căpeteniile au zis către rege: "Omul acesta să fie dat morţii, pentru că el 
descurajează pe luptătorii care au rămas în cetatea aceasta şi pe tot poporul, 
spunându-le asemenea cuvinte. Căci omul acesta nu doreşte propăşirea poporului 
său, ci nenorocirea". 

5. lar regele Sedechia a zis: "lată e în mâinile voastre, căci regele nu poate să facă 
nimic împotriva voastră”. 

6. Atunci au luat pe Ieremia şi l-au aruncat în groapa lui Malchia, fiul regelui, care 
era în curtea temniţii, coborându-l în ea cu funii. În groapa aceea nu era apă, ci 
numai noroi şi s-a afundat leremia în noroi. 

7. Ebed-Melec, etiopianul, unul din eunucii care se aflau în casa regelui, auzind că 
leremia a fost aruncat în groapă - regele atunci şedea la poarta lui Veniamin - 

8. A ieşit din palatul regal şi a zis către rege: 

9. "Domnul meu rege, rău au făcut oamenii aceştia care s-au purtat aşa cu Ieremia 
proorocul, pe care l-au aruncat în groapă. El va muri acolo de foame, pentru că nu 
mai este pâine în cetate”. 

10. Atunci regele a dat poruncă lui Ebed-Melec, etiopianul, zicând: "la de aici 
treizeci de oameni şi scoate pe Ieremia proorocul din groapă, până nu moare". 

11. Şi a luat Ebed-Melec cu sine oamenii şi a intrat în palatul regal, în veşmântărie, 
şi a luat de acolo bucăţi de haine vechi şi rupturi şi le-a dat drumul cu frânghia în 
groapă la leremia. 

12. Şi a zis Ebed-Melec, etiopianul, către Ieremia: "Pune aceste cârpe şi rupturi 
vechi, ce ţi s-au aruncat, la subsuorile tale, sub frânghie"; şi a făcut Ieremia aşa. 

13. Şi au tras pe leremia din groapă; şi a rămas leremia în curtea temniţii. 

14. Atunci regele Sedechia a trimis şi a chemat pe Ieremia proorocul la sine, la uşa 
a treia a templului Domnului; şi a zis regele către leremia: "Am să te întreb ceva, 
dar să nu ascunzi nimic de mine”. 

15. lar leremia a zis către Sedechia: "Dacă-ţi voi descoperi, nu mă vei da oare 
morţii? Și de-ţi voi da sfat, îl vei asculta tu oare?" 

16. Zis-a regele Sedechia către leremia: "Viu este Domnul, Care ne-a dat această 
viaţă, nu te voi da la moarte, nici în mâinile acestor oameni, care vor să-ţi ia viaţa, 
nu te voi da". 

17. Atunci a zis leremia către Sedechia: "Aşa zice Domnul Dumnezeul Savaot, 
Dumnezeul lui Israel: Dacă tu vei ieşi la căpeteniile regelui Babilonului, vei scăpa 
cu viaţă şi cetatea aceasta nu va fi arsă cu foc şi vei trăi şi tu şi casa ta; 

18. lar de nu vei ieşi la căpeteniile regelui Babilonului, cetatea aceasta va fi dată în 
mâinile caldeilor, care o vor arde cu foc, şi nici tu nu vei scăpa din mâinile lor”. 

19. lar regele Sedechia a zis către leremia: "Mă tem de iudeii care au trecut la 
caldei, ca nu cumva să nu fiu dat de caldei pe mâna lor şi ca nu cumva aceia să-şi 
bată, joc de mine". 

20. Zis-a Ieremia: "Nu te vor da! Ascultă glasul Domnului în cele ce-ţi grăiesc eu 
şi bine-ţi va fi şi sufletul tău va fi viu. 

21. lar dacă tu nu vei vrea să ieşi, atunci iată cuvântul pe care mi l-a descoperit 
Domnul: 

22. "Toate femeile care au rămas în casa regelui lui luda var fi duse la căpeteniile 
regelui Babilonului şi acelea vor zice: Te-au amăgit şi te-au înşelat bunii tăi 
prieteni; piciorul tău s-a afundat în noroi şi aceştia au fugit de tine; 

mâinile lor, căci vei fi prins de mâna regelui Babilonului şi această cetate va fi 
arsă". 

24. Zis-e Sedechia către Ieremia: "Nimeni nu trebuie să ştie cuvintele acestea şi 
atunci tu nu vei muri. 

25. lar de vor auzi căpeteniile că eu am grăit cu tine şi de vor veni la tine şi-ţi vor 
zice: "Spune-ne ce ai vorbit cu regele? Nu ascunde de noi şi nu te vom da la 
moarte! Şi ce ţi-a vorbit regele?" 

26. Atunci să le spui: Am prezentat înaintea regelui cererea mea, ca să nu mă 
trimită înapoi în casa lui lonatan şi să mor acolo”. 

27. Atunci au venit toți dregătorii la Ieremia şi l-au întrebat, iar el le-a răspuns 
întocmai cum îi poruncise regele, şi aceia, tăcând, l-au lăsat, pentru că n-au aflat 
NIMIC. 

28. Şi a rămas leremia în curtea temniţii până în ziua în care a fost luat Ierusalimul, 
căci Ierusalimul a fost luat. 


Capitolul 39 - Căderea Ierusalimului 


I.În anul al nouălea al lui Sedechia, regele lui Iuda, în luna a zecea, Nabu- 
codonosor, regele Babilonului, a venit cu toată oştirea sa la Ierusalim şi l-a 
împresurat. 

2. lar în anul al unsprezecelea al lui Sedechia, în luna a patra, în ziua a noua a lunii 
acesteia, cetatea a fost luată. 

3. Şi au intrat în ea şi s-au aşezat la porțile de la mijloc toate căpeteniile regelui 
Babilonului: Nergal-Şareţer, Samgar-Nebu, Sarsehim, căpetenia eunucilor, Nergal- 
Sareţer, căpetenia vrăjitorilor, şi toate celelalte căpetenii ale regelui Babilonului. 

4. Când Sedechia, regele lui Iuda, şi toţi oamenii de oaste i-au văzut, au fugit şi au 
ieşit noaptea din cetate prin grădina regelui, pe poarta dintre cele două ziduri, şi au 
apucat pe calea şesului. 

5. Dar oştirea caldeilor a alergat după ei şi a ajuns pe Sedechia în şesul lerihonului, 
l-au prins şi l-au dus la Nabucodonosor, regele Babilonului, la Ribla, în ţara 
Hamat, unde acesta a rostit judecată asupra lui. 

6. Atunci regele Babilonului a junghiat pe fui lui Sedechia în Ribla, înaintea 
ochilor acestuia, şi pe toţi dregătorii lui luda i-a junghiat regele Babilonului. 

7. ar lui Sedechia i-a scos ochii şi l-a pus în cătuşe, ca să-l ducă la Babilon. 

8. Casa regelui şi casele poporului le-au ars caldeii cu foc, iar zidurile lerusa- 
limului le-au dărâmat. 

9. Restul poporului, care rămăsese în cetate, pe fugarii, care trecuseră la el şi pe 
celălalt popor ce mai rămăsese, Nebuzaradan, căpetenia gărzii regelui, 1-a dus robi 
în Babilon. 

10. Pe cei săraci din popor, care nu aveau nimic, Nebuzaradan, căpetenia gărzii, i-a 
lăsat în pământul lui Iuda şi tot atunci le-a dat viile şi ţarinile. 

11. Iar cu privire la Ieremia, Nabucodonosor, regele Babilonului, a dat lui Nebuza- 
radan, căpetenia gărzii, porunca aceasta: 

12. la-l şi să ai purtare de grijă pentru el; să nu-i faci nici un rău, ci să te porți cu el 
aşa cum îți va zice el! 

13. Nebuzaradan, căpetenia gărzii, Nebuzaradan, căpetenia eunucilor, Nergal- 
Şareţer, căpetenia vrăjitorilor, şi toate căpeteniile regelui Babilonului 

14. Au trimis şi au luat pe leremia din curtea temniţii şi l-au încredinţat lui 
Godolia, fiul lui Ahicam, fiul lui Şafan, ca să-l ducă acasă. Aşa a rămas el să 
locuiască în mijlocul poporului. 

15. Atunci a fost cuvântul Domnului către leremia, pe când era el încă ţinut în 
curtea temniţii, şi i-a zis: 

16. "Mergi şi spune lui Ebed-Melec, etiopianul: Aşa zice Domnul Savaot, Dumne- 
zeul lui Israel: lată, Eu voi împlini cuvintele Mele despre cetatea aceasta spre răul, 
iar nu spre binele ei, şi se vor împlini ele în ziua aceea înaintea ochilor tăi. 

17. Dar pe tine te voi izbăvi, zice Domnul, şi nu vei fi dat în mâinile oamenilor de 
care te temi. 

18. Te voi izbăvi şi nu vei cădea în sabie; sufletul tău va rămâne la tine ca şi când 
ai fi dobândit o pradă, pentru că tu ţi-ai pus nădejdea în Mine", zice Domnul. 


Capitolul 40 - Ieremia în libertate 


1. Cuvântul care a fost de la Domnul către Ieremia, după ce Nebuzaradan, 
căpetenia gărzii, i-a dat drumul din Rama, unde fusese găsit ferecat în lanţuri în 
mijlocul celorlalți robi ai Ierusalimului şi ai lui Iuda, care au fost strămutați la 
Babilon. 

2. Atunci a luat căpetenia gărzii pe leremia şi i-a zis: "Domnul Dumnezeul tău a 
rostit această nenorocire asupra locului acestuia, 

3. Şi acum a adus-o peste el şi a făcut ceea ce zisese, pentru că aţi păcătuit înaintea 
Domnului şi n-aţi ascultat glasul Lui, de aceea v-a şi ajuns pe voi aceasta. 

4. Deci, iată eu îţi dau drumul din lanţurile ce le ai la mâini! De vrei să mergi cu 
mine la Babilon, vino, şi eu voi avea grijă de tine, iar de nu ai plăcere să mergi cu 
mine la Babilon, rămâi. lată, toată ţara e înaintea ta, unde vrei şi unde-ţi place, 
acolo du-te!" 

5. Înainte de a ieşi el, Nebuzaradan i-a zis: "Du-te la Godolia, fiul lui Ahicam, fiul 
lui Şafan, pe care regele Babilonului l-a pus căpetenie peste cetatea Ierusalimului, 
şi rămâi cu dânsul în mijlocul poporului; sau du-te unde-ţi place ţie să te duci!" Şi 
căpetenia gărzii i-a dat merinde şi daruri şi l-a slobozit. 

6. Deci a venit leremia la Godola, fiul lui Ahicam, la Miţpa, şi a trăit cu el în 
mijlocul poporului care rămăsese în ţară. 

7. Auzind toate căpeteniile oştirilor, care erau în câmp cu oamenii lor, că regele 
Babilonului a pus pe Godolia, fiul lui Ahicam, căpetenie peste ţară şi i-a încredinţat 
lui bărbaţii, femeile şi copiii şi pe aceia din săracii ţării, care n-au fost strămutați la 
Babilon, 

8. Au venit la Godolia, în Miţpa, Ismael, fiul lui Netania, lohanan şi lonatan, fiii lui 
Carea, Seraia, fiul lui Tanhumet, şi fiii lui Efai Netofitul şi lezania, fiul lui Maacat, 
el şi oamenii lor. 

9. lar Godolia, fiul lui Ahicam, fiul lui Şafan, li s-a jurat lor şi oamenilor lor, 
zicând: "Nu vă temeţi a sluji caldeilor; rămâneţi în ţară, slujiţi regelui Babilonului 
şi vă va fi bine. 

10. Iar eu voi rămâne în Miţpa, ca să mijlocesc înaintea caldeilor, care vor veni la 
noi. Voi însă strângeţi vinul şi fructele verii şi untdelemnul şi le puneţi în vasele 
voastre şi trăiţi în cetăţile voastre, în care vă aflaţi”. 

11. De asemenea şi toţi iudeii care se aflau în Moab, la amoniţi, în Idumeea şi prin 
toate ţările, au auzit că regele Babilonului a lăsat o parte din iudei şi a pus peste ei 
pe Godolia, fiul lui Ahicam, fiul lui Şafan. 

12. Şi s-au întors toţi aceşti iudei de prin toate locurile pe unde fuseseră împrăștiați 
şi au venit în pământul lui luda, la Godolia, în Miţpa, şi au adunat vin şi fructe 
multe foarte. 

13. Iar lohanan, fiul lui Carea, şi toate căpeteniile oştirii, care erau în câmp, au 
venit la Godolia, în Miţpa, şi au zis către dânsul: 

14. "Ştiu tu oare că Baalis, regele amoniţilor, a trimis pe Ismael, fiul lui Netania, ca 
să te ucidă?" Dar Godolia, fiul lui Ahicam, nu i-a crezut. 

15. Atunci lohanan, fiul lui Carea, a spus lui Godolia în taină, la Miţpa: "Dă-mi 
voie să mă duc să ucid pe Ismael, fiul lui Netania, şi nimeni nu va afla. De ce să-l 
laşi să te ucidă el pe tine şi să se risipească toţi cei din luda, care s-au adunat la tine 
şi să piară rămăşiţa lui luda?" 

16. Însă Godolia, fiul lui Ahicam, a zis către lohanan, fiul lui Carea: "Să nu faci 
aceasta, căci tu grăieşti neadevăr despre Ismael!" 


Capitolul 41 - Uciderea lui Godolia 


1. Prin luna a şaptea, Ismael, fiul lui Netania, fiul lui Elişama, din neam regesc, a 
venit cu dregătorii regelui şi cu zece oameni la Godolia, fiul lui Ahicam, în Miţpa, 
şi au mâncat acolo pâine împreună. 

2. Apoi s-a sculat Ismael, fiul lui Netania, şi cei zece oameni care erau cu el, şi au 
lovit cu sabia pe Godolia, fiul lui Ahicam, fiul lui Şafan, şi au ucis pe acela pe care 
regele Babilonului îl pusese căpetenie peste ţară. 

3. De asemenea a ucis Ismael şi pe toţi iudeii care erau cu Godolia, în Miţpa, 
precum şi pe caldeii oşteni care se aflau acolo. 

4. lar a doua zi după uciderea lui Godolia, pe când nu ştia nimeni de aceasta, 

5. Au venit din Sihem, din Şilo şi din Samaria optzeci de oameni cu bărbile rase şi 
cu hainele sfâşiate şi cu tăieturi pe trup, aducând daruri şi tămâie în mâinile lor 
pentru jertfă în templul Domnului. 

6. lar Ismael, fiul lui Netania, din Miţpa, a ieşit întru întâmpinarea lor; şi mergând 
el plângând, s-a întâlnit cu ei şi le-a zis: "Duceţi-vă la Godolia, fiul lui Ahicam”. 

7. Şi după ce au ajuns ei în mijlocul cetăţii, Ismael, fiul lui Netania, i-a ucis şi 1-a 
aruncat într-o groapă, ajutat de oamenii care erau cu el. 

8. Dar s-au găsit printre aceştia zece oameni care au zis lui Ismael: "Nu ne ucide, 
căci noi avem agoniseli de grâu, de orz, de untdelemn şi de miere, ascunse la 
câmp". Şi el s-a oprit şi nu i-a omorât pe aceia împreună cu ceilalţi fraţi ai lor. 

9. Groapa însă în care a aruncat Ismael toate trupurile oamenilor, pe care el i-a ucis 
pentru Godolia, era chiar aceea pe care o făcuse regele Asa, temându-se de Baeşa, 
regele lui Israel. Pe aceasta a umplut-o Ismael, fiul lui Netania, cu cei ucişi. 

10. Apoi Ismael a luat prizonieri tot restul de popor, ce era în Miţpa, pe fiicele 
regelui şi tot poporul ce mai rămăsese în Miţpa, pe care Nebuzaradan, căpetenia 
gărzii, îl încredinţase lui Godola, fiul lui Ahicam; şi luându-i pe aceştia, Ismael, 
fiul lui Netania, s-a îndreptat spre fu lui Amon. 

11. Dar când lohanan, fiul lui Carea, şi toţi căpitanii oştirii, care erau cu el, au auzit 
de nelegiuirile ce săvârşise Ismael, fiul lui Netania, au luat toţi oamenii lor şi s-au 
dus să se bată cu Ismael, fiul lui Netania, 

12. Şi l-au ajuns la iazul cel mare din Gabaon. 

13. Când tot poporul ce era cu Ismael a văzut pe lohanan, fiul lui Carea, şi pe toate 
căpeteniile oştirii care erau cu dânsul, s-au bucurat. 

14. Şi s-a întors tot poporul pe care Ismael îl ducea în robie din Miţpa şi, plecând, 
s-a dus la lohanan, fiul lui Carea, 

15. lar Ismael, fiul lui Netania, a fugit de lohanan cu opt oameni şi s-a dus la fiii lui 
Amon. 

16. Atunci lohanan, fiul lui Carea, şi toate căpeteniile oştirii, care erau cu el, au 
luat din Miţpa tot poporul ce rămăsese şi pe care el îl scăpase de Ismael, fiul lui 
Netania, după ce acesta ucisese pe Godolia, fiul lui Ahicam - bărbaţii, oştenii, 
femeile, copiii şi eunucii pe care îi scosese din Gabaon, 

17. Şi s-a dus şi s-a oprit în satul Chimham, lângă Betleem, 

18. Ca apoi să plece în Egipt de frica caldeilor, căci se temea de ei, pentru că 
Ismael, fiul lui Netania, ucisese pe Godolia, fiul lui Ahicam, pe care regele Babi- 
lonului îl pusese căpetenie peste ţară. 


Capitolul 42 - Fuga în Egipt 


1. Atunci toate căpeteniile oştirii şi lohanan, fiul lui Carea, şi Azaria, fiul lui 
Hoşaia, şi tot poporul, de la mic până la mare, au venit şi au zis către Ieremia 
proorocul: 

2. "Să aibă primire rugămintea noastră înaintea ta! Roagă-te Domnului Dumne- 
zeului tău pentru noi, pentru toţi care au rămas, că din mulţi, puţini au rămas, cum 
ne vezi cu ochii tăi; 

3. Roagă-te ca Domnul Dumnezeul tău să ne arate calea pe care să mergem şi ce să 
facem”. 

4. Zis-a către ei leremia proorocul: "Ascult şi iată mă voi ruga Domnului 
Dumnezeului vostru, după cuvântul vostru, şi tot ce vă va răspunde Domnul vă voi 
spune şi nu voi ascunde de voi nici un cuvânt". 

5. lar ei au zis către leremia: "Domnul să fie martor împotriva noastră, credincios 
şi adevărat, dacă nu vom face întocmai după cuvântul pe care Domnul Dumnezeul 
tău ţi-l va fi trimis pentru noi. 

6. Fie bine, fie rău, noi vom asculta de glasul Domnului Dumnezeului nostru, către 
Care te trimitem, ca să fim fericiți ascultând de glasul Domnului Dumnezeului 
nostru”. 

7. După trecerea a zece zile, a fost cuvântul Domnului către Ieremia. 

8. Şi a chemat acesta la el pe lohanan, fiul lui Carea, şi pe toate căpeteniile oştirii, 
care erau cu el, şi tot poporul, de la mic până la mare, şi le-a zis: 

9. "Aşa zice Domnul Dumnezeul lui Israel către Care m-aţi trimis, ca să aduc 
înaintea Lui rugămintea voastră: 

10. De veţi rămâne în ţara aceasta, Eu vă voi zidi şi nu vă voi mai dărâma, vă voi 
sădi şi nu vă voi mai smulge, căci Îmi pare rău de răul pe care vi l-am făcut. 

11. Nu vă temeţi de regele Babilonului, de care vă cutremuraţi; nu vă temeţi de el, 
zice Domnul, căci Eu sunt cu voi, ca să vă scap şi să vă izbăvesc din mâna lui. 

12. şi vă voi arăta milă şi el se va milostivi spre voi şi vă va întoarce în pământul 
vostru. 

13. lar de veţi zice: "Nu vrem să trăim în ţara aceasta" şi de nu veţi asculta glasul 
Domnului Dumnezeului vostru şi veţi zice: 

14. "Ba noi ne ducem în ţara Egiptului, unde război nu vom vedea şi glas de 
trâmbiţă nu vom auzi şi foame nu vom duce, şi acolo vom trăi”, 

15. Apoi ascultați cuvântul Domnului, voi, care ați mai rămas din luda. Aşa zice 
Domnul Savaot, Dumnezeul lui Israel: "Dacă voi vă întoarceți cu hotărâre 
nestrămutată faţa voastră, ca să vă duceţi în Egipt şi vă veţi duce să trăiţi acolo, 

16. Sabia de care vă temeţi vă va ajunge acolo, în ţara Egiptului, şi foamea de care 
vă îngroziţi vă va însoţi paşii voştri acolo în Egipt şi acolo veţi muri. 

17. Toţi cei ce îşi întorc faţa lor, ca să se ducă în Egipt şi să trăiască acolo; vor 
muri de sabie, de foame şi de molimă şi nici unul din ei nu va rămâne şi nu va 
scăpa de nenorocirea aceea pe care o voi aduce asupra lor. 

18. Căci aşa zice Domnul Savaot, Dumnezeul lui Israel: Cum s-a vărsat mânia Mea 
şi iuţimea Mea asupra locuitorilor Ierusalimului, aşa se va vărsa iuțimea Mea şi 
asupra voastră, când vă veţi duce în Egipt şi veţi fi blestem şi grozăvie, ocară şi râs, 
Şi nu veţi mai vedea locul acesta. 

19. Vouă, cei rămaşi ai lui luda, vă zice Domnul: Nu vă duceţi în Egipt. Să ştiţi 
bine că Eu astăzi v-am spus lucrul acesta în chip solemn. 

20. Vă faceţi rău vouă înşivă, trimiţându-mă la Domnul Dumnezeul vostru, zicând: 
"Roagă-te pentru noi Domnului Dumnezeului nostru, şi tot ce va zice Domnul 
Dumnezeul nostru să ne spui şi noi vom face”. 

21. Aşadar eu v-am spus acum, dar voi n-aţi ascultat glasul Domnului Dumne- 
zeului vostru şi toate cu câte m-a trimis El la voi. 

22. Deci, să ştiţi că veţi muri de sabie, de foamete şi de ciumă în locul acela, unde 
voiţi să vă duceţi ca să trăiţi”. 


Capitolul 43 - Fuga în Egipt (continuare). Ieremia prevesteşte cucerirea 
Egiptului de către Nabucodonosor 


1. După ce Ieremia a spus întregului popor toate cuvintele Domnului Dumnezeului 
lor, toate cuvintele acelea cu care Domnul Dumnezeul lor îl trimisese la ei, 

2. Atunci Azaria, fiul lui Hoşaia, lohanan, fiul lui Carea, şi toţi oamenii cei 
îngâmfaţi au zis către leremia: "Neadevăr spui, nu te-a trimis Domnul Dumnezeul 
nostru să ne spui: "Nu vă duceţi în Egipt ca să trăiţi acolo!" 

3. Ci Baruh, fiul lui Neria, te aţâță împotriva noastră, ca să ne dea în mâinile 
caldeilor, să ne omoare, sau să ne ducă robi la Babilon”. 

4. Apoi lohanan, fiul lui Carea, toate căpeteniile oştirii şi tot poporul n-au ascultat 
glasul Domnului, ca să rămână în pământul lui luda. 

5. Şi lohanan, fiul lui Carea, şi toate căpeteniile oştirii au luat pe toţi cei care 
rămăseseră din luda şi care se întorseseră din toate neamurile pe unde fuseseră 
izgoniți, ca să trăiască în pământul lui luda, 

6. Bărbaţi, femei şi copii, fetele regelui şi pe toţi aceia pe care Nebuzaradan, 
căpetenia gărzii, îi lăsase cu Godolia, fiul lui Ahicam, fiul lui Şafan, pe Ieremia 
proorocul şi pe Baruh, fiul lui Neria, 

7. Şi s-au dus în ţara Egiptului, că n-au ascultat glasul Domnului şi au mers până la 
Tahpanhes. 

8. lar la Tahpanhes a fost cuvântul Domnului către leremia, zicând: 

9. "la în mâinile tale nişte pietre mari şi le ascunde în lut frământat, la intrarea 
casei lui Faraon, în Tahpanhes, înaintea ochilor iudeilor şi să le spui: 

10. "Aşa grăieşte Domnul Savaot, Dumnezeul lui Israel: lată, Eu voi trimite şi voi 
lua pe Nabucodonosor, regele Babilonului, robul Meu, şi voi aşeza tronul lui pe 
aceste pietre ascunse de Mine, şi îşi va întinde el pe ele cortul său cel minunat. 

11. EI va veni şi va lovi ţara Egiptului; cel rânduit spre moarte va fi dat morţii, cel 
rânduit pentru robie va merge în robie şi cel rânduit spre sabie va cădea de sabie. 
12. Voi aprinde foc în capiştile dumnezeilor Egiptului; Nabucodonosor le va arde 
pe acelea, pe idoli îi va distruge cu totul şi se va îmbrăca cu ţara Egiptului, cum se 
îmbracă păstorul cu haina sa; şi va ieşi de acolo nesupărat; 

13. EI va sfărâma stâlpii templului Soarelui de la On şi capiştile dumnezeilor 
Egiptului le va arde cu foc”. 


Capitolul 44 - Ieremia şi evreii din Egipt 


1. Cuvântul ce a fost către leremia pentru toţi iudeii care trăiau în ţara Egiptului şi 
care se aşezaseră în Migdol, în Tahpanhes, în Nof şi în ţara Patros: 

2. "Aşa zice Domnul Savaot, Dumnezeul lui Israel: Aţi văzut toată nenorocirea pe 
care am adus-o Eu asupra Ierusalimului şi asupra tuturor cetăților lui luda; iată 
acelea sunt acum pustii şi nimeni nu mai locuieşte în ele, 

3. Pentru necredinţa lor, pe care au săvârşit-o ele, mâniindu-Mă şi mergând să 
tămâlieze şi să slujească altor dumnezei, pe care nu i-au cunoscut nici ei, nici voi, 
nici părinţii voştri. 

4. Trimis-am la voi necontenit pe toţi slujitorii Mei, proorocii; i-am trimis dis de 
dimineaţă, ca să vă spună: Nu faceţi acest lucru urâcios, pe care Eu îl urăsc. 

5. Dar ei n-au ascultat şi nu şi-au plecat urechea lor ca să se întoarcă de la 
necredinţă şi să nu tămâieze altor dumnezeii. 

6. De aceea s-a revărsat urgia Mea şi mânia Mea şi s-a aprins în cetăţile lui luda şi 
pe ulițele Ierusalimului, şi s-au prefăcut acelea în ruine şi în pustiu, cum vedeţi 
astăzi. 

7. lar acum aşa zice Domnul Dumnezeu Savaot, Dumnezeul lui Israel: Pentru ce 
faceţi voi acest rău mare sufletelor voastre, pierzând din cuprinsul lui luda, bărbaţi, 
femei, copii şi prunci ca să nu lăsaţi după voi rămăşiţă, 

8. Mâniindu-Mă prin lucrul mâinilor voastre, prin tămâierea altor dumnezei în 
pământul Egiptului, unde aţi venit să trăiţi, ca să vă pierdeţi pe voi înşivă şi să 
ajungeţi blestem şi defăimare înaintea tuturor neamurilor pământului? 

9. Au doar aţi uitat fărădelegile părinţilor voştri, fărădelegile regilor lui luda şi cele 
ale femeilor lor, fărădelegile voastre şi cele ale femeilor voastre, săvârşite în ţara 
lui luda şi pe ulițele Ierusalimului? 

10. Ei nu s-au smerit nici astăzi şi nu se tem şi nu se poartă după legea Mea şi după 
poruncile Mele, pe care vi le-am dat vouă şi părinţilor voştri. 

11. De aceea, aşa zice Domnul Savaot, Dumnezeul lui Israel: lată Eu voi întoarce 
faţa Mea împotriva voastră şi spre nimicirea întregului luda. 

12. Şi voi lua pe iudeii care au rămas şi care şi-au întors faţa lor şi s-au dus în ţara 
Egiptului, ca să trăiască acolo; toţi aceia vor fi nimiciţi, vor cădea în ţara Egiptului; 
de foamete şi de sabie vor fi nimiciţi; vor muri de sabie şi de foame de la mare 
până la mic şi vor ajunge de blestem, de ocară, de groază şi de râs. 

13. Voi pedepsi pe cei ce locuiesc în ţara Egiptului, precum am pedepsit 
Ierusalimul, cu sabie, cu foamete şi cu ciumă, 

14. Şi nimeni nu va scăpa şi nu va rămâne din rămăşița iudeilor care au venit în 
țara Egiptului, ca să trăiască acolo şi apoi să se întoarcă în ţara lui luda, unde 
doresc ei din tot sufletul să se întoarcă, ca să trăiască acolo. Nimeni nu se va 
întoarce, decât numai aceia care vor fugi de aici". 

15. Atunci au răspuns lui leremia toţi bărbaţii care ştiau că femeile lor tămâiază pe 
alți dumnezei, şi toate femeile care se aflau acolo în număr mare, şi tot poporul, 
care locuia în pământul Egiptului, în Patros, şi au zis: 

16. "Cuvântul pe care tu l-ai grăit în numele Domnului, nu voim să-l ascultăm de la 
tine; 

17. Dar vom face tot ce am făgăduit cu gura noastră, vom tămâia pe zeiţa cerului şi 
vom săvârşi pentru ea jertfe cu turnare, cum am mai făcut şi noi şi părinţii noştri, 
regii noştri şi mai-marii noştri în cetăţile lui luda şi pe ulițele Ierusalimului, că 
atunci eram sătui şi fericiţi şi n-am văzut nenorociri. 

18. lar de când am încetat de a mai tămâia pe zeiţa cerului şi a-i săvârşi jertfe cu 
turnare, suferim toate lipsurile şi pierim de sabie şi de foame". 

19. Şi femeile au adăugat: "Când tămâiam noi zeiţa cerului şi-i săvârşeam jertfe cu 
turnare, oare fără ştirea bărbaţilor noştri îi făceam noi turte cu chipul ei şi-i 
săvârşeam jertfe cu turnare?" 

20. Atunci Ieremia a zis către tot poporul, către bărbaţi şi către femei, şi către 
oamenii care îi răspundeau, astfel: 

21. "Oare nu această tămâiere, pe care o săvârşeaţi în cetățile lui Iuda şi pe ulițele 
Ierusalimului şi voi şi părinţii voştri, regii voştri şi mai-marii voştri şi ai poporului 
țării, o aminteşte Domnul? Oare nu ea 1 s-a suit la inimă? 

22. Domnul n-a mai putut suferi faptele voastre cele rele şi urâciunile pe care le 
făceaţi, şi de aceea s-a şi prefăcut ţara voastră în pustietate, lucru de spaimă şi de 
blestem şi fără locuitori, cum vedeţi acum. 

23. Deoarece voi, săvârşind acea tămâiere, aţi greşit înaintea Domnului şi n-aţi 
ascultat glasul Domnului, nu v-aţi purtat după legea Lui, după poruncile Lui şi 
după rânduiala Lui, de aceea v-a ajuns nenorocirea aceasta, cum vedeţi acum". 

24. Şi a mai zis leremia către tot poporul şi către toate femeile: "Ascultaţi cuvântul 
Domnului, voi, toţi iudeii, cei ce sunteţi în ţara Egiptului: 

25. Aşa zice Domnul Savaot, Dumnezeul lui Israel: Voi şi femeile voastre, ceea ce 
aţi grăit cu gurile voastre aceea aţi făcut şi cu mâinile, şi mai şi ziceaţi: Vom 
îndeplini întocmai făgăduinţele pe care le-am făcut, ca să tămâiem pe zeiţa cerului 
şi să-i săvârşim jertfe cu turnare". Voi vă ţineţi bine de fărădelegile voastre şi 
îndepliniţi întocmai acele făgăduinţe. 

26. De aceea ascultați cuvântul Domnului: lată Eu M-am jurat pe numele Meu cel 
mare, zice Domnul, că nu va mai fi rostit numele Meu de gura vreunui iudeu în 
toată ţara Egiptului. Nimeni nu va zice: Viu este Domnul Dumnezeu! 

27. lată Eu voi veghea asupra lor spre pieire, iar nu spre bine; şi toţi oamenii din 
Iuda, care sunt în ţara Egiptului vor pieri de sabie şi de foame, până se vor stinge 
de tot. 

28. Numai un mic număr, care vor fugi de sabie, se va întoarce din ţara Egiptului în 
țara lui Iuda, şi vor şti toţi cei rămaşi din luda, care au venit în ţara Egiptului ca să 
trăiască acolo, al cui cuvânt se va împlini: al Meu sau al lor. 

29. lată semnul ce vi-l dau, zice Domnul, că vă voi pedepsi în locul acesta, ca să 
ştiţi că se va împlini cuvântul Meu cel pentru voi spre pieirea voastră. 

30. Asa zice Domnul: lată Eu voi da pe faraonul Hofra, regele Egiptului, în mâinile 
vrăjmaşilor lui, cum am dat pe Sedechia, regele lui Iuda, în mâinile lui Nabuco- 
donosor, regele Babilonului, vrăjmaşul lui, care voia să-i ia viaţa”. 


Capitolul 45 - Ieremia îl mustră pe Baruh 


1. Cuvântul pe care l-a spus proorocul Ieremia lui Baruh, fiul lui Neria, când a scris 
el cuvintele acestea din gura lui leremia în carte, în anul al patrulea al domniei lui 
Ioiachim, fiul lui losia, regele lui Iuda: 

2. "Aşa zice Domnul Dumnezeul lui Israel către tine, Baruh: 

3. Tu zici: "Vai de mine, că Domnul a adăugat durere la boala mea; am slăbit 
suspinând şi nu-mi găsesc liniştea!" 

4. Spune-i, zice Domnul: lată, ceea ce am zidit, voi dărâma, şi ce am sădit, voi 
smulge - adică toată ţara aceasta. 

5. lar tu ceri pentru tine lucru mare. Nu cere, deoarece Eu voi aduce nenorocire 
asupra a tot trupul, zice Domnul, iar ție, drept pradă, îți voi lăsa viaţa ta, în toate 
locurile, oriunde vei merge”. 


Capitolul 46 - Profeţie împotriva Egiptului 


1. Cuvântul Domnului care a fost către Ieremia proorocul, privitor la neamuri: 

2. Asupra Egiptului, împotriva oştirii faraonului Neco, regele Egiptului, care se 
afla în Carchemiş, lângă fluviul Eufratului şi pe care a zdrobit-o Nabucodonosor, 
regele Babilonului, în anul al patrulea al lui loiachim, fiul lui losia, regele lui Iuda: 
3. "Gătiţi scuturile şi suliţele şi păşiţi la luptă! 

4. Călăreţi, înşeuaţi caii şi încălecaţi! Puneţi-vă coifurile, ascuţiţi sulițele şi 
îmbrăcaţi-vă în zale! 

5. Dar ce văd Eu? Acela s-au înspăimântat şi s-au întors înapoi, cei puternici ai lor 
au fost zdrobiţi şi fug fără a se uita înapoi. Pretutindeni e groază, zice Domnul. 

6. Cel iute de picior nu va scăpa cu fuga, nici se va mântui cel puternic; la 
miazănoapte, pe râul Eufratului, se vor poticni şi vor cădea. 

7. Cine este acela, care se înalţă ca Nilul şi îşi învăluie apele ca un fluviu? 

8. Egiptul se înalță ca Nilul şi ca un fluviu îşi învăluie apele sale şi zice: Ridica- 
mă-voi ŞI voi acoperi pământul, pierde-voi cetăţile şi locuitorii lor. 

9. Încălecaţi pe cai şi vă aruncaţi în căruţe şi porniţi, puternici etiopieni şi libieni 
înarmaţi cu scut, şi voi lidieni, ţinând arcurile şi încordându-le, 

10. Căci ziua aceasta e zi de răzbunare la Domnul Dumnezeu, ca să Se răzbune pe 
vrăjmaşii Săi, şi sabia va mânca, se va sătura şi se va îmbăta de sângele lor; şi 
aceasta va fi jertfă Domnului Dumnezeului Savaot în ţara cea de la miazănoapte, la 
râul Eufratului. 

11. Fecioară, fica Egiptului, mergi în Galaad şi ia-ţi balsam; în zadar vei spori 
leacurile tale, căci nu mai este vindecare pentru tine. 

12. Auzit-au popoarele de ruşinea ta şi bocetul tău a umplut pământul, căci cel 
puternic s-a lovit cu cel puternic şi au căzut amândoi împreună”. 

13. Cuvântul pe care l-a grăit Domnul proorocului Ieremia despre năvălirea lui 
Nabucodonosor, regele Babilonului, ca să lovească pământul Egiptului: 

14. "Vestiţi în Egipt şi daţi ştire în Migdol; spuneţi în Nof şi în Tahpanhes, şi 
ziceţi: Stai şi te găteşte, căci sabia nimiceşte în jurul tău! 

15. Ce? Apis a fugit? Cel puternic al tău a căzut? Da, fiindcă Domnul l-a lovit. 

16. El înmulţeşte pe cei care se clatină şi cad unii peste alţii, fiecare dintre ei 
zicând: Să ne sculăm şi să ne întoarcem la poporul nostru, în pământul patriei 
noastre, departe de sabia ucigătoare. 

17. lar lui Faraon, regele Egiptului, daţi-i nume: "Zarvă care scapă clipa ho- 
tărâtoare!" 

18. Viu sunt Eu, zice Împăratul, al Cărui nume este Domnul Savaot, pe cât e de 
adevărat că Taborul este în rândul munţilor şi Carmelul lângă mare, tot atât e de 
adevărat că el va veni. 

19. Fecioară, locuitoarea Egiptului, găteşte-ţi cele trebuitoare pentru bejenie, căci 
Noful va fi pustiit, dărăpănat şi fără locuitori. 

20. Egiptul este o junincă prea frumoasă peste care s-a năpustit un tăune de la 
miazănoapte. 

21. Şi simbriaşii lui sunt în mijlocul lui ca nişte tauri îngrăşaţi; aceştia s-au întors 
înapoi, au fugit toţi şi n-au ţinut piept, pentru că a venit asupra lor ziua pieirii lor, 
timpul pedepsirii lor. 

22. Glasul lor se aude ca şuierul şarpelui, vin cu oştire şi tăbărăsc asupra lui cu 
topoarele, ca tăietorii de lemne; 

23. Taie pădurea lui, zice Domnul, căci sunt nenumărați, sunt mai mulți decât 
lăcustele şi nu mai au număr. 

24. Fuica Egiptului batjocorită e dată pe mâna poporului de la miazănoapte. 

25. Domnul Savaot, Dumnezeul lui Israel, zice: "lată, Eu voi pedepsi pe Amon, 
care se află în No, pe Faraon şi Egiptul, pe dumnezeii şi pe regii lui, pe Faraon şi 
pe cei ce-şi pun nădejdea în el. 

26. Şi-i voi da în mâinile celor ce caută viaţa lor, în mâinile lui Nabucodonosor, 
regele Babilonului, şi în mâinile slujitorilor lui. Dar după aceea Egiptul va fi iarăşi 
locuit, ca în zilele de altădată, zice Domnul. 

27. lar tu, lacove, robul Meu, nu te teme şi nu te înspăimânta Israele! Căci iată, Eu 
te voi elibera din ţară depărtată şi neamul tău îl voi aduce din ţara robiei lui; lacov 
se va întoarce şi va trăi liniştit şi paşnic şi nimeni nu-l va înspăimânta. 

28. lacove, robul Meu, nu te teme, zice Domnul, căci Eu sunt cu tine şi voi pierde 
toate neamurile printre care te-am împrăştiat, iar pe tine nu te voi pierde, ci numai 
te voi pedepsi cu măsură, căci nepedepsit nu te voi lăsa”. 


Capitolul 47 - Profeţie asupra celor de alt neam 


1. Cuvântul Domnului care a fost către proorocul leremia pentru filisteni, înainte 
de a lovi Faraon, Gaza. 

2. Aşa zice Domnul: "lată se ridică ape de la miazănoapte şi cresc ca un fluviu ieşit 
din matcă, îneacă ţara şi tot ce cuprinde ea, cetăţile şi locuitorii lor. Atunci oamenii 
vor striga şi vor plânge toţi locuitorii ţării, 

3. La ropotul zgomotos al copitelor puternicilor lui cai, la vuietul carelor lui şi la 
huruitul roților lui. Părinţii nu se vor mai uita la copiii lor, pentru că mâinile lor vor 
fi încremenite 

4. De groaza zilei aceleia, care vine să piardă pe toţi filistenii şi să răpească Tirului 
şi Sidonului orice nădejde de ajutor, căci va pustii Domnul pe filisteni, rămăşița 
insulei Caftor. 

5. Gaza a pleşuvit şi va pieri Ascalonul, cu rămăşiţa văilor lui”. Până când îţi vei 
face tăieturi de jale în piele? 

6. Până când vei tăia, sabia Domnului? Până când nu te vei linişti? Întoarce-te în 
teaca ta, opreşte-te şi te linişteşte! 

7. Dar cum să te linişteşti, când ţi-a dat Domnul poruncă împotriva Ascalonului şi 
împotriva țărmului mării? Într-acolo te-a îndreptat EI". 


Capitolul 48 - Profeţie asupra Moabului 


1. Asupra Moabului, aşa zice Domnul Savaot, Dumnezeul lui Israel: "Vai de Nebo, 
că e pustiit! Chiriataimul este acoperit de ruşine şi luat. Cetatea este acoperită de 
ruşine şi înrobită! 

2. Nu mai este slava Moabului! În Heşbon se urzesc rele împotriva lui, zicând: "Să 
mergem şi să-l ştergem dintre neamuri!" Şi tu, Madmen, vei pieri! Sabia vine în 
urma ta! 

3. Strigăte se aud din Horonaim, căci e pustiire şi dărâmare grozavă. 

4. Moab e zdrobit şi copiii lui au ridicat bocet. 

5. Pe suişul de la Luhit se ridică plânsete peste plânsete şi pe povârnişul din 
Horonaim se aud strigăte de nenorocire: 

6. Fugiţi! Scăpaţi-vă viaţa şi fiţi asemenea asinului sălbatic din pustiu. 

7. Şi fiindcă te-ai încrezut în lucrările şi în vistieriile tale vei fi luat şi tu. Chemoşul 
va merge în robie cu preoții şi cu mai-marii săi, toţi împreună. 

8. Va veni pustiitorul asupra fiecărei cetăţi şi cetatea nu va rămâne nedărâmată; va 
pieri valea şi şesul şi se va pustii, precum a zis Domnul. 

9. Daţi un mormânt lui Moab, căci el va fi cu totul pustiit. Cetățile lui vor fi 
prefăcute în pustiu şi nu vor mai avea locuitori. 

10. Blestemat să fie tot cel ce face lucrurile Domnului cu nebăgare de seamă şi 
blestemat fie tot cel ce opreşte sabia lui de la sânge! 

11. Moab din tinereţea lui a fost liniştit, se odihnea pe drojdia sa şi n-a fost trecut 
din vas în vas, nici în robie n-a fost. De aceea a rămas în el gustul său şi mirosul 
său nu s-a schimbat. 

12. De aceea iată vin zile, zice Domnul, când voi trimite la el pritocitori, care îl vor 
pritoci şi vor strica vasele şi urcioarele lui le vor sparge. 

13. Şi va fi ruşinat Moab pentru Chemoş, după cum casa lui Israel a fost ruşinată 
pentru Betel, nădejdea ei. 

14. Cum puteţi voi să ziceţi: "Noi suntem oameni viteji şi tari pentru război?" 

15. Moab este pustiit, cetățile lui ard şi tinerii lui aleşi s-au dus la junghiere, zice 
Împăratul al Cărui nume este Domnul Savaot. 

16. Aproape este pieirea Moabului şi nenorocirea lui vine în grabă mare. 

17. jeliți-l toţi vecinii lui şi toţi cei ce cunoaşteţi numele lui ziceţi: Cum s-a 
sfărâmat toiagul puterii, sceptrul slavei! 

18. Fecioară, locuitoarea Dibonului, coboară-te din înălțime şi şezi în pământ ars 
de soare, căci pustiitorul Moabului vine la tine şi va dărâma întăriturile tale. 

19. Stai la drum şi priveşte, locuitoarea Aroerului, şi întreabă pe cel care fuge şi pe 
cel scăpat: Ce s-a întâmplat? 

20. Ruşinat este Moabul, căci este biruit. Plângeţi şi strigaţi, daţi de veste în Amon 
că Moabul este pustiit. 

21. Judecata a venit împotriva ţării din şes, împotriva Holonului şi a lahţei, 
împotriva Mefaatului şi a Dibonului, 

22. Împotriva lui Nebo şi a Bet-Diblataimului. 

23. Împotriva Chiriataimului şi a Bet-Gamului, împotriva Bet-Meonului şi a 
Cheriotului, 

24. Împotriva Bosrei şi împotriva tuturor cetăților țării Moabului, de aproape şi de 
departe. 

25. S-a tăiat cornul Moabului şi braţul lui este zdrobit, zice Domnul. 

26. Îmbătaţi-l, căci s-a ridicat împotriva Domnului. Tăvălească-se Moabul în 
vărsătura sa şi de râs să fie. 

27. N-a fost Israel de râsul tău? Oare a fost el prins printre tâlhari, de clătinai din 
cap ori de câte ori vorbeai cu el? 

28. Părăsiţi cetăţile şi trăiţi pe stânci, locuitori ai Moabului, şi veţi fi ca porumbeii 
care-şi fac cuiburile pe la intrarea peşterilor. 

29. Auzit-am de mândria Moabului, de mândria lui cea nemăsurată, de trufia lui şi 
de îngâmfarea lui, de înfumurarea lui şi de semeţia inimii lui. 

30. Eu cunosc îndrăzneala lui, zice Domnul, lăudăroşeniile lui, vorbele goale şi 
faptele deşarte. 

31. De aceea voi plânge pe Moab şi voi striga pentru Moabul întreg; voi suspina 
după oamenii din Chir-Heres. 

32. Şi te voi plânge pe tine, vie din Sibma, cu mai mult plânset decât Iazerul; 
ramurile tale s-au întins peste mare, ajuns-au până la lazer, pustiitorul a năvălit 
asupra roadelor tale celor văratice şi asupra strugurilor copţi. 

33. Bucuria şi veselia au fost luate din Carmel şi din rara Moabului; voi seca vinul 
din teascuri şi nimeni nu va mai călca teascul cu strigăte de veselie; va fi strigăt de 
război şi nu strigăt de bucurie. 

34. De la Heşbon până la Eleale şi lahaţ, de la Țoar până la Horonaim şi până la 
Eglat-Şelişia vor ridica glas de tânguire, căci apele Nimrimului vor seca. 

35. Voi stârpi din Moab, zice Domnul, pe cei ce aduc jertfe pe locuri înalte şi pe 
cei ce tămâiază pe dumnezeii lui. 

36. De aceea inima Mea geme pentru Moab, ca un fluier; geme inima Mea ca un 
fluier pentru oamenii din Chir-Heres, căci au pierit bogăţiile adunate de ei; 

37. Fiecare îşi are capul ras, fiecare îşi are barba tunsă; toți au tăieturi pe mâini şi 
peste coapse sac. 

38. Pe toate acoperişurile Moabului şi în pieţele lui nu este decât o jale, căci am 
sfărâmat Moabul, ca pe un vas de aruncat, zice Domnul. 

39. Cum a fost zdrobit!, vor zice plângând. Cum s-a acoperit Moabul de ruşine, 
întorcând spatele! Şi va fi Moabul de râs şi de groază pentru toți cei ce-l 
înconjoară; 

40. Căci aşa zice Domnul: lată, vrăjmaşul ca un vultur va zbura şi-şi va întinde 
aripile sale deasupra Moabului. 

41. Oraşele vor fi luate şi cetățile cucerite; inima vitejilor moabiţi va fi în ziua 
aceea ca inima unei femei chinuită de durerile naşterii. 

42. Moabul va fi şters din numărul popoarelor, pentru că s-a ridicat împotriva 
Domnului. 

43. Groază, groapă şi laţ sunt pentru tine, locuitorule al Moabului, a zis Domnul. 
44. Cel ce va scăpa de groază va cădea în groapă; şi cel ce va scăpa de groapă va 
cădea în laţ, căci Eu voi aduce asupra lui, asupra Moabului, anul pedepsei lui, zice 
Domnul. 

45. Fugarii obosiţi s-au oprit la umbra Heşbonului, dar a ieşit foc din Heşbon, şi 
din inima Sihonului flăcări, şi va mistui tâmplele lui Moab şi creştetul capului 
fiilor răzvrătirii. 

46. Vai ție, Moab! Pierit-a poporul din Chemoş, că fiii tăi sunt luaţi în robie şi 
fiicele tale sunt robite. 

47. Dar în zilele cele de apoi voi întoarce pe Moab din robie", zice Domnul. Până 
aici e judecata lui Moab. 


Capitolul 49 - Profeţii despre Amon, Edom, Damasc, triburile arabe, Elam 


1. Asupra fiilor lui Amon aşa grăieşte Domnul: "Au doară Israel n-are fii? Au 
doară el n-are moştenitor? Pentru ce, dar, Milcom a pus stăpânire pe Gad şi 
poporul lui trăieşte în cetăţile acestuia? 

2. De aceea, iată vin zile, zice Domnul, când în Raba, cetatea fiilor lui Amon, se va 
auzi strigăt de război, şi aceasta va fi prefăcută în movilă de dărâmături; cetățile ei 
vor fi arse cu foc şi Israel va stăpâni pe cei ce-l stăpâneau, zice Domnul. 

3. Plângi Heşbon, că s-a pustiit Ai! Strigaţi, voi fiice din Raba, încingeţi-vă cu sac, 
plângeţi şi rătăciți prin livezi, căci Milcom va merge în robie cu preoţii şi cu mai- 
marii săi, toţi împreună. 

4. "Fiică nepăsătoare, tu te lauzi cu Valea ta, tu te încrezi în comorile tale, zicând: 
"Cine va îndrăzni să vină împotriva mea?" 

5. lată Eu voi aduce asupra ta groază din toate părţile, zice Domnul Dumnezeul 
Savaot şi veţi fi fugăriţi care încotro şi nimeni nu va aduna pe fugari. 

6. Dar după aceea voi întoarce din robie pe fiii lui Amon", zice Domnul. 

7. lar asupra Edomului aşa grăieşte Domnul Savaot: "Au doară nu mai este 
înţelepciune în Teman? Au doară lipseşte sfatul la cei înţelepţi? 

8. Au doară a secat înţelepciunea lor? Fugiţi, întorcând spatele! Ascundeţi-vă în 
peşteri, locuitori din Dedan, căci voi aduce nenorocire peste Isav, la vremea 
pedepsirii lui. 

9. Dacă ar fi venit la tine culegătorii de struguri, de bună seamă ar fi lăsat puţine 
bobiţe neculese. De ar fi venit hoţii noaptea, ar fi răpit cât le-ar fi fost de trebuinţă. 
10. Eu însă voi jefui pe Isav până la piele, voi descoperi ascunzătorile lui, şi el nu 
se va putea ascunde. Stârpit va fi neamul lui, fraţii lui şi vecinii lui, şi el nu va mai 
fi. 

11. Lăsaţi orfanii, că Eu voi ţine viaţa lor, şi văduvele tale să creadă în Mine; 

12. Căci aşa grăieşte Domnul: lată, celor ce nu le-a fost dat să bea paharul, îl vor 
bea negreşit. Au doară numai tu vei rămâne nepedepsit? Nu, nu vei rămâne 
nepedepsit, ci vei bea negreşit paharul. 

13. Căci Mă jur pe Mine Însumi, zice Domnul, că Boţra va fi o groază şi o ruşine, 
un deşert şi un blestem, şi cetăţile ei vor ajunge ruine veşnice. 

14. Auzit-am veste de la Domnul şi sol s-a trimis la popoare să spună: "Adunaţi-vă 
şi mergeţi împotriva ei şi ridicaţi-vă pentru luptă”. 

15. lată Eu te voi face mic între popoare. 

16. Starea ta groaznică şi semeţia inimii tale te-au adeverit pe tine, cel ce locuieşti 
în crăpăturile stâncilor şi care te-ai aşezat pe vârfurile dealurilor! Deşi ţi-ai împletit 
cuibul tău sus, ca un vultur, şi de acolo te voi arunca, zice Domnul. 

17. Edom va fi o groază; toţi cei ce vor trece pe lângă el vor fi uimiţi, vor fluiera, 
văzând toate rănile lui. 

18. Cum au fost aruncate Sodoma, Gomora şi cetăţile vecine cu ele, zice Domnul, 
tot aşa şi acolo nu va trăi nici om, nici fiu de om nu se va opri în el. 

19. ată-l, se înalţă ca un leu de la obârşiile Iordanului spre sălaşurile întărite; dar 
Eu îi voi sili să plece cu grăbire din Edom şi cine va fi ales, pe acela îl voi pune 
peste acesta. Căci cine este asemenea Mie şi ce păstor se va împotrivi Mie? 

20. Ascultaţi dar hotărârea Domnului pe care a luat-o El asupra lui Edom şi 
planurile pe care EI le-a gândit împotriva locuitorilor din Teman: "Da, chiar oile 
cele mai plăpânde vor fi târâte; la vederea lor păşunea lor se va înfiora de spaimă. 
21. La vuietul căderii lor se va cutremura pământul şi răsunetul strigătului lor se va 
auzi până la Marea Roşie. 

22. lată-l se înalţă, ca un vultur, şi zboară şi îşi întinde aripile sale deasupra Boţrei, 
şi inima războinicilor din Edom va fi în ziua aceea ca inima unei femei ce naşte”. 
23. Asupra Damascului: "Hamatul şi Arpadul sunt tulburate, căci au primit o veste 
rea. Inima lor se topeşte de frică; este o mare în furtună care nu se poate potoli. 

24. Temutu-s-a Damascul şi a luat-o la fugă; de frică l-au cuprins dureri şi chinuri, 
ca pe femeia ce naşte. 

25. Cum n-a scăpat cetatea slavei, cetatea bucuriei mele! 

26. Deci vor cădea tinerii lui pe ulițele lui şi toţi vor pieri în ziua aceea, zice 
Domnul Savaot. 

27. Voi aprinde foc în zidurile Damascului şi el va mistui palatele lui Benhadad". 
28. Asupra Chedarului şi asupra regatelor Haţorului, pe care le-a lovit Nabuco- 
donosor, regele Babilonului, aşa grăieşte Domnul: "Sculaţi-vă şi ieşiţi înaintea lui 
Chedar şi pustiţi pe fu Răsăritului! 

29. Corturile lor şi turmele lor să fie luate, ţesăturile lor şi toate lucrurile lor şi 
cămilele lor să fie luate. Şi să li se strige: Groază din toate părțile! 

30. Fugiţi, duceţi-vă repede, ascundeţi-vă în prăpăstii, locuitori ai Haţorului, zice 
Domnul, căci Nabucodonosor, regele Babilonului, a luat hotărâre asupra voastră, şi 
a urzit un plan împotriva voastră. 

31. Sculaţi-vă şi păşiţi împotriva poporului celui paşnic, care trăieşte fără grijă, 
zice Domnul; acela n-are nici uşi, nici zăvoare şi locuieşte singur. 

32. Cămilele lor vor fi date prăzii şi mulțimea turmelor lor răpirii şi-i voi împrăștia 
în toate vânturile pe aceştia care-şi tund părul de pe tâmple şi din toate părțile lui 
voi aduce asupra lor pieirea, zice Domnul. 

33. Haţorul va fi sălaşul şacalilor şi pustietate veşnică; nu va trăi acolo om, nici fiu 
de om nu se va opri acolo”. 

34. Cuvântul Domnului care a fost către leremia proorocul împotriva Elamului, la 
începutul domniei lui Sedechia, regele lui Iuda: 

35. "Aşa zice Domnul Savaot: lată voi sfărâma arcul Elamului, puterea lui de 
căpetenie, 

36. ŞI voi aduce asupra Elamului patru vânturi din cele patru margini ale cerului şi- 
| voi împrăştia în toate vânturile acestea şi nu va fi neam la care să nu ajungă 
elamiţi izgoniți; 

37. Voi lovi pe elamiţi cu frică înaintea vrăjmaşilor lor şi înaintea celor care vor să 
le ia viaţa; asupra lor voi aduce nenorociri, mânia Mea aprinsă, zice Domnul, şi în 
urma lor voi trimite sabie, până îi voi stârpi. 

38. Voi pune tronul Meu în Elam şi voi stârpi de acolo pe rege şi pe dregători, zice 
Domnul. 

39. Dar în zilele cele de apoi, voi întoarce pe Elam din robie”, zice Domnul. 

Capitolul 50 - Profeţie asupra Babilonului 


1. Cuvântul pe care l-a rostit Domnul despre Babilon şi despre ţara caldeilor prin 
leremia proorocul: 

2. "Vestiţi şi faceţi cunoscut între popoare, ridicaţi steag, spuneţi şi nu tăinuiţi, ci 
ziceţi: Babilonul e luat, Bel e ruşinat, Merodah e zdrobit, chipurile lui cele cioplite 
sunt batjocorite şi idolii lui sfărâmaţi. 

3. Căci de la miazănoapte s-a ridicat asupra lui poporul care va preface pământul în 
pustiu şi nimeni nu va locui acolo, nici om, nici dobitoc; toţi se vor ridica şi se vor 
duce. 

4. În zilele acelea şi în vremea aceea, zice Domnul, vor veni fiii lui Israel, şi 
împreună cu ei vor merge şi fiii lui luda şi, plângând, voi căuta pe Domnul 
Dumnezeul lor; 

5. Vor întreba de calea Sionului şi, întorcându-şi feţele spre el, vor zice: Veniţi şi 
vă uniţi cu Domnul prin legământ veşnic, care nu se va uita. 

6. Poporul Meu a fost ca oile cele pierdute; păstorii lor le-au abătut din cale şi le-au 
împrăştiat prin munţi; rătăcit-au ele din deal în munte şi şi-au uitat staulul lor. 

7. Toţi cei ce le găseau le mâncau şi duşmanii lor ziceau: Nu suntem noi de vină, 
pentru că ele au păcătuit împotriva Domnului, Locaşul neprihănirii, împotriva 
Domnului, Nădejdea părinților lor. 

8. Fugiţi din Babilon şi plecaţi din ţara caldeilor şi veţi fi ca berbecii înaintea 
turmelor de oi. 

9. Căci iată, voi ridica şi voi aduce împotriva Babilonului o mulțime de neamuri 
mari din ţara de la miazănoapte; acelea se vor înşira împotriva lui şi el va fi luat. 
Săgeţile lor sunt ca ale arcașului iscusit, nu cad în zadar. 

10. Caldeea va fi pradă lor şi pustiitorii ei se vor sătura, zice Domnul. 

11. "Căci voi v-aţi bucurat şi v-aţi veselit când aţi răpit moştenirea Mea; zburdaţi 
ca viţeii pe pajişte, nechezaţi ca armăsari! 

12. Mama voastră va fi în ruşine mare şi aceea care v-a născut va roşi. lată, că ea 
va fi cea mai de, pe urmă dintre neamuri: un pustiu, un pământ uscat şi fără apă. 

13. De mânia Domnului ţara lor va ajunge nelocuită şi toată va fi pustiu. Tot cel ce 
va trece prin Babilon se va mira şi va fluiera, văzând toate rănile lui. 

14. Aşezaţi-vă în rânduială de bătaie împrejurul Babilonului. Cei ce încordaţi arcul, 
trageţi în el, nu cruţaţi săgețile, căci el a păcătuit împotriva Domnului. 

15. Ridicaţi strigăt de război împotriva lui din toate părțile; el întinde mâna; căzut- 
au întăriturile lui şi zidurile lui s-au prăbuşit, căci aceasta este răsplata Domnului! 
Răzbunaţi-vă pe el! 

16. Cum s-a purtat el, aşa purtaţi-vă şi voi! Stârpiţi din Babilon pe cel ce seamănă 
şi pe cel ce lucrează cu secera în vremea secerişului! De frica sabiei ucigătoare, să 
se întoarcă fiecare la poporul său şi fiecare să fugă în ţara sa. 

17. Pe Israel, turma cea risipită leii l-au prigonit; mai înainte l-a mâncat regele 
Asiriei, iar acum în urmă Nabucodonosor, regele Babilonului, i-a zdrobit oasele. 
18. De aceea, aşa zice Domnul Savaot, Dumnezeul lui Israel: lată, Eu voi pedepsi 
pe regele Babilonului şi ţara lui, cum am pedepsit şi pe regele Asiriei, 

19. şi voi întoarce pe Israel la păşunea lui şi va paşte el pe Carmel şi în Vasan; 
sufletul lui se va sătura în muntele lui Efraim şi în Galaad. 

20. În zilele acelea şi în vremea aceea se va căuta nedreptatea lui Israel, zice 
Domnul, şi nu se va afla, se vor căuta şi păcatele lui luda şi nu se vor găsi, căci voi 
ierta pe aceia pe care îi voi lăsa în viaţă. 

21. Ridică-te împotriva ţării Merataim, împotriva ţării răzvrătirii şi împotriva 
locuitorilor din Pecod, ţara pedepsirii! Pustieşte şi nimiceşte, zice Domnul, şi fă tot 
ce ţi-am poruncit! 

22. Strigăte de război se aud în toată ţara şi prăpădul este mare! 

23. Cum s-a sfărâmat şi s-a zdrobit ciocanul lumii întregi! Cum a ajuns Babilonul 
de plâns pe pământ! 

24. Întins-am curse pentru tine şi te-ai prins, Babilonule, fără să te aştepţi. Găsit ai 
fost şi prins, pentru că te-ai ridicat împotriva Domnului. 

25. Domnul Şi-a deschis vistieria Sa şi a luat din ea vasele mâniei Sale, pentru că 
Domnul Dumnezeul Savaot are de lucru în ţara caldeilor. 

26. Alergaţi împotriva ei din toate părțile, deschideţi jitniţele ei, călcați-o ca pe 
nişte snopi, nimiciţi-o de tot, ca să nu mai rămână nimic din ea! 

27. Ucideţi toţi boii ei! Să meargă la junghiere! Vai lor, căci a venit ziua lor şi 
vremea pedepsirii lor! 

28. Se aude glasul celor ce fug şi al celor care scapă din ţara Babilonului, ca să 
vestească în Sion răzbunarea Domnului Dumnezeului nostru, răzbunarea cea 
pentru templul Său! 

29. Chemaţi împotriva Babilonului săgetători! Toţi cei ce încordaţi arcul, aşezaţi- 
vă tabăra împrejurul lui, ca nimeni să nu scape din el! Răsplătiţi-i după faptele lui! 
Cum s-a purtat el, aşa să vă purtaţi şi voi cu el, căci el s-a ridicat împotriva 
Domnului, împotriva Sfântului lui Israel. 

30. De aceea vor cădea tinerii lui pe ulițele lui şi toţi oştenii lui vor fi pierduţi în 
ziua aceea, zice Domnul. 

31. lată, Eu sunt împotriva ta, "trufaşule", zice Domnul Savaot, căci a venit ziua ta 
şi timpul pedepsirii tale. 

32. Şi se va împiedica "trufaşul" şi va cădea şi nimeni nu-l va ridica. Voi aprinde 
foc în cetăţile lui şi acesta va mistui toate împrejurul lui. 

33. Aşa zice Domnul Savaot: Apăsaţi sunt fiii lui Israel, ca şi fiii lui Iuda, şi toţi cei 
ce i-au robit îi ţin tare şi nu vor să le dea drumul. 

34. Dar Răscumpărătorul lor este puternic şi numele Lui este Domnul Savaot. 
Acesta va apăra pricina lor, ca să liniştească ţara şi să facă pe locuitorii Babilonului 
să tremure. 

35. Sabie împotriva caldeilor, zice Domnul, şi împotriva locuitorilor Babilonului şi 
a căpeteniilor lui şi a înţelepților lui. 

36. Sabie împotriva proorocilor minciunii, ca ei să-şi piardă mintea! Sabie 
împotriva oştenilor lui: să se teamă! 

37. Sabie împotriva cailor şi a carelor lui şi împotriva a toată mulțimea de oameni 
din el: să fie ca nişte femei! Sabie împotriva comorilor lui: să fie jefuite! 

38. Uscăciune peste apele lui: să sece! Fiindcă aceasta este o ţară de idoli şi au 
înnebunit cu idolii lor. 

39. Acolo se vor aşeza fiarele pustiului cu şacalii şi vor trăi în ea struţii; în veci nu 
va mai fi locuită şi din neam în neam nu vor locui acolo oameni. 

40. Cum au fost aruncate de Domnul Sodoma şi Gomora şi cetăţile vecine cu ele, 
zice Domnul, aşa şi aici nici un om nu va trăi, nici fiu de om nu va poposi acolo. 
41. lată vine de la miazănoapte un popor mare şi regi mulți se ridică de la 
marginile pământului. 

42. Şi țin în mână arc şi suliță; aceştia sunt cruzi şi nemilostivi şi glasul lor e 
zgomotos ca marea, şi vin pe cai, ca unii care sunt gata să lupte cu tine, fiica 
Babilonului! 

43. Auzit-a regele Babilonului veste despre ei şi au început să-i tremure mâinile; l- 
a cuprins întristarea şi dureri ca ale femeii ce naşte. 

44. lată ca un leu se ridică din tufişurile Iordanului spre păşunea totdeauna verde! 
Dar Eu îl voi face să plece cu grăbire de acolo şi voi aşeza acolo pe cel pe care I- 
am ales. Căci cine este asemenea Mie? Şi cine-Mi va cere socoteală? Şi ce păstor 
se va împotrivi Mie? 

45. Ascultaţi dar hotărârea Domnului pe care a luat-o EI împotriva Babilonului şi 
planurile pe care le-a făcut EI împotriva ţării caldeilor! Da, vor fi târâţi ca oile cele 
mărunte; la vederea lor păşunea lor se va înfiora de spaimă. 

46. La vuietul luării Babilonului tremură pământul şi un strigăt se întinde printre 
neamuri". 


Capitolul 51 - Profeţie asupra Babilonului (continuare) 


1. Aşa zice Domnul: "lată, voi ridica împotriva Babilonului şi a locuitorilor ţării 
caldeii un duh nimicitor. 

2. Şi voi trimite la Babilon vânturători, care-l vor vântura şi vor pustii ţara lui, căci 
în ziua nenorocirii vor năvăli asupra lui din toate părțile. 

3. Arcaşul să-şi încordeze arcul împotriva arcaşului şi împotriva celui ce se laudă 
cu platoşele sale, şi să nu cruţe pe tinerii lui! Nimiciţi toată oştirea lui! 

4. Să cadă răniţi de moarte în ţara caldeilor şi străpunşi pe străzile Babilonului. 

5. Căci luda şi Israel n-au rămas văduvi de Dumnezeul lor, de Domnul Savaot, şi 
ţara caldeilor e plină de păcate înaintea Sfântului lui Israel. 

6. Fugiţi din Babilon, şi fiecare să-şi scape viaţa, ca să nu pieriţi pentru fărădelegile 
lui, căci acesta este timpul răzbunării pentru Domnul, căci EI îi va da răsplată. 

7. Babilonul a fost în mâna Domnului cupă de aur, care a îmbătat tot pământul; 
băut-au popoarele din vinul ei şi au înnebunit. 

8. Căzut-a fără de veste Babilonul, şi s-a zdrobit. Plângeţi-l şi aduceţi balsam 
pentru rănile lui, că poate se va vindeca! 

9. Am voit să vindecăm Babilonul, dar nu s-a vindecat! Lăsaţi-l şi haideţi să 
mergem fiecare în ţara noastră, pentru că osânda lui s-a ridicat până la nori şi a 
ajuns până la cer! 

10. Domnul a scos la lumină dreptatea noastră! Veniţi să vestim în Sion fapta 
Domnului Dumnezeului nostru! 

11. Ascuţiţi săgețile şi vă umpleţi tolbele! Că Domnul a trezit duhul regilor Mediei, 
pentru că vrea să nimicească Babilonul. Aceasta este răzbunarea Domnului, 
răzbunarea pentru templul Său. 

12. Ridicaţi steagul împotriva zidurilor Babilonului, întăriți paza, puneţi străjeri, 
întindeţi curse, căci Domnul a făcut un plan şi a împlinit ceea ce a rostit împotriva 
locuitorilor Babilonului. 

13. O, tu, cel ce locuieşti lângă apele cele mari şi eşti plin de comori, venit-a 
sfârşitul tău şi măsura lăcomiei tale ţi s-a umplut! 

14. Domnul Savaot S-a jurat pe Sine Însuşi şi a zis: "Adevărul grăiesc, că te voi 
umple de oameni, ca de lăcuste, şi ei vor ridica strigăt de biruinţă”. 

15. EI a făcut pământul cu puterea Sa, a întemeiat lumea cu înţelepciunea Sa şi cu 
mintea Sa a întins cerurile. 

16. La glasul Lui freamătă apele în ceruri şi El ridică nori de la marginile 
pământului; făureşte fulgerele în mijlocul ploii şi scoate vânturile din vistieriile 
Sale. 

17. Tot omul rătăceşte în ştiinţa sa şi orice argintar se ruşinează de idolul său, căci 
chipurile turnate de el nu sunt decât minciună; n-au nici o suflare în ele. 

18. Aceasta este deşertăciune adevărată, faptă rătăcită şi în vremea pedepsirii lor 
vor pieri. 

19. Dar soarta lui lacov nu e ca a lor, pentru că Dumnezeul lui este făcătorul a 
toate, şi Israel este toiagul moştenirii Lui, şi numele Lui este Domnul Savaot. 

20. "Ciocan Îmi eşti tu şi armă de război. Cu tine am lovit popoare şi cu tine am 
stricat regate. 

21. Cu tine am lovit cal şi călăreț şi cu tine am sfărâmat carul şi pe conducătorul 
lui. 

22. Cu tine am lovit bărbat şi femeie, cu tine am bătut tânăr şi bătrân şi cu tine am 
lovit fecior şi fecioară. 

23. Cu tine am lovit păstor şi turmă, cu tine am bătut pe plugar şi boii lui şi cu tine 
am lovit pe mai-marii ținuturilor şi pe căpeteniile cetăților. 

24. Şi voi răsplăti Babilonului şi tuturor locuitorilor caldeii pentru toate relele ce au 
făcut ei Sionului sub ochii voştri", zice Domnul. 

25. "lată, Eu sunt împotriva ta, munte al nimicirii, care ai pustiit tot pământul; voi 
întinde împotriva ta mâna Mea, te voi arunca jos de pe stânci şi te voi face munte 
dogorât de soare, zice Domnul! 

26. Nimeni nu va lua din tine pietre de pus în capul unghiului, nici pietre de 
temelie, ci veşnic vei fi pustiu”, zice Domnul. 

27. "Ridicaţi steag pe pământ, trâmbiţaţi cu trâmbiţa printre neamuri, pregătiți 
neamurile împotriva lui, chemaţi împotriva lui regatele: Ararat, Mini şi Aşchenaz, 
puneţi căpetenie împotriva lui şi aduceţi cai ca lăcusta cea grozavă. 

28. Înarmaţi împotriva lui neamurile şi pe regii Mediei, căpeteniile provinciilor ei 
şi pe toate căpeteniile cetăților ei şi toată ţara de sub stăpânirea lor. 

29. Pământul se cutremură şi se zbuciumă, căci se împlineşte împotriva 
Babilonului planul Domnului de a face pământul Babilonului pustietate fără 
locuitori. 

30. Cei puternici ai Babilonului au încetat lupta, şed în întăriturile lor; secătuitu-s-a 
puterea lor şi au ajuns ca femeile; locuinţele lor sunt arse şi zăvoarele sfărâmate. 
31. Sol după sol, vestitor după vestitor aleargă să dea de ştire regelui Babilonului 
că cetatea sa e cuprinsă din toate părțile, 

32. Că vadurile sunt luate, bălțile cu stuf arse şi ostaşii loviți de spaimă”. 

33. Că aşa zice Domnul Savaot, Dumnezeul lui Israel: "Fiica Babilonului e 
asemenea unei arii în timpul treieratului: încă puţin şi vine vremea secerişului”. 

34. "Mâncatu-m-a şi m-a ros Nabucodonosor, regele Babilonului; făcutu-m-a vas 
gol; înghițitu-m-a ca un dragon; umplutu-şi-a pântecele cu bunătățile mele şi m-a 
aruncat. 

35. Ocara mea şi carnea mea cea sfâşiată să fie asupra Babilonului", să zică ceea ce 
locuieşte în Sion - "şi sângele meu să fie asupra locuitorilor Caldeii”, să zică 
Ierusalimul. 

36. De aceea, aşa zice Domnul: "lată Eu iau apărarea pricinii tale şi te voi răzbuna 
ŞI voi seca marea lui şi canalele lui le voi usca. 

37. Babilonul va fi o movilă de dărâmături, adăpost pentru şacali, groază şi 
batjocură fără locuitori. 

38. Ei toţi vor mugi ca nişte lei şi vor mârâi ca nişte pui de leu. 

39. În vremea aprinderii lor le voi face ospăț şi-i voi adăpa, ca să se veselească şi 
să doarmă somnul de veci şi să nu se mai trezească, zice Domnul. 

40. Îi voi cobori ca pe nişte miei la junghiere, ca pe nişte berbeci şi ţapi. 

41. Cum a fost luat Şisac! Cum a fost cucerit acela a cărui slavă umplea tot 
pământul! Cum a ajuns Babilonul spaimă printre neamuri! 

42. S-a ridicat marea împotriva Babilonului şi acesta e acoperit de mulţimea 
valurilor. 

43. Cetățile lui au ajuns pustii, pământul lui sec, ţinut unde nu locuieşte nici un om 
şi pe unde nu trece fiu de om. 

44. Voi pedepsi pe Bel în Babilon şi voi smulge din gura lui cele înghiţite de el; 
popoarele nu se vor mai îngrămădi spre el de acum înainte. Dar zidurile Babi- 
lonului au şi căzut. 

45. leşi din mijlocul lor, poporul Meu, şi fiecare să-şi scape viaţa de flacăra mâniei 
Domnului. 

46. Să nu slăbească inima voastră şi să nu vă temeţi de zvonul care se va auzi în 
țară; căci anul acesta va veni un zvon, iar în anul următor altul şi pe pământ va fi 
silnicie; tiran peste tiran se va scula. 

47. De aceea iată vin zile când voi pedepsi pe idolii Babilonului şi toată ţara lui va 
fi ruşinată, toţi cei loviți ai lui vor cădea în mijlocul lui. 

48. Atunci cerul şi pământul şi tot ce cuprind ele vor striga de bucurie împotriva 
Babilonului, căci vin asupra lui pustiitorii de la miazănoapte, zice Domnul. 

49. Cum Babilonul a dobândit şi a zdrobit pe israeliți, aşa vor fi doborâţi şi zdrobiţi 
în Babilon locuitorii pământului lui. 

50. Cei scăpaţi de sabie, plecaţi, nu vă opriţi, aduceţi-vă aminte din depărtare de 
Domnul şi să-şi găsească Ierusalimul loc în inima voastră. 

51. Ne ruşinam când auzeam ocara, şi necinstea acoperea obrazul nostru, când 
străinii au venit în locul cel sfânt al templului Domnului; 

52. Dar în schimb iată vin zile, zice Domnul, când voi pedepsi idolii lui şi tot 
pământul lui va fi plin de gemetele celor ce sunt uciși. 

53. De s-ar ridica Babilonul până la cer şi de şi-ar întări întru înălțime cetatea sa, 
tot vor veni din porunca Mea pustiitorii, zice Domnul. 

54. Ascultaţi țipătul care se ridică din Babilon şi uriaşa trosnitură din Caldeea! 

55. Că Domnul va pustii Babilonul şi va pune capăt glasului celui mândru al lui. 
Suna-vor valurile lor, ca apele cele mari, răsuna-va glasul lor. 

56. Căci pustiitorul va veni asupra lui, asupra Babilonului, şi apărătorii lui vor fi 
luaţi şi arcurile lor vor fi sfărâmate, că Domnul Dumnezeul răsplătirilor va da 
fiecăruia plata cuvenită. 

57. Voi îmbăta pe mai-marii lui şi pe înţelepții iui, pe căpeteniile ținuturilor lui şi 
pe căpeteniile cetăților lui şi pe ostaşii lui şi vor dormi somnul de veci şi nu se vor 
mai trezi, zice Domnul, al Cărui nume e Domnul Savaot”. 

58. Aşa zice Domnul Savaot: "Zidurile cele groase ale Babilonului le voi dărâma 
până la temelie şi porțile lui cele înalte vor fi arse cu foc. Aşadar în deşert s-au 
trudit popoarele şi neamurile au muncit pentru foc". 

59. Cuvântul pe care proorocul leremia l-a încredinţat lui Seraia, fiului Neria, fiul 
lui Maaseia, când acesta a plecat la Babilon cu Sedechia, regele lui Iuda, în anul al 
patrulea al domniei lui; Seraia era mare cămăraş. 

60. Atunci a scris leremia într-o carte toate nenorocirile care trebuia să vină asupra 
Babilonului. 

61. Şi a zis leremia către Seraia: "Când vei ajunge la Babilon, caută să citeşti toate 
cuvintele acestea şi să zici: 

62. "Doamne, Tu ai grăit de locul acesta că-l vei pierde aşa încât să nu rămână într- 
însul nici om, nici animal, ci să fie pustietate veşnică”. 

63. Şi după ce vei isprăvi de citit cartea aceasta, leagă o piatră de ea şi arunc-o în 
mijlocul Eufratului şi zi: 

64. "Aşa se va cufunda Babilonul şi nu se va mai ridica din acea nenorocire pe care 
o voi aduce asupra lui şi se va istovi”. Până aici este vorbirea lui Ieremia. 


Capitolul 52 - Asediul şi căderea Ierusalimului. Sedechia, rob. Jefuirea 
Ierusalimului. Ducerea'n robie. Eliberarea lui loiachim 


1. Sedechia era de douăzeci şi unu de ani când a început să domnească şi a domnit 
în Ierusalim unsprezece ani. Numele mamei sale era Hamutal, fata lui leremia din 
Libna. 

2. EI a făcut rele în ochii Domnului, precum făcuse şi loiachim. 

3. De aceea a venit mânia Domnului asupra Ierusalimului şi a lui Iuda până într- 
atât încât i-a lepădat de la faţa Sa, şi Sedechia a fost dat Jos de regele Babilonului. 
4. Era în al nouălea an al domniei lui, în luna a zecea, în ziua a zecea a lunii 
acesteia, când a venit Nabucodonosor, regele Babilonului, cu toată oştirea sa 
împotriva lerusalimului, l-a înconjurat şi a făcut împrejurul lui valuri de pământ. 

5. Cetatea a stat împresurată până în anul al unsprezecelea al regelui Sedechia. 

6. lar în luna a patra, în ziua a noua a lunii acesteia, s-a întărit foametea în cetate, şi 
poporul ţării nu mai avea pâine. 

7. Atunci s-a făcut o spărtură în cetate, pe unde au ieşit toţi oştenii şi au fugit din 
cetate noaptea pe porţile ce se aflau între cele două ziduri de lângă grădina regelui; 
iar caldeii erau împrejurul cetăţii. 

8. Şi a alergat oştirea caldeilor după rege şi a ajuns pe Sedechia în şesurile 
lerihonului. Atunci toată oştirea lui a fugit de la el. 

9. Deci au luat pe rege şi l-au dus la regele Babilonului în Ribla, în ţinutul Hamat, 
unde acesta l-a judecat. 

10. Regele Babilonului a junghiat pe fiu lui Sedechia înaintea ochilor acestuia; a 
junghiat de asemenea în Ribla şi pe toţi cei mari din Iuda. 

11. Iar lui Sedechia i-a scos ochii şi a poruncit să-l încătuşeze cu cătuşe de aramă; 
şi l-a dus regele Babilonului la Babilon şi l-a pus în casa cea de pază, unde l-a ţinut 
până în ziua morţii lui. 

12. În luna a cincea, în ziua a zecea a lunii acesteia, în anul al nouăsprezecelea al 
regelui Nabucodonosor, regele Babilonului, a venit Nebuzaradan, căpetenia gărzii, 
care stătea înaintea regelui Babilonului, la Ierusalim şi a ars templul Domnului, 

13. Casa regelui şi toate casele din Ierusalim; toate casele cele mari le-a ars cu foc; 
14. lar oştirea caldeilor, care era cu căpetenia gărzii, a dărâmat toate zidurile 
dimprejurul Ierusalimului. 

15. Nebuzaradan, căpetenia gărzii, a strămutat pe cei săraci din popor şi tot poporul 
care rămăsese în cetate şi pe cei care se predaseră regelui Babilonului şi toată 
rămăşiţa de popor. 

16. Şi numai puţini din poporul sărac al ţării au fost lăsaţi de Nebuzaradan, 
căpetenia gărzii, ca lucrători pentru vii şi ogoare. 

17. Caldeii au sfărâmat stâlpii cei de aramă, care se aflau în templul Domnului, 
postamentele şi marea de aramă care se afla în templul Domnului, şi toată arama 
lor au dus-o la Babilon. 

18. Au luat lighenele, lopeţile, cuțitele şi castroanele, lingurile şi toate vasele de 
aramă, care erau întrebuințate la slujbele dumnezeieşti; 

19. Şi căpetenia gărzii a mai luat vasele şi cleştele, cazanele şi candelele, căţuile şi 
cupele - tot ce era de aur şi ce era de argint. 

20. De asemenea au luat cei doi stâlpi, marea şi cei doisprezece boi de aramă, care 
serveau de postament şi pe care regele Solomon îi făcuse pentru templul 
Domnului. În toate acestea era atâta aramă, cât nu se putea cântări. 

21. Fiecare stâlp din aceştia era de optsprezece coţi în înălțime şi o sfoară de 
doisprezece coţi îl putea cuprinde împrejur, iar grosimea pereţilor lor era de patru 
degete, căci înăuntru nu erau plini. 

22. Coroana unui stâlp era de aramă şi înălțimea ei era de cinci coţi. Şi pereţii ei şi 
rodiile dimprejur erau toate de aramă. Asemenea coroană cu rodii era şi la celălalt 
stâlp. 

23. De jur împrejur erau nouăzeci şi şase de rodii; tot aşa şi la celălalt stâlp 
împrejurul coroanei lui erau rodi. 

24. Căpetenia gărzii a luat şi pe Seraia arhiereul şi pe Sofonie, preotul al doilea, şi 
pe trei străjeri ai pragurilor. 

25. Din cetate a luat un eunuc, care era căpetenie peste oştiri, şi şapte oameni, care 
stăteau înaintea regelui şi care se aflau în cetate; au mai luat pe secretarul 
căpeteniei oştirii, care înscrisese la oştire pe poporul ţării, precum şi şaizeci de oa- 
meni din poporul ţării, care s-au găsit în cetate. 

26. Pe aceştia i-a luat Nebuzaradan, căpetenia gărzii, şi 1-a dus la Nabucodonosor, 
regele Babilonului, în Ribla. 

27. Şi i-a lovit pe ei regele Babilonului şi i-a omorât în Ribla cea din ţara Hamat. 
Aşa a fost strămutat luda din ţara sa. 

28. lată acum poporul pe care l-a strămutat Nabucodonosor: în luna a şaptea, trei 
mii douăzeci şi trei de oameni; 

29. În al optsprezecelea an al lui Nabucodonosor au fost strămutați din Ierusalim 
opt sute treizeci şi două de suflete; 

30. În anul al douăzeci şi treilea al lui Nabucodonosor, Nebuzaradan, căpetenia 
gărzii, a strămutat din -udei şapte sute patruzeci şi cinci de suflete: în total patru 
mii şase sute de suflete. 

31. În anul al treizeci şi şaptelea după strămutarea lui Ioiachim, regele lui Iuda, în 
luna a douăsprezecea, în douăzeci şi cinci ale lunii, Evil-Merodac, regele Babi- 
lonului, în anul întâi al domniei lui, s-a îndurat de loiachim, regele lui luda, şi l-a 
scos din închisoare; 

32. A vorbit cu el prieteneşte şi a pus scaunul lui mai sus decât al altor regi care 
erau la el în Babilon. 

33. A schimbat hainele lui de închisoare şi loiachim a mâncat întotdeauna la masa 
regelui în toate zilele lui. 

34. Hrana lui i s-a dat de la rege zilnic, până la moartea sa, în toate zilele vieţii 
sale. 

Introducere la Plângerile lui Ieremia 


"să luăm seama la umbletele noastre,| 


să le cercetăm 
şi să ne intoarcem la Domnul." 


(Plangerile lui Ieremia 3:40) 


Plângerile lui leremia: 


https://www.academia.edu/49198810/P1% C3% A2ngerile_lui_leremia 
https://archive.org/details/plangerile-lui-ieremia 


ie e se 


Printre bijuteriile poetice ale Vechiului Testament se numără şi Plângerile lui Ilere- 
mia, carte numită astfel datorită versiunilor greacă (Septuaginta) şi latină (Vul- 
gata); altfel, în ebraică ea se numeşte eca, după cuvântul de început al textului ori- 
ginal: "vai, cum”. 


Cartea este alcătuită din cinci capitole, cărora le corespund cinci poeme, toate 
aparținând genului elegiac, în aria mai generală a literaturii funebre. Autorul 
plânge - deplânge - starea jalnică în care a ajuns Ierusalimul după cucerirea 
acestuia de către Nabucodonosor, spectrul înfiorător al unei cetăți pustiite nu 
numai de strălucirea unei capitale, ci şi de propriii ei locuitori, mânaţi de cuceritori 
pe calea exilului. 


Cele cinci elegii sunt scrise în formă fixă, după reguli prozodice dintre cele mai 
riguroase. Primele patru au fiecare câte 22 de strofe, adică numărul literelor din 
alfabetul ebraic; primul cuvânt al fiecărei strofe începe cu litera respectivă. A 
cincea elegie nu este marcată cu literele alfabetului, dar are, în schimb, tot 22 de 

strofe. La rândul lor, strofele poemelor 1, 2 şi 3 au fiecare câte şase stihuri, ale 
poemului 4 câte patru, ale poemului 5 câte două. Incantaţia prozodică era, în mare 
măsură, rezultatul alternanţei dintre versul mai lung (cu număr impar) şi versul 
următor, mai scurt (cu număr par), dar şi al alternanţei recitative dintre tonurile tari 
şi cele slabe. Oricum, toate acestea fac parte din taina vechii poezii ebraice, cu care 
limbile greacă şi latină - şi cu atât mai puţin cele moderne - nu pot avea nimic în 
comun. 


Versiunea de față păstrează arhitectura fiecărui poem şi, în limitele posibilului, 
încearcă echivalenţe prozodice adaptate la virtuțile de astăzi ale limbii române; ca 
şi în Cartea lui lov, atunci când o tălmăcire literală nu a fost cu putinţă, textul a 
păstrat cuvintele nucleice, pe care le-a întregit prin cuvinte întăritoare. 


Tradițiile biblice iudaică şi creştină îl atestă pe profetul Ieremia drept autor al 
Plângerilor. E cât se poate de evident că autorul a fost contemporan cu 
evenimentele tragice din preajma căderii Ierusalimului (587 î. H.) şi că imaginile 
au fost culese direct, prin simţurile proprii, din realitatea imediată, ceea ce nu a 
împiedicat ca ele să se organizeze după rigorile poeziei cu formă fixă; aceasta 
demonstrează, o dată mai mult, că Plângerile sunt opera unui mare poet. 


(Bartolmeu Anania) 
Plângerile lui leremia: Capitolul 1 - Plângerea întâi 


1. O, cum a rămas pustie cetatea cea cu mult popor! Cum a ajuns ca o văduvă cea 
mai de frunte dintre neamuri; doamna cetăților a ajuns birnică. 

2. Noaptea plânge întruna cu lacrimi pe obraz şi dintre toţi câţi o iubeau, nici unul 
n-o mai mângâie; toți prietenii au devenit duşmani. 

3. Iuda s-a dus în robie, la suferinţă şi la muncă grea; sălăşluieşte printre neamuri şi 
nu-şi află odihnă. Toţi asupritorii lui l-au prins la strâmtorare. 

4. Toate căile Sionului sunt pline de jale şi nimeni nu mai vine la sărbătoare. Toate 
porțile (cetăţii) sunt pustii, preoţii ei suspină; fecioarele sunt deznădăjduite şi ea 
este plină de amar. 

5. Vrăjmaşii ei sunt biruitori, duşmanii ei sunt cu voie bună; căci Domnul a umilit- 
o din pricina multelor ei păcate, iar feciorii ei au plecat în robie înaintea asu- 
pritorului. 

6. Aşa şi-a irosit fiica Sionului toată strălucirea! Căpeteniile ei sunt asemenea 
cerbilor care nu află păşune şi fug sleiţi de puteri dinaintea urmăritorului. 

7. Ierusalimul îşi aduce aminte de zilele ticăloşiei lui şi ale rătăcirii lui, de toate 
strălucirile pe care le-a avut în străvechile vremuri. Acum însă, când poporul a 

căzut în mâna vrăjmaşului şi când nimeni nu-i poate veni în ajutor, duşmanii lui se 
uită la el şi râd de prăbuşirea lui. 

8. Ierusalimul a păcătuit de moarte, pentru aceasta a ajuns de spaimă; toți cei ce-l 
cinsteau nu-l mai iau în seamă, căci au văzut goliciunea lui, iar el suspină şi îşi 
întoarce faţa. 

9. Necurăţia lui e lipită de poala hainelor lui căci la sfârşitul lui el nu s-a gândit. EI 
s-a prăbuşit în chip uluitor şi n-are pe nimeni să-l mângâie! "Vezi, Doamne, 
necazul meu, căci vrăjmaşul biruieşte”. 

10. Duşmanii au întins mâna spre toate vistieriile lui. El a văzut neamuri intrând în 
templul său, neamuri cărora le-ai dat poruncă: "Să nu intre în obştea ta!" 

11. Tot poporul Tău suspină căutând pâine, şi îşi dau odoarele lor pentru mâncare, 
ca să-şi ţină viaţa. Vezi, Doamne, şi ia aminte cum am ajuns de ocară! 

12. O, voi trecătorilor, priviţi şi vedeţi dacă este vreo durere ca aceea care mă 
copleşeşte şi cu care Domnul m-a umplut de necaz în ziua întăririi mâniei Lui. 

13. Foc a trimis de sus peste oasele mele şi m-a smerit, picioarelor mele le-a întins 
cursă, şi m-a făcut să dau înapoi; pustiitu-m-a cu totul, iar cu toată ziua bolesc. 

14. Jugul păcatelor mele mi-a fost legat de gât de către mâna Lui; strânse ca într-un 
mănunchi, ele atârnă de grumazul meu; El a făcut să se destrame puterea mea şi m- 
a dat în mâna celor cărora nu puteam să mă împotrivesc. 

15. Domnul a spulberat pe toți voinicii din mijlocul meu, El a chemat oaste 
împotriva mea, ca să sfărâme pe voinicii mei. Stăpânul a toate a strivit ca în teasc 
pe fecioara, fiica lui Iuda. 

16. Pentru aceasta eu plâng mereu, din ochii mei izvorăsc lacrimi, căci departe de 
mine este Mângâietorul, Cel ce-mi îmbărbăta inima. Feciorii mei cu toţii au fost 
dați pieirii, căci duşmanul a avut biruinţă. 

17. Sionul întinde mâinile sale şi nimeni nu-l mângâie! Domnul a dat poruncă 
tuturor vrăjmaşilor lui lacov ca să-l împresoare. Ajuns-a Ierusalimul înaintea 
ochilor lor ca un lucru spurcat. 

18. Drept este Domnul, căci împotriva poruncilor Lui m-am răzvrătit. Luaţi aminte, 
voi, toate popoarele, şi vedeți necazul meu: fecioarele mele şi flăcăii mei au fost 
duşi în robie. 

19. Strigat-am către iubiții mei, dar ei m-au înşelat; preoţii mei şi bătrânii mei au 
pierit în cetate, când căutau hrană ca să-şi ţină viaţa. 

20. Vezi, Doamne, cât sunt de strâmtorat, lăuntrul meu arde! Inima mea se 
zbuciumă în trupul meu, pentru că m-am răzvrătit foarte. Afară sabia seceră pe 
feciorii mei, iar înăuntru, moartea. 

21. Toţi aud suspinul meu, dar nimeni nu mă mângâie! Toii duşmanii, aflând de 
nenorocirea mea, se bucură că ai făcut aşa. Să vină peste ei ziua pe care ai făgăduit- 
O Şi să ajungă şi ei ca mine! 

22. Toată fărădelegea lor să vină înaintea Ta şi să le faci lor precum mi-ai făcut 
mie, pentru toate păcatele mele! Căci suspinele mele sunt fără de număr, iar inima 
mea boleşte. 

Capitolul 2 - Plângerea a doua 


1. O, cum a acoperit cu nori Domnul întru mânia Lui pe fiica Sionului! Din cer a 
aruncat pe pământ măreţia lui Israel şi în ziua mâniei Sale nu şi-a adus aminte de 
aşternutul picioarelor Sale. 

2. Domnul a nimicit fără milă toate sălaşele lui Iacov; întru întărâtarea urgiei Lui a 
doborât la pământ întăriturile fiicei lui Iuda; le-a făcut una cu pământul, a pângărit 
regatul şi căpeteniile lui. 

3. Întru aprinderea mâniei Lui a zdrobit toată puterea lui Israel; înaintea duş- 
manului şi-a tras dreapta înapoi. El a aprins pe lacov cu un foc arzător care 
prăpădeşte de jur împrejur. 

4. EI a încordat arcul Său ca un duşman, dreapta Sa a stat gata ca a unui vrăjmaş şi 
a ucis tot ce desfăta ochiul în cortul fiicei Sionului; vărsat-a ca un foc mânia Lui. 

6. Prăbuşit-a la pământ ca pe o dumbravă cortul lui, stricat-a locul de sărbătoare. 
Domnul a făcut să se uite zilele de odihnă în Sion, dispreţuind, în văpaia mâniei 
Lui, pe rege şi pe preot. 

7. Dispreţuit-a Domnul jertfelnicul Său şi S-a îndepărtat de locaşul Său cel sfânt; 
dat-a zidurile palatelor Sale în mâna duşmanilor care au strigat în templul 
Domnului ca în zilele de sărbătoare. 

8. Găsit-a Domnul cu cale să surpe zidurile fiicei Sionului; întins-a funia şi n-a tras 
înapoi mâna Sa, până nu le-a nimicit. El a întins jalea peste ziduri şi întărituri, ce 
stau laolaltă dărăpănate. 

9. Porţile lui s-au afundat în pământ, zăvoarele lor El le-a sfărâmat; regele lui şi 
căpeteniile sunt pribegi printre neamuri. Lege nu mai au, chiar şi profeţii nu mai 
primesc vedenii de la Domnul. 

10. Stau la pământ şi tac bătrânu fiicei Sionului; pe capul lor şi-au pus ţărână şi s- 
au încins cu sac; la pământ îşi pleacă fecioarele Ierusalimului capetele lor. 

11. Ochii mei se sfârşesc de plâns, lăuntrul meu arde ca văpaia, măruntaiele mele 
fierb şi fierea mi se varsă pe pământ din pricina zdrobirii fucei neamului meu, când 
copiii şi pruncii stau sleiți de putere în pieţele cetăţii, 

12. Zicând mamei lor: "Unde este pâine, unde este vin?" Ei cad sleiţi de putere ca 
doborâţi de sabie pe pieţele cetăţii şi îşi dau sufletul la sânul maicii lor. 

13. Cu cine te voi asemăna, cu cine aş putea să te pun alături, o, fiică a leru- 
salimului! Cu cine te-aş pune faţă în faţă, ca să te pot mângâia, o, fecioară, fiică a 
Sionului? Căci neţărmurită ca marea este năruirea ta! Cine ar putea să te 
tămăduiască? 

14. Profeţii tăi au avut pentru tine vedenii zadarnice şi arătări şi nu ţi-au dat pe faţă 
fărădelegea ta, ca să-ţi schimbe calea ta, ci ţi-au arătat vedenii înşelătoare şi 
aducătoare de pieire. 

15. Bat spre tine din palme toţi cei ce trec pe cale, fluieră şi clatină din cap pentru 
fiica lerusalimului: "Aceasta este, oare, cetatea pe care o numeau cununa fru- 
museţii, bucuria a tot pământul?" 

16. Către tine toţi vrăjmaşii tăi cască gura lor, fluieră, scrâşnesc din dinţi, zicând: 
"Am nimicit-o. Da, aceasta este ziua pe care noi o aşteptam; am aflat-o şi o ve- 
dem". 

17. Împlinit-a Domnul hotărârea Sa, adus-a la îndeplinire cuvântul Său, spus din 
zilele străvechi; prăbuşit-a fără milă, bucurat-a pe vrăjmaşul tău, înălţat-a puterea 
apăsătorilor tăi. 

18. Strigă către Domnul, tu fecioară, fiică a Sionului! Să curgă lacrimile tale ca un 
şuvoi, zi şi noapte; nu înceta, ochiul tău să nu zăbovească! 

19. Scoală, jeleşte-te în timpul nopţii, la început de strajă; varsă-ţi inima ta ca apa 
înaintea feţei Celui Atotstăpânitor. Către El ridică mâna ta pentru viaţa pruncilor 
tăi, care se prăpădesc de foame la colţul tuturor uliţelor. 

20. Vezi, o, Doamne, şi priveşte cui ai făcut aceasta! Să mănânce femeile rodul 
pântecelui lor, copiii pe care îi poartă în braţe? Să fie ucişi în templu, Doamne, 
preotul şi profetul? 

21. Stau culcaţi la pământ pe uliţe tânăr şi bătrân. Fecioarele şi flăcăii mei de sabie 
au căzut; Tu i-ai ucis în ziua mâniei Tale, jertfitu-i-ai fără de milă. 

22. Chemat-ai ca la sărbătoare pe toţi cei ce au sălaş în jurul meu. Şi în ziua mâniei 
Domnului n-a scăpat, nici n-a rămas vreunul; pe cei care i-am purtat în braţe şi 1- 
am făcut mari, mi i-a nimicit duşmanul. 


Capitolul 3 - Plângerea a treia 


. Eu sunt omul care am văzut nenorocirea sub varga aprinderii Lui. 
„EI m-a purtat şi m-a dus în întuneric şi în beznă. 

. Da, împotriva mea întoarce şi iar întoarce în toată vremea mâna Sa. 
.Mistuit-a trupul meu şi pielea mea, zdrobit-a oasele mele; 

„A ridicat zid împotriva mea şi m-a înconjurat de venin şi de zbucium, 
. Mutându-mă în împărăția morţi, ca pe morţii cei din veac. 

„M-a împrejmuit cu zid şi n-am pe unde să ies, îngreuiat-a lanţurile mele; 
. Chiar când strig şi răcnesc, rugăciunea mea nu se aude; 

„EI a astupat cărările mele cu piatră şi a întortochiat potecile mele. 

10. EI a ajuns pentru mine ca un urs la pândă, ca un leu în ascunzătoare. 
11. Rătăcit-a căile mele, m-a sfâşiat şi m-a pustiit; 

12. A încordat arcul Său şi m-a aşezat ca ţintă săgeţii Sale, 

13. 
. Făcutu-m-am de râs faţă de poporul meu, cântecul lor de batjocură în fiecare zi. 
15. 
16. 
17, 
18. 
19. 
20. 
DA 
22. 
23. 
24. 
25. 
26. 
PA 
„Să stea la o parte în tăcere, dacă Domnul îi dă poruncă! 

„Să atingă pulberea cu buzele lui; poate mai este nădejde! 

„Să dea obrazul lui spre lovire şi să se sature de ocară! 

„Căci Domnul nu aruncă pe oameni pentru totdeauna; 

„Ci El pedepseşte şi are milă după mulțimea milelor Lui. 

„Că nu de bună voie umileşte şi pedepseşte pe fiii oamenilor. 

„ Când călcăm în picioare pe toţi robii pământului, 

. Când călcăm dreptatea omului înaintea feţei Celui Preaînalt, 

„ Când nu dăm dreptate cuiva în pricina lui, oare Stăpânul a toate nu vede? 

„ Cine este Cel ce a grăit şi s-a făcut, fără numai Domnul, Care a poruncit? 

„Nu iese oare din gura Celui Preaînalt binele şi răul? 

„De ce suspină omul toată viaţa, fiecare pentru păcatul lui? 

„Să cercetăm căile noastre, luând aminte şi întorcându-ne la Domnul! 

„Să ridicăm inimile şi mâinile noastre la Domnul din cer! 

„Noi am păcătuit şi ne-am răzvrătit şi Tu ne-ai iertat. 

. Tu Te-ai înveşmântat cu mânie şi ne-ai urmărit; Tu ai ucis fără milă; 

. Tu Te-ai ascuns în nori, ca să nu străbată rugăciunea la Tine; 

. Tu ai făcut din mine o măturătură şi un gunoi, în mijlocul popoarelor. 

. Toţi duşmanii noştri au deschis gura împotriva noastră; 

„De spaimă şi de groapă am avut parte, de pustiire şi de ruină. 

. Şuvoaie de apă lăcrimează ochiul meu, din pricina prăpădului fiicei poporului 
meu. 

49. 
50. 
sul 

Trimiţând în rărunchii mei pe fiii tolbei Sale. 


EI m-a săturat de amărăciuni, adăpatu-m-a cu pelin. 

A zdrobit de piatră dinţii mei şi m-a afundat în cenuşă. 

Tu ai răpit pacea sufletului meu, uitat-am fericirea 

Ți-am zis: "S-a dus puterea vieţii mele şi nădejdea mea în Domnul". 
Adu-ţi aminte de nevoia şi necazul meu, de pelin şi otravă! 

Să-ţi aduci aminte că împovărat este în mine sufletul meu. 

Aceasta voi pune-o la inimă, de aceea voi nădăjdui: 

Milele Domnului nu s-au sfârşit, milostivirile Lui nu încetează. 

În fiecare dimineaţă sunt altele, credincioşia Ta este mare! 

"Partea mea este Domnul, a zis sufletul meu, de aceea voi nădăjdui în EI". 
Bun este Domnul cu cei ce se încred în El, pentru omul care Îl caută. 
Bine este să aştepţi în tăcere ajutorul Domnului. 

Bine este omului să poarte un jug din tinerețţile lui. 


Ochiul meu varsă lacrimi fără încetare, căci nu este uşurare, 
Până să se uite în jos şi să privească Domnul din ceruri. 
Ochiul meu mă doare din pricina fiicelor cetăţii mele. 

52. Ca pe o pasăre m-au vânat fără cuvânt vrăjmaşii mei, 

53. Au vrut să nimicească în groapă viaţa mea, şi au aruncat cu pietre în mine. 
54. Ape năvăleau peste capul meu şi cugetam: "Sunt pierdut!" 

55. Chemat-am numele Tău, Doamne, din groapa cea mai dedesubt. 

56. Tu ai auzit glasul meu: "Nu astupa urechea la suspinul şi strigătul meu”. 
57. 'Tu erai aproape în ziua când Te-am strigat şi ai zis: "Nu-ţi fie frică!" 
58. O, Doamne, Tu ai judecat pricina mea, Tu ai izbăvit viaţa mea! 

59. Văzut-ai, Doamne, apăsarea mea, ajută-mi şi-mi fă dreptate! 

60. Tu ai văzut toată răzbunarea lor, toate uneltirile lor împotriva mea; 

61. O, Doamne, Tu ai auzit ocările lor, toate chibzuielile lor împotriva mea, 
62. Graiurile potrivnicilor mei şi gândul lor ascuns împotriva mea. 

63. Priveşte: de stau sau de se scoală, eu sunt de râsul lor! 

64. Răsplăteşte-le, Doamne, după faptele mâinilor lor, 

65. Dă-le învârtoşare inimii, blestemul Tău să fie pentru ei! 

66. Urmăreşte-i cu mânie şi nimiceşte-i sub cerurile Tale, Doamne! 


Capitolul 4 - Plângerea a patra 


1. O, cum s-a întunecat aurul, şi cel mai curat aur şi-a schimbat faţa; pietrele 
nestemate vărsate au fost la colţul tuturor uliţelor! 

2. Feciorii Sionului, cei mai de seamă altădată, cântăriţi cu aur, cum au ajuns să fie 
socotiți ca vasele de lut, lucru de mână de olar! 

3. Chiar şi şacalii îşi dau sânul, ca puii lor să sugă, dar fiica poporului meu ajuns-a 
crudă, ca struţii în pustiu. 

4. Din pricina setei lpitu-s-a limba sugaciului de cerul gurii lui; copiii cer pâine, 
dar nimeni nu le-o întinde. 

5. Cei care mâncau odinioară mâncăruri alese cad de foame pe uliţe; cei care au 
fost crescuţi în purpură stau trântiţi în gunoi. 

6. Vina fiicei poporului meu a fost mai mare decât a Sodomei, prăbuşită într-o 
clipă, nu de mână omenească. 

7. Căpeteniile ei erau mai strălucitoare decât zăpada, mai albe decât laptele; trupul 
lor era mai roşu decât mărgeanul, ca safirul era înfăţişarea lor. 

8. Chipul lor a ajuns mai negru decât funinginea, pe uliţe nu-i poţi cunoaşte; pielea 
lor s-a zbârcit pe oase, s-a uscat ca o aşchie de lemn. 

9. Mai fericiţi au fost cei care au căzut de sabie, decât cei morţi de foame, care se 
prăpădesc încet, doborâţi de lipsa roadelor de pe câmp. 

10. Femeile, deşi miloase, au fiert cu mâinile lor copiii şi i-au mâncat în vremea 
căderii fucei poporului meu. 

11. Sfârşit-a Domnul mânia, vărsat-a pe deplin urgia aprinderii Lui; şi în Sion a 
aprins un foc care l-a mistuit. 

12. Nici n-ar fi putut să creadă regii pământului şi toți locuitorii lumii că vrăjmaşul 
şi apăsătorul ar putea să intre pe porțile Ierusalimului! 

13. Dar s-a întâmplat, din pricina păcatelor profeților (mincinoşi) şi a fărădelegilor 
preoţilor, care au vărsat în mijlocul lui sângele celor drepţi. 

14. Pe uliţe rătăceau pătaţi de sânge, şi nimeni nu se atingea de hainele lor. 

15. "Păziţi-vă! Un necurat!" Striga lumea după ei. "Fugiţi, la o parte, nu-i atingeţi!" 
Și dacă mai voiesc să rătăcească undeva - se zicea printre neamuri - n-ar trebui să 
rămână aici! 

16. Faţa plină de mânie a Domnului i-a risipit pe ei. Pe preoţi nimeni nu-i mai lua 
în seamă, de bătrâni nu se îndura. 

17. Şi ochii noştri se sting de supărare, aşteptând zadarnic un ajutor! Din turnul 
nostru ne-am uitat departe spre un popor al cărui ajutor nu vine. 

18. Şi pândeau paşii noştri ca să nu umblăm prin pieţele noastre. Sfârşitul nostru se 
apropia, sosise! 

19. Prigonitorii noştri erau mai iuți decât vulturii de pe cer; umblau după noi prin 
munţi, ne pândeau în pustiu. 

20. Suflarea vieţii noastre, unsul Domnului, a fost prins în groapa lor - acela despre 
care noi ziceam: "La umbra lui vom vieţui printre popoare”. 

21. Bucură-te şi te veseleşte, fiica Edomului, tu care locuieşti în pământul Uţ; şi la 
tine va veni cupa; vei bea şi te vei lăsa goală. 

22. Fărădelegea ta, o, fiică a Sionului, s-a sfârşit; la fel robia. Dar ţie îţi cercetează 
păcatele, o, fiică a Edomului, şi dă pe faţă fărădelegile tale! 


Capitolul 5 - Plângerea a cincea 


. Adu-ţi aminte, Doamne, de cele întâmplate, şi vezi ocara noastră! 

. Moștenirea şi casele noastre au căzut în mâna celor străini, de alt neam. 

. Am ajuns orfani, fără de tată, mamele noastre sunt văduve. 

. Bem apa noastră cu bani, lemnele noastre le primim cu plată. 

Pe grumajii noştri stau prigonitorii şi, deşi n-avem puteri, nu ne dau răgaz. 

. Întindem mâna către Egipt şi Asiria ca să ne sature de pâine. 

. Părinţu noştri au greşit şi nu mai sunt, dar noi purtăm fărădelegile lor. 

. Slugi ne stăpânesc şi nimeni nu vine să ne scoată din mâna lor. 

. Cu primejdia vieţii noastre ne agonisim pâinea, în faţa sabiei care ne ameninţă în 
pustiu. 

10. Pielea noastră s-a înnegrit ca un cuptor de văpaia foametei. 

11. Ei au batjocorit femeile în Sion, fecioarele din cetățile lui luda. 

12. Căpeteniile au fost spânzurate de mâna lor, feţele bătrânilor nu au mai fost 
luate în seamă. 

13. Flăcăui au învârtit la râşniţă şi tinerii s-au poticnit cărând lemne. 


PO ANULWNI= 

14. 
1/5; 
16. 
. Pentru aceasta inima noastră tânjeşte şi ochii s-au întunecat. 

. Muntele Sionului a rămas pustiu şi pe el se plimbă vulpile. 

. Tu, Doamne, împărăţeşti în veci şi scaunul Tău în neam de neam! 

. Pentru ce vrei să ne uiţi, să ne părăseşti atât de multă vreme? 

. Întoarce-Te către noi şi ne vom întoarce; înnoieşte zilele noastre ca în vremea 
cea de demult! 

29 


Bătrânii nu mai stau la poartă, cei tineri nu mai cântă din alăute. 
S-a dus veselia inimii noastre, jocul nostru s-a schimbat în plâns. 
Căzut-a cununa de pe capul nostru; vai nouă, că am păcătuit! 


Sau Tu ne-ai urgisit şi Te-ai mâniat pe noi, fără măsură? 

Sfântul Efrem Sirul - Tâlcuire la cartea profetului Ieremia (pdf) 


SFÂNTUL EFREM SIRUL 
TÂLCUIRE 


LA CARTEA PROFETULUI 


IEREMIA 


Traducere din rusă — Pr. Adam Țercovnic după volumul: 
Ceamoii Ilpenodoâubiii Eppem Cupun, «Iloanoe Cobpanue Couunen uit», mam 3, 
Moscova 1912 


Sfântul Efrem Sirul - Tâlcuire la cartea profetului Ieremia editat: 


https://www.academia.edu/101091654/Sf% C3% A2ntul Efrem Sirul T% C3% AZlcuire_la 
cartea_profetului_leremia 


https://archive.org/details/talcuire-la-cartea-pr.-ieremia-edit 

Sfântul Efrem Sirul - Tâlcuire la cartea profetului leremia: 


https://www.academia.edu/42907024/Sf% C3% A?2ntul_Efrem_Sirul_T 9% C3% A2lcuire_la 
cartea_profetului_leremia 

Vieţile Sfinţilor - Viaţa şi pătimirea Sfântului prooroc Ieremia 


Cuvant Ortodox - Sfântul prooroc leremia - | mai: 
https://www.youtube.com/watch?v=0S6I3NAkbeO&list=PLQe0OKKQ08KEn20OrTrijJeA 


ZQUdgitZwp&index=3 


is e e 


Sfântul prooroc Ieremia a fost din Anatot, cetatea preoţilor, în partea lui Veniamin, 
cetate departe de Ierusalim ca la trei mile, născut după tată, Helchie, mai marele 
preot. El a fost ales şi sfințit prooroc din pântecele maicii sale, precum însuşi 
Domnul i-a prezis despre aceasta: Mai înainte de a te zămisli în pântece te-am c- 
unoscut şi mai înainte de a ieşi tu din coapse te-am Sfinţit şi te-am pus prooroc 
între neamuri. 


Sfântul Ieremia, după mărturia Sfântului Ignatie, purtătorul de Dumnezeu, a 
fost feciorelnic în toată vremea vieţii sale şi trimis de Dumnezeu preot, învăţător 
şi prooroc. 


EI a început a prooroci din vârsta copilărească, precum este arătat în capitolul întâi 
al cărții lui, unde zice către Dumnezeu: 

lar Domnul, dând prunciei lui înţelegerea bărbatului celui 
desăvârşit, a zis către dânsul: Nu zice că prunc sunt eu, căci către toţi la care te 

voi trimite vei merge şi vei grăi toate câte voi porunci ţie. Nu te teme de faţa lor, 
căci Eu sunt cu tine ca să te izbăvesc. 


Acestea zicându-i Domnul, a atins cu mâna Sa gura lui leremia şi a zis: /ată, am 
dat cuvintele Mele în gura ta. Iată, te-am pus astăzi peste neamuri, peste 
împărați, ca să dezrădăcinezi, să strici, să risipeşti şi să biciuieşti păcatele cele de 
moarte şi fărădelegile poporului, şi iarăşi să zideşti şi să propovăduieşti pocăinţa 
şi întoarcerea spre viaţă. Acest cuvânt al Domnului către Ieremia a fost în zilele 
lui losie, împăratul Iudeii, în anul al 13-lea al împărăției lui. 


Pe vremea aceea Sfântul Ieremia era de 15 ani, şi într-un copil atât de tânăr a 
început darul lui Dumnezeu a lucra lucruri mari. 


Într-acele vremuri, poporul iudeu, deşi slujea Dumnezeului Celui adevărat, Care l-a 
scos din Egipt, însă nu-l slujeau cu adevărat. Ci, răzvrătindu-se de neamurile cu 
care se amestecaseră şi cu ale căror obiceiuri se deprinseseră, cea mai mare parte 
din ei slujeau şi urâciunii idoleşti. Şi erau idoli stătători nu numai în jurul 
Ierusalimului, pe dealuri şi prin văi, ci chiar şi în Ierusalim, lângă biserica 
Domnului cea zidită de Solomon, cărora le aduceau jertfe ca şi lui Dumnezeu Cel 
adevărat. 


Deci, mâniindu-se Domnul asupra acelui popor, îi gătea lui grabnică risipire şi 
pierdere, lucru pe care l-a arătat lui Ieremia prin toiagul cel de nuc şi prin 
căldarea care ardea dedesubt. Pentru că toiagul cel de nuc, însemna grabnica 
pedeapsă a lui Dumnezeu, că nu va întârzia Răsplătitorul cel drept a certa cu 
toiag fărădelegile şi nedreptăţile lor cu bătăi; iar căldarea care ardea dedesubt, 
însemna că cetatea Ierusalimului se va umple de sânge şi va fierbe cu tulburare, 
pierzându-se cu sabie şi cu foc de vrăjmaşii care erau să năvălească asupra ei. 
Domnul poruncea lui Ieremia, proorocul Său, să vestească poporului mânia lui 
Dumnezeu care venea asupra lor şi să-i sfătuiască spre pocăință. 


Deci, Sfântul Ieremia a proorocit în zilele împăratului losie, precum s-a zis, şi în 
zilele lui loahaz, fiul lui, şi în zilele lui Sedechie, care a fost frate al lui loahaz şi al 
lui Ioachim şi fiu al lui losie. Şi a pătimit proorocul lui Dumnezeu multe de la 
oamenii săi care nu credeau cuvintelor lui; pentru că le spunea certările cele 
groaznice ale Domnului Savaot şi le propovăduia cuvintele lui Dumnezeu, stând în 
curtea bisericii. Şi, fiind dus înaintea împăratului şi a boierilor, le zicea tuturor cu 
îndrăzneală că de nu se vor pocăi şi nu se vor întoarce de la închinarea idolească, 
degrabă îi vor ajunge toate relele, care vor năvăli din părțile cele de la 
miazănoapte, rele care vor ajunge pe toţi cei ce locuiesc în pământul ludeei. 

Pentru aceasta zice Domnul: Chema-voi toate împărăţiile pământului de la 
miazănoapte şi vor veni şi-şi vor pune fiecare scaunul lor înaintea porții 
Ierusalimului, peste toate zidirile din împrejurul lui şi peste toate cetăţile ludeei. 
Aceia vor fi judecători şi muncitori ai iudeilor. lar aceasta, pentru aceea le voi 
trimite asupra lor, de vreme ce M-au părăsit pe Mine şi au jertfit zeilor celor 
Străini şi S-au închinat lucrurilor mâinilor lor. Ascultaţi cuvântul Domnului, 
casa lui Iacov şi toate seminţiile lui Israel. Acestea zice Domnul: "Ce fel de 
greşeală au aflat părinţii voştri în Mine, că s-au depărtat de Mine şi au umblat în 
urmele celor deşarte şi s-au făcut deşerţi? Căci Eu, voi aduce rele şi mare 
sfărâmare de la miazănoapte. În ziua aceea va pieri inima împăratului şi inimile 
domnilor, preoţii se vor spăimânta şi proorocii se vor minuna”'. Acestea şi alte 
multe cuvinte prooroceşti le grăia către popoare Sfântul Ieremia, care sunt scrise pe 
larg în cartea proorociei lui, şi s-au împlinit toate cele grăite. 


lar începutul durerilor şi al primejdiilor Ierusalimului a fost pe vremea împărăției 
lui osie, într-acest fel: S-a sculat Faraon Nehao, împăratul Egiptului, asupra 
împăratului Asiriei de la râul Eufratului. lar de vreme ce calea lui era pe lângă 
hotarele iudeilor, losie, împăratul ludeei, adunându-şi oştile sale, a ieşit împotriva 
lui Nehao, împăratul Egiptului. Însă Nehao a trimis la dânsul solii săi, zicând: "Ce- 
mi este mie şi ţie împărate al ludeei? Nu mă duc să mă ostăşesc împotriva ta, ci 
împotriva altuia, asupra căruia mi-a poruncit Dumnezeu să merg cu sârguinţă; iar 
tu încetează de a face împiedicare poruncii lui Dumnezeu, Cel ce este cu mine, ca 
să nu te ucidă şi pe tine". Dar losie, neascultând pe Nehao, a tăbărât asupra lui şi, 
făcând război în câmpul Maghedonului, care este în partea lui Manase, losie a fost 
rănit de săgetătorii lui Nehao. Fiind dus în Ierusalim a murit, şi l-au îngropat în 
mormântul părinților săi şi a plâns după losie tot Ierusalimul cu tânguire mare, 
pentru că era împărat foarte bun şi cinstitor de Dumnezeu. 


Deci, Nehao, împăratul Egiptului, biruind puterea lui losie împăratul Iudeii, s-a dus 
asupra asirienilor. lar în lerusalim poporul a adus la împărăție pe loahaz, fiul cel 
mai mic al lui osie. Şi a împărățit el numai trei luni, cât a zăbovit Nehao 
egipteanul la război contra asirienilor. Deoarece, întorcându-se Nehao cu biruinţă, 
a luat în stăpânirea sa cetatea Ierusalimului şi tot pământul iudeilor şi al lui Israel; 
şi a îndepărtat de la împărăția ludeei pe loahaz, pe care îl alesese poporul. Iar în 
locul lui a pus împărat pe fratele cel mai mare al lui loahaz, cu numele Eliachim, 
schimbându-i numele în Ioachim. Pentru că era obiceiul împăraţilor biruitori, de a 
schimba numele împăratului celui biruit şi supus. Și a pus Nehao dajdie asupra 
pământului iudeu şi al lui Israel, o sută talanţi de argint şi o sută talanţi de aur; iar 
pe loahaz cel depărtat de la împărăție, l-a ferecat în obezi şi l-a dus în Egipt, unde a 
şi murit. Și astfel, seminţia lui Avraam, poporul cel liber şi împărăţia cea vestită 

a ludeei, a început a robi altui împărat şi a se împuţina de mâna tirănească, 
pentru păcatele cu care a mâniat şi a amărât pe Dumnezeu Cel preaînalt şi nu s- 
a pocăit prin cuvintele cele prooroceşti. 


La începutul împărăției lui loachim, fiul lui losie, a fost cuvântul acesta de la 
Domnul către Ieremia: Stai în curtea casei Domnului şi propovăduieşte tuturor 
iudeilor care intră să se închine în casa Domnului, toate cuvintele care ţi-am 
poruncit să le propovăduieşti lor şi să nu tăgăduieşti cuvântul. Aşa zice Domnul: 
De nu Mă veţi asculta pe Mine şi nu veţi umbla în legile Mele care le-am dat 
înaintea feţei voastre, în ascultarea cuvintelor slugilor mele, proorocilor pe care 
îi trimit la voi de dimineaţă, voi da casa aceasta ca Silom, cel pustiit pentru 
fărădelegile silomitenilor, şi cetatea aceasta o voi da în blestemul tuturor 
limbilor cele de pe tot pământul. 


Nişte cuvinte ca acestea, care se grăiau din gura lui Dumnezeu prin proorocul 
leremia, auzindu-le preoţii şi proorocii cei mincinoşi şi tot poporul, s-au umplut de 
mânie şi, prinzind pe Ieremia, strigau: "Cu moarte să moară cel ce prooroceşte 
unele ca acestea!" Auzind boierii iudeilor cuvintele acestea, s-au suit din casa 
împăratului în Casa Domnului. Și au şezut înaintea uşilor porții celei noi a Casei 
Domnului. Şi au zis preoţii şi proorocii cei mincinoşi către boieri şi către tot 
poporul: "Judecată de moarte se cuvine omului acesta, că a proorocit asupra cetăţii 
acesteia, precum aţi auzit cu urechile voastre”. 


Și a zis Ieremia către toţi boierii şi către popor: 


Atunci au zis boierii şi tot poporul către preoți şi către proorocii cei mincinoşi: "Nu 
se cade omului acesta judecată de moarte, că în numele Domnului nostru a grăit 
nouă”. 


Și unii din bărbaţii cei mai bătrâni ai acelui pământ s-au sculat şi au apărat prin 
cuvinte pe leremia proorocul, zicând către tot soborul: "Aduceţi-vă aminte că 
Miheea moratitul proorocea în zilele lezechiei, împăratul ludeei, şi a zis către tot 

poporul ludeei: Aşa zice Domnul: Sionul se va ara ca o țarină şi Ierusalimul va fi 
ca într-o cale netrecută, şi muntele casei va fi ca un desiş de dumbravă. Pentru 
aceste cuvinte, oare l-a omorât lezechia împăratul şi tot poporul ludeei? Nu s-a 
temut de Domnul; dar, de vreme ce s-a rugat feții Domnului, a încetat Domnul cu 
relele cele ce le grăise asupra lor, că şi noi am făcut răutăţi mari asupra sufletelor 
noastre. Deci, să ne pocăim de răutăţile noastre şi să nu ne îndemnăm spre uciderea 
acestui om nevinovat. Pentru că ce folos au avut de sângele cel nu de mult s-a 
vărsat al lui Urie, fiul lui Simeon din Cariatiarim, care a proorocit în numele 
Domnului pentru pământul acesta, asemenea precum prooroceşte şi leremia? lar 
când împăratul şi boierii căutau să ucidă pe Urie, el, temându-se, a fugit în Egipt şi, 
trimițând împăratul pe oamenii săi, l-au scos din Egipt şi l-au ucis cu sabia; pentru 
care pricină s-a mâniat poporul asupra împăratului şi asupra boierilor. Deci, aşa va 
fi când veţi ucide şi pe Ieremia”. 


Aceasta împărtăşind-o cei mai bătrâni, s-au făcut două tabere în sobor, pentru că 
unii căutau să ucidă pe Sfântul prooroc Ieremia, iar alții îl socoteau nevinovat 
morţii. Însă ar fi biruit cu totul partea celor potrivnici şi ar fi ucis pe omul lui 
Dumnezeu, dacă nu l-ar fi apărat unul din boierii cei mari, cu numele Arhicam, 
fiul lui Safan, a cărui mână era tare, şi nu l-au dat pe Ieremia în mâinile 
ucigaşilor. 


Și a făcut împăratul Ioachim vicleşug înaintea Domnului, după cum au făcut şi 
părinţii lui. Şi a fost iarăşi cuvântul Domnului către Ieremia, zicându-i: Mergi şi te 
pogoară în casa împăratului ludeei, şi să grăieşti acolo cuvântul acesta: 
Ascultaţi cuvântul Domnului, împărate al Iudeii, cel ce şezi pe scaunul lui 
David, tu şi casa ta şi slugile tale şi tot poporul tău şi cel ce intră prin porţile 
acestea. Acestea zice Domnul: Faceţi judecată şi dreptate, şi izbăviţi cu putere pe 
cel strâmtorat din mâna celui ce-l năpăstuieşte; pe nemernic, pe sărman şi pe 
văduvă să nu-i Sscârbiţi şi să nu-i năpăstuiţi cu fărădelege şi sânge nevinovat să 
nu vărsaţi în locul acesta. Dacă veţi face cuvântul acesta, vor intra pe porțile 
casei acesteia împărații care şed pe scaunul lui David, cei ce şed în carete, călări 
pe cai, precum şi slugile şi poporul lor. Iar de nu veţi asculta cuvântul acesta, 
singur m-am jurat, că spre pustiire va fi această casă. Şi zice: Sfinţi vor fi acei 
oameni şi Sfinte vor fi armele lor, care pe voi, păcătoşii, cei ce nu vă pocăiţi, vă 
vor tăia ca pe nişte lemne. Și vor trece multe neamuri prin această pustiită 
cetate, care va zice către aproapele său: pentru ce a făcut aşa legea Domnului 
Dumnezeului lor şi s-au închinat zeilor străini. lar pentru împăratul ludeei, 
Ioachim, zice Domnul: cu îngroparea catârului se va îngropa şi, târându-se, se 
va arunca afară din porţile Ierusalimului! 

Nişte cuvinte ca acestea grăindu-le proorocul din gura lui Dumnezeu înaintea 
tuturor, a pornit spre mare mânie pe împărat şi pe toţi boierii. Şi l-ar fi ucis chiar 
atunci pe Sfântul Ieremia, dacă nu l-ar fi păzit purtarea de grijă a lui Dumnezeu, 
spre descoperirea tainelor Domnului, celor ce vor să fie mai înainte. Deci, 
prinzându-l cu necinste şi ocară, l-au pus în temniţă în legături. 


In acea vreme a venit Nabucodonosor cu puterea sa şi a înconjurat Ierusalimul şi a 
dat Domnul în mâinile lui pe loachim, împăratul ludeei, în anul al treilea al 
împărăției lui. Deci, a luat Nabucodonosor pe Ioachim împreună cu oarecare din 


luând încă şi cele mai alese din vasele Casei lui Dumnezeu. Insă, nu după multă 
vreme, a liberat Nabucodonosor pe Ioachim, iarăşi la împărăția sa din Ierusalim, 
făcându-l pe el birnic. 


Și a sluţit Ioachim lui Nabucodonosor, împăratul Babilonului, trei ani, dându-i 
dajdie, precum mai înainte a slujit lui Faraon Nehao, împăratul Egiptului. lar după 
acei trei ani, loachim a lepădat jugul robiei şi s-a împotrivit puterii lui Nabu- 
codonosor. Mai înainte de a se întoarce Ioachim de la Nabucodonosor, s-a lepădat 
de dânsul şi s-a făcut cuvântul Domnului către Ieremia, când şedea în legături, 
zicându-i: Ia o hârtie şi scrie într-însa toate cuvintele pe care le-am grăit către 
tine, asupra lui Israel şi asupra Iudeii, precum şi asupra tuturor neamurilor, din 
ziua când am grăit către tine, din zilele lui losie împăratul ludeei şi până în ziua 
aceasta, doar va auzi casa ludeei (adică seminţia iudeilor), toate relele pe care 
Eu am gândit să le fac lor, ca să se întoarcă de la calea lor cea rea, şi voi fi 
milostiv nedreptăţilor şi păcatelor lor. Şi a chemat leremia pe Baruh, fiul lui Nirie, 
ca să scrie cele grăite de dânsul, de vreme ce el singur, fiind închis într-un loc 
întunecos, nu putea să scrie; iar Baruh şedea afară lângă ferestrele temniţei şi scria 
cele spuse de prooroc. 


Și a scris Baruh pe hârtie toate cuvintele Domnului, cele ce le-a grăit prin 
Proorocul Ieremia. Și a poruncit Ieremia lui Baruh, zicându-i: 

Și a făcut Baruh, fiul lui Nirie, toate câte i-a spus leremia proorocul, de a citit 
cuvintele Domnului scrise în Casa Domnului, înaintea poporului. Acesta a fost în 
al cincilea an al împărăției lui loachim. Auzind boierii de aceasta, au chemat pe 
Baruh înaintea lor, şi au poruncit ca să le citească şi lor cartea aceea. După ce a 
citit, se îndoiau şi l-au întrebat: "De unde ai scris cuvintele acestea?" Iar el le-a 
spus: "Din gura lui leremia". Atunci ei l-au sfătuit pe Baruh să se ascundă. 
Asemenea au poruncit ca şi pe Ieremia ce era în legături să-l ascundă undeva, 
pentru o vreme oarecare; iar ei, luând acea carte proorocească, s-au dus la împărat. 
Împăratul şedea tocmai atunci în casă, încălzindu-se la foc, fiindcă era luna a noua, 
adică noiembrie, şi deci era iarnă. Şi, citindu-se cartea aceea înaintea împăratului, 
nu s-a înfricoşat de cuvintele citite şi nici boierii care erau cu dânsul. După ce s-a 
citit o foaie sau două, s-a umplut împăratul de mânie, şi singur tăia foile citite şi le 
ardea în foc, până a ars întreaga carte; iar pe Baruh şi pe Ieremia a poruncit să-i 
caute ca să-i ucidă; dar Domnul i-a acoperit cu minunata Sa apărare. 


După aceea, iarăşi s-a făcut cuvântul Domnului către leremia, zicând: “Ia tu altă 
hârtie şi scrie tot ce era în cartea aceea, pe care a ars-o împăratul loachim, şi să 
adaugi pentru Ioachim, această proorocie: În curând va muri, iar trupul lui va fi 
lepădat la arşiţa zilei şi la gerul nopţii”. Şi s-a scris altă carte de mâna lui Baruh, 
din gura lui leremia, în care s-au scris mai multe cuvinte decât în cea dintâi. 
Făcându-se aceasta fără de veste, au mers, cu voia lui Dumnezeu, cei trimişi de 
Nabucodonosor, cel cu încingere haldeiască, adică ostaşi uşori, cei cu încingere 
sirienească, cei cu încingere moavitenească şi cei cu încingere din fiii lui Amon, 
care, năvălind de năpraznă, au luat Ierusalimul fără de osteneală, fiind nepregătit 
de împotrivirea vrăjmaşilor. ŞI, prinzind pe loachim, împăratul ludeei, l-au ucis şi, 
târându-i trupul prin cetate, l-au aruncat câinilor şi fiarelor spre mâncare. Şi astfel 
s-a împlinit pentru dânsul proorocia Sfântului Ieremia, cel ce a zis: Că, cu 
îngroparea catârului se va îngropa şi, târându-se, se va arunca afară din porţile 
Ierusalimului. Şi iarăşi: Trupul lui cel mort se va arunca la arşiţa zilei şi la gerul 
nopții. lar oasele lui rămase de la mâncarea fiarelor, s-au îngropat de iudei în 
mormântul părinţilor lui. 


După moartea lui loachim, a fost uns la împărăție lehonie, fiul lui; dar şi acela a 
fost rău înaintea Domnului. Şi a proorocit şi pentru dânsul Sfântul Ieremia, că, cu 
toată casa se va da de către Domnul în mâinile lui Nabucodonosor, împăratul 
Babilonului, şi mai mult nu-şi va vedea pământul său. Lucru care s-a şi împlinit 
degrabă, pentru că, cu voia lui Dumnezeu, s-a luat în robie de împăratul 
Babilonului, el, maica şi feciorii lui, boierii şi servitorii. Într-acea vreme, o parte 
din ierusalimitenii cei puternici, au fost duşi în Babilon împreună cu împăratul 
lehonie, ca la zece mii de bărbaţi, şi toţi meşterii s-au luat din Ierusalim. Încă şi 

vasele cele de aur făcute de Solomon au fost luate din biserica Domnului şi duse în 
Babilon. lar în locul lui lehonie a fost pus împărat de Nabucodonosor, Matan, 
unchiul lui lehonie, care a fost frate al lui loahar şi loachim, fii ai lui losie, şi l-a 
numit pe el Sedechie. 


Sedechie a împărățit 11 ani, făcând tot vicleşugul înaintea ochilor Domnului, după 
cum au făcut şi cei ce au fost împărați mai înainte de el, pentru că şi-a învârtoşat 
cerbicea şi şi-a împietrit inima sa, ca să nu se întoarcă spre Domnul Dumnezeul lui 
Israel. Asemenea şi toți cei slăviți ai ludeei, preoţii şi poporul pământului, au 
înmulțit a face călcare de lege cu urâciuni păgâneşti, întinând casa Domnului din 
Ierusalim cu pângăriciuni idoleşti şi n-au ascultat cuvintele Domnului cele grăite 
către dânşii prin gurile proorocilor; ci încă mai ales ocăra pe trimişii lui Dumnezeu 
şi defăima cuvintele Domnului, iar pe proorocii cei mincinoşi ai lor îi asculta; de 
aceea, mânia Domnului a fost asupra Ierusalimului şi a tot pământul ludeei, până 
ce Domnul a lepădat de la faţa Sa pe poporul acela. 


În acea vreme, Ierusalimul a fost dat desăvârşit risipirii şi pustiirii. Şi s-au început 
cele mai de pe urmă primejdii pentru lerusalim, mai amare decât cele dintâi. 
Întărindu-se la împărăție Sedechie, a voit să se lepede de Nabucodonosor, 
împăratul Babilonului, ca să nu-i slujească lui, nici să-i dea dajdie, pentru că 
asculta de sfatul împăraţilor de primprejur: al Edomului, al moabitenilor, al Tirului, 
al amoniţilor şi al Sidonului, care au fost mai întâi supuşi ai lui Nabucodonosor al 
Babilonului. După aceea, sfătuindu-se, au lepădat jugul lui şi au trimis şi la 
Sedechie, împăratul ludeei în Ierusalim, sfătuindu-l ca să nu dea dajdie împăratului 
Babilonului, ci împreună cu dânşii să stea împotriva puterii Haldeei. Şi s-a plecat 
Sedechie la sfatul lor. 


Iar Sfântul prooroc leremia, după porunca Domnului, şi-a făcut legături şi obezi de 
lemn şi, punându-le pe grumazul său, a stat înaintea împăratului Sedechie şi 
înaintea solilor împăraţilor celor mai sus pomeniţi şi a zis: "Aşa grăieşte Domnul 
Dumnezeul lui Israel: Acum Eu am dat tot pământul acesta în mâinile lui 
Nabucodonosor, împăratul Babilonului, ca să-i fie robi lui, să-i slujească toate 
limbile fiului său şi fiului fiului său; iar partea aceea şi împărăţia şi câți nu vor 
sluji împăratului Babilonului şi câţi nu-şi vor pleca grumajii lor înaintea 
împăratului Babilonului, cu sabia şi cu foamea îi voi tăia pe dânşii, până ce se 
vor Sfârşi în mâinile lui. lar voi nu ascultați pe proorocii voştri cei mincinoşi, 
nici pe cei ce vă vrăjesc şi văd visuri la voi, nici pe fermecătorii care vă grăiesc 
să nu Slujiți împăratului Babilonului; căci minciună vă proorocesc ei, ca să vă 
depărteze de la pământul vostru şi să vă surpe pe voi, şi aşa cu totul să pieriți. 

Deci, nu-i ascultați pe ei, ci Slujiţi împăratului Babilonului, ca să fiţi vii şi 
pământul vostru Să nu se pustiască”. 


Iar oarecare prooroc mincinos, cu numele Anania, a luat obezile de pe grumajii lui 
Ieremia şi le-a sfărâmat pe ele şi a zis înaintea ochilor a tot poporul: "Aşa zice 
Domnul: Aşa voi sfărâma jugul lui Nabucodonosor, împăratul Babilonului, iar 
după doi ani de zile şi de pe grumajii tuturor limbilor”. Şi a grăit către dânsul 
leremia: Tu ai sfărâmat obezile cele de lemn, iar Domnul grăieşte: Am pus jug de 
fier pe grumajii tuturor limbilor, ca să slujească lui Nabucodonosor, împăratul 
Babilonului; iar tu ai făcut pe poporul acesta ca să nădăjduiască spre 
nedreptate. Pentru aceea, aşa zice Domnul: lată, Eu te voi elibera pe tine de pe 
faţa pământului, şi în acest an vei muri; căci asupra Domnului Dumnezeu ai 
grăit! Şi a murit Anania, proorocul cel mincinos, într-acel an, în luna a şaptea. 


Aceasta văzând-o Sedechie împăratul, s-a spăimântat şi n-a îndrăznit atunci să se 
lepede de împăratul Babilonului. Dar mai pe urmă, ascultând de sfatul lui Faraon, 
împăratul Egiptului, s-a lepădat cu totul de Nabucodonosor şi s-a împotrivit lui, 
neascultând de sfatul proorocului Ieremia, care îi grăia cele de folos lui şi popo- 
rului său. lar în vremile acelea, Sfântul prooroc Ieremia a scris în taină la Babilon, 
către poporul ce era în robie, vestindu-le lor că au să petreacă 70 de ani; iar după 
trecerea celor 70 de ani, are să-i cerceteze pe ei Domnul şi să-i întoarcă la 
Ierusalim, sfătuindu-i pe ei să-şi zidească acolo case, să-şi sădească grădini şi pe 
fiii lor să-i însoare, ca să se înmulțească şi să nu se împuţineze în robie. Încă îi mai 
sfătuia pe ei ca să nu asculte de proorocii cei mincinoşi, care erau între dânşii şi le 
făgăduiau lor cu minciună, grabnică libertate. Ci să se roage lui Dumnezeu pentru 
împăratul Nabucodonosor, că întru pacea lui să aibă odihnă şi să petreacă fără de 
tulburare până la împlinirea celor 70 de ani, care li s-au hotărât lor de Dumnezeu. 


Această scrisoare a lui, citind-o în Babilon proorocii cei mincinoşi, care erau între 
iudei, s-au umplut de mânie şi au scris la Ierusalim către preoţii cei mari, ca să 
oprească pe leremia de a le mai prooroci şi de a le mai scrie, şi încă să-l pună pe el 
la închisoare şi în obezi, ca să nu tulbure poporul cu scrisorile lui, înfricoşându-i pe 
ei cu acea lungă şedere în robie. Însă proorocul lui Dumnezeu, fiind certat şi 
ferecat în legături, nu înceta a le propovădui cuvintele lui Dumnezeu cu 
netăcută gură, spunându-le că, pe cei mutaţi în Babilon, are să-i cerceteze 
Domnul cu mila Sa, iar pe cei rămaşi în Ierusalim, are să-i piardă cu dreapta Sa 
mânie. Pentru că voi trimite asupra lor - zice Domnul - sabie, foamete şi omor, 
şi-i voi pune pe ei ca pe nişte smochine proaste, pe care nu este cu putinţă a le 
mânca nimeni şi-i voi Sfărâma pe ei cu sabia, cu foametea şi cu omorul, şi-i voi 
da pe ei întru pierzare tuturor împăraţilor pământului, întru blestem, întru 

mirare, spre râs şi spre batjocură la toate limbile, către care i-am lepădat pe ei; 
căci n-au ascultat cuvintele Mele. 


Lângă Ierusalim era valea fiilor lui Enoh, care se numea Tafet. Într-acea vale 
poporul junghia pe fiii săi şi pe fiicele sale, spre jertfa idolului Moloh (noroc), şi le 
ardea trupurile lor. Şi, când se săvârşea acea junghiere fără de Dumnezeu şi acea 
jertfă nelegiuită a pruncilor nevinovaţi, atunci trâmbiţele şi timpanele sunau, ca să 
nu se audă de către părinţi durerea şi țipetele copiilor celor junghiaţi. 


Un păcat greu ca acesta, văzându-l şi ocărându-l proorocul lui Dumnezeu, leremia, 
a luat în mână un vas de lut ars, după cuvântul Domnului şi, mergând la Tafet, a 
strigat, zicând: Ascultaţi cuvântul Domnului, împărații şi bărbaţii ludeei, 
locuitorii Ierusalimului şi cei ce intraţi prin porțile acestea. Acestea zice Domnul 
puterilor, Dumnezeul lui Israel: Iată, Eu voi aduce rele asupra locului acestuia, 
de vreme ce M-a părăsit poporul acesta şi străin a făcut locul acesta şi a jertfit 
zeilor celor străini, pe care nu i-au ştiut ei şi părinţii lor. Și împărații ludeei au 
umplut locul acesta de sângele celor nevinovaţi şi au zidit cele înalte lui Baal, 
spre arderea cu foc a fiilor săi şi spre arderea de tot a lui Baal. Pentru aceasta 
vor veni zile - zice Domnul - că nu se va mai numi locul acesta cădere şi loc de 
morminte ale fiilor lui Enoh, ci loc de multe morminte ale junghierii. Căci, aici 
se va junghia mulțimea iudeilor cu sabia vrăjmaşilor lor. Şi voi da trupurile lor 
spre mâncarea păsărilor cerului şi fiarelor pământului şi voi pune cetatea 
aceasta spre risipire şi spre plângere, tuturor celor ce vor trece, minunându-se de 
ea, şi vor plânge pentru toată rana lor. Vor mânca trupurile fiilor şi ale fiicelor 
sale şi fiecare va mânca trupul aproapelui Său, în înconjurarea şi în 
strâmtorarea în care îi vor înghesui vrăjmaşii lor, care vor căuta sufletele lor. 
Aceste cuvinte înfricoşătoare de la Dumnezeu, spunându-le proorocul către popor, 
a lovit de pământ vasul cel de lut şi l-a sfărâmat în faţa tuturor şi a zis: Acestea 
grăieşte Domnul puterilor: Astfel voi sfărâma pe poporul acesta şi cetatea 
aceasta, precum se Sfărâmă acest vas de lut, care de acum nu va mai putea să se 
mai tămăduiască. 


Auzind acestea Pashor, fiul preotului Emer, care era pus povăţuitor în Casa 
Domnului, a lovit pe Sfântul Ieremia proorocul şi l-a aruncat în obezile cele ce erau 
la porțile cele de sus ale lui Veniamin, în Casa Domnului. Şi a zis Sfântul prooroc 
leremia lui Pashor: Acestea grăieşte Domnul: Ochii tăi vor vedea, cum pe tine şi 
pe toată Iudeea o voi da în mâinile împăratului Babilonului, îi vor duce la 
Babilon şi-i vor ucide cu săbiile, şi voi da toată puterea cetăţii acesteia, toate 
ostenelile ei şi toate vistieriile împăratului ludeei le voi da în mâinile vrăjmaşilor, 
îi vor răpi, îi vor lua şi-i vor duce în Babilon. lar tu, Pashore, şi toţi locuitorii 

casei tale, vă veţi duce în robie şi, mergând în Babilon, acolo vei muri şi acolo te 
vei îngropa împreună cu toţi prietenii tăi, cărora le-ai proorocit minciuna. 


ŞI s-a împlinit degrab acea proorocie a Sfântului leremia, căci întru al nouălea an al 
împărăției lui Sedechie, a mers Nabucodonosor, împăratul Babilonului, cu toată 
puterea lui asupra Ierusalimului, l-a înconjurat din toate părţile, a săpat împrejurul 
cetăţii şanţuri, şi a fost Ierusalimul în mare primejdie, pentru că se întărise foamete 
mare în cetate. lar proorocul lui Dumnezeu, leremia, zicea către împăratul 
Sedechie şi către tot poporul: 


Și sfătuia proorocul pe împărat: 


lar preoţii şi proorocii strigau către împăratul să nu asculte pe leremia, zicând că 
Ieremia a înnebunit. lar Nabucodonosor, ostăşindu-se asupra cetăţii, a auzit că 
Faraon, împăratul Egiptului vine cu puterea sa în ajutorul lui Sedechie, împăratul 
ludeei, ca să elibereze cetatea Ierusalimului de înconjurarea haldeilor. Deci, s-a dus 
Nabucodonosor împotriva lui Faraon, depărtându-se o vreme oarecare de cetate. 
Iar locuitorii Ierusalimului, văzând că Nabucodonosor se duce de la cetate, au 
socotit că se întoarce la Babilon, neputând să ia cetatea, şi batjocoreau proorocia 
lui Ieremia, căci nu s-a împlinit, şi ziceau că Nabucodonosor a luat-o la fugă, 
neputând să-i biruiască; însă leremia se întărea, zicând că Ierusalimul se va lua de 
la haldei şi împăratul se va duce la Babilon. 


După ce s-a depărtat oastea haldeilor de Ierusalim şi popoarele au ieşit din 
împresurarea aceea la cetăţile şi la satele lor, Ieremia şi-a pus şaua pe catârul său, 
vrând să se ducă în patria sa, care era în partea lui Veniamin, la cetatea Anatot, nu 
departe de Ierusalim, pentru că acolo avea averile sale. Şi, când a fost la porțile 
cetăţii, care se numeau ale lui Veniamin, străjerul porţilor acelora, numit cu numele 
Saruia, nepotul mincinosului prooroc Anania, căruia leremia îi proorocise grabnică 
moarte, acel Saruia, vrăjmăşuind pe leremia pentru unchiul său şi văzând pe 
leremia că ieşea din cetate, l-a oprit, zicându-i: "Tu fugi la haldei?” 


Ieremia a răspuns: YMinţi, căci nu mă duc la haldei, ci la cetatea mea, unde îmi 

Iar acela, neascultând cuvintele lui leremia, l-a luat şi cu sila l-a dus la boieri, 
spunându-le că l-a prins fugind la haldei. Deci, boierii, mâniindu-se asupra lui 
Ieremia, l-au bătut şi l-au aruncat în temniţă; însă iarăşi l-au scos afară. 


În acea vreme, Nabucodonosor, împăratul Babilonului, biruind şi gonind pe 
Faraon, împăratul Egiptului, care venise în ajutorul lui Sedechie, s-a întors degrabă 
cu toată puterea sa, iarăşi la Ierusalim, l-a înconjurat şi-l bătea tare. Şi a fost 
Ierusalimul în înconjurarea haldeilor până la al 11-lea an al împărăției lui Sedechie. 
Atunci, leremia, iarăşi a sfătuit pe popoare la pocăință şi le arăta că se împlinise 
proorocia lui; căci acum a venit pedeapsa cea mai înainte gătită de Dumnezeu, 
pentru nepocăinţa şi împietrirea oamenilor celor păcătoşi, şi le da sfat folositor, ca 
să se supună haldeilor, zicând: ”Aszfel socoteşte Domnul: Cel ce şade în această 
cetate, va muri de sabie, de foamete şi de omor; iar cel ce se va supune haldeilor, 
va fi viu". Boierii ziceau împăratului: "Să moară omul acesta, căci el slăbeşte 
mâinile bărbaţilor, care se ostăşesc, fiind rămaşi în cetate şi mâinile a tot norodul”. 


Zicând ei către împărat cuvântul acesta, arată că acest om nu propovăduieşte pacea 
acestui popor, ci numai cele rele. Impăratul Sedechie le-a răspuns: "lată, el este în 
mâinile voastre, faceţi cu el ce voiţi”. 


Deci, au luat pe Ieremia şi l-au aruncat în groapa lui Melhis, fiul împăratului, 
care era într-o casă întunecoasă; şi l-au spânzurat pe el cu funii în groapa 
aceea, ca să moară acolo; iar în groapă nu era apă, ci noroi. Și a pătimit 
proorocul lui Dumnezeu fără vină, şezând în acel noroi până la grumaz, încât 
puțin a fost de n-a murit. 


Atunci era la curtea împărătească un oarecare bătrân, cu numele Avdemeleh, de 
neam arab, care, auzind că leremia este aruncat în groapă la moarte, a zis 
împăratului: "Rău ai făcut ceea ce ai făcut, ucigând pe omul acesta”. 


Atunci împăratul a poruncit lui Avdemeleh să scoată afară din groapă pe Ieremia; 
apoi l-a chemat la el şi l-a întrebat, de o parte, dacă sunt adevărate cele proorocite 
de dânsul. „Și a grăit proorocul către împărat: 


Atunci împăratul s-a jurat că nu-l 


va omori. 


Deci, i-a grăit proorocul: Aşa zice Domnul puterilor, Dumnezeul lui Israel: Dacă 
vei ieşi cu smerenie la voievozii împăratului Babilonului, sufletul tău va fi viu şi 
cetatea aceasta nu se va arde cu foc şi vei fi viu tu şi casa ta; iar de nu vei ieşi la 
domnii împăratului Babilonului, cetatea aceasta va cădea în mâinile haldeilor, 

pe care o vor arde cu foc, iar tu şi femeile tale nu veţi scăpa din mâinile lor, iar 
pe copii îi vor duce în robie. 


Auzind împăratul acestea din gura proorocului, nu i-a ascultat sfatul cel bun, şi 
l-a aruncat în temniţă, în care a petrecut Sfântul Ieremia, până ce s-a luat 
Ierusalimul de haldei, care s-a întâmplat în al 11-lea an al împărăției lui 
Sedechie. 

Și atât de mare era foametea în cetate, încât oamenii îşi mâncau copiii lor şi 
trupurile unul altuia. Deci poporul, slăbind foarte mult şi zidurile cetăţii fiind 
sfărâmate de puterea haldeilor, ostaşii care erau în cetate au deschis noaptea porțile 
cetăţii din grădina împărătească şi au ieşit din cetate, fugind împreună cu împăratul 
lor, Sedechie, pe o cale ce ducea în pustie. Haldeii care erau împrejurul cetății, 
simțind aceasta, au izgonit din urmă pe împărat şi l-au ajuns în câmpul lerihonului. 
Aici toată oastea care era lângă dânsul l-a lăsat şi a fugit care pe unde a putut. lar 
haldeii, prinzând pe Sedechie împăratul ludeei, l-au dus la Nabucodonosor, 
împăratul Babilonului, în Revlat. Aici, împăratul Babilonului a ucis pe fiu lui 
Sedechie înaintea ochilor lui şi pe toţi puternicii prinşi cu dânsul i-a omorât; iar lui 
Sedechie, după ce i-a scos ochii, l-a ferecat în obezi de fier şi l-a dus în Babilon. 


Navuzardan, cel mai mare voievod al puterilor haldeieşti, cu ceilalți voievozi şi cu 
mulțimea de ostaşi, au dărâmat zidurile Ierusalimului şi l-au umplut de sânge, 
pierzând cu sabie şi cu foc cea mai frumoasă şi cea mai strălucită cetate a scaunului 
împăraţilor ludeei. Şi, voievodul Navuzardan avea poruncă de la împăratul 
Nabucodonosor, pentru Proorocul leremia, ca să-l păzească viu şi nevătămat, 
căci îi zisese: "Să-l iei şi să-l ai sub ochii tăi şi să nu-i faci nici un rău; ci, ceea 
ce va pofii să-i faci lui”. Căci auzise Nabucodonosor de Sfântul Ieremia, de 
proorocia lui şi de sfatul ce l-a dat lui Sedechie, ca fără război să se predea 
puterii haldeieşti; de aceea, a dat poruncă aceasta voievodului său, Navuzardan. 
Și a fost scos din temniţă Sfântul prooroc cu mâinile ostaşilor haldeieşti, dezlegat 
din legături, cinstit cu cinste şi dăruit cu libertate. 


Deci, proorocul Ieremia, având libertate şi îndrăzneală de la voievodul 
Navuzardan, a început îndată a se îngriji pentru Sfinţenia lui Dumnezeu şi 
pentru prea înalta podoabă şi slavă a tuturor seminţiilor lui Israel, adică pentru 
chivotul Legii, ca să nu se Sfărâme de cei de altă seminţie şi astfel să se 
necinstească slava lui Dumnezeu. El a cerut voie de la voievodul care dărâma 
Ierusalimul să nu-l oprească de a lua sfinţenia Dumnezeului lui Israel mai 
înainte de dărâmarea bisericii, ca să nu se jefuiască şi să se ardă. Și, aflând el pe 
oarecare preoţi şi leviţi scăpaţi de sabie, i-a luat cu sine şi, umblând cu dânşii 
fără temere printre haldei, au mers cu sârguinţă în biserică şi au luat mai întâi 

din focul altarului, care o singură dată s-a pogorât din cer spre jertfe, în zilele 
lui Moise şi ale lui Aaron, şi de atunci se păzea nestins în altar. Pentru că era 
poruncă de la Dumnezeu, ca preoții să adauge totdeauna lemne pe focul acela în 
altar, ca niciodată să nu se stingă. Luând Ieremia dintr-acel foc, l-a ascuns într- 
o fântână fără de apă şi, având mare credinţă, a proorocit că focul acela chiar de 
se va stinge la o vreme, prefăcându-se prin minune în altă stihie, însă la vremea 
sa, întorcându-se iar în singura sa stihie se va aprinde. 


Acest lucru s-a întâmplat după întoarcerea din Babilon a poporului lui Israel, în 
vremea înnoirii bisericii şi în zilele lui Neemia, după mulţi ani de la sfârşitul 
Sfântului prooroc Ieremia. lar el, ascunzând focul acela în puț, l-a închis şi l-a făcut 
neştiut de nimeni. Apoi, după punerea la păstrare a focului altarului, a luat cortul şi 
chivotul Legii şi cele dintr-însul şi le-a ţinut la sine, până ce s-a liniştit tulburarea 
de război ce a fost în cetate, când se risipea şi se ardea de haldei. 


După luarea cortului şi a chivotului din biserica Domnului, voievodul Navuzardan 
a jefuit îndată toate celelalte vase de aur şi de argint ce erau în biserică şi a 
sfărâmat toată arama şi a luat-o la Babilon. Apoi a ars şi a dărâmat acea prea 
frumoasă biserică, zidită de Solomon cu multă înţelepciune. Asemenea şi palatele 
împărăteşti şi toate casele cele frumoase ale Ierusalimului, cum şi bisericile cele 
mari le-a dat pradă focului şi risipirii; iar zidurile cetăţii le-a săpat împrejur puterea 
cea haldeiască şi le-a asemănat cu pământul. Atunci mulţimea fără de număr a 
poporului iudeilor, a căzut în ascuţişul sabiei; dar, mai ales în valea Tafet, cea zisă 
mai sus, în care poporul îşi jertfea diavolilor, cândva, pe fiii şi pe fiicele lor. Acolo 
au mâncat armele cea mai mare mulțime de bărbaţi, de femei şi de copii, fără 
cruţare şi fără milă, încât s-a împlinit proorocia grăită de Ieremia, că nu se va mai 
chema locul acesta cădere şi loc de morminte ale fiilor lui Enon, ci loc de 
morminte al junghierii, pentru că acolo aproape s-a junghiat tot poporul lerusa- 
limului; iar pe cei ce scăpaseră de sabie, i-au dus în robie, lăsând numai din săracii 
acelui pământ, ca să păzească viile şi grădinile. 


Voievodul Navuzardan, ieşind din Ierusalimul cel risipit, încărcat cu multe dobânzi 
şi prăzi, după porunca împăratului Nabucodonosor, a pus stăpânitor asupra 
pământului cel pustiit al iudeilor, pe Godolia, fiul lui Ahicam, cel care a izbăvit pe 
Ieremia din mâinile celor ce voiau să-l omoare. lar către Ieremia a zis: "Dacă îţi 
este bine, să mergi împreună cu mine în Babilon şi voi pune ochii mei spre tine; iar 
de nu, rămâi aici. lată, tot pământul este înaintea feţei tale, şi ce pofteşti şi ori unde 
volieşti, acolo să mergi. Să te duci şi să te întorci la Godolia, pe care l-a pus 
împăratul Babilonului în pământul ludeei şi să trăieşti cu dânsul în poporul tău cel 
ce a rămas acolo". Şi voievodul i-a dat lui leremia hrană, daruri şi libertate. 

Sfântul prooroc Ieremia, luând cortul, Chivotul Legii şi cele dintr-însul, 
împreună cu cei ce urmau după dânsul, preoţi şi leviţi, le-au pus în muntele 
acela în care, odinioară, suindu-se Sfântul prooroc Moise, a văzut pământul 
făgăduinţei şi acolo a murit şi s-a îngropat. În acel munte Sfântul Ieremia a aflat 
0 peşteră, în care a pus Chivotul, astupând uşa cu pietre şi pecetluind-o cu 
numele lui Dumnezeu, scriind şi însemnând cu degetul slovele în piatră, ca şi cu 
un condei de fier, pentru că piatra cea tare, la degetul lui cel ce scria, s-a făcut 
moale ca ceara; iar după scriere s-a întors la tăria ei şi s-a făcut ca o scobire de 
fier acel loc, care este în pustiu între doi munţi şi în care zac îngropaţi Moise şi 
Aaron. Și a zis leremia către cei ce erau de faţă: 


Şi a mai zis: 


Acestea grăindu-le sfântul prooroc către preoţi şi leviţi, un nor a acoperit deodată 
acea peşteră astupată şi nimeni nu putea să citească numele lui Dumnezeu, care era 
însemnat pe piatră de degetul lui Ieremia, nici nu putea să cunoască sau să afle acel 
loc. Căci oarecare din cei ce veniseră după dânşii s-au apropiat şi, vrând să 
însemneze locul acela şi calea către el, n-au putut să-l afle nicidecum. 


Inţelegând acestea proorocul, a zis către dânşii: 


Deci, după ce Ieremia a ascuns Chivotul lui Dumnezeu, iudeii n-au mai avut slava 
aceea ca odinioară, deşi după şapte ani au înnoit biserica lui Solomon. Şi, fund 
lipsiţi de Chivotul Domnului, au făcut alt chivot de aur, după asemănarea celui 
făcut de Moise, şi cu toate cele ce era în chivotul cel dintâi. Însă, nu era într-însul o 
putere făcătoare de minuni şi o slavă ca aceea a lui Dumnezeu, strălucind precum 
era la cel dintâi. Focul ceresc pe care Sfântul Ieremia şi preoţii cei ce au fost 
împreună cu dânsul, îl ascunsese în puţul cel fără apă, s-a aflat de alți preoți, de 

care am pomenit mai Sus, după ce au trecut mulţi ani de la sfârşitul Sfântului 
prooroc Ieremia. 


După ce Sfântul Ieremia a ascuns chivotul Domnului, a mers la Godolia în cetatea 
Masifat, fiindcă acolo începuse poporul a petrece în locul Ierusalimului. Acolo a 
şezut între poporul său, care rămăsese pe pământ, plângând pentru dărâmarea şi 
pustiirea lerusalimului, cu plângere nemângâiată, precum arată Cartea Plângerii 
lui. Şi, stăpânind Godolia peste ludeea cea pustiită, Ismail, fiul lui Natanie, fiind de 
neam împărătesc, poftea acea stăpânire pentru dânsul. EI, adunând nişte bărbaţi 
voinici, a mers la dânsul în Masifat, din dragostea ce avea pentru el, şi l-a primit 
Godolia cu cinste, neștiind vicleşugul şi gândul lui cel rău, şi au făcut ospăț pentru 
dânşii. lar după ce s-a înserat, s-au sculat Ismail şi cei zece bărbaţi ce erau cu 
dânsul şi au ucis pe Godolia, pe toţi iudeii şi pe toți haldeii şi ostaşi ce erau lingă 
dânsul, năvălind noaptea prin cetate şi omorând pe cei ce dormeau. 


Auzind de acestea voievodul loanan, fiul lui Caris, şi ceilalți bărbaţi vestiți ai 
iudeilor, care petreceau prin sate, s-au adunat, şi, împreunându-şi oștile lor, au 
mers cu război asupra lui Ismail şi s-au bătut cu dânsul la Gavaon, biruindu-l; şi a 
scăpat Ismail abia cu opt bărbaţi, la fiii lui Amun. 


După biruirea şi izgonirea lui Ismail s-au sfătuit oamenii cei din ludeea împreună 
cu loanan, ca să nu şadă în pământul ludeei, ci să se ducă în Egipt, fugind de la faţa 
haldeilor, deoarece se temeau de mânia împăratului Babilonului pentru moartea lui 
Godolia, socotind că, dacă va auzi împăratul de uciderea lui, îndată va trimite 
oaste, ca să piardă rămăşiţele lui Israel. Deci, se gătea împreună tot poporul de 
calea spre Egipt, din care nu s-a scos decât cu mâna lui Dumnezeu cea tare şi cu 
braţul Lui cel înalt. Mai întâi au mers la Sfântul prooroc Ieremia, cu tot poporul de 
la mare până la mic, şi i-au zis lui: "Să cadă rugăciunea noastră înaintea feţei tale, 
ci roagă-te pentru noi către Domnul Dumnezeul tău, că am rămas puţini din mulţi 
ce eram, precum ochii tăi ne văd. Şi să ne spună nouă Domnul Dumnezeul tău, 
calea în care vom merge şi cuvântul pe care-l vom face”. 


Şi le-a spus lor proorocul Ieremia: 


lar aceia au zis către Ieremia: "Să fie Domnul între noi martor drept şi credincios, 
că, după cuvântul pe care îl va trimite nouă, aşa vom face, fie bun, fie rău. Glasul 
Domnului nostru, la care noi te trimitem, îl vom asculta”. 

Și s-a rugat Sfântul Ieremia şi, postind zece zile, a primit de la Dumnezeu 
înştiinţare de voia Lui cea sfântă şi a chemat pe loanan şi pe cei ce erau cu dânsul 
şi pe tot poporul de la mic până la mare şi le-a zis lor: "Aşa zice Domnul 
Dumnezeul lui Israel, la care voi m-aţi trimis pe mine: Dacă veţi şedea în 
pământul acesta, vă voi zidi pe voi şi nu vă voi risipi, ci vă voi sădi pe voi, şi nu 
vă voi smulge, că am încetat cu răutăţile acelea, pe care le-am făcut vouă. Să nu 
vă temeţi de faţa împăratului Babilonului, că Eu cu voi Sunt, ca să vă izbăvesc şi 
Să vă mântuiesc din mâinile lui; Eu vă voi milui şi vă voi întoarce la pământul 
vostru. lar de veţi zice: nu vom şedea în pământul acesta, ci în pământul 
Egiptului vom merge, ca să nu vedem petrecându-se aici război şi glasul 
trâmbiţei să nu-l auzim, de pâine să nu flămânzim, ci acolo să ne veselim. Pentru 
aceea ascultați cuvântul Domnului, voi, iudeii cei rămaşi. Aşa zice Domnul 
Atoltţiitorul, Dumnezeul lui Israel: Dacă voi vă veţi întoarce faţa voastră spre 
Egipt şi veţi merge acolo să petreceţi, sabia, de care voi vă temeţi, vă va găsi pe 
voi acolo; foametea de care voi vă feriţi, vă va ajunge pe voi în Egipt şi acolo veţi 
muri de foame şi de sabie, şi nici unul nu va scăpa de răutăţile acelea, pe care le 
voi aduce asupra voastră. Că precum a picat mânia Mea asupra celor ce vieţuiau 
în Ierusalim, aşa va pica mânia Mea asupra voastră, de veţi merge în Egipt şi nu 
veți mai vedea încă locul acesta. Aceasta le-au grăit Domnul asupra voastră, 
celor ce aţi rămas din iudei. Să nu mergeţi în Egipt, ca să nu vă Stingeţi acolo de 
sabie, de foamete şi de omor”. 


După ce a încetat leremia a grăi către popor toate cuvintele Domnului, Azaria, fiul 
lui Maaseia, loanan, fiul lui Karia şi toți bărbaţii cei defăimători, au zis către 
Ieremia: "Minţi, că nu te-a trimis pe tine la noi, Domnul Dumnezeul nostru, ca să 
ne grăieşti să nu mergem în Egipt, şi să petrecem acolo; ci Baruh, fiul lui Nirie, te 
îndeamnă pe tine asupra noastră, ca să ne dai pe noi în mâinile haldeilor, să ne 
pedepsească şi să ne ducă în Babilon". 


Poporul n-a ascultat glasul Domnului cel grăit prin Ieremia şi, luându-și femeile şi 
copiii, l-au luat şi pe proorocul leremia fără voia sa. Asemenea au luat împreună cu 
dânsul şi pe proorocul Baruh şi s-au dus în Egipt, unde s-au sălăşluit lângă o cetate 
ce se numea Tafnas. Acea cetate ţinea de împărăţia Egiptului, în care altă dată 
Sfântul Moise făcea minuni înaintea lui Faraon. 


Acolo a petrecut Sfântul Ieremia proorocul patru ani, bucurându-se de mare 
cinste între egipteni pentru Sfinţenia Sa şi pentru facerile lui de bine ce le arăta; 
pentru că pe aspidele care îi pierdeau pe dânşii şi pe nişte fiare din apă, care se 
numeau crocodili, le-a omorât cu rugăciunea la locul sălaşului lui Faraon, unde 
şi-a dat obştescul sfârşit şi unde a şi fost îngropat. Sfârşitul lui a fost 

mucenicesc. Căci, după ce a proorocit că împăratul Babi-lonului are să vină 
asupra Egiptului şi pe tot pământul să-l prade, ca să piardă şi pe iudeii care se 
aşezaseră acolo; atunci poporul evreiesc, mâniindu-se pe Sfântul Ieremia, l-au 
omorât cu pietre. 


În acelaşi an, după sfârşitul lui, a venit împăratul Babilonului cu multă putere 
asupra Egiptului şi a ucis pe împărat; iar tot neamul iudeilor care venise în Egipt a 
pierit, după cum proorocise Sfântul Ieremia. Însă cinstitele lui moaşte, după mulţi 
ani, au fost aduse cu mare cinste de către Alexandru, împăratul Macedoniei, în 
cetatea Alexandriei, zidită întru numele său. Și le-a pus la un loc ce se numea 
Tetrafel, care era cinstit foarte mult de alexandrini, pentru moaştele lui cele 
prooroceşti. 


aa Ieremia a mai proorocit şi despre patimile Domnului şi Mântuitorului 


zicând astfel: Veniţi şi să băgăm lemn în pâinea lui şi să-l 


pierdem pe el din pământul celor vii şi numele lui să nu se mai pomenească. lar 
când vieţuia în Egipt, a proorocit 


zicând către popii egipteni: "Se cade ca toţi idolii să cadă şi tot ce este făcut de 
mâini Să se sfărâme, întru acea vreme, când va veni aici o maică Fecioară cu un 
Prunc născut în peşteră şi pus în iesle”. 


De la acea proorocie a lui leremia, a rămas în obiceiul egiptenilor de a închipui o 
fecioară, odihnindu-se în pat; iar aproape de dânsa, un prunc înfăşat în scutece şi 
culcat în iesle şi ei se închinau acelui chip. 


Împăratul Ptolomeu, întrebând odată pe popii egipteni, pentru ce fac aceasta, ei au 
răspuns: "Această taină este a celor mai de demult părinţi ai noştri, pe care a vestit- 
o înainte un sfânt prooroc, şi acum aşteptăm sfârşitul acestei proorocii şi împlinirea 
tainei". 


După ce au trecut mulţi ani de la sfârşitul proorocului leremia, luda macabeul l- 
a văzut împreună cu arhiereul Onia, arătându-i-se lui în vedenie, despre care se 
scrie aşa: "S-a arătat lui Macabeu o vedenie într-acest fel: "'Onia, fiind 
arhiereu, bărbat bun şi îmbunătăţit, cucernic la vedere, blând la obicei şi la 
vorbă bine încuviinţat, deprinzându-se din copilărie spre toată bunătatea; îşi 
ridică mâinile şi se rugă pentru poporul iudeilor. După aceea, i s-a arătat alt 
bărbat, cu cărunteţe şi cu o slavă minunată şi înconjurat cu cinste şi cu mare 

de aur, grăindu-i acestea: primeşte această sfântă sabie ca dar de la Dumnezeu, 
cu care vei sfărâma pe vrăjmaşi”. 


Din această vedenie, se vede destul de lămurit, cum că sfinţii plăcuţi lui Dumne- 
zeu, după sfârşitul lor, se roagă lui Dumnezeu pentru noi şi ne ajută nouă, precum a 
ajutat Sfântul Ieremia lui luda macabeul asupra potrivnicilor, ale cărui sfinte 
rugăciuni să ne ajute şi nouă, asupra văzuţilor şi nevăzuţilor vrăjmaşi, cu darul şi 
cu iubirea de oameni a Domnului nostru lisus Hristos, căruia 1 se cuvine slava, 
împreună cu Tatăl şi cu Sfântul Duh, în veci. Amin. 

Sfântul proroc Ieremia - drumul spre sfinţenie 


Supranumit „profetul lacrimilor”, Sfântul proroc Ieremia a început încă de la vârsta 
de 15 ani să prevestească cele ce urmau să se întâmple şi a fost omorât cu pietre, de 
către iudei. 


ie se ste 


Unul dintre marii profeţi ai Vechiului Testament, Sfântul leremia, a trăit în jurul 
anului 600 î.Hr., când evreii au fost luaţi în robie de împăratul Nabucodonosor. 
Supranumit „profet al lacrimilor”, deoarece a plâns pentru poporul iudeu care 
fugise de Dumnezeu şi slujea idolilor, a început să prorocească la vârsta de 15 ani. 


A spus că regele Ioachim va fi îngropat precum un măgar, târât în afara zidurilor 
Ierusalimului, că babilonienii vor cuceri cetatea şi că idolii egiptenilor vor cădea, 
sosind Fecioara cu Pruncul. 


Sfântul proroc Ieremia a fost ucis cu pietre de către iudei, iar moaştele sale au fost 
îngropate în Alexandria. 

Sinaxar - Pomenirea Sfântului prooroc Ieremia 


Ziua întâi (mai), pomenirea Sfântului prooroc leremia. 


Acesta din pântecele mamei sale s-a sfinţit, şi era sfânt Domnului şi prooroc, 
trăgându-se din Anatot. 


După ce a fost robit Ierusalimul de către Nabucodonosor, împăratul Babilonului, el 
s-a coborât la Dafne în Egipt şi acolo proorocind a fost ucis cu pietre de poporul lui 
Israel. Şi murind a fost îngropat în locul de înmormântare a lui Faraon, pentru că 
egiptenii l-au mărit, văzând folosul de la el. Fiindcă prin rugăciunea lui fuseseră 
omorâte aspidele, care prăpădeau pe egipteni; de asemenea fuseseră omorâte şi 
fiarele ce se aflau prin ape, pe care egiptenii le numesc efot, iar elinii crocodili. 
Pentru aceasta creştinii din acele părți, până astăzi, rugându-se merg în locul unde 
este mormântul proorocului, şi luând ţărână se tămăduiesc de muşcările aspidelor. 


Se spune că Alexandru Macedon stând deasupra mormântului proorocului, şi 
aflând cele despre el, i-a mutat moaştele în Alexandria. 


Deci a zis leremia către preoții Egiptului, că va să se facă un semn, adică au să se 
cutremure idolii Egiptului, şi vor cădea la pământ din pricina Mântuitorului prunc 
ce se va naşte în iesle din Fecioară. Şi pentru aceea până astăzi, ei au în loc de 
Dumnezeu o fecioară lehuză, şi punând un prunc în iesle, i se închină. 


Despre aceasta fiind întrebaţi de regele Ptolomeu, i-au spus că taina aceasta se 
trage de la strămoşi, şi a fost transmisă părinţilor lor de un cuvios prooroc, şi că 
aşteaptă sfârşitul tainei. 

ŞI spun despre proorocul acesta că mai înainte de prădarea Templului a luat 
chivotul legii şi cele ce erau în el, şi a pus de le-a îngropat sub o stâncă de piatră, şi 
a zis către cei ce erau acolo: "S-a dus Domnul din Sinai la cer. Și iarăşi va să 
vină în Sinai cu putere, şi va fi vouă semnul venirii Sale, când se vor închina 
toate neamurile la lemn". Şi a zis că nimeni în afară de Aaron preotul, nu va putea 
scoate chivotul acesta şi că nimeni nu va deschide tablele care sunt în el, nici dintre 
preoți, nici dintre prooroci, în afară de Moise, alesul lui Dumnezeu. 


Iar la înviere întâi se va ridica chivotul şi va ieşi din pământ, şi va fi pus în muntele 
Sinai, şi se vor aduna toţi sfinţii acolo, aşteptând pe Domnul, şi fugind de 
vrăjmaşul care va căuta să-i omoare. lar în piatra aceea a scris cu degetul său 
numele lui Dumnezeu şi s-a făcut tiparul literelor ca o cioplitură de fier. Şi nor 
luminos îndată a acoperit numele acela. Şi nu va putea nimeni să chibzuiască locul, 
şi nici nu va putea să cinstească numele lui Dumnezeu până în ziua aceea. Însă 
piatra este în pustiu, unde s-a făcut întâi chivotul de Veseleil între doi munţi, unde 
zac Moise şi Aaron. Şi se arată noaptea norul ca lumina la locul acela în chipul cel 
dintâi, după cum israelitenilor li se arăta norul noaptea şi-i lumina. 


Proorocul Ieremia era bătrân de ani, mic la statul trupului, barbă având din sus lată 
şi jos îngustă. Şi se face soborul lui în Biserica Sfântului apostol Petru, care este 
aproape de Biserica cea mare. 

Arhid. Ştefan Sfarghie - Sinaxar - Sfântul proroc Ieremia 

Sfântul proroc leremia era din Anatot, cetatea preoţilor, în partea lui Veniamin, 
cetate departe de Ierusalim ca la trei mile. Tatăl său se numea Helchie şi era mai 
marele preoților. 


leremia a fost ales şi sfinţit proroc din pântecele maicii sale, precum însuşi Domnul 
i-a prezis despre aceasta: „Înainte de a te fi zămisli în pântece te-am cunoscut, şi 
înainte de a ieşi din pântece te-am sfințit şi te-am rânduit proroc pentru popoare” 
(Ieremia 1, 5). 


Prorocul leremia a trăit în vremea celor mai mari tulburări din istoria evreilor, când 
se pregăteau dărâmarea Templului şi a Ierusalimului şi ducerea poporului evreu în 
robia Babilonului, care avea să dureze 70 de ani. Acestea s-au întâmplat după nă- 
vălirea marelui rege haldeu Nabucodonosor al Babilonului. A fost supranumit 
profet al lacrimilor sau al plângerilor, deoarece a plâns pentru poporul iudeu care 
se depărtase de Dumnezeu şi slujea idolilor, atrăgându-şi astfel pedeapsa divină. 


EI a început să prorocească de la vârsta de 20 de ani, în timpul împăratului losia, 
predicând pocăinţa către rege şi către nobilii săi, către prorocii cei mincinoşi şi că- 
tre preoții templului. 

Sfântul proroc leremia a luat parte la înnoirea vieţii religioase a poporului său, 
începută sub regele losia, în anul 621, după descoperirea textului Deuteronomului 
în templu şi după citirea lui în auzul tuturor. 


În cartea sa, care se află în Sfânta Scriptură, profetul a descris ca un martor care a 
văzut cu ochii săi dărâmarea Templului şi robia babilonică, dar şi vremurile venirii 
lui Mesia, a cărui împărăție o vedea ca pe un nou aşezământ, scris nu pe table de 
piatră, ci pe tablele vii ale inimii. Pe Mesia îl vede ca pe un Sol trimis de Domnul 
ca să facă dreptate pe pământ. 


Prorocul Ieremia a ajuns apoi în Egipt unde a trăit vreme de patru ani şi unde a 
prorocit egiptenilor că împăratul Babilonului avea să vină asupra egiptenilor. 


Sfântul proroc Ieremia a propovăduit cuvântul lui Dumnezeu aproape 50 de ani, 
fiind numit şi prorocul dreptăţii lui Dumnezeu. 

Calendar ortodox - Sfântul prooroc Ieremia 


Sfântul prooroc Ieremia, alături de Isaia, Ezechiel şi Daniel, face parte dintre marii 
profeţi ai Vechiului Testament. 


Sfântul prooroc leremia este cinstit pe | mai. A trăit în jurul anului 600 î.d.Hr., 
când evreii au fost luați în robia babilonică sau persană de către împăratul 
Nabucodonosor. 


Numele său înseamnă "Iahve înalţă”, era preot, iar profeția sa a fost trecută în 
scris de Sfântul prooroc Baruh. A fost supranumit profet al lacrimilor sau al 
plângerilor, deoarece a plâns pentru poporul iudeu care se depărtase de 
Dumnezeu şi slujea idolilor şi care a atras astfel pedeapsa divină. 


Sfântul prooroc Ieremia a trăit sub patru regi din ţara lui luda: losia, Ioachim, 
Iehonia şi Sedechia. EI a început să prorocească de la vârsta de cincisprezece ani, 
în timpul împăratului losia, predicând pocăință către rege şi către nobilii săi, către 
prorocii cei Mincinoşi şi către preoţii templului. 


În timpul regelui Ioachim, Ieremia a prorocit că înmormântarea acestuia va fi ca 
îngroparea unui măgar, adică, că după ce va muri trupul lui va fi aruncat în afara 
zidurilor Ierusalimului, apoi târât pe pământ, fără cinstea unei îngropări omeneşti. 
Cuvântul prorocesc s-a împlinit întocmai. 


Despre regele lehonia, fiul lui Ioachim, regele din Iuda, Ieremia a prorocit că va fi 
luat rob în Babilon împreună cu toată casa lui şi că va muri acolo. Toate acestea s- 
au împlinit la scurt timp după ce proorocul şi-a rostit cuvântul. 

În timpul regelui Sedechia, Ieremia a profeţit că babilonienii vor cuceri cetatea în 
anul al unsprezecelea al împăratului Sedechia, adică anul 586 i.Hr. 


Ieremia a fost totodată profetul decăderii împărăției lui luda. Babilonienii au 
capturat la scurt timp după aceea Ierusalimul, l-au ucis pe regele Sedechia, au jefuit 
şi au trecut cetatea prin ascuţişul sabiei, şi au tăiat capetele unei mari mulțimi de 
iudei. Ieremia a profețit şi anii adevăraţi ai robiei, 70 de ani, spre deosebire de 
falşii profeţi care vorbeau de o robie de scurtă durată. 


leremia a ajuns apoi în Egipt unde a trăit vreme de patru ani. Egiptenilor, leremia 
le-a prorocit căderea idolilor lor şi sosirea Fecioarei împreună cu Pruncul în Egipt. 


Sfântul prooroc leremia a fost omorât cu pietre de către iudei. 


În Proloage este amintită tradiţia potrivit căreia împăratul Alexandru cel mare, a 
dat porunca mutării moaştelor proorocului Ieremia şi a îngropării lor la Alexandria. 

Calendar Ortodox - Sfântul prooroc Ieremia; Sfinţii cuvioşi mucenici Eftimie, 
Ignatie şi Acachie 


Sfântul proroc leremia 


Sfântul prooroc leremia a fost din Anatot, cetatea preoților, în partea lui Veniamin, 
cetate departe de Ierusalim ca la trei mile, născut după tată, Helchie, mai marele 
preot. 


EI a fost ales şi sfințit prooroc din pântecele maicii sale, precum însuşi Domnul i-a 
prezis despre aceasta: Mai înainte de a te zămisli în pântece te-am cunoscut şi mai 
înainte de a ieşi tu din coapse te-am sfinţit şi te-am pus prooroc între neamuri. 


Sfântul Ieremia, după mărturia Sfântului Ignatie, purtătorul de Dumnezeu, a fost 
feciorelnic în toată vremea vieţii sale şi trimis de Dumnezeu preot, învăţător şi 
prooroc. El a început a prooroci din vârstă copilărească, precum este arătat în 
capitolul întîi al cărții lui. 


Sfinţii cuvioşi mucenici Eftimie, Ignatie şi Acachie 


Se săvârşeşte pomenirea acestor trei sfinți noi mucenici în cinstitul lor mucenicesc 
locaş ce se află la Schitul cinstitului Inaintemergător de la Mănăstirea Sfântul 
Pantelimon din Muntele Athos, unde se găsesc şi capetele mucenicilor. 


Eftimie, ce se trăgea cu neamul din Demiga Peloponesului, şi în Constantinopol la 
anul 1814, la douăzeci şi două martie în Duminica Floriilor, prin sabie s-a nevoit. 
Sfântul nou mucenic Eftimie este pomenit aparte şi în ziua de 22 martie. 

Ignatie cel ce se trăgea din Zagora veche şi în Constantinopol, în acelaşi an, la opt 
octombrie, prin sugrumare s-a săvârşit. Sfântul nou mucenic Ignatie este pomenit 
aparte în ziua de 8 octombrie. 


Acachie, cel ce se trăgea din Tesalonic şi în Constantinopol la anul 1815, la întâi 
mai, prin sabie s-a săvârşit. 

Proloage - Pomenirea Sfântului prooroc Ieremia (sec. VI î.Hr.) 


vo enonr 
UGREMIAH 


i (N 


Luna lui mai în ziua întâi: pomenirea Sfântului prooroc Ieremia (sec. VI î.Hr.). 


Acest Sfânt şi mare prooroc leremia era evreu şi a trăit în vremea Vechiului 
Testament, sub patru regi din ţara lui luda: Iozie, Ioachim, lehonia şi Sedechia 
(612-586 i.Hr.). 


EI era din Anatot, orăşel din luda tribul lui Vesiamin, şi a fost de neam preoţesc, 
iar tatăl lui se numea Hilkia, preotul. Şi era un tânăr ca de 20 de ani, când 
Dumnezeu l-a chemat la slujirea proorocească, că era ales pentru aceasta încă din 
pântecele maicii sale. 


Din cartea rămasă de la el, care se află în Biblie, se vede că leremia a trăit în 
vremea celor mai mari tulburări din istoria evreilor, vremea când se pregătea 
dărâmarea Templului şi a Ierusalimului şi ducerea poporului evreu în robia 
Babilonului. 


Aceste fapte s-au petrecut o dată cu năvălirea vestitului Nabucodonosor, marele 
împărat chaldeu al Babilonului (604-597). Şi robia avea să dureze vreme de 70 de 
ani. 

Două mari împărăţii voiau atunci să pună stăpânire asupra poporului ales: 
Babilonul lui Nabucodonosor şi Egiptul faraonului Necao. lar cuvântul lui 
Dumnezeu, pe care leremia trebuia să-l vestească, era: 

» întâi, să aibă toți supunere cinstită faţă de Nabucodonosor, care este 
"slujitorul lui Dumnezeu” pentru curățirea fărădelegilor poporului ales şi 
pentru mântuirea lui, iar, 

> al doilea, toți să fugă de orice legătură cu Egiptul. Dar, pentru acest 
cuvânt, Ieremia a fost socotit trădător, vândut Babilonului. 


Și, de aici, a pornit tot chinul profetului şi toată lupta sa cu neîncrederea poporului 
în cuvântul lui. A fost condamnat la moarte: "Cu moarte să moară, cela ce spune 
unele ca acestea." 


Când regele a citit cuvintele lui Ieremia, scrise de Baruh, ucenicul acestuia, cartea a 
fost ruptă în bucăţi şi aruncată în foc. Adeseori profetul a fost închis în temniţă, cu 
picioarele în butuci sau aruncat în fântână cu noroi, până la gât. A avut însă şi 
apărători, care de mai multe ori l-au scăpat de la moarte. 


Când bogaţii şi căpeteniile iudeilor au fost duşi în robia Babilonului, leremia a 
rămas aproape de poporul sărac, pe pământul pustiit al ţării, îndepărtând toate 
cinstirile, cu care îl îmbia regele cuceritor. 


Iar, după uciderea lui Godolias, omul Babilonului, în Ierusalimului dărâmat, când 
poporul a fugit în Egipt, de frica răzbunărilor, proorocul s-a dus şi el acolo, 
nevrând să se despartă de poporul său. 


leremia a luat parte la înnoirea vieţii religioase a poporului său, începută sub regele 
lozia, în anul 621, după descoperirea Deuteronomului în templu şi după citirea lui 
în auzul tuturor. 


Pe lângă alte scrieri, alcătuite prin ucenicul său Baruh, proorocul a descris, ca un 
martor, care a văzut cu ochii lui, cu multă jale, dărâmarea Templului şi a 
Ierusalimului şi robia babilonică, dar şi timpurile de lumină ale venirii lui Mesia, a 
Cărui împărăție o vedea ca pe un nou aşezământ, scris nu pe table de piatră, ci pe 
tablele vii ale inimii, iar pe Mesia, ca pe un sol trimis al lui Dumnezeu, să facă 
dreptate pe pământ. 


Când şi unde şi-a sfârşit zilele, nu se ştie. Tradiţia ne spune că ar fi fost ucis cu 
pietre de evreii fugiţi în Egipt. 

A propovăduit cuvântul lui Dumnezeu, cam cincizeci de ani, şi a mai fost numit 
"Proorocul dreptății lui Dumnezeu." 


Intru această zi, cuvânt despre dragostea cea adevărată, pentru care Dumnezeu 
iartă păcatele. 


Doi fraţi au mers împreună la un târg ca să-şi vândă lucrul mâinilor lor. Şi dacă au 
intrat în târg, s-au despărțit unul de altul. Iar unul, cu meşteşugul şi îndemânarea 
diavolului, s-a înşelat şi a căzut în păcatul desfrânării. Și, după aceea, aflându-l pe 
el fratele şi însoțitorul său, i-a zis lui: "Să mergem, frate, la locul şi la chiliile 
noastre." 


lar el a zis: "Eu, frate, nu voi merge astăzi cu tine." 


Iar, fratele, auzind acest cuvânt, s-a minunat şi l-a întrebat, zicând: "Pentru ce, 
frate, zici că nu vei merge cu mine?" 


lar el a oftat şi i-a spus lui, zicând: "Eu frate, după ce te-ai dus tu şi te-ai despărțit 
de mine, am căzut în păcatul desfrânării şi, pentru asta, nu voi merge acum cu tine 
la chilia mea." 


lar fratele, auzind acestea şi văzându-l foarte mâhnit, necăjit şi deznădăjduit, şi 
vrând să-i scoată sufletul lui din pieirea deznădejdei, i-a zis lui: "Frate, şi eu, dacă 
m-am despărţit de tine, am căzut în acelaşi păcat. Pentru aceasta, dar, frate, să 
mergem degrabă la chiliile noastre şi cu osârdie să ne pocăim şi Dumnezeu ne va 
ierta nouă greşeala şi păcatul nostru." 


Și aşa, ascultând, fratele a mers la chilia sa. Deci, mergând la duhovnic, şi-au 
mărturisit amândoi împreună căderea lor în păcatul desfrânării. 


lar bărbatul le-a dat lor canon de pocăință. Iar, ei, cu dragoste primind canonul, se 
rugau amândoi unul pentru altul. Şi, văzând Dumnezeu silinţa şi osteneala pe care 
o făcea fratele ce nu căzuse în păcat, pentru mântuirea şi dragostea fratelui său, 
peste puţine zile, a iertat păcatul lui. 


Și a înştiințat Dumnezeu pe bătrânul că, pentru multă dragostea fratelui, ce n-a 
greşit, s-a iertat păcatul celui ce a greşit. 


lată, fraților, aceasta este dragostea cea adevărată, ca să-şi pună cineva sufletul 
pentru mântuirea fratelui său. 

Intru această zi, cuvânt din cartea Sfântului leremia, proorocul despre calea cea 
plăcută lui Dumnezeu, pe care umblând ne vom mântui. 


Aşa zice Domnul: "Iată, am dat înaintea ochilor voştri calea vieţii şi calea 
pierzării; pe care veţi voi, pe aceea veţi merge. Să cunoaşteţi, dar, cursele 
diavolului şi departe de ele să umblaţi. Tuturor văduvelor şi săracilor să nu le 
faceţi rău. Iar, de-i veţi asupri cu nedreptate şi de vor striga, suspinând, aceia, 
către Mine, îi voi auzi pe ei şi Mă voi mângâia asupra voastră, şi vă voi pierde pe 
voi cu sabia şi vor fi femeile voastre văduve şi fiii voştri săraci. Ci, să fiţi, spre cei 
săraci, ca nişte părinţi, şi, spre văduve, ca nişte soli ai lui Dumnezeu, ca, printr- 
înşii Să intraţi în calea vieţii veşnice, întru Împărăţia Cerului”, aşa a zis 
Domnul. lar voi, ascultați-mă pe mine, ca fiecare să ierte pe fratele său şi pe 
aproapele său. 


Intru această zi, cuvânt al prea cuviosului Părintelui nostru Teodor Studitul, ca, 
întru nevoinţă şi cu grijă, Să trăim toată viaţa noastră. 


Fraților şi părinţilor, fiindcă ne-am învrednicit, cu darul lui Dumnezeu, a petrece 
praznicul Sfintelor Paşti, pentru aceea să ne apropiem, iarăşi, de lucrul nostru. 
Întâi, să ducem mai departe nevoinţa noastră, iar, al doilea, să avem de-a pururea 
înaintea ochilor noştri mântuitoarele Patimi, Răstignirea, Îngroparea ŞI Învierea. 
Ca, prin îndeletnicirea cu ele, neprinşi şi nebiruiţi să fim de patimi. lar, chiar dacă 
am fi prinşi şi robiţi, cândva, din neluare aminte, îndată să privim în sus, la lisus 
cel răstignit şi Domnul Slavei şi, îndată, va răsări vindecarea sufletelor noastre, 
fiindcă, de demult, şi Israel, când era muşcat de şerpi, căutând la şarpele cel de 
aramă, s-a tămăduit. 


Și ştiţi că gândurile rele, ca nişte şerpi ne muşcă şi varsă venin şi otravă în sufletul 
nostru. Pe acest venin, se cuvine, cu toată puterea şi sârguința noastră, îndată ce se 
va 1vi, să-l vărsăm, că, dacă zăbovim, să nu se facă mai cumplită rană. Vedeţi că 
primăvara este născătoare şi înmulţitoare de viaţă. Trupul pofteşte împotriva 
duhului şi duhul împotriva trupului. Şi sporirea unuia se face celuilalt scădere. 
Deci, să căutăm măsurată hrană, băutură şi somn şi toate celelalte trupeşti lucruri 
să le iconomisim, ca nu cumva pe suflet să-l silnicească şi să-l stăpânească, ci, el să 
aibă biruinţa asupra trupului. Cel ce aleargă în arena de luptă nu se numeşte 
biruitor, dacă aleargă numai unul sau două stadii, ci dacă va săvârşi toată alergarea. 
Deci, şi noi, nu numai când vom săvârşi postul cel de patruzeci sau cincizeci de 
zile, vom putea să scăpăm de cursele diavolului, ci, de vom avea grijă şi nevoinţă, 
toată viaţa noastră. Că, pentru biruinţe, plată vom lua. 

Pentru aceea, o, fraților, să ne nevoim, nevoinţa cea bună, şi, încă să asudăm pentru 
fapta cea bună, să trudim şi să necăjim trupul, să robim pe omul cel dinafară, să 
supunem şi să biruim patimile, totdeauna, Jertfa Domnului lisus, în trupul nostru 
purtând-o, şi ceasul morţii în noi avându-l. Că acum şi noi, negreşit, vom muri, 
precum şi părinţii şi fraţii noştri, şi ne vom muta din lumea de aici, şi ne vom duce 
în locuri străine şi vom vedea lucruri pe care niciodată nu le-am văzut. Că 
înfricoşător, şi plin de toată spaima, pentru cel ce are minte, este cuvântul ce se 
grăieşte din Scriptură. Drept aceea, cutremuraţi şi înfricoşaţi de-a pururea să fim, 
înfrânându-ne simţurile de la auzirea deşartă, de la vederea vătămătoare şi de la 
toată meşteşugirea cea rea, dăruindu-ne cu toată ființa noastră Sfântului 
Dumnezeu. Ca, bine plăcându-l, moştenitori să ne facem şi veşnicelor bunătăţi, 
întru Hristos lisus Domnul nostru, Căruia se cuvine slava şi stăpânirea, împreună 
cu Tatăl şi cu Sfântul Duh, acum şi pururea şi în vecii vecilor. Amin. 

Sfântul Nicolae Velimirovici — Proloagele de la Ohrida - Pomenirea Sfântului 
prooroc leremia 


Sfântul proroc leremia a trăit cu aproximativ şase sute de ani mai înainte de 
Mântuitorul Hristos, în satul Anathoth, nu departe de Ierusalim. El a început să 
prorocească de la vârsta de cincisprezece ani, în timpul împăratului losia. 


EI predica pocăinţa către rege şi către nobilii săi, către prorocii cei MINCInoŞI ŞI 
către preoţii templului. În timpul domniei regelui Iosia, Prorocul Ieremia a scăpat 
ca prin urechile acului de moartea pe care i-o doreau mâinile ucigaşe ale nobililor 
înnebuniţi de ură împotriva lui. 


Privitor la rege, lehoiachim, el a prorocit că înmormântarea acestuia va fi ca 
îngroparea unui măgar, adică că după ce va muri trupul lui va fi aruncat în afara 
zidurilor Ierusalimului, apoi târât pe pământ, fără cinstea unei îngropări omeneşti. 


Din pricina acestei prorocii marele proroc a fost aruncat în temniță. Neputând să 
scrie în temniţă, prorocul leremia 1-a chemat pe Baruh, fiul lui Neria, care, stând la 
fereastruica închisorii, scria ceea ce dicta marele proroc. Când această prorocie a 
fost citită în urechile regelui acesta a smuls furios hârtia din mâinile cititorului şi a 
aruncat-o în foc. Dar Pronia Dumnezeiască l-a mântuit pe leremia de închisoare, 
iar cuvântul lui prorocesc s-a împlinit întocmai cu regele lehoiachim. 

Despre regele leconia, fiul lui lehoiachim, regele din Iuda, Ieremia a prorocit că va 
fi luat rob în Babilon împreună cu toată casa lui şi că va muri acolo. Toate acestea 
s-au împlinit la scurt timp după ce prorocul şi-a rostit cuvântul. 


În timpul regelui Zedechia, Ieremia şi-a luat un jug în jurul gâtului şi a umblat prin 
Ierusalim, prorocind căderea lui şi robia babiloniană. leremia le-a scris după aceea 
captivilor din Babilon, vestindu-le să nu nădăjduiască întoarcere grabnică acasă, la 
Ierusalim, căci captivitatea lor se va prelungi până la şaptezeci de ani, ceea ce s-a 
întâmplat întocmai. 


În valea Tofeth de lângă Ierusalim [valea măcelului], unde iudeii îşi aduceau 
proprii lor copii jertfe idolilor, Ieremia a luat un vas de lut în mâinile lui şi l-a 
spart la pământ înaintea poporului, prorocind prin aceasta curânda zdrobire şi 
umilire a regatului ludeei. Babilonienii au capturat la scurt timp după aceea 
Ierusalimul, l-au ucis pe regele Zedechia, au jefuit şi au trecut cetatea prin 
ascuţişul săbiei şi au tăiat capetele unei mari mulțimi de iudei în Valea 'Tofeth, 
chiar pe locul în care aceştia îşi omorâseră copiii ca jertfe criminale aduse idolilor 
şi chiar la locul unde Ieremia sfărâmase vasul olarului. 


Ieremia împreună cu leviţii, au luat Chivotul Legământului din Templu şi l-au dus 
la Muntele Nebo, acolo unde murise Moise şi l-au ascuns într-o peşteră. Dar focul 
Templului leremia 1-a ascuns într-o fântână adâncă. leremia după aceea a fost silit 
de nişte iudei să meargă cu ei în Egipt, unde prorocul a trăit timp de patru ani, ca 
după aceea să fie omorât cu pietre de conaţionalii lui. 


Egiptenilor leremia le-a prorocit căderea idolilor lor şi sosirea Fecioarei împreună 
cu Pruncul ei în Egipt. 


Există o tradiţie după care însuşi împăratul Alexandru cel mare a cercetat 
mormântul prorocului Ieremia, după care a dat poruncă strămutării moaştelor 
prorocului şi a îngropării lor la Alexandria. 


(Notă: Egiptenii aproape că I-au zeificat pe Sfântul proroc Ieremia. De aceea ei 1- 
au îngropat ca pe un rege. Chiar după moartea lui, ei l-au socotit făcător de 
minuni. Ei luau praful de pe piatra lui de mormânt ca să se vindece cu el împotriva 
muşcăturilor de şarpe. Chiar şi astăzi mulţi creştini îl cheamă pe Sfântul proroc 
leremia în ajutor pentru vindecarea rănilor ce provin de la muşcăturile de şarpe şi 
împotriva şerpilor.) 

Cântare de laudă la Sfântul proroc Ieremia 


Sfântul proroc Ieremia cel feciorelnic 
Descoperă poporului tainele lui Dumnezeu. 


Poporului ce se înstrăinează de la a Lui lege 
Ieremia îi strigă cu lacrimi şi cuvinte aspre 
Cuvinte ca o flamură de foc; 

Cuvintele Prorocului ard pe cei păcătoşi, 
Iar pe drepți îi luminează. 


Lacrimile lui lacrimi de maică sunt, 
Cu care maica îşi plânge pruncii ce-i mor. 


Prorocul vede de mai înainte toate: 
Pedeapsa Domnului vine peste popor. 
Pedeapsa Domnului este însutit meritată, 


Mila Domnului în dreptate plină de urgie se preface. 


Prorocul strigă cu lacrimi şi cuvinte aspre, 
Chemându-l pe păcătoşi la pocăință. 

Dar poporului îi place după căpeteniile 

cele fărădelege să umble, 

Căpetenii care de prorocul Domnului îşi bat joc, 
Iar cuvintele lui le numesc minciună. 


Dar prorocul fără ostenire strigă, 
EI cuvintele sale cu suferinţe le pecetluieşte. 


Ucigaşii pe Proroc îl omoară 
Dar numele lui cu atât mai vestit îl fac. 


Cuvintele Prorocului se împlinesc toate, 
Căci împărăţia nelegiuirii piere, 
Iar Prorocul este proslăvit. 


Predică despre puterea cuvântului lui Dumnezeu 


Cuvântul Meu nu este el, oare, ca un foc, zice Domnul, ca un ciocan care 
sfărâmă stânca? (leremia 23: 29). 


Da, Doamne, cuvântul 'Tău cu adevărat foc este; el este foc care îi încălzeşte pe cei 
drepţi şi îi arde pe cei păcătoşi. Cu adevărat, cuvântul Tău ca un ciocan este: ca un 
ciocan ce înmoaie împietrirea inimii celui credincios şi sfărâmă în pulbere inima 
păcătosului care nu vrea să se pocăiască. 


Oare, nu ardea în noi inima noastră când ne vorbea pe cale şi când ne tâlcuia 
Scripturile? (Luca 24: 32), au întrebat apostolii după ce au grăit cu Domnul înviat. 


Când inima omului are o aşezare bună, ea arde la cuvântul Domnului; ea se 
topeşte de bunătate şi creşte de bucurie şi de iubire. Dar când inima omului are o 
aşezare rea, fiind împietrită de păcat, atunci ea se arde la cuvântul Domnului, şi se 
face şi mai împietrită. 


Dar inima lui Faraon s-a învârtoşat (Ieşirea 8: 19). Zadarnic li se pare răilor că 
se întăresc în spatele inimilor lor împietrite, în spatele împrejmuirilor lor de fier, în 
întăriturile lor de aur şi de argint, crezând că zdrobesc armura dreptății lui 
Dumnezeu. 

Cuvântul Domnului este puternic ca un ciocan de fier de a cărui zdrobire nu poți 
scăpa, atunci când El dă sentinţa pieirii cetăților împietrite în spatele cărora se 
ascund păcătoşii. 


Zadarnic se ascund necredincioşii în spatele fortăreţelor şi întăniturilor lor din 
piatră, zadarnic întăresc şefii de state statele lor, cele împietrite în înţelepciunea 
deşartă a acestei lumi care îl alungă departe pe Dumnezeul Cel Viu. Cuvântul 
Domnului se abate de sus ca o lovitură de trăznet, ca un ciocan care sfărâmă 
desăvârşit toate turnurile cele înălțate fără EI sau împotriva Lui, ca un ciocan de a 
cărui zdrobire nimeni nu va putea scăpa. 


O fraților, să nu ne punem nădejdea în alcătuirile noastre din piatră, marmură, aur 
sau argint, în pietrele cele fără Dumnezeu ale propriilor noastre cugete. "Toate 
acestea mai slabe sunt înaintea puterii lui Dumnezeu decât praful uliţelor pe care îl 
suflă vântul. 


O, Stăpâne şi Atotputernice Doamne, ajută-ne nouă să primim cuvântul Tău, ca 
pe piatra cuvântului Tău să ne clădim vieţile noastre şi în lumea aceasta şi în cea 
care va să fie, Căci Ţie se cuvine toată slava şi mulţumita în veci. Amin. 

Sfântul Nicolae Velimirovici - Cum S-a arătat Duhul Sfânt credincioşilor? 


Cum S-a arătat Duhul Sfânt credincioşilor? Mai întâi ca ardoare în inimă. Aceasta 
apare în timpul rugăciunilor înflăcărate, uneori ca o căldură puternică în tot corpul. 


Prorocul Ieremia aduce mărturie clară şi adevărată în acest sens, pentru că El 
mărturiseşte din proprie experienţă. Ieremia a avut de suferit multă batjocură şi 
multe încercări până când cuțitul i-a ajuns la os: „Dar iată era în inima mea ceva 
ca un fel de foc aprins, închis în oasele mele, şi eu mă sileam să-L înfrânez şi n- 
am putut” (Ieremia 20, 9). Atât de irezistibil este Sfântul Duh al lui Dumnezeu 
într-o inimă curată în care a intra. 


(Sfântul Nicolae Velimirovici, Credinţa poporului lui Dumnezeu, Traducere din 
limba engleză: Diana Potlog, Editura Sophia, Bucureşti, 2001, p. 37) 

Sfântul cuvios Paisie Aghioritul - Situaţia în care se află națiunea noastră 


Nepăsarea nu se îngăduie nici celor lumești, cu cât mai mult oamenilor duhov- 
niceşti. 


Odinioară, dacă un credincios se interesa de starea lumii, nu era considerat sănătos 
la minte. Unul ca acesta era bun de închis în turn (construcţie fortificată înaltă, 
specifică Mănăstirilor din Sfântul Munte; turnurile erau folosite pentru respingerea 
piraţilor). Astăzi, dimpotrivă, un credincios care nu se interesează şi pe care nu îl 
doare pentru situația ce domneşte în lume este bun de închis în turn. Pentru că 
atunci cei care stăpâneau aveau pe Dumnezeu înlăuntrul lor, în timp ce astăzi mulţi 
din cei ce stăpânesc nu cred. Acum sunt mulți aceia care urmăresc să le dizolve pe 
toate: familia, tineretul, Biserica. 


A se interesa cineva acum şi a se neliniști de situaţia în care se află națiunea 
noastră este o mărturisire, pentru că statul s-a pus rău cu legea dumnezeiască 
votează legi care sunt împotriva legii lui Dumnezeu. 


Sunt şi unii indiferenți, care nu cred nici în legislaţia Bisericii, nu admit nici 
națiunea şi, ca să aibă conştiinţa împăcată, spun: „Sfântul apostol Pavel zice să nu 
te interesezi de lucrurile lumii", şi astfel stau nepăsători. Dar Sfântul apostol Pavel 
la altceva s-a referit. Pe vremea aceea stăpânirea o aveau neamurile idolatre. Unii 
s-au desprins din stat şi au crezut în Hristos. Unora ca acestora Sfântul apostol 

Pavel le spunea: Să nu vă ocupați cu lucrurile lumii, ca să se deosebească de lume, 
pentru că toată lumea era idolatră (Timotei 2, 4). Dar din clipa când marele 
Constantin a luat stăpânirea şi a împărăţit creştinismul, s-a creat încet-încet marea 
tradiţie creştină, cu biserici, mănăstiri, artă, tipicul cultului etc. Avem aşadar 
responsabilitatea să le păstrăm pe toate acestea şi să nu lăsăm pe vrăjmaşii Bisericii 
să le strice. 


Am auzit şi pe unii duhovnici spunând: „Voi să nu vă preocupaţi cu acestea!” Dacă 
unii ca aceştia ar fi avut sfinţenie mare şi ar fi ajuns cu rugăciunea într-o astfel de 
stare încât să nu-i intereseze nimic, le-aş fi sărutat şi picioarele. Dar acum stau 
nepăsători, pentru că vor să se pună bine cu toți şi să petreacă bine. 


Nepăsarea nu se îngăduie nici celor lumeşti, cu cât mai mult oamenilor duhov- 
niceşti. Un om cinstit, duhovnicesc nu trebuie să facă nimic cu nepăsare. Blestemat 
este cel ce face lucrurile Domnului cu lenevie, spune proorocul Ieremia. 


(Cuviosul Paisie Aghioritul, Cuvinte duhovniceşti, vol.2, Trezvie duhovnicească, 
traducere de leroschimonah Ștefan Nuţescu, Ed. a 2-a, Editura Evanghelismos, 
București, 201.1, pp. 22-24) 

Sfântul Ieremia, profet 


1 mai (latin) 
1 mai (bizantin) 


Biografii - varianta |: 


Numele „Irmeia(hu)” înseamnă „lahve (-ia/iahu) să ridice (irme) din sărăcie şi 
nevoi”. Este, aşadar, un nume care exprimă dorinţa, urarea, cererea de mântuire din 
asuprire. Are la bază convingerea exprimată în Ps 112,7: „Cel ce scoate din ţărână 
pe cel sărac şi ridică (iarim) din gunoi pe cel sărman”. 


leremia, al doilea din cei „patru profeţi majori” a trăit într-o perioadă de mari fră- 
mântări la nivel religios şi politic, cu fenomene decisive precum reforma cultului 
sub regele osia în 622 î.C. şi falimentul ei datorat morţii tragice a regelui în bătălia 
de la Meghido în 609 î.C., dispariția puterii asiriene şi apariția imperiului babi- 
lonez, nu în cele din urmă, distrugerea Ierusalimului de către Nabucodonosor şi 
deportarea populaţiei în exilul babilonic în 586 î.C. 


Cartea care poartă numele său, în special capitolele 26-45, oferă multe date despre 
destinul acestui profet, condiţiile externe dar şi despre viaţa sa personală. 


Ieremia era de neam preoţesc şi s-a născut în jurul anului 650 î.C., fiul preotului 
Chelkia din Anatot, o cetate levitică la 6 km nord-est de Ierusalim, în teritoriul 
tribului lui Beniamin. În ciuda împotrivirii lui, fiind prea tânăr şi incapabil să 
vorbească, Dumnezeu îl asigură că l-a ales să fie profet chiar mai înainte de a se fi 
născut: „Înainte de a te fi zămislit în pântece, eu te-am cunoscut deja, şi înainte de 
a 1eşi din pântece, te-am sfinţit şi te-am rânduit profet pentru popoare” (1,5). 

Din antetul cărții, chemarea lui a avut loc în jurul anului 628 î.C., drept care el a 
fost activ ca profet la Ierusalim timp de peste 40 de ani, până la distrugerea cetăţii 
în 586. (...) 

Perioada activităţii lui profetice este împărțită în patru etape. 


Prima perioadă îmbrățişează timpul dintre vocaţia lui leremia până la reforma lui 
losia, între anii 628-622 î.C. Această primă fază a predicării profetice este cuprinsă 
în capitolele 1-6. 


A doua perioadă a activităţii lui profetice cade sub domnia lui loiakim, până la 
prima cucerire a Ierusalimului în 609-597. Sunt datele cuprinse în capitolele 7-20, 
26, 35-36. 


A treia perioadă a profetului leremia este din timpul regelui Sedecia, între prima şi 
a doua cucerire a Ierusalimului (597-586). Despre aceste evenimente citim în 
capitolele 21-24; 27-29; 32; 37-39. 


A patra perioadă din viaţa lui Ieremia acoperă spaţiul restrâns de timp de la căderea 
Ierusalimului la şederea forțată a profetului în Egipt, despre care se vorbeşte în 
capitolele 40-44. 


leremia, eliberat a doua oară, după ce fusese din nou închis, merge la Godolia, fiul 
unui înalt funcţionar care i-a oferit protecţia sa în timpul prigoanei lui loiakim. 
Profetul alege să rămână în patrie, împreună cu săracii ţării. Godolia, între timp, 
fusese numit guvernator al Iudeii. Cum Ierusalimul era distrus, profetul s-a dus la 
Miţpa, la 12 km nord de Oraşul Sfânt, unde invita populația să rămână spusă 
regelui Babiloniei. Dar un grup de naționalişti, strânşi în jurul lui Ismael, un bărbat 
de neam regesc, l-au asasinat pe Godolia şi numeroşi babilonieni care au rămas ca 
forță de ocupaţie. De frica răzbunării lui Nabucodonosor, asasinii lui Godolia au 
fugit de la ammoniţi spre Egipt. 


leremia, căruia 1-au cerut să mijlocească la Dumnezeu ca să ocrotească fuga lor în 
Egipt, i-a rugat stăruitor să rămână în patrie, dacă nu vor să cadă victimă a judecății 
lui Dumnezeu. Dar ei l-au acuzat pe leremia de minciună şi de instigare, şi l-au 
constrâns să fugă alături de ei luîndu-l cu sine pe Baruh. Pentru că în Egipt, iudeii 
au căzut din nou în idolatrie şi au reluat sacrificiile la idoli, Ieremia a trebuit să le 
vestească drept pedeapsă pentru infidelitatea religioasă, distrugerea definitivă în 
Egipt. Când şi în ce mod avea să se împlinească, nu ştim, din lipsă de cunoştinţe 
istorice mai precise. Nici restul vieţii lui Ieremia nu ne este cunoscut, nici nu ştim 
câţi ani a mai trăit după aceste lucruri. Foarte probabil a murit în Egipt, unde a fost 
târât împotriva voinţei lui, împărtăşind astfel soarta poporului său. 


Sursa: Lumea. Catholica.ro 


khkkhkkhkhkkrhkhkhkhkhkhhkhkhkhkikrhkikiki 


e Xe e e Xe e Xe e e Xe e e e De De e e e e e e De e e e e e e e e e XX 


kkhkkhkkkhkhkhhkikhkhkhrhkhkhhkikrhkihkikihyik 


XP Xp 2 Xe Xe De Xe e e Xe e e Xe e e e Xe e e e e e e E e e e e e e XX 


Biografii - varianta 2: 


Sfântul proroc Ieremia, alături de Isaia, Ezechiel şi Daniel, face parte dintre marii 
profeţi ai Vechiului Testament. 


Sfântul proroc leremia a trăit în jurul anului 600 1.d.Hr., când evreii au fost luaţi în 
robia babilonică sau persană de către împăratul Nabucodonosor. Numele său 
înseamnă „lahve înalță”, era preot, iar profeția să a fost trecută în scris de Sfântul 
proroc Baruh. A fost supranumit profet al lacrimilor sau al plângerilor, deoarece a 
plâns pentru poporul iudeu care se depărtase de Dumnezeu şi slujea idolilor şi care 
a atras astfel pedeapsa divină. 


Sfântul proroc leremia a trăit sub patru regi din ţara lui Iuda: osia, Ioachim, leho- 
nia şi Sedechia. EI a început să prorocească de la vârsta de cincisprezece ani, în 
timpul împăratului losia, predicând pocăință către rege şi către nobilii săi, către 
prorocii cei Mincinoşi şi către preoţii templului. 


În timpul regelui Ioachim, Ieremia a prorocit că înmormântarea acestuia va fi ca 
îngroparea unui măgar, adică, că după ce va muri trupul lui va fi aruncat în afara 
zidurilor Ierusalimului, apoi târât pe pământ, fără cinstea unei îngropări omeneşti. 
Cuvântul prorocesc s-a împlinit întocmai. 


Despre regele lehonia, fiul lui Ioachim, regele din Iuda, Ieremia a prorocit că va fi 
luat rob în Babilon împreună cu toată casa lui şi că va muri acolo. Toate acestea s- 
au împlinit la scurt timp după ce prorocul şi-a rostit cuvântul. 


În timpul regelui Sedechia, Ieremia a profeţit că babilonienii vor cuceri cetatea în 
anul al unsprezecelea al împăratului Sedechia, adică anul 586 i.Hr. 


leremia a fost totodată profetul decăderii împărăției luda. Babilonienii au capturat 
la scurt timp după aceea Ierusalimul, l-au ucis pe regele Szedechia, au jefuit şi au 
trecut cetatea prin ascuţişul sabiei, şi au tăiat capetele unei mari mulțimi de iudei. 


Ieremia a profețit şi anii adevăraţi ai robiei, 70 de ani, spre deosebire de falşii 
profeţi care vorbeau de o robie de scurtă durată. 

leremia a ajuns apoi în Egipt unde a trăit vreme de patru ani. Egiptenilor, leremia 
le-a prorocit căderea idolilor lor şi sosirea Fecioarei împreună cu Pruncul în Egipt. 


Sfântul proroc leremia a fost omorât cu pietre de către iudei. 

În Proloage este amintită tradiţia potrivit căreia împăratul Alexandru cel mare, a 
dat poruncă mutării moaştelor prorocului leremia şi a îngropării lor la Alexandria. 


Sursa: CreştinOrtodox.ro 

Preot dr. Marius Daniel Profir - Controversa profetului Ieremia cu falşii 
profeţi 


Fenomenul profetic a apărut în perioada vechi testamentară foarte de timpuriu, 
alături de instituţia preoţiei, în legătură cu necesitatea comunicării legii sfinte a lui 
Dumnezeu către poporul evreu [Gerhard von Rad, Old Testament Theology:The 
Theology of Israel's prophetc traditions, vol II, Introduced by Walter Brue- 
ggermann, Published by Westminster John Knox Press, Louisville, p. 6], înso- 
țindu-l pe acesta în istorie, până la întruparea Domnului nostru lisus Hristos. De 
altfel, în centrul mesajelor profetice ale profeților Vechiului Testament a fost ideea 
mesianică ce a luat naştere odată cu începutul neamului omenesc (Facerea 3, 15), 
fiind întâlnită nu doar la poporul evreu, ci şi la alte popoare antice precum greci, 
romani, babilonieni, chinezi, indieni, egipteni, perși care așteptau venirea unui 
răscumpărător /Pr. Nicolae Neaga, Hristos în Vechiul Testament, Editura Renaș- 
terea, Cluj Napoca, 2007, pp. 36-37]. În acest fel, generaţie după generaţie, popo- 
rul evreu a fost chemat să menţină vie conştiinţa faptului că Dumnezeu lucrează în 
istorie şi își cheamă poporul la împlinire voii Sale sfinte care implica, în primul 
rând, împlinirea poruncilor. 


Au existat însă şi numeroase momente de rătăcire, de relativizare a valorilor 
morale cuprinse în prescripțiile legale mozaice, existând chiar și profeți falși, care 
îşi arogau aura profetică de a vesti cuvântul Domnului către popor, dar în realitate 

îndeplineau doar nişte interese omeneşti pur conjuncturale, care nu aveau nici o 
legătură cu lucrarea profeților autentici. 


La fel s-a întâmplat şi în vremea profetului Ieremia, care a fost chemat să-şi 
îndeplinească misiunea profetică în anul al treisprezecelea al domniei regelui losia 
(627 î.d.Hr.), activitatea sa fiind asociată perioadei ultimilor cinci regi ai regatului 
luda (leremia 1, 2-3), în anul 586 î.d.Hr. având loc căderea Ierusalimului în 
mâinile babilonienilor. Legitimitatea sa profetică rezulta din chemarea lui 
Dumnezeu pe care a primit-o cu smerenie, asemenea profetului Moise, înaintea lui: 
„«Înainte de a te fi zămislit în pântece te-am cunoscut, și înainte de a ieşi din 
pântece te-am Sfinţit şi te-am rânduit prooroc pentru popoare». lar eu am 
răspuns: «O, Doamne, Dumnezeule, eu nu ştiu să vorbesc pentru că Sunt încă 
tânăr». Domnul însă mi-a zis: «Să nu zici: Sunt încă tânăr; căci la câţi te voi 
trimite, la toţi vei merge şi tot ce îţi voi porunci vei spune». "(Ieremia 1, 5-7). 


Se regăseşte în acest dialog înştiințarea cu caracter imperativ din partea lui 
Dumnezeu adresată lui Ieremia, de a răspunde chemării profetice, care nu accepta 
refuzul şi care, de multe ori, l-a plasat în situații dificile în relație cu regii lui luda 
sau conaționalii săi, din cauza mustrărilor pe care era nevoit să le aducă acestora, 
ca mesaj din partea lui Dumnezeu /Vezi Samuel J. Schultz, Călătorie prin Vechiul 
Testament, Editura Cartea Creștină, Oradea, 2008, pp. 406-405]. 


Atunci când profetul leremia a ieşit în public să prorocească despre captivitatea 
babiloniană (Ieremia 27) luând în chip simbolic pe umerii săi un jug de lemn, a fost 
întâmpinat de falsul profet Anania, care a sfărâmat jugul şi a profețit opusul celor 
rostite de către profetul Ieremia, pentru a fi pe placul poporului şi a regelui lui 
Iuda, motiv pentru care a fost cuvântul Domnului către leremia şi i-a zis: „Mergi şi 
spune lui Anania: Aşa zice Domnul: Tu ai Sfărâmat un jug de lemn, şi voi face 
în locul lui altul, de fier. (Ieremia 28,13), iar în ceea ce-l priveşte pe Anania 
dorinţa de a falsifica mesajul divin pentru a se bucura de privilegii trecătoare l-a 
costat viața: „De aceea, așa zice Domnul: lată te voi arunca de pe fața 
pământului; chiar în anul acesta vei muri, pentru că ai grăit împotriva 
Domnului. Și a murit Anania proorocul chiar în anul acela în luna a şaptea” 
(Ieremia 28, 16-17). 


Este evident faptul că receptarea, asumarea şi transmiterea voii lui Dumnezeu către 
popor erau, pentru majoritatea profeților, responsabilităţi „dureroase”, care nu 
țineau de interese conjuncturale personale sau de grup. În aceeaşi cheie a 
înțelegerii fenomenului profetic la „poporul ales” pot fi plasați şi ceilalți falși 
profeţi care s-au opus profetului Ieremia, precum Ahab şi Sedechia (Ieremia 29,21) 

sau Șemaia (Ieremia 29,32). Faptul că mesajul lor se bucura de acceptare pe scară 
largă din partea conaţionalilor, avea „priză la public”, nu este de mirare deoarece ei 
rosteau ceea ce publicul larg dorea să audă; de cele mai multe ori, îndemnându-i a 
avea atitudini dezangajante în relația cu Dumnezeu, prezentând interpretări laxe ale 
prescripțiilor legii morale, lucru ce nu a fost tolerat de către Dumnezeu, așa cum 
am putut vedea în cazul falsului profet Anania. Falsificarea mesajului divin sau 
arogarea de prerogative profetice erau aspru pedepsite de către Dumnezeu, fără 
întârziere (leremia 29,32). 


Prin urmare, rostul profetului nu era neapărat acela de a descoperi viitorul, ci de a 
descoperi absolutul, de a-l așeza pe om într-o relaţie corectă cu Dumnezeu /Pr. 
Prof. Petre Semen, Experienţa umanului cu divinul după Sfânta Scriptură, Editura 
Performantica, 2007, pp.150-151], el fiind profund marcat de grandoarea teofanică 
la care a fost martor şi care i-a marcat existența personală, dar influențându-i și pe 
cei care primeau mesajul său cu „inimă curată” (Isaia 38,3) şi cu dorinţa de a 
rămâne consecvenţi voii divine. 

Diaconul Dr. Cătălin Vatamanu — leremia, profet al pătimirilor 


ei ARE ni 
Amiens 


Experienţa sa profetică a fost una dificilă, în contextul în care leremia a trăit atât 
vremea reformei religioase şi administrative a marelui rege losia, cât şi imediata 
decădere morală a conaţionalilor săi. Profetul, fără a face referire directă la 
centralizarea cultică şi la cea administrativă, din 622 î.Hs., a susținut programul 
naţional de reformă ca singura şansă de izbăvire a lui Israel în fața atacurilor 
popoarelor. 


De aceea, în textul sfânt leremia scoate în evidenţă milostivirea lui Dumnezeu și 
îndelunga Sa răbdare: „Întoarceți-vă copii răzvrătiți şi eu voi vindeca 
neascultarea voastră” (3, 22); „lerusalime, spală răul din inima ta ca să te 
izbăveșşti” (4, 14), „Înţelepteşte-te Ierusalime ca să nu se depărteze sufletul meu 
de la tine” (6, 8). Acest discurs părintesc se transformă, în timp, „de vreme ce ei 


M-au părăsit şi şi-au săpat fântâni sparte, care nu pot ţine apă”, în unul 
ameninţător, de avertizare a iminenţei pedepsei divine:,, Am pus înainte (modul) de 
viaţă şi (modul) de moarte” (21, 18). 


Discursul profetului a fost neînțeles de contemporani, care mult prea încrezători în 
puterea prezenţei Slavei lui Dumnezeu în Templul din Ierusalim, au căzut în 
laxism moral şi neglijare a celor sfinte, așteptând intervenţia divină necondiționată. 


Preoţii şi falşii prooroci au cerut ca leremia să fie pedepsit cu moartea, înainte de 
587 acesta fiind aruncat în rezervorul de apă din curtea temniţei. 


Numele ebraic al profetului Ieremia îi confirmă trăirea zbuciumată. El este un 
„izgonit” de confrații săi, cuvântul său este pentru contemporani nepriceput și 
„aruncat”. 


Sfântul Ieremia la Catedrala din Chartres 

Prin propriul exemplu de smerenie, de răbdare, de insistență în propovăduirea şi 
împlinirea Cuvântului, leremia este profet al pătimirilor. Aşa se explică de ce în 
bisericile apusene profetul Ieremia este adesea reprezentat având o cruce în mână 
sau este încadrat de semnul crucii, iar tradiția liturgică a Bisericii Ortodoxe 
mărturiseşte rolul său în iconomia mântuirii noastre prin cuvintele: „Moartea 
Mântuitorului ai însemnat prin taină, mai înainte grăitorule de cele dumnezeieşti” 
(Cântarea a 6-a de la Utrenie). 

Sfântul proroc Ieremia, profet al lacrimilor sau al plângerilor 


Sfântul proroc leremia, alături de Isaia, lezechiel şi Daniel, face parte dintre marii 
profeți ai Vechiului Testament. 


Sfântul proroc Ieremia este cinstit pe | mai. A trăit în jurul anului 600 i.d.Hr., când 
evreii au fost luaţi în robia babilonică sau persană de către împăratul Nabuco- 
donosor. Numele său înseamna „lahve înalță”, era preot, iar profeția sa a fost 
trecută în scris de Sfântul proroc Baruh. 


A fost supranumit profet al lacrimilor sau al plângerilor, deoarece a plâns pentru 
poporul iudeu care se depărtase de Dumnezeu și slujea idolilor şi care a atras astfel 
pedeapsa divină. 


Sfântul proroc Ieremia a trăit sub patru regi din ţara lui Iuda: Iosia, Ioachim, 
Iehonia şi Sedechia. EI a început să prorocească de la vârsta de cincisprezece ani. 
= În timpul împăratului losia, predicând pocăinţa către rege şi către nobilii 
săi, către prorocii cei mincinoși și către preoții templului. 
= În timpul regelui Ioachim, leremia a prorocit că înmormântarea acestuia va 
fi ca îngroparea unui măgar, adică, după ce va muri trupul lui va fi aruncat 
în afara zidurilor Ierusalimului, apoi târât pe pământ, fără cinstea unei 
îngropări omenești. Cuvântul prorocesc s-a împlinit întocmai. 

— Despre regele lehonia, fiul lui loachim, regele din luda, leremia a prorocit 
că va fi luat rob în Babilon împreună cu toată casa lui şi că va muri acolo. 
Toate acestea s-au împlinit la Scurt timp după ce prorocul şi-a rostit 
cuvântul. 

= În timpul regelui Sedechia, Ieremia a profeţit că babilonienii vor cuceri 
cetatea în anul al unsprezecelea al împăratului Sedechia, adică anul 586 
i.Hr. leremia a fost totodată profetul decăderii împărăției  luda. 
Babilonienii au capturat la scurt timp după aceea Ierusalimul, l-au ucis pe 
regele Sedechia, au jefuit şi au trecut cetatea prin ascuţişul sabiei, şi au 
tăiat capetele unei mari mulțimi de iudei. 


Ieremia a profețit şi anii adevăraţi ai robiei, 70 de ani, spre deosebire de falşii 
profeţi care vorbeau de o robie de scurtă durată. 


leremia a ajuns apoi în Egipt unde a trăit vreme de patru ani. Egiptenilor leremia 
le-a prorocit căderea idolilor lor şi sosirea Fecioarei împreună cu Pruncul în Egipt. 
Sfântul proroc Ieremia a fost omorât cu pietre de către iudei. 


In Proloage este amintită tradiția potrivit căreia împăratul Alexandru cel mare, a 
dat porunca mutării moaștelor prorocului Ieremia şi a îngropării lor la Alexandria. 

Orthodoxwiki - Proorocul leremia 


Originea 
A fost fiul preotului Hilchia din localitatea Anatot „din pământul lui Veniamin” 
(lerl.1), aproape de Ierusalim. Profetul Ieremia apare cu numele de Ieremia din 
Anatot (ler 29.27), Anatot fiind trecută în lista cetăților preoțești (losua 21.18). 
Ieremia a cumpărat o bucată de pământ de la Hanameel, fiul unchiului său (ler 
32.6-15). 


Alegerea profetului 

leremia a fost ales înainte de naştere pentru misiunea de profet (ler 1.5). La început 
Ieremia se scuză spunând că nu ştie să vorbească căci e doar un copil însă 
Dumnezeu îi spune să nu mai vorbească aşa și să nu-i fie teamă căci EI va fi cu el 
ca să-l scape. Apoi Domnul îşi întinde mâna şi-i atinge gura spunând că pune 
cuvintele Sale în gura lui, adăugând: „lată, astăzi te pun peste neamuri și peste 
împărăţii, ca să smulgi şi să tai, să dărâmi, şi să nimiceşti, să zideşti şi să sădeşti”. 
Referirea era în prima parte la mustrările adresate regilor vremii, iar în a doua parte 
la sfaturi, îndemnuri, încuraţări şi îmbărbătări. 


Avertizare 
Dumnezeu îi spune să nu-și ia nevastă şi să nu aibă fii şi fiice în locul acela căci 
taţii, mamele, fiii și fiicele din locul acela vor fi doborâţi de o boală rea. Ei vor 
pieri de sabie şi de foamete, nu vor fi plânşi, nu vor fi îngropaţi iar trupurile lor 
moarte vor sluji ca hrană păsărilor cerului şi fiarelor pământului (ler 16.1-3). 


Ieremia şi losia 
Și-a început activitatea în al treisprezecelea an al domniei lui losia (ler 25.3). La 
moartea acestui rege, după lupta de la Megghido împotriva regelui Neco al 
Egiptului, profetul a făcut o cântare de jale pentru losia. Toţi cântăreții şi toate 
cântăreţele au vorbit de osia în cântecele lor de jale până în ziua de azi, şi au ajuns 
o datină în Israel. Cântările acestea sunt scrise în Cântecele de jale. (2 Cron 35.25) 


Ieremia și loiachim 

leremia îl acuză pe loiachim de nedreptăţi (ler 22.3,13,17), lăcomie (ler 22.15,17) 
şi vărsare de sânge nevinovat (ler 22.3,17) şi-i prezice că va fi târât afară din 
porțile Ierusalimului şi va fi înmormântat ca un măgar (ler 22.19), adică fără a fi 
plâns (ler 22.18). Într-adevăr Nabucudonosor l-a legat cu lanţuri de aramă ca să-l 
ducă la Babilon (2 Cron 36.6). leremia scrie o carte la porunca Domnului și o 
trimite lui loiachim care după ce îi sunt citite trei sau patru foi, o taie cu briceagul 
logofătului şi o aruncă în jăratecul de cărbuni până când a fost arsă de tot (ler 
36.23) 


Ieremia şi Sedechia 
Sedechia a avut o atitudine fluctuantă faţă de Ieremia. Deşi Ieremia îi spune să se 
supună lui Nabucudonosor, fiindcă acesta împlinește o poruncă dumnezeiască, 
Zedechia, influenţat și sfătuit de profeți falși, îşi pune nădejdea în egipteni, de la 
care așteaptă eliberarea de sub jugul lui Nabucudonosor. 


leremia ajunge în temniță fiind suspectat că vrea să treacă de partea haldeilor 
(ler37.13), când, de fapt, el vroia să se ducă în ţara lui Beniamin (ler 37.12). La 

rugămintea sa este lăsat în curtea temniţei (ler 37.21) Apoi, la sugestia căpeteniilor 
sale care spuneau că moaie inimile oamenilor de război prin cuvintele sale adresate 
poporului, leremia este aruncat într-o groapă (ler 38.1-6). Este mutat apoi de 
Sedechia iarăși în curtea temniţei.(ler38.12) 


Ieremia, chemat la curte, îl sfătuieşte pe Sedechia fără ştirea căpeteniilor să se 
supună lui Nabucudonosor căci numai așa va scăpa cu viaţă şi cetatea nu va fi arsă 
în foc (ler38.15-28). Sedechia nu-l ascultă, Nabucudonosor vine împotriva 
Ierusalimului, Sedechia încearcă să fugă dar este prins. Copii lui sunt ucişi 
înaintea lui împreună cu mai-marii lui, apoi i se scot ochii şi este legat cu lanţuri de 
aramă şi dus la Babilon (ler 39.6-7). 


Ieremia și alți conducători 

Ieremia este lăsat de Nabucudonosor să meargă unde va voi.(ler40.4) Acesta 
rămâne în țară, lângă Ghedalia, pus de Nabucudonosor ca dregător (ler 40.7). 
Ismael îl ucide pe Ghedalia (ler 41.2). lohanan a atacat pe Ismael care a fugit la 
amoniţi (ler 41.15). leremia îi sfătuieşte pe toți să rămână în ţară căci Domnul îi va 
scăpa din mâna lui Nabucudonosor, căruia îi va insufla milă (ler42.10-11) şi să nu 
se ducă în Egipt căci acolo vor muri de sabie și foamete sau ciumă (ler 42.15-17). 
Azaria, fiul lui Hosea şi lohanan şi alți oameni îngâmfați îi spun că minte că asta ar 
fi spus Domnul şi că Baruc l-a aţâţat împotriva lor ca să-i dea în mâinile haldeilor 
(er 43.3). Ei pleacă în Egipt (ler 43.7). 


Teremia în Sfânta Scriptură 
Domnul lisus Hristos, când alungă vânzătorii din Templu cu vorbele „Scris este: 
Casa mea, casă de rugăciune se va chema, iar voi faceți din ea peşteră de tâlhari”, 
face aluzie la cuvintele profetului Ieremia adresate locuitorilor din regatul Iuda: 
„Este Casa aceasta, peste care este chemat Numele Meu, o peşteră de tâlhari 
înaintea voastră? Eu însumi văd lucrul acesta” (ler 7.11). 


Când evanghelistul Matei serie: Atunci s-a împlinit ce fusese vestit prin proorocul 
leremia, care zice: „Un țipăt s-a auzit în Rama, plângere, şi bocet mult: Rahela își 
jelea copiii, şi nu voia să fie mângâiată, pentru că nu mai erau.”, referirea era la 
profeția lui Ieremia 31,15. 


Sfântul apostol Pavel când spune: Căci ca o mustrare a zis Dumnezeu lui Israel: 
„lată, vin zile, zice Domnul, când voi face cu casa lui Israel şi cu casa lui Iuda un 
legământ nou” (Evrei 8.8) face referire la profeția lui leremia în legătură cu un 
testament nou (ler. 31.31). 

În Cartea a II-a a Cronicilor (36.22) şi în Cartea 1 Ezdra (1.1) se face o referire la o 
profeție a lui Ieremia (ler25.12). Daniel mărturisește în cartea sa că „am văzut din 
cărți că trebuiau să treacă şaptezeci de ani pentru dărâmăturile Ierusalimului, după 
numărul anilor, despre care vorbise Domnul către proorocul Ieremia.” (Daniel 9.2), 
ceea ce trimite la aceeași profeție a lui Ieremia (ler 25.12, 29.10) care se referea la 
robia babilonică de 70 de ani. 


Imnografie 


Tropar, glasul al 2-lea: Prăznuind pomenirea proorocului Tău leremia, Doamne, 
printr-însul Te rugăm, mântuieşte sufletele noastre. 


Condac, glasul al 3-lea: Curăţindu-ţi cu duhul inima ta cea dătătoare de lumină, 
slăvite mare prooroc şi mucenic leremia, ai primit de sus darul proorociei, şi la 
margini cu mare glas ai strigat: iată Dumnezeul nostru, și nu este asemenea cu 
Dânsul; căci Acesta întrupându-Se, S-a arătat pe pământ. 

The Prophet Jeremiah, Michelangelo 

Sfântul prooroc leremia, Sfânta cuvioasă Isidora și Sfântul ierarh Panaret 

